CELEX: 32019R2175
Language: ro
Date: 2019-12-18 00:00:00
Title: Regulamentul (UE) 2019/2175 al Parlamentului European și al Consiliului din 18 decembrie 2019 de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri (Text cu relevanță pentru SEE) (Text cu relevanță pentru SEE)

27.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 334/1
               
            
         REGULAMENTUL (UE) 2019/2175 AL PARLAMENTULUI EUROPEAN ȘI AL CONSILIULUI
         din 18 decembrie 2019
         de modificare a Regulamentului (UE) nr. 1093/2010 de instituire a Autorității europene de supraveghere (Autoritatea bancară europeană), a Regulamentului (UE) nr. 1094/2010 de instituire a Autorității europene de supraveghere (Autoritatea europeană de asigurări și pensii ocupaționale), a Regulamentului (UE) nr. 1095/2010 de instituire a Autorității europene de supraveghere (Autoritatea europeană pentru valori mobiliare și piețe), a Regulamentului (UE) nr. 600/2014 privind piețele instrumentelor financiare, a Regulamentului (UE) 2016/1011 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și a Regulamentului (UE) 2015/847 privind informațiile care însoțesc transferurile de fonduri
         (Text cu relevanță pentru SEE)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizele Băncii Centrale Europene (1),
         având în vedere avizele Comitetului Economic și Social European (2),
         hotărând în conformitate cu procedura legislativă ordinară (3),
         întrucât:
         
                     (1)
                  
                  
                     Ca urmare a crizei financiare și a recomandărilor unui grup de experți la nivel înalt condus de Jacques de Larosière, Uniunea a înregistrat progrese importante în ceea ce privește crearea unor norme nu doar mai solide, dar și mai armonizate pentru piețele financiare, sub forma unui cadru unic de reglementare. Uniunea a instituit, de asemenea, Sistemul european de supraveghere financiară (SESF), care se bazează pe un sistem cu doi piloni care îmbină supravegherea microprudențială, coordonată de autoritățile europene de supraveghere (ESA), și supravegherea macroprudențială, prin înființarea Comitetului european pentru risc sistemic (CERS). Cele trei ESA, și anume Autoritatea europeană de supraveghere (Autoritatea bancară europeană) (ABE), instituită prin Regulamentul (UE) nr. 1093/2010 al Parlamentului European și al Consiliului (4), Autoritatea europeană de supraveghere (Autoritatea europeană de asigurări și pensii ocupaționale) (EIOPA), instituită prin Regulamentul (UE) nr. 1094/2010 al Parlamentului European și al Consiliului (5), și Autoritatea europeană de supraveghere (Autoritatea europeană pentru valori mobiliare și piețe) (ESMA), instituită prin Regulamentul (UE) nr. 1095/2010 al Parlamentului European și al Consiliului (6) (denumite în continuare, împreună, „regulamentele de instituire”), au devenit operaționale în ianuarie 2011. Obiectivul general al ESA este de a consolida în mod sustenabil stabilitatea și eficacitatea sistemului financiar în întreaga Uniune și de a spori protecția consumatorilor și a investitorilor.
                  
               
                     (2)
                  
                  
                     ESA au contribuit în mod hotărâtor la armonizarea normelor piețelor financiare din Uniune, prin aportul la elaborarea propunerilor de regulamente și directive inițiate de Comisie și adoptate de Parlamentul European și Consiliu. De asemenea, ESA au pus la dispoziția Comisiei proiecte de norme tehnice detaliate, care au fost adoptate sub formă de acte delegate și de punere în aplicare.
                  
               
                     (3)
                  
                  
                     ESA au contribuit, de asemenea, la convergența în domeniul supravegherii financiare și a practicilor în materie de supraveghere din Uniune, prin elaborarea de ghiduri destinate autorităților competente, instituțiilor financiare sau participanților la piețele financiare și prin coordonarea revizuirilor practicilor de supraveghere.
                  
               
                     (4)
                  
                  
                     Extinderea competențelor ESA, acordată pentru a le permite acestora să își îndeplinească obiectivul, ar necesita, de asemenea, un cadru de guvernanță corespunzător, utilizarea eficientă a resurselor și suficientă finanțare. O simplă extindere a competențelor nu ar fi suficientă pentru atingerea obiectivelor ESA dacă acestea nu dispun și de finanțare suficientă sau nu sunt guvernate în mod eficace și eficient.
                  
               
                     (5)
                  
                  
                     La îndeplinirea sarcinilor lor și la exercitarea competențelor lor, ESA ar trebui să acționeze în conformitate cu principiul proporționalității stabilit la articolul 5 din Tratatul privind Uniunea Europeană (TUE), precum și în conformitate cu politica pentru o mai bună legiferare. Conținutul și forma acțiunilor și ale măsurilor ESA, inclusiv ale unor instrumente precum ghidurile, recomandările, avizele sau întrebările și răspunsurile ar trebui întotdeauna să se întemeieze pe actele legislative menționate la articolul 1 alineatul (2) din regulamentele de instituire și să se încadreze în limitele acestora sau în limitele competențelor ESA. ESA nu ar trebui să depășească ceea ce este necesar pentru atingerea obiectivelor prezentului regulament și ar trebui să acționeze în mod proporțional cu natura, amploarea și complexitatea riscurilor inerente activității financiare sau economice a instituției financiare sau a întreprinderii afectate.
                  
               
                     (6)
                  
                  
                     În Comunicarea sa din 8 iunie 2017 referitoare la evaluarea la jumătatea perioadei a Planului de acțiune privind uniunea piețelor de capital, Comisia a subliniat faptul că o supraveghere mai eficace și mai consecventă a piețelor și serviciilor financiare este esențială pentru a elimina arbitrajul de reglementare între statele membre atunci când își exercită sarcinile de supraveghere, pentru a accelera integrarea pieței și a crea oportunități pe piața internă pentru entitățile financiare și investitori.
                  
               
                     (7)
                  
                  
                     Prin urmare, în vederea finalizării uniunii piețelor de capital este imperios necesar să se înregistreze progrese suplimentare în ceea ce privește convergența în materie de supraveghere. La zece ani de la debutul crizei financiare și de la instituirea noului sistem de supraveghere financiară, serviciile financiare și uniunea piețelor de capital vor fi marcate tot mai mult de două evoluții majore: finanțarea sustenabilă și inovarea tehnologică. Ambele au potențialul de a transforma serviciile financiare, iar sistemul nostru de supraveghere financiară ar trebui să fie adaptat la acestea. Prin urmare, este esențial ca sistemul financiar să își îndeplinească pe deplin rolul în abordarea provocărilor critice legate de sustenabilitate. Acest lucru va necesita contribuția activă din partea ESA pentru crearea unui cadru de reglementare și de supraveghere adecvat.
                  
               
                     (8)
                  
                  
                     ESA ar trebui să joace un rol important în identificarea și raportarea riscurilor pe care le prezintă factorii de mediu, sociali și de guvernanță la adresa stabilității financiare, precum și în alinierea activității piețelor financiare la obiectivele de sustenabilitate. De asemenea, ESA ar trebui să furnizeze orientări cu privire la modul în care unele considerente legate de sustenabilitate pot fi efectiv integrate în legislația relevantă a Uniunii în domeniul financiar și să promoveze punerea în aplicare coerentă a dispozițiilor respective după adoptare. Atunci când inițiază și coordonează evaluări la nivelul Uniunii privind reziliența instituțiilor financiare la evoluțiile negative ale pieței, ESA ar trebui să ia în considerare în mod corespunzător riscurile pe care le-ar putea prezenta, pentru stabilitatea financiară a instituțiilor respective, factorii de mediu, sociali și de guvernanță.
                  
               
                     (9)
                  
                  
                     Inovarea tehnologică a avut un impact tot mai mare asupra sectorului financiar și, prin urmare, autoritățile competente au adoptat diverse inițiative pentru a aborda aceste evoluții tehnologice. Pentru a continua să promoveze convergența în materie de supraveghere și a permite schimbul celor mai bune practici între autoritățile relevante, pe de o parte, și între autoritățile relevante și instituțiile financiare sau participanții la piețele financiare, pe de altă parte, rolul ESA ar trebui consolidat în ceea ce privește funcția de control și de coordonare în materie de supraveghere.
                  
               
                     (10)
                  
                  
                     Progresele tehnologice înregistrate pe piețele financiare pot conduce la îmbunătățirea incluziunii financiare, la facilitarea accesului la finanțare, la îmbunătățirea integrității pieței și la sporirea eficienței operaționale, precum și la reducerea barierelor la intrarea pe aceste piețe. În măsura în care este relevantă pentru normele materiale aplicabile, formarea autorităților competente ar trebui să cuprindă și inovarea tehnologică. Acest lucru ar trebui să contribuie la prevenirea adoptării de către statele membre a unor abordări divergente în chestiunile respective.
                  
               
                     (11)
                  
                  
                     ABE ar trebui să monitorizeze, în domeniul său de competență, obstacolele în calea consolidării prudențiale sau impactul asupra ei și ar putea emite avize sau recomandări pentru a identifica modalități adecvate de a aborda astfel de obstacole sau un astfel de impact.
                  
               
                     (12)
                  
                  
                     Întrebările și răspunsurile sunt un instrument de convergență important care promovează abordările și practicile comune în materie de supraveghere prin furnizarea de orientări privind aplicarea legislației Uniunii din sfera ESA.
                  
               
                     (13)
                  
                  
                     Devine din ce în ce mai important să se promoveze monitorizarea și evaluarea în mod consecvent, sistematic și eficace a riscurilor legate de spălarea banilor și de finanțarea terorismului în cadrul sistemului financiar al Uniunii. Prevenirea și combaterea spălării banilor și a finanțării terorismului reprezintă o responsabilitate comună a statelor membre și a instituțiilor și organelor Uniunii, în limitele mandatelor lor respective. Acestea ar trebui să instituie mecanisme de cooperare consolidată, coordonare și asistență reciprocă, utilizând integral toate instrumentele și măsurile disponibile în temeiul cadrului instituțional și de reglementare în vigoare.
                  
               
                     (14)
                  
                  
                     Având în vedere consecințele pe care abuzurile din sectorul financiar în scopul spălării banilor sau al finanțării terorismului le pot avea asupra stabilității financiare și având în vedere că este foarte posibil ca riscurile de spălare a banilor și de finanțare a terorismului să aibă un impact sistemic tocmai asupra sectorului bancar, și pe baza experienței dobândite deja de ABE, care este o autoritate în cadrul căreia sunt reprezentate autoritățile naționale competente ale tuturor statelor membre, în ceea ce privește protejarea sectorului bancar de astfel de abuzuri, ABE ar trebui să își asume un rol principal de coordonare și de monitorizare la nivelul Uniunii pentru a preveni utilizarea sistemului financiar pentru astfel de scopuri. Prin urmare, este necesar să i se confere ABE, pe lângă competențele sale actuale, și competența de a acționa în limitele domeniului de aplicare al Regulamentelor (UE) nr. 1094/2010 și (UE) nr. 1095/2010, în măsura în care această competență este exercitată în legătură cu prevenirea și combaterea spălării banilor sau a finanțării terorismului și atunci când vizează operatorii din sectorul financiar și autoritățile competente de supraveghere a acestora, care fac obiectul regulamentelor respective. În plus, concentrarea în cadrul ABE a mandatului respectiv pentru întregul sector financiar ar optimiza utilizarea cunoștințelor de specialitate și a resurselor acestei autorități, fără a aduce atingere obligațiilor semnificative prevăzute în Directiva (UE) 2015/849 a Parlamentului European și a Consiliului (7).
                  
               
                     (15)
                  
                  
                     Pentru a-și exercita mandatul în mod eficace, ABE ar trebui să utilizeze pe deplin toate competențele și instrumentele de care dispune în temeiul Regulamentului (UE) nr. 1093/2010, respectând totodată principiul proporționalității. În acest scop, aceasta ar trebui să elaboreze standarde de reglementare și de supraveghere, în special proiecte de standarde tehnice de reglementare, proiecte de standarde tehnice de punere în aplicare, ghiduri și recomandări, prin furnizarea de avize pentru prevenirea și combaterea spălării banilor și a finanțării terorismului în sectorul financiar și prin promovarea punerii în aplicare coerente a acestora în conformitate cu mandatul prevăzut în actele legislative relevante menționate la articolul 1 alineatul (2) și la articolul 16 din regulamentele de instituire. Măsurile adoptate de ABE pentru a promova integritatea, transparența și securitatea sistemului financiar și pentru a preveni și a combate spălarea banilor și finanțarea terorismului nu ar trebui să depășească ceea ce este necesar pentru atingerea obiectivelor prezentului regulament sau a actelor legislative menționate la articolul 1 alineatul (2) din regulamentele de instituire și ar trebui să ia în considerare în mod corespunzător natura, amploarea și complexitatea riscurilor, practicile de afaceri, modelele de afaceri și dimensiunea operatorilor și piețelor din sectorul financiar.
                  
               
                     (16)
                  
                  
                     În conformitate cu noul său rol, este important ca ABE să colecteze toate informațiile relevante despre deficiențele legate de activitățile de spălare a banilor și de finanțare a terorismului identificate de către autoritățile Uniunii și autoritățile naționale relevante, fără a aduce atingere sarcinilor atribuite acestor autorități în temeiul Directivei (UE) 2015/849 și fără suprapuneri inutile. În conformitate cu Regulamentul (UE) 2018/1725 al Parlamentului European și al Consiliului (8), ABE ar trebui să stocheze aceste informații într-o bază de date centralizată și să încurajeze cooperarea dintre autorități prin asigurarea diseminării adecvate a informațiilor relevante. Prin urmare, ABE ar trebui să fie mandatată să elaboreze proiecte de standarde tehnice de reglementare privind colectarea informațiilor. De asemenea, ABE poate transmite, dacă este cazul, elementele de probă pe care le deține și care ar putea conduce la inițierea unor proceduri penale autorităților judiciare naționale ale statului membru în cauză și, în măsura în care se referă la statele membre care participă la forma de cooperare consolidată privind instituirea Parchetului European în temeiul Regulamentului (UE) 2017/1939 al Consiliului (9), Parchetului European, pentru atribuțiile conferite acestuia în mod explicit.
                  
               
                     (17)
                  
                  
                     ABE nu ar trebui să colecteze informații privind cazuri concrete de tranzacții suspecte, pe care operatorii din sectorul financiar sunt obligați să le raporteze unităților de informații financiare ale UE din statele lor membre în temeiul Directivei (UE) 2015/849. Deficiențele ar trebui să fie considerate semnificative în cazul în care constituie o încălcare efectivă sau potențială săvârșită de către un operator din sectorul financiar sau în cazul în care constituie o aplicare necorespunzătoare sau ineficace de către un operator din sectorul financiar ori o aplicare inadecvată sau ineficace de către un operator din sectorul financiar a politicilor și procedurilor sale interne menite să asigure respectarea dispozițiilor legale referitoare la prevenirea utilizării sistemului financiar în scopul spălării banilor sau al finanțării terorismului. Se consideră că a avut loc o încălcare în situația în care un operator din sectorul financiar nu respectă cerințele oricărui act al Uniunii și dreptul intern de transpunere a unor astfel de cerințe, menționate la articolul 1 alineatul (2) din regulamentele de instituire, în măsura în care aceste acte contribuie la prevenirea utilizării sistemului financiar în scopul spălării banilor sau al finanțării terorismului. O încălcare potențială are loc în situația în care o autoritate competentă are motive întemeiate să suspecteze că a avut loc o încălcare, dar nu este în măsură în etapa respectivă să formuleze o concluzie finală în acest sens. Totuși, având în vedere informațiile obținute până în etapa respectivă, cum ar fi informațiile provenite din inspecții la fața locului sau din proceduri externe, este foarte probabil să fi avut loc o încălcare. Aplicarea inadecvată sau ineficace a dispozițiilor juridice are loc în situația în care un operator din sectorul financiar nu pune în aplicare în mod satisfăcător cerințele prevăzute în actele respective. Ar trebui să se considere că aplicarea inadecvată sau ineficace a politicilor și procedurilor interne ale unui operator din sectorul financiar care vizează asigurarea respectării actelor respective reprezintă o deficiență care determină creșterea semnificativă a riscului ca încălcările să fi avut loc sau să aibă loc.
                  
               
                     (18)
                  
                  
                     Atunci când evaluează vulnerabilitățile și riscurile de spălare a banilor și de finanțare a terorismului din sectorul financiar, ABE ar trebui să ia în considerare și implicațiile pentru spălarea banilor și finanțarea terorismului care decurg din toate infracțiunile-predicat, inclusiv din cele care sunt infracțiuni fiscale, dacă este cazul.
                  
               
                     (19)
                  
                  
                     ABE ar trebui să ofere asistență la cerere autorităților competente în exercitarea funcțiilor lor de supraveghere prudențială. ABE ar trebui să colaboreze îndeaproape și, dacă este cazul, să schimbe informații cu autoritățile competente, inclusiv cu Banca Centrală Europeană, în calitatea sa de autoritate de supraveghere, și cu autoritățile cărora li s-a încredințat supravegherea entităților obligate enumerate la articolul 2 alineatul (1) punctele 1 și 2 din Directiva (UE) 2015/849, pentru a asigura eficiența și a evita orice formă de suprapunere sau incoerență în acțiunile de prevenire și combatere a spălării banilor sau a finanțării terorismului.
                  
               
                     (20)
                  
                  
                     ABE ar trebui să efectueze evaluări inter pares ale autorităților competente, precum și evaluări de risc în ceea ce privește caracterul adecvat al strategiilor și resurselor de care dispun autoritățile competente având în vedere cele mai importante riscuri emergente legate de spălarea banilor și de finanțarea terorismului, astfel cum sunt identificate în evaluarea supranațională a riscurilor. Atunci când efectuează astfel de evaluări inter pares în conformitate cu articolul 30 din Regulamentul (UE) nr. 1093/2010, ABE ar trebui să ia în considerare evaluările, analizele sau rapoartele relevante elaborate de organizații internaționale și de organisme interguvernamentale competente în domeniul prevenirii și combaterii spălării banilor sau a finanțării terorismului, precum și raportul bianual întocmit de Comisie în temeiul articolului 6 din Directiva (UE) 2015/849 și evaluarea națională a riscurilor efectuată de statul membru în cauză în temeiul articolului 7 din directiva menționată.
                  
               
                     (21)
                  
                  
                     În plus, ABE ar trebui să aibă, de asemenea, un rol principal în facilitarea cooperării dintre autoritățile competente din Uniune și autoritățile relevante din țările terțe din acest domeniu, în vederea unei mai bune coordonări a acțiunilor întreprinse la nivelul Uniunii în cazurile semnificative de spălare a banilor sau de finanțare a terorismului care au o dimensiune transfrontalieră și care implică o țară terță. Acest rol nu ar trebui să aducă atingere interacțiunilor regulate ale autorităților competente cu autoritățile țărilor terțe.
                  
               
                     (22)
                  
                  
                     Pentru a spori eficacitatea controlului de supraveghere a conformității în domeniul combaterii spălării banilor și a finanțării terorismului și pentru a asigura o mai bună coordonare în ceea ce privește asigurarea de către autoritățile naționale competente a aplicării legii în cazul unor încălcări ale dreptului direct aplicabil al Uniunii sau ale măsurilor naționale de transpunere a acestei legislații, ABE ar trebui să aibă competența de a analiza informațiile colectate și, dacă este necesar, de a desfășura investigații privind acuzațiile ce i-au fost aduse în atenție cu privire la încălcări semnificative ale dreptului Uniunii sau la neaplicarea acesteia, iar în cazul în care există elemente care indică încălcări semnificative, de a solicita autorităților competente să investigheze orice eventuală încălcare a normelor relevante, să aibă în vedere luarea unor decizii și impunerea unor sancțiuni împotriva operatorilor din sectorul financiar, care să le oblige să își respecte obligațiile legale. Competența respectivă ar trebui utilizată numai atunci când ABE dispune de elemente care indică încălcări semnificative.
                  
               
                     (23)
                  
                  
                     În scopul procedurii privind încălcarea dreptului Uniunii prevăzute la articolul 17 din regulamentele de instituire și în interesul aplicării adecvate a dreptului Uniunii, este necesar să se faciliteze și să se accelereze accesul ESA la informații. Prin urmare, acestea ar trebui să aibă posibilitatea de a solicita informații, în mod direct, prin intermediul unei solicitări întemeiate și motivate corespunzător, de la alte autorități competente, ori de câte ori solicitarea de informații de la autoritatea competentă în cauză s-a dovedit sau este considerată a fi insuficientă pentru a obține informațiile considerate necesare în vederea investigării unei presupuse încălcări sau neaplicări a dreptului Uniunii.
                  
               
                     (24)
                  
                  
                     Supravegherea armonizată a sectorului financiar necesită o abordare coerentă între autoritățile competente. În acest scop, activitățile autorităților competente fac obiectul unor evaluări inter pares. ESA ar trebui, de asemenea, să se asigure o aplicare uniformă a metodologiei. Astfel de evaluări inter pares ar trebui să se concentreze nu numai asupra convergenței practicilor în materie de supraveghere, ci și asupra capacității autorităților competente de a obține rezultate de înaltă calitate în acest domeniu, precum și asupra independenței autorităților competente respective. Principalele constatări ale acestor evaluări inter pares ar trebui publicate, pentru a încuraja respectarea normelor și a spori transparența, cu excepția cazului în care publicarea ar implica riscuri la adresa stabilității financiare.
                  
               
                     (25)
                  
                  
                     Având în vedere importanța asigurării unei aplicări eficace a cadrului de supraveghere al Uniunii în ceea ce privește prevenirea și combaterea spălării banilor și a finanțării terorismului, evaluările inter pares care oferă perspective obiective și transparente privind practicile de supraveghere au o importanță capitală. ABE ar trebui să analizeze, de asemenea, strategiile, capacitățile și resursele de care dispun autoritățile competente pentru a aborda riscurile emergente legate de spălarea banilor și de finanțarea terorismului.
                  
               
                     (26)
                  
                  
                     În scopul îndeplinirii sarcinilor și exercitării competențelor în vederea prevenirii și combaterii spălării banilor și a finanțării terorismului, ar trebui ca ABE să poată lua decizii individuale adresate operatorilor din sectorul financiar în contextul procedurii de încălcare a dreptului Uniunii și al procedurii de mediere obligatorie, chiar și atunci când normele materiale nu sunt direct aplicabile operatorilor din sectorul financiar, după ce a luat o decizie adresată autorității competente. În cazul în care normele materiale sunt prevăzute în directive, ABE ar trebui să aplice dreptul intern în măsura în care acesta transpune directivele respective. În cazul în care dreptul relevant al Uniunii constă în regulamente și atunci când, la data intrării în vigoare a prezentului regulament, respectivele regulamente acordă în mod explicit opțiuni statelor membre, ABE ar trebui să aplice dreptul intern în măsura în care au fost exercitate astfel de opțiuni.
                  
               
                     (27)
                  
                  
                     În cazul în care prezentul regulament autorizează ABE să aplice dreptul intern care transpune directive, ABE poate aplica dreptul intern numai în măsura în care este necesar pentru îndeplinirea atribuțiilor care îi sunt conferite de dreptul Uniunii. Prin urmare, ABE ar trebui să aplice toate normele relevante ale Uniunii, iar în cazul în care aceste norme sunt prevăzute în directive, ABE ar trebui să aplice dreptul intern care transpune directivele respective în măsura prescrisă în dreptul Uniunii, având drept obiectiv o aplicare uniformă a dreptului în întreaga Uniune concomitent cu respectarea dreptului intern relevant.
                  
               
                     (28)
                  
                  
                     În cazul în care o decizie a ABE se întemeiază pe competențele sale pentru prevenirea și combaterea spălării banilor și a finanțării terorismului sau are legătură cu aceste competențe și se referă la operatori din sectorul financiar sau autorități competente care intră în domeniul de competență al EIOPA sau al ESMA, ABE ar trebui să poată lua decizia numai cu acordul EIOPA sau, respectiv, al ESMA. Atunci când își exprimă punctele de vedere, EIOPA și ESMA, ținând seama în fiecare caz de caracterul urgent al deciziei relevante, ar trebui să ia în considerare utilizarea procedurilor decizionale accelerate în conformitate cu normele lor privind guvernanța internă.
                  
               
                     (29)
                  
                  
                     ESA ar trebui să instituie canale speciale de raportare pentru primirea și gestionarea informațiilor furnizate de o persoană fizică sau juridică ce efectuează raportarea cu privire la cazuri efective sau potențiale de încălcări, de abuz de drept sau de neaplicare a dreptului Uniunii. ESA ar trebui să se asigure că informațiile pot fi transmise în mod anonim sau în condiții de confidențialitate și de siguranță. Avertizorul de integritate ar trebui să fie protejat de represalii. ESA ar trebui să furnizeze feedback avertizorului de integritate.
                  
               
                     (30)
                  
                  
                     Supravegherea armonizată a sectorului financiar necesită, de asemenea, ca orice dezacord între autoritățile competente din state membre diferite, în situații transfrontaliere, să fie soluționat în mod eficient. Normele existente pentru soluționarea unor astfel de dezacorduri nu sunt pe deplin satisfăcătoare. Prin urmare, acestea ar trebui să fie adaptate astfel încât să fie mai ușor de aplicat.
                  
               
                     (31)
                  
                  
                     Promovarea unei culturi a supravegherii la nivelul Uniunii face parte integrantă din activitatea ESA privind convergența practicilor de supraveghere. Prin urmare, Autoritatea poate identifica în mod regulat până la două priorități cu relevanță la nivelul întregii Uniuni. Prioritățile respective ar trebui luate în considerare de către autoritățile competente la elaborarea programelor lor de lucru. Consiliul supraveghetorilor din fiecare ESA ar trebui să dezbată activitățile relevante ale autorităților competente în anul următor și să tragă concluzii.
                  
               
                     (32)
                  
                  
                     Evaluările efectuate de comitetele de evaluare inter pares ar trebui să permită realizarea unor studii aprofundate bazate pe autoevaluarea de către autoritățile evaluate, urmate de o evaluare efectuată de comitetul de evaluare inter pares. Membrul unei autorități competente aflate în proces de evaluare nu ar trebui să ia parte la evaluare atunci când aceasta se referă la autoritatea competentă respectivă.
                  
               
                     (33)
                  
                  
                     Experiența ESA a evidențiat beneficiile unei mai bune coordonări în anumite domenii prin intermediul unor grupuri sau platforme ad-hoc. Prezentul regulament ar trebui să ofere un temei juridic și să consolideze aceste acorduri prin crearea unui nou instrument, și anume constituirea de grupuri de coordonare. Aceste grupuri de coordonare ar trebui să promoveze convergența în raport cu practicile de supraveghere aplicate de autoritățile competente, în special prin schimbul de informații și de experiență. Participarea tuturor autorităților competente la aceste grupuri de coordonare ar trebui să fie obligatorie, iar autoritățile competente ar trebui să pună la dispoziția grupurilor de coordonare informațiile necesare. Constituirea de grupuri de coordonare ar trebui avută în vedere ori de câte ori autoritățile competente identifică o nevoie de coordonare, în funcție de evoluțiile specifice ale pieței. Astfel de grupuri de coordonare pot fi constituite cu privire la toate domeniile reglementate de actele legislative menționate la articolul 1 alineatul (2) din regulamentele de instituire.
                  
               
                     (34)
                  
                  
                     Pentru o funcționare adecvată și ordonată a piețelor financiare internaționale este necesară monitorizarea deciziilor de echivalență vizând țările terțe, care au fost adoptate de Comisie. Fiecare ESA ar trebui să monitorizeze evoluțiile în materie de reglementare și de supraveghere, precum și practicile de punere în aplicare a legislației din țările terțe respective. ESA ar trebui să realizeze aceste monitorizări pentru a verifica dacă sunt îndeplinite în continuare criteriile pe baza cărora au fost luate deciziile respective, precum și orice condiție stabilită în cadrul acestora. Fiecare ESA ar trebui să transmită Comisiei anual un raport confidențial privind activitățile sale de monitorizare. În acest context, fiecare ESA ar trebui, de asemenea, să încheie, ori de câte ori este posibil, acorduri administrative cu autoritățile competente din țările terțe pentru a obține informații în scopuri de monitorizare și de coordonare a activităților de supraveghere. Acest regim de supraveghere consolidat ar trebui să asigure, pentru sistemul de echivalență privind țările terțe, o mai mare transparență, o mai mare previzibilitate pentru țările terțe în cauză și o mai mare coerență în toate sectoarele.
                  
               
                     (35)
                  
                  
                     Reprezentantul CERS în consiliul supraveghetorilor ar trebui să prezinte punctul de vedere comun al Consiliului general al CERS, cu un accent special pe stabilitatea financiară.
                  
               
                     (36)
                  
                  
                     Pentru a se asigura că deciziile referitoare la măsurile de prevenire și combatere a spălării banilor și a finanțării terorismului se bazează pe un nivel adecvat al cunoștințelor de specialitate, este necesar să se constituie un comitet intern permanent în cadrul ABE. Comitetul respectiv ar trebui să fie format din reprezentanți la nivel înalt ai autorităților și organismelor responsabile de respectarea legislației în materie de prevenire și combatere a spălării banilor sau a finanțării terorismului care au cunoștințe de specialitate și competențe decizionale în domeniul prevenirii utilizării sistemului financiar în scopul spălării banilor sau al finanțării terorismului. Comitetul respectiv ar trebui să includă și reprezentanți la nivel înalt ai ESA care au cunoștințe de specialitate referitoare la diferite modele de afaceri și la particularitățile sectoriale corespunzătoare. Respectivul comitet ar trebui să examineze și să pregătească deciziile care urmează să fie luate de ABE. Pentru a se evita suprapunerile sarcinilor, noul comitet va înlocui actualul subcomitet pentru combaterea spălării banilor care a fost instituit în cadrul Comitetului mixt al ESA. ESA ar trebui să poată transmite observații scrise cu privire la orice proiect de decizie a comitetului intern, iar Consiliul supraveghetorilor al ABE ar trebui să ia în considerare în mod corespunzător aceste observații înainte de a adopta decizia sa finală.
                  
               
                     (37)
                  
                  
                     În conformitate cu obiectivul de a asigura un sistem de supraveghere mai coerent și mai viabil în Uniune pentru a preveni și a combate spălarea banilor și finanțarea terorismului, Comisia ar trebui, după consultarea tuturor autorităților relevante și a părților interesate, să efectueze o evaluare cuprinzătoare a punerii în aplicare, a funcționării și a eficacității sarcinilor specifice conferite ABE în temeiul prezentului regulament în legătură cu prevenirea și combaterea spălării banilor și a finanțării terorismului. În special, evaluarea ar trebui – pe cât posibil – să reflecte experiența câștigată în situațiile în care ABE solicită unei autorități competente: să investigheze eventuale încălcări de către operatori din sectorul financiar ale dreptului intern care transpune directive sau exercită opțiuni acordate statelor membre în temeiul dreptului Uniunii; să aibă în vedere impunerea de sancțiuni operatorului respectiv în legătură cu astfel de încălcări; ori să aibă în vedere adoptarea unei decizii individuale adresate respectivului operator din sectorul financiar prin care îi solicită acestuia să ia toate măsurile necesare pentru a se conforma obligațiilor care îi revin în temeiul dreptului intern care transpune directive sau exercită opțiuni acordate statelor membre în temeiul dreptului Uniunii. Ar trebui, în mod similar, să reflecte experiențele în care ABE aplică dreptul intern în măsura în care acesta transpune directive sau exercită opțiuni acordate statelor membre prin dreptul Uniunii. Comisia ar trebui să prezinte evaluarea respectivă în raportul său întocmit în temeiul articolului 65 din Directiva (UE) 2015/849 și, dacă este cazul, înaintează propuneri legislative Parlamentului European și Consiliului până la 11 ianuarie 2022. Până la prezentarea acestei evaluări, competențele conferite ABE în legătură cu prevenirea utilizării sistemului financiar în scopul spălării banilor sau al finanțării terorismului în temeiul articolului 9b, al articolului 17 alineatul (6) și al articolului 19 alineatul (4) din Regulamentul (UE) nr. 1093/2010 ar trebui considerate drept o soluție provizorie în măsura în care acestea permit ABE să justifice solicitările adresate autorităților competente cu privire la eventuale încălcări ale dreptului intern sau permit aplicarea dreptului intern de către ABE.
                  
               
                     (38)
                  
                  
                     Pentru a păstra confidențialitatea activității ESA, cerințele privind secretul profesional ar trebui să se aplice, de asemenea, oricărei persoane care furnizează, în mod direct sau indirect, permanent sau ocazional, orice fel de serviciu legat de sarcinile ESA în cauză.
                  
               
                     (39)
                  
                  
                     Regulamentele de instituire, precum și actele legislative sectoriale dispun ca ESA să încheie acorduri administrative eficace, care implică schimbul de informații cu autoritățile de supraveghere din țări terțe. Cooperarea și schimbul de informații eficace ar trebui să devină cu atât mai necesare atunci când, în temeiul prezentului regulament de modificare, unele dintre ESA își vor asuma responsabilități suplimentare, mai ample, în ceea ce privește supravegherea entităților și a activităților din afara UE. În cazul în care, în acest context, ESA prelucrează date cu caracter personal, inclusiv prin transferul de astfel de date în afara Uniunii, acestea au obligația de a respecta cerințele Regulamentului (UE) 2018/1725. În absența unei decizii privind caracterul adecvat al nivelului de protecție sau a unor garanții adecvate, prevăzute, de exemplu, în acorduri administrative în sensul articolului 48 alineatul (3) litera (b) din Regulamentul (UE) 2018/1725, ESA pot face schimb de date cu caracter personal cu autoritățile țărilor terțe în temeiul derogării din motive de interes public și cu respectarea condițiilor pentru această derogare, astfel cum sunt prevăzute la articolul 50 alineatul (1) litera (d) din regulamentul menționat, care se aplică în special în cazurile de schimb internațional de date între autoritățile de supraveghere financiară.
                  
               
                     (40)
                  
                  
                     Regulamentele de instituire prevăd că, în cooperare cu CERS, ESA ar trebui să inițieze și să coordoneze simulări de criză la nivelul întregii Uniuni pentru a evalua reziliența instituțiilor financiare sau a participanților la piața financiară la evoluțiile negative ale pieței. Ar trebui să se asigure, totodată, că la nivel național acestor simulări li se aplică, în măsura posibilului, o metodologie coerentă. Ar trebui, de asemenea, să se precizeze, în ceea ce privește toate ESA, că obligațiile privind secretul profesional ale autorităților competente nu ar trebui să împiedice autoritățile competente să transmită ESA rezultatele simulărilor de criză în scopul publicării.
                  
               
                     (41)
                  
                  
                     Pentru a se asigura un nivel ridicat de convergență în domeniul supravegherii și al aprobării modelelor interne, în conformitate cu Directiva 2009/138/CE a Parlamentului European și a Consiliului (10), EIOPA ar trebui să aibă, la cerere, capacitatea de a acorda asistență autorităților competente în ceea ce privește decizia legată de aprobarea modelelor interne.
                  
               
                     (42)
                  
                  
                     Pentru ca ESA să își îndeplinească sarcinile legate de protecția consumatorilor, acestea ar trebui să aibă dreptul de a coordona activități de tip „client misterios” desfășurate de autoritățile competente, dacă este cazul.
                  
               
                     (43)
                  
                  
                     ESA ar trebui să dispună de suficiente resurse financiare și umane pentru a contribui efectiv la supravegherea financiară consecventă, eficientă și eficace, în limita competențelor care le sunt conferite prin prezentul regulament. Competențele și volumul de muncă suplimentare conferite ESA ar trebui să fie însoțite de suficiente resurse umane și financiare.
                  
               
                     (44)
                  
                  
                     Evoluția domeniului de aplicare al supravegherii directe ar putea impune instituțiilor financiare și participanților la piețele financiare supravegheați direct de ESA să furnizeze contribuții suplimentare determinate pe baza cheltuielilor estimate ale ESA relevante.
                  
               
                     (45)
                  
                  
                     Neconcordanțele în ceea ce privește calitatea, formatarea, fiabilitatea și costurile datelor de tranzacționare au un efect negativ asupra transparenței, a protecției investitorilor și a eficienței pieței. Pentru a consolida monitorizarea și reconstrucția datelor de tranzacționare și a îmbunătăți coerența și calitatea datelor respective, precum și disponibilitatea și accesibilitatea acestora la un cost rezonabil în întreaga Uniune pentru locurile de tranzacționare relevante, Directiva 2014/65/UE a Parlamentului European și a Consiliului (11) a introdus un nou cadru juridic pentru serviciile de raportare a datelor, inclusiv în ceea ce privește autorizarea și supravegherea furnizorilor de servicii de raportare a datelor.
                  
               
                     (46)
                  
                  
                     Calitatea datelor de tranzacționare și a prelucrării și furnizării datelor respective, inclusiv a prelucrării și furnizării datelor transfrontaliere, este de o importanță capitală pentru atingerea principalului obiectiv al Regulamentului (UE) nr. 600/2014 al Parlamentului European și al Consiliului (12), și anume de a consolida transparența piețelor financiare. Furnizarea principalelor servicii de date este, prin urmare, esențială pentru ca utilizatorii să poată obține imaginea de ansamblu dorită a activităților de tranzacționare pe piețele financiare din întreaga Uniune și pentru ca autoritățile competente să primească informații precise și complete cu privire la tranzacțiile relevante.
                  
               
                     (47)
                  
                  
                     În plus, datele privind tranzacționarea reprezintă un instrument din ce în ce mai important pentru asigurarea efectivă a respectării cerințelor care decurg din Regulamentul (UE) nr. 600/2014. Având în vedere dimensiunea transfrontalieră a prelucrării datelor, calitatea datelor și necesitatea de a realiza economii de scară și de a evita impactul advers al potențialelor divergențe atât asupra calității datelor, cât și asupra sarcinilor furnizorilor de servicii de raportare a datelor, este util și justificat să se transfere competențele de autorizare și de supraveghere în raport cu furnizorii de servicii de raportare a datelor de la autoritățile competente la ESMA, cu excepția celor care beneficiază de o derogare, și să se precizeze competențele respective în Regulamentul (UE) nr. 600/2014, permițând, în același timp, consolidarea beneficiilor care decurg din concentrarea competențelor legate de date în cadrul ESMA.
                  
               
                     (48)
                  
                  
                     Investitorii de retail ar trebui să fie informați în mod corespunzător cu privire la riscurile potențiale atunci când iau hotărârea de a investi într-un instrument financiar. Cadrul juridic al Uniunii vizează reducerea riscului de vânzare inadecvată, în cazul în care investitorilor de retail le sunt vândute produse financiare care nu corespund nevoilor sau așteptărilor lor. În acest scop, Directiva 2014/65/UE și Regulamentul (UE) nr. 600/2014 consolidează cerințele organizatorice și de conduită în afaceri, pentru a garanta că firmele de investiții acționează în interesul clienților lor. Aceste cerințe includ o informare mai detaliată a clienților cu privire la risc, o evaluare mai bună a gradului de adecvare a produselor recomandate, precum și obligația de a distribui instrumentele financiare către piața-țintă identificată, luând în considerare anumiți factori, cum ar fi solvabilitatea emitenților. ESMA ar trebui să își utilizeze pe deplin competențele pentru a asigura convergența în materie de supraveghere și pentru a sprijini autoritățile naționale în vederea obținerii unui nivel înalt de protecție a investitorilor și a unui control efectiv al riscurilor asociate produselor financiare.
                  
               
                     (49)
                  
                  
                     Este important să se asigure eficacitatea și eficiența în ceea ce privește transmiterea, compilarea, analiza și publicarea datelor în scopul efectuării calculelor pentru stabilirea cerințelor pentru regimurile de transparență pretranzacționare și posttranzacționare și pentru obligația de tranzacționare, precum și în scopul obținerii datelor de referință în conformitate cu Regulamentul (UE) nr. 600/2014 și cu Regulamentul (UE) nr. 596/2014 al Parlamentului European și al Consiliului (13). Prin urmare, ESMA, în plus față de autoritățile competente, ar trebui să primească competențele necesare pentru a efectua colectarea de date direct de la participanții la piață în ceea ce privește cerințele de transparență pretranzacționare și posttranzacționare, precum și pentru autorizarea și controlul furnizorilor de servicii de raportare a datelor.
                  
               
                     (50)
                  
                  
                     Acordarea acestor competențe către ESMA permite gestionarea la nivel central a funcțiilor de autorizare și control, ceea ce ar evita situația actuală în care mai multe locuri de tranzacționare, internalizatori sistematici, mecanisme de publicare aprobate (APA) și furnizori de sisteme centralizate de raportare (CTP) au obligația de a furniza mai multor autorități competente date care sunt comunicate abia ulterior către ESMA. Un astfel de sistem gestionat la nivel central ar trebui să fie foarte benefic pentru participanții la piață prin creșterea nivelului de transparență a datelor, de protecție a investitorilor și de eficiență a pieței.
                  
               
                     (51)
                  
                  
                     Transferarea anumitor competențe de colectare a datelor, de autorizare și de control de la autoritățile competente către ESMA este, de asemenea, esențială pentru alte sarcini pe care ESMA le îndeplinește în conformitate cu Regulamentul (UE) nr. 600/2014, cum ar fi monitorizarea pieței și competențele ESMA de intervenție temporară.
                  
               
                     (52)
                  
                  
                     Pentru a-și exercita efectiv competențele de supraveghere în domeniul prelucrării și furnizării datelor, ESMA ar trebui să poată efectua investigații și inspecții la fața locului. ESMA ar trebui să fie în măsură să impună amenzi sau penalități cu titlu cominatoriu pentru a obliga furnizorii de servicii de raportare a datelor să înceteze o încălcare, să furnizeze informații complete și corecte în urma solicitărilor ESMA sau să îi supună pe aceștia unei investigații sau unei inspecții la fața locului și să impună sancțiuni administrative sau alte măsuri administrative în cazul în care constată că o persoană a săvârșit, în mod intenționat sau din neglijență, o încălcare a dispozițiilor din Regulamentul (UE) nr. 600/2014.
                  
               
                     (53)
                  
                  
                     Produsele financiare care utilizează indici de referință critici sunt disponibile în toate statele membre. Prin urmare, indicii de referință respectivi sunt de importanță crucială pentru funcționarea piețelor financiare și pentru stabilitatea financiară din Uniune. Prin urmare, supravegherea unui indice de referință critic ar trebui să se realizeze dintr-o perspectivă holistică asupra efectelor potențiale, nu numai în statul membru în care se află administratorul și în statele membre în care se află contribuitorii, ci și în întreaga Uniune. Prin urmare, este oportun ca anumiți indici de referință critici să fie supravegheați de ESMA la nivelul Uniunii. Pentru a se evita suprapunerea sarcinilor, administratorii indicilor de referință critici ar trebui să fie supravegheați doar de ESMA, inclusiv în ceea ce privește indicii de referință necritici pe care îi administrează aceștia.
                  
               
                     (54)
                  
                  
                     Întrucât administratorii și contribuitorii la indicii de referință critici sunt supuși unor cerințe mai stricte decât administratorii și contribuitorii la indicii de referință de alte tipuri, desemnarea indicilor de referință drept indici de referință critici ar trebui să fie realizată de către Comisie sau solicitată de către ESMA și ar trebui să fie codificată de către Comisie. Întrucât autoritățile naționale competente au cel mai bun acces la date și informații cu privire la indicii de referință pe care îi supraveghează, acestea ar trebui să informeze Comisia sau ESMA cu privire la orice indice de referință care, în opinia lor, îndeplinește criteriile de identificare a indicilor de referință critici.
                  
               
                     (55)
                  
                  
                     Procedura de stabilire a statului membru de referință în cazul administratorilor de indici de referință situați în țări terțe care solicită recunoașterea în Uniune este dificilă și îndelungată atât pentru solicitanți, cât și pentru autoritățile naționale competente. Solicitanții ar putea încerca să influențeze această procedură în speranța de a avea posibilități de arbitraj de supraveghere. Respectivii administratori de indici de referință și-ar putea alege, în mod strategic, un reprezentant legal dintr-un stat membru în care consideră că supravegherea este mai puțin strictă. O abordare armonizată în cadrul căreia ESMA să aibă rolul de autoritate competentă pentru recunoașterea administratorilor indicilor de referință din țări terțe evită riscurile respective și costurile de stabilire a statului membru de referință, precum și costurile cu supravegherea ulterioară. În plus, rolul ESMA de autoritate competentă pentru administratorii indicilor de referință recunoscuți din țări terțe conferă acesteia calitatea de contraparte din Uniune pentru autoritățile de supraveghere din țările terțe, asigurându-se astfel o cooperare transfrontalieră mai eficientă și mai eficace.
                  
               
                     (56)
                  
                  
                     Numeroși administratori de indici de referință, dacă nu chiar majoritatea acestora, sunt bănci sau societăți de servicii financiare care gestionează banii clienților lor. Pentru a nu submina eforturile de combatere a spălării banilor sau a finanțării terorismului desfășurate la nivelul Uniunii, ar trebui ca o condiție prealabilă pentru încheierea unui acord de cooperare cu o autoritate competentă, pe baza unui regim de echivalență, să fie aceea ca țara autorității competente să nu figureze pe lista jurisdicțiilor care au deficiențe strategice la nivelul cadrului lor național de combatere a spălării banilor și a finanțării regimurilor teroriste, care prezintă amenințări semnificative pentru sistemul financiar al Uniunii.
                  
               
                     (57)
                  
                  
                     Aproape toți indicii de referință sunt utilizați în produse financiare care sunt disponibile în mai multe state membre, dacă nu chiar pe întregul teritoriu al Uniunii. Pentru a identifica riscurile legate de furnizarea indicilor de referință care ar putea să nu mai fie fiabili sau reprezentativi pentru piață sau pentru realitatea economică pe care intenționează să o măsoare, autoritățile competente, inclusiv ESMA, ar trebui să coopereze și să își acorde reciproc asistență, după caz.
                  
               
                     (58)
                  
                  
                     Este oportun să se prevadă o perioadă rezonabilă pentru a efectua demersurile necesare pentru actele delegate și de punere în aplicare care să le permită ESA și celorlalte părți interesate să aplice normele din prezentul regulament.
                  
               
                     (59)
                  
                  
                     Prin urmare, Regulamentele (UE) nr. 1093/2010, (UE) nr. 1094/2010, (UE) nr. 1095/2010, (UE) nr. 600/2014, Regulamentul (UE) 2016/1011 al Parlamentului European și al Consiliului (14) și Regulamentul (UE) 2015/847 al Parlamentului European și al Consiliului (15) ar trebui să fie modificate în consecință,
                  
               ADOPTĂ PREZENTUL REGULAMENT:
         
            Articolul 1
            Modificarea Regulamentului (UE) nr. 1093/2010
            Regulamentul (UE) nr. 1093/2010 se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    alineatele (2) și (3) se înlocuiesc cu următorul text:
                                    
                                       „(2)   Autoritatea acționează în limitele competențelor care îi sunt conferite prin prezentul regulament și în limitele domeniului de aplicare al Directivei 2002/87/CE, al Directivei 2008/48/CE (*1), al Directivei 2009/110/CE, al Regulamentului (UE) nr. 575/2013 (*2), al Directivei 2013/36/UE (*3), al Directivei 2014/49/UE (*4), al Directivei 2014/92/UE (*5), al Directivei (UE) 2015/2366 (*6) ale Parlamentului European și ale Consiliului, precum și, în măsura în care aceste acte se aplică instituțiilor financiare și de credit și autorităților competente care le supraveghează, în limitele părților relevante ale Directivei 2002/65/CE, inclusiv ale tuturor directivelor, regulamentelor și deciziilor adoptate în baza acestor acte, precum și ale oricărui alt act juridic cu caracter obligatoriu al Uniunii care conferă atribuții Autorității. Autoritatea acționează, de asemenea, în conformitate cu Regulamentul (UE) nr. 1024/2013 al Consiliului (*7).
                                       Autoritatea acționează, de asemenea, în limitele competențelor conferite prin prezentul regulament și ale domeniului de aplicare al Directivei (UE) 2015/849 a Parlamentului European și a Consiliului (*8) și al Regulamentului (UE) 2015/847 al Parlamentului European și a Consiliului (*9) în măsura în care directiva și regulamentul menționate se aplică operatorilor din sectorul financiar și autorităților competente care îi supraveghează. Exclusiv în acest scop, Autoritatea îndeplinește atribuțiile conferite, prin orice act juridic cu caracter obligatoriu al Uniunii, Autorității europene de supraveghere (Autoritatea europeană de asigurări și pensii ocupaționale), instituită prin Regulamentul (UE) nr. 1094/2010 al Parlamentului European și al Consiliului (*10), sau Autorității europene de supraveghere (Autoritatea europeană pentru valori mobiliare și piețe), instituită prin Regulamentul (UE) nr. 1095/2010 al Parlamentului European și al Consiliului (*11). Atunci când îndeplinește aceste atribuții, Autoritatea consultă respectivele Autorități europene de supraveghere și le ține la curent cu privire la activitățile sale în legătură cu orice entitate care este o «instituție financiară», în sensul definiției de la articolul 4 punctul 1 din Regulamentul (UE) nr. 1094/2010, sau un «participant la piețele financiare», în sensul definiției de la articolul 4 punctul 1 din Regulamentul (UE) nr. 1095/2010.
                                    
                                    
                                       (3)   Autoritatea acționează în domeniul activităților instituțiilor de credit, ale conglomeratelor financiare, ale firmelor de investiții, ale instituțiilor de plată și ale instituțiilor emitente de monedă electronică, în legătură cu aspecte care nu sunt abordate în mod direct în actele legislative menționate la alineatul (2), inclusiv aspecte de guvernanță corporativă, audit și raportare financiară, luând în considerare modele de afaceri sustenabile și integrarea factorilor de mediu, sociali și care țin de guvernanță, cu condiția ca astfel de acțiuni să fie necesare pentru asigurarea aplicării eficace și consecvente a actelor respective.
                                    
                                    
                                       (*1)  Directiva 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori și de abrogare a Directivei 87/102/CEE a Consiliului (JO L 133, 22.5.2008, p. 66)."
                        
                                    
                                       (*2)  Regulamentul nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit și societățile de investiții și de modificare a Regulamentului (UE) nr. 648/2012 (JO L 176, 27.6.2013, p. 1)."
                        
                                    
                                       (*3)  Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modificare a Directivei 2002/87/CE și de abrogare a Directivelor 2006/48/CE și 2006/49/CE (JO L 176, 27.6.2013, p. 338)."
                        
                                    
                                       (*4)  Directiva 2014/49/UE a Parlamentului European și a Consiliului din 16 aprilie 2014 privind schemele de garantare a depozitelor (JO L 173, 12.6.2014, p. 149)."
                        
                                    
                                       (*5)  Directiva 2014/92/UE a Parlamentului European și a Consiliului din 23 iulie 2014 privind comparabilitatea comisioanelor aferente conturilor de plăți, schimbarea conturilor de plăți și accesul la conturile de plăți cu servicii de bază (JO L 257, 28.8.2014, p. 214)."
                        
                                    
                                       (*6)  Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35)."
                        
                                    
                                       (*7)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63)."
                        
                                    
                                       (*8)  Directiva 2015/849/UE a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73)."
                        
                                    
                                       (*9)  Regulamentul (UE) 2015/847 al Parlamentului European și al Consiliului din 20 mai 2015 privind informațiile care însoțesc transferurile de fonduri și de abrogare a Regulamentului (CE) nr. 1781/2006 (JO L 141, 5.6.2015, p. 1)."
                        
                                    
                                       (*10)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p 48)."
                        
                                    
                                       (*11)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).”;"
                        
                                 
                              
                                    (b)
                                 
                                 
                                    alineatul (5) se modifică după cum urmează:
                                    
                                                (i)
                                             
                                             
                                                primul paragraf se modifică după cum urmează:
                                                
                                                            —
                                                         
                                                         
                                                            partea introductivă se înlocuiește cu următorul text:
                                                            
                                                               
                                                                  „(5)   Obiectivul Autorității este acela de a proteja interesul public prin contribuția la stabilitatea și eficacitatea sistemului financiar pe termen scurt, mediu și lung, pentru economia, cetățenii și întreprinderile Uniunii. Autoritatea contribuie, în limitele competențelor sale, la:”;
                                                               
                                                            
                                                         
                                                      
                                                            —
                                                         
                                                         
                                                            literele (e) și (f) se înlocuiesc cu următorul text:
                                                            
                                                                        „(e)
                                                                     
                                                                     
                                                                        asigurarea unei reglementări și supravegheri corespunzătoare cu privire la asumarea riscurilor de credit și a altor riscuri;
                                                                     
                                                                  
                                                                        (f)
                                                                     
                                                                     
                                                                        îmbunătățirea protecției clienților și a consumatorilor;”;
                                                                     
                                                                  
                                                      
                                                            —
                                                         
                                                         
                                                            se adaugă următoarele litere:
                                                            
                                                                        „(g)
                                                                     
                                                                     
                                                                        îmbunătățirea convergenței în materie de supraveghere în cadrul pieței interne;
                                                                     
                                                                  
                                                                        (h)
                                                                     
                                                                     
                                                                        prevenirea utilizării sistemului financiar în scopul spălării banilor și al finanțării terorismului.”;
                                                                     
                                                                  
                                                      
                                          
                                                (ii)
                                             
                                             
                                                al doilea paragraf se înlocuiește cu următorul text:
                                                „În aceste scopuri, Autoritatea contribuie la asigurarea aplicării consecvente, eficiente și efective a actelor menționate la alineatul (2) de la prezentul articol, favorizează convergența în materie de supraveghere și, în conformitate cu articolul 16a, furnizează avize Parlamentului European, Consiliului și Comisiei.”;
                                             
                                          
                                                (iii)
                                             
                                             
                                                al patrulea paragraf se înlocuiește cu următorul text:
                                                „În îndeplinirea atribuțiilor sale, Autoritatea acționează independent, obiectiv și în mod nediscriminatoriu și transparent, în interesul Uniunii în ansamblu și respectă, după caz, principiul proporționalității. Autoritatea este ținută răspunzătoare, acționează cu integritate și se asigură că toate părțile interesate sunt tratate în mod echitabil.”;
                                             
                                          
                                                (iv)
                                             
                                             
                                                se adaugă următorul paragraf:
                                                „Conținutul și forma acțiunilor și ale măsurilor Autorității, în special ale ghidurilor, recomandărilor, avizelor, întrebărilor și răspunsurilor, proiectelor de standarde de reglementare și proiectelor de standarde de punere în aplicare, respectă pe deplin dispozițiile aplicabile din prezentul regulament și din actele legislative menționate la alineatul (2). În măsura în care acest lucru este permis și relevant în temeiul dispozițiilor respective, acțiunile și măsurile Autorității țin seama în mod corespunzător, în conformitate cu principiul proporționalității, de natura, amploarea și complexitatea riscurilor inerente activității unei instituții financiare, întreprinderi sau altei entități sau activități financiare care este afectată de acțiunile și măsurile Autorității.”;
                                             
                                          
                              
                                    (c)
                                 
                                 
                                    se adaugă următorul alineat:
                                    
                                       „(6)   Autoritatea instituie, ca parte integrantă a sa, un comitet care să-i furnizeze consultanță cu privire la modul în care, în deplină conformitate cu normele aplicabile, acțiunile și măsurile sale ar trebui să țină seama de diferențele specifice care predomină în sector, legate de natura, amploarea și complexitatea riscurilor, de modelele de afaceri și de practicile de afaceri, precum și de dimensiunea instituțiilor financiare și a piețelor, în măsura în care acești factori sunt relevanți în temeiul normelor avute în vedere.”
                                    
                                 
                              
                  
                        2.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea face parte dintr-un sistem european de supraveghere financiară (SESF). Obiectivul principal al SESF este de a asigura aplicarea corespunzătoare a normelor aplicabile sectorului financiar pentru a menține stabilitatea financiară, generând astfel încredere în sistemul financiar în ansamblu și asigurând o protecție eficace și suficientă pentru clienții serviciilor financiare și pentru consumatorii de servicii financiare.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   În conformitate cu principiul cooperării loiale menționat la articolul 4 alineatul (3) din Tratatul privind Uniunea Europeană (TUE), părțile la SESF cooperează, în spiritul încrederii și al unui deplin respect reciproc, în special pentru a asigura circulația unor informații pertinente și fiabile între ele și dinspre Autoritate către Parlamentul European, Consiliu și Comisie.”;
                                    
                                 
                              
                                    (c)
                                 
                                 
                                    la alineatul (5) se adaugă următorul paragraf:
                                    „Fără a aduce atingere competențelor naționale, trimiterile la supraveghere din prezentul regulament includ toate activitățile relevante pe care toate autoritățile competente trebuie să le efectueze în temeiul actelor legislative menționate la articolul 1 alineatul (2).”
                                 
                              
                  
                        3.
                     
                     
                        Articolul 3 se înlocuiește cu următorul text:
                        
                           „Articolul 3
                           Răspunderea autorităților
                           
                              (1)   Autoritățile menționate la articolul 2 alineatul (2) literele (a)-(d) răspund în fața Parlamentului European și a Consiliului. Banca Centrală Europeană răspunde în fața Parlamentului European și a Consiliului pentru exercitarea atribuțiilor de supraveghere conferite acesteia prin Regulamentul (UE) nr. 1024/2013, în conformitate cu regulamentul respectiv.
                           
                           
                              (2)   În conformitate cu articolul 226 din TFUE, Autoritatea cooperează pe deplin cu Parlamentul European în cursul oricărei investigații desfășurate în temeiul respectivului articol.
                           
                           
                              (3)   Consiliul supraveghetorilor adoptă un raport anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.
                           
                           
                              (4)   La solicitarea Parlamentului European, președintele este audiat de Parlamentul European cu privire la performanțele Autorității. Cel puțin o dată pe an are loc o audiere. Președintele face o declarație în fața Parlamentului European și răspunde la orice întrebare adresată de membrii acestuia ori de câte ori i se solicită acest lucru.
                           
                           
                              (5)   Președintele prezintă Parlamentului European, la cerere și cu cel puțin 15 zile înainte de declarația menționată la alineatul (4), un raport scris privind activitățile Autorității.
                           
                           
                              (6)   În plus față de informațiile menționate la articolele 11-18 și la articolele 20 și 33, raportul include, de asemenea, orice informații relevante solicitate ad-hoc de Parlamentul European.
                           
                           
                              (7)   Autoritatea răspunde verbal sau în scris la orice întrebare care îi este adresată de Parlamentul European sau de Consiliu, în termen de cinci săptămâni de la primirea acesteia.
                           
                           
                              (8)   La cerere, președintele poartă discuții confidențiale, neconsemnate în scris, cu ușile închise cu președintele, vicepreședinții și coordonatorii comisiei competente a Parlamentului European. Toți participanții respectă obligațiile legate de secretul profesional.
                           
                           
                              (9)   Fără a aduce atingere obligațiilor de confidențialitate care decurg din participarea la forurile internaționale, Autoritatea informează Parlamentul European, la cerere, cu privire la contribuția sa la o reprezentare unitară, comună, consecventă și eficace a intereselor Uniunii în astfel de foruri internaționale.”
                           
                        
                     
                  
                        4.
                     
                     
                        Articolul 4 se modifică după cum urmează:
                        
                                    (a)
                                 
                                 
                                    punctul 1 se înlocuiește cu următorul text:
                                    
                                                „1.
                                             
                                             
                                                «instituție financiară» înseamnă orice întreprindere care face obiectul reglementării și supravegherii în temeiul oricăruia dintre actele legislative menționate la articolul 1 alineatul (2);”;
                                             
                                          
                              
                                    (b)
                                 
                                 
                                    se introduce următorul punct:
                                    
                                                „1a.
                                             
                                             
                                                «operator din sectorul financiar» înseamnă o «entitate» astfel cum este menționată la articolul 2 din Directiva (UE) 2015/849, care este fie o instituție financiară, în sensul definiției de la punctul 1 din prezentul articol sau de la articolul 4 punctul 1 din Regulamentul (UE) nr. 1094/2010, fie un «participant la piețele financiare», în sensul definiției de la articolul 4 punctul 1 din Regulamentul (UE) nr. 1095/2010;”;
                                             
                                          
                              
                                    (c)
                                 
                                 
                                    punctul 2 se înlocuiește cu următorul text:
                                    
                                                „2.
                                             
                                             
                                                «autorități competente» înseamnă:
                                                
                                                            (i)
                                                         
                                                         
                                                            autoritățile competente în sensul definiției de la articolul 4 alineatul (1) punctul 40 din Regulamentul (UE) nr. 575/2013, inclusiv Banca Centrală Europeană în ceea ce privește aspectele legate de sarcinile care îi revin în temeiul Regulamentului (UE) nr. 1024/2013;
                                                         
                                                      
                                                            (ii)
                                                         
                                                         
                                                            în ceea ce privește Directiva 2002/65/CE, autoritățile și organele competente să asigure respectarea, de către instituțiile financiare, a cerințelor directivei respective;
                                                         
                                                      
                                                            (iii)
                                                         
                                                         
                                                            în ceea ce privește Directiva (UE) 2015/849, autoritățile și organele care supraveghează operatorii din sectorul financiar și care sunt competente să asigure respectarea de către aceștia a cerințelor directivei respective;
                                                         
                                                      
                                                            (iv)
                                                         
                                                         
                                                            în ceea ce privește sistemele de garantare a depozitelor, organismele care le administrează în temeiul Directivei 2014/49/UE sau, în cazul în care funcționarea sistemelor de garantare a depozitelor este administrată de o societate privată, autoritățile publice care supraveghează sistemele respective în temeiul directivei respective și autoritățile administrative relevante, astfel cum sunt menționate în directiva în cauză;
                                                         
                                                      
                                                            (v)
                                                         
                                                         
                                                            în ceea ce privește Directiva 2014/59/UE a Parlamentului European și a Consiliului (*12) și Regulamentul (UE) nr. 806/2014 al Parlamentului European și al Consiliului (*13), autoritățile de rezoluție desemnate în conformitate cu articolul 3 din Directiva 2014/59/UE, Comitetul unic de rezoluție înființat prin Regulamentul (UE) nr. 806/2014, precum și Consiliul și Comisia, atunci când îndeplinesc funcțiile prevăzute la articolul 18 din Regulamentul (UE) nr. 806/2014, cu excepția cazurilor în care exercită puteri discreționare sau fac alegeri în materie de politici;
                                                         
                                                      
                                                            (vi)
                                                         
                                                         
                                                            «autoritățile competente» menționate în Directiva 2014/17/UE a Parlamentului European și a Consiliului (*14), în Regulamentul (UE) 2015/751 al Parlamentului European și al Consiliului (*15), în Directiva (UE) 2015/2366, în Directiva 2009/110/CE a Parlamentului European și a Consiliului (*16) și în Regulamentul (UE) nr. 260/2012 al Parlamentului European și al Consiliului (*17);
                                                         
                                                      
                                                            (vii)
                                                         
                                                         
                                                            «organismele și autoritățile» menționate la articolul 20 din Directiva 2008/48/CE.
                                                         
                                                      
                                          
                                       (*12)  Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (JO L 173, 12.6.2014, p. 190)."
                        
                                    
                                       (*13)  Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (JO L 225, 30.7.2014, p. 1)."
                        
                                    
                                       (*14)  Directiva 2014/17/UE a Parlamentului European și a Consiliului din 4 februarie 2014 privind contractele de credit oferite consumatorilor pentru bunuri imobile rezidențiale și de modificare a Directivelor 2008/48/CE și 2013/36/UE și a Regulamentului (UE) nr. 1093/2010 (JO L 60, 28.2.2014, p. 34)."
                        
                                    
                                       (*15)  Regulamentul (UE) 2015/751 al Parlamentului European și al Consiliului din 29 aprilie 2015 privind comisioanele interbancare pentru tranzacțiile de plată cu cardul (JO L 123, 19.5.2015, p. 1)."
                        
                                    
                                       (*16)  Directiva 2009/110/CE a Parlamentului European și a Consiliului din 16 septembrie 2009 privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE (JO L 267, 10.10.2009, p. 7)."
                        
                                    
                                       (*17)  Regulamentul (UE) nr. 260/2012 al Parlamentului European și al Consiliului din 14 martie 2012 de stabilire a cerințelor tehnice și comerciale aplicabile operațiunilor de transfer de credit și de debitare directă în euro și de modificare a Regulamentului (CE) nr. 924/2009 (JO L 94, 30.3.2012, p. 22).”"
                        
                                 
                              
                  
                        5.
                     
                     
                        Articolul 8 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            pe baza actelor legislative menționate la articolul 1 alineatul (2), de a contribui la elaborarea de standarde și practici comune de înaltă calitate în materie de reglementare și supraveghere, în special prin elaborarea de proiecte de standarde tehnice de reglementare și de punere în aplicare, ghiduri, recomandări și alte măsuri, inclusiv avize;”;
                                                         
                                                      
                                          
                                                (ii)
                                             
                                             
                                                litera (aa) se înlocuiește cu următorul text:
                                                
                                                            „(aa)
                                                         
                                                         
                                                            de a elabora și de a actualiza constant un manual de supraveghere al Uniunii referitor la supravegherea instituțiilor financiare din Uniune, care să stabilească cele mai bune practici în materie de supraveghere, precum și metodologii și procese de înaltă calitate și să ia în considerare, printre altele, evoluția practicilor de afaceri și a modelelor de afaceri, precum și dimensiunea instituțiilor financiare și a piețelor;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(ab)
                                                         
                                                         
                                                            de a elabora și de a actualiza constant un manual de rezoluție al Uniunii referitor la rezoluția instituțiilor financiare din Uniune, care să stabilească cele mai bune practici și metodologii și procese de înaltă calitate în materie de rezoluție, luând în considerare activitatea Comitetului unic de rezoluție și evoluția practicilor de afaceri și a modelelor de afaceri, precum și dimensiunea instituțiilor financiare și a piețelor;”;
                                                         
                                                      
                                          
                                                (iv)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            de a contribui la aplicarea consecventă a actelor juridice cu caracter obligatoriu ale Uniunii, în special prin sprijinirea unei culturi comune de supraveghere, asigurarea unei aplicări consecvente, eficiente și eficace a actelor legislative menționate la articolul 1 alineatul (2), prevenirea arbitrajului de reglementare, favorizarea și monitorizarea independenței în materie de supraveghere, medierea și rezolvarea dezacordurilor între autoritățile competente, asigurarea unei supravegheri eficace și consecvente a instituțiilor financiare, precum și a unei funcționări coerente a colegiilor de supraveghere și luarea de măsuri, printre altele, în situații de urgență;”;
                                                         
                                                      
                                          
                                                (v)
                                             
                                             
                                                literele (e)-(h) se înlocuiesc cu următorul text:
                                                
                                                            „(e)
                                                         
                                                         
                                                            de a organiza și a efectua evaluări inter pares ale autorităților competente și, în acest context, de a emite ghiduri și recomandări și de a identifica bune practici, în vederea îmbunătățirii consecvenței rezultatelor în materie de supraveghere;
                                                         
                                                      
                                                            (f)
                                                         
                                                         
                                                            de a monitoriza și de a evalua evoluțiile pieței în domeniile sale de competență, inclusiv, după caz, evoluția tendințelor în materie de credite, mai ales cele acordate gospodăriilor și IMM-urilor, precum și în materie de servicii financiare inovatoare, luând în considerare în mod corespunzător evoluțiile legate de factorii de mediu, sociali și de guvernanță;
                                                         
                                                      
                                                            (g)
                                                         
                                                         
                                                            de a realiza analize ale pieței pentru a ajuta Autoritatea să își îndeplinească atribuțiile;
                                                         
                                                      
                                                            (h)
                                                         
                                                         
                                                            de a promova, dacă este cazul, protecția deponenților, a consumatorilor și a investitorilor, în special în ceea ce privește deficiențele într-un context transfrontalier și luând în considerare riscurile aferente;”;
                                                         
                                                      
                                          
                                                (vi)
                                             
                                             
                                                se introduce următoarea literă:
                                                
                                                            „(ia)
                                                         
                                                         
                                                            de a contribui la stabilirea unei strategii comune a Uniunii privind datele financiare;”;
                                                         
                                                      
                                          
                                                (vii)
                                             
                                             
                                                se introduce următoarea literă:
                                                
                                                            „(ka)
                                                         
                                                         
                                                            de a publica pe site-ul său și de a actualiza periodic toate standardele tehnice de reglementare, standardele tehnice de punere în aplicare, ghidurile, recomandările și întrebările și răspunsurile pentru fiecare act legislativ menționat la articolul 1 alineatul (2), inclusiv prezentări generale referitoare la situația actuală a lucrărilor în curs și la planificarea calendarului pentru adoptarea proiectelor de standarde tehnice de reglementare și a proiectelor de standarde tehnice de punere în aplicare.”;
                                                         
                                                      
                                          
                                                (viii)
                                             
                                             
                                                se adaugă următoarea literă:
                                                
                                                            „(l)
                                                         
                                                         
                                                            de a contribui la prevenirea utilizării sistemului financiar în scopul spălării banilor și al finanțării terorismului, inclusiv prin promovarea unei aplicări consecvente, eficiente și eficace a actelor legislative menționate la articolul 1 alineatul (2) din prezentul regulament, la articolul 1 alineatul (2) din Regulamentul (UE) nr. 1094/2010 și, respectiv, la articolul 1 alineatul (2) din Regulamentul (UE) nr. 1095/2010 în ceea ce privește prevenirea utilizării sistemului financiar în scopul spălării banilor sau al finanțării terorismului.”;
                                                         
                                                      
                                          
                              
                                    (b)
                                 
                                 
                                    la alineatul (1a), litera (b) se înlocuiește cu următorul text:
                                    
                                                „(b)
                                             
                                             
                                                luând în considerare obiectivul de asigurare a siguranței și solidității instituțiilor financiare, ține seama pe deplin de diferitele tipuri, modele de afaceri și dimensiuni ale instituțiilor financiare; și”;
                                             
                                          
                              
                                    (c)
                                 
                                 
                                    la alineatul (1a) se adaugă următoarea literă:
                                    
                                                „(c)
                                             
                                             
                                                ține seama de inovațiile tehnologice, de modelele de afaceri inovatoare și sustenabile, precum și de integrarea factorilor de mediu, sociali și care țin de guvernanță.”;
                                             
                                          
                              
                                    (d)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                se adaugă următoarea literă:
                                                
                                                            „(ca)
                                                         
                                                         
                                                            de a emite recomandări, astfel cum se prevede la articolul 29a;”;
                                                         
                                                      
                                          
                                                (ii)
                                             
                                             
                                                se adaugă următoarea literă:
                                                
                                                            „(da)
                                                         
                                                         
                                                            de a emite avertismente în conformitate cu articolul 9 alineatul (3);”;
                                                         
                                                      
                                          
                                                (iii)
                                             
                                             
                                                litera (g) se înlocuiește cu următorul text:
                                                
                                                            „(g)
                                                         
                                                         
                                                            de a emite avize către Parlamentul European, Consiliu sau Comisie, astfel cum se prevede la articolul 16a;”;
                                                         
                                                      
                                          
                                                (iv)
                                             
                                             
                                                se introduc următoarele litere:
                                                
                                                            „(ga)
                                                         
                                                         
                                                            de a răspunde la întrebări, astfel cum se prevede la articolul 16b;
                                                         
                                                      
                                                            (gb)
                                                         
                                                         
                                                            de a lua măsuri în conformitate cu articolul 9c;”;
                                                         
                                                      
                                          
                              
                                    (e)
                                 
                                 
                                    alineatul (2a) se înlocuiește cu următorul text:
                                    
                                       „(3)   În îndeplinirea sarcinilor menționate la alineatul (1) și în exercitarea prerogativelor menționate la alineatul (2), Autoritatea acționează în temeiul și în limitele legii și acordă atenția cuvenită principiilor proporționalității, după caz, și al unei mai bune reglementări, inclusiv rezultatelor analizelor cost-beneficiu realizate în conformitate cu prezentul regulament.
                                       Consultările publice deschise menționate la articolele 10, 15, 16 și 16a se desfășoară pe o scară cât mai largă pentru a asigura o abordare incluzivă cu privire la toate părțile interesate și acordă părților interesate un termen rezonabil pentru a răspunde. Autoritatea publică un rezumat al contribuțiilor primite de la părțile interesate și o prezentare a modului în care informațiile și punctele de vedere obținute în urma consultării au fost utilizate în proiectul de standard tehnic de reglementare și în proiectul de standard tehnic de punere în aplicare.”
                                    
                                 
                              
                  
                        6.
                     
                     
                        Articolul 9 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            colectarea, analizarea și raportarea tendințelor de consum, cum ar fi evoluția în materie de costuri și cheltuieli ale serviciilor și ale produselor financiare cu amănuntul din statele membre;”;
                                                         
                                                      
                                          
                                                (ii)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            realizarea de evaluări tematice aprofundate ale comportamentului pe piață, creând o înțelegere comună a practicilor de piață în vederea identificării problemelor potențiale și a analizării impactului acestora;
                                                         
                                                      
                                                            (ab)
                                                         
                                                         
                                                            elaborarea unor indicatori ai riscului de retail pentru identificarea la timp a cauzelor potențiale ale prejudiciilor aduse consumatorilor;”;
                                                         
                                                      
                                          
                                                (iii)
                                             
                                             
                                                se adaugă următoarele litere:
                                                
                                                            „(e)
                                                         
                                                         
                                                            contribuții la menținerea unor condiții de concurență echitabile pe piața internă, în cadrul căreia consumatorii și alți utilizatori ai serviciilor financiare dispun de un acces echitabil la servicii și produse financiare;
                                                         
                                                      
                                                            (f)
                                                         
                                                         
                                                            încurajarea evoluțiilor ulterioare în materie de reglementare și supraveghere care ar putea facilita o mai mare armonizare și integrare la nivelul Uniunii;
                                                         
                                                      
                                                            (g)
                                                         
                                                         
                                                            coordonarea activităților de tip «client misterios» desfășurate de autoritățile competente, după caz.”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea monitorizează activitățile financiare noi și existente și poate adopta ghiduri și recomandări pentru a promova siguranța și soliditatea piețelor, precum și convergența și eficacitatea practicilor de reglementare și de supraveghere.”;
                                    
                                 
                              
                                    (c)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   Autoritatea instituie, ca parte integrantă a sa, un comitet pentru protecția consumatorilor și inovare financiară care reunește toate autoritățile competente relevante și autoritățile responsabile cu protecția consumatorilor, în vederea îmbunătățirii protecției consumatorilor, a realizării unei abordări coordonate a modului de reglementare și de supraveghere a activităților financiare noi sau inovatoare și în vederea formulării de opinii pe care Autoritatea să le prezinte Parlamentului European, Consiliului și Comisiei. Autoritatea cooperează strâns cu Comitetul european pentru protecția datelor instituit prin Regulamentul (UE) 2016/679 al Parlamentului European și al Consiliului (*18) pentru a evita suprapunerile, neconcordanțele și insecuritatea juridică în sfera protecției datelor. Autoritatea poate invita, de asemenea, și autoritățile naționale de protecție a datelor ca observatori în cadrul comitetului.
                                    
                                    
                                       (5)   Autoritatea poate interzice sau restricționa temporar comercializarea, distribuirea sau vânzarea anumitor produse, instrumente sau activități financiare care au potențialul de a cauza prejudicii financiare semnificative clienților sau consumatorilor sau amenință buna funcționare și integritatea piețelor financiare sau stabilitatea întregului sistem financiar din Uniune sau a unei părți a acestuia în cazurile specificate în actele legislative menționate la articolul 1 alineatul (2) și în condițiile prevăzute în respectivele acte, sau dacă acest lucru este necesar într-o situație de urgență în conformitate cu articolul 18 și în condițiile prevăzute în respectivul articol.
                                       Autoritatea își revizuiește decizia menționată la primul paragraf la intervale corespunzătoare și cel puțin o dată la șase luni. În urma a cel puțin două reînnoiri consecutive și pe baza unei analize adecvate care vizează evaluarea impactului asupra clientului sau asupra consumatorului, Autoritatea poate lua o decizie cu privire la reînnoirea anuală a interdicției.
                                       Statele membre pot solicita Autorității să își reanalizeze decizia. În acest caz, Autoritatea decide în conformitate cu procedura prevăzută la articolul 44 alineatul (1) paragraful al doilea dacă își menține sau nu decizia.
                                       Autoritatea poate analiza, de asemenea, necesitatea de a interzice sau de a restricționa anumite tipuri de activități sau practici financiare și, dacă acest lucru este necesar, poate informa Comisia și autoritățile competente pentru a facilita adoptarea unor astfel de interdicții sau restricții.
                                    
                                    
                                       (*18)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).”"
                        
                                 
                              
                  
                        7.
                     
                     
                        Se introduc următoarele articole:
                        
                           „Articolul 9a
                           Sarcini speciale legate de prevenirea și combaterea spălării banilor și a finanțării terorismului
                           
                              (1)   Autoritatea, în limitele competențelor sale respective, își asumă un rol principal, de coordonare și de monitorizare în promovarea integrității, transparenței și securității sistemului financiar prin adoptarea unor măsuri de prevenire și combatere a spălării banilor și a finanțării terorismului în cadrul sistemului respectiv. În conformitate cu principiul proporționalității, măsurile respective nu depășesc ceea ce este necesar pentru atingerea obiectivelor prezentului regulament și a actelor legislative menționate la articolul 1 alineatul (2) și iau în considerare în mod corespunzător natura, amploarea și complexitatea riscurilor, practicile de afaceri, modelele de afaceri și dimensiunea operatorilor din sectorul financiar și a piețelor. Aceste măsuri cuprind:
                              
                                          (a)
                                       
                                       
                                          colectarea de informații de la autoritățile competente în legătură cu deficiențele care au fost identificate în cursul procedurilor de supraveghere și de autorizare în curs cu privire la procese și proceduri, la mecanismele de guvernanță, la competența profesională și probitatea morală, la achiziția de participații calificate, la modelele de afaceri și activitățile operatorilor din sectorul financiar în legătură cu prevenirea și combaterea spălării banilor și a finanțării terorismului, precum și informații cu privire la măsurile luate de autoritățile competente ca răspuns la următoarele deficiențe semnificative care afectează una sau mai multe cerințe din actele legislative menționate la articolul 1 alineatul (2) din prezentul regulament, la articolul 1 alineatul (2) din Regulamentul (UE) nr. 1094/2010 și la articolul 1 alineatul (2) din Regulamentul (UE) nr. 1095/2010 și, respectiv, din orice act normativ intern de transpunere a acestora, referitoare la prevenirea și combaterea utilizării sistemului financiar în scopul spălării banilor sau al finanțării terorismului:
                                          
                                                      (i)
                                                   
                                                   
                                                      o încălcare efectivă sau potențială de către un operator din sectorul financiar a unor astfel de cerințe;
                                                   
                                                
                                                      (ii)
                                                   
                                                   
                                                      aplicarea inadecvată sau ineficace de către un operator din sectorul financiar a unor astfel de cerințe; sau
                                                   
                                                
                                                      (iii)
                                                   
                                                   
                                                      aplicarea inadecvată sau ineficace de către un operator din sectorul financiar a politicilor și procedurilor sale interne care vizează asigurarea respectării unor astfel de cerințe.
                                                   
                                                Autoritățile competente furnizează Autorității toate informațiile respective, în plus față de orice obligație prevăzută la articolul 35 din prezentul regulament, și informează în timp util Autoritatea în legătură cu orice modificare ulterioară legată de informațiile furnizate. Autoritatea acționează în strânsă coordonare cu unitățile de informații financiare ale UE, astfel cum sunt menționate în Directiva (UE) 2015/849, respectând statutul și obligațiile acestora și evitând suprapunerile inutile.
                                          Autoritățile competente pot transmite bazei de date centrale menționate la alineatul (2) toate informațiile suplimentare pe care le consideră relevante pentru prevenirea și combaterea utilizării sistemului financiar în scopul spălării banilor sau al finanțării terorismului, cu respectarea dreptului intern;
                                       
                                    
                                          (b)
                                       
                                       
                                          colaborarea îndeaproape și, după caz, schimbul de informații cu autoritățile competente, inclusiv cu Banca Centrală Europeană în ceea ce privește aspectele legate de sarcinile care îi sunt atribuite prin Regulamentul (UE) nr. 1024/2013, și cu autoritățile cărora li s-a încredințat responsabilitatea publică de a supraveghea entitățile obligate enumerate la articolul 2 alineatul (1) punctele 1 și 2 din Directiva (UE) 2015/849, precum și cu unitățile de informații financiare, respectând în același timp statutul și obligațiile unităților de informații financiare prevăzute în Directiva (UE) 2015/849;
                                       
                                    
                                          (c)
                                       
                                       
                                          elaborarea unor orientări și standarde comune privind prevenirea și combaterea spălării banilor și a finanțării terorismului în sectorul financiar și promovarea punerii în aplicare consecvente a acestora, în special prin elaborarea de proiecte de standarde tehnice de reglementare și de punere în aplicare, în conformitate cu mandatele prevăzute în actele legislative menționate la articolul 1 alineatul (2), de ghiduri, recomandări și alte măsuri, inclusiv avize care se bazează pe actele legislative menționate la articolul 1 alineatul (2);
                                       
                                    
                                          (d)
                                       
                                       
                                          furnizarea de asistență pentru autoritățile competente, în urma unor cereri specifice din partea acestora;
                                       
                                    
                                          (e)
                                       
                                       
                                          monitorizarea evoluțiilor pieței și evaluarea vulnerabilităților și a riscurilor în ceea ce privește spălarea banilor și finanțarea terorismului în sectorul bancar.
                                       
                                    Până la 31 decembrie 2020, Autoritatea elaborează proiecte de standarde tehnice de reglementare în care precizează definiția deficiențelor menționate la primul paragraf litera (a), inclusiv situațiile corespunzătoare în care pot apărea deficiențe, importanța deficiențelor și punerea în practică a colectării de informații de către Autoritate, precum și tipul de informații care ar trebui furnizate în conformitate cu primul paragraf litera (a). În elaborarea standardelor tehnice respective, Autoritatea ia în considerare volumul de informații care urmează să fie furnizate și necesitatea evitării suprapunerilor. De asemenea, Autoritatea stabilește măsuri de asigurare a eficacității și a confidențialității.
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la al doilea paragraf de la prezentul alineat, în conformitate cu articolele 10-14.
                           
                           
                              (2)   Autoritatea creează și actualizează o bază de date centrală cuprinzând informațiile colectate în conformitate cu alineatul (1) litera (a). Autoritatea se asigură că informațiile respective sunt analizate și puse la dispoziția autorităților competente pe baza principiului necesității de a cunoaște și cu titlu confidențial. Autoritatea poate transmite, dacă este cazul, elementele de probă pe care le deține și care ar putea conduce la inițierea unor proceduri penale autorităților judiciare naționale și autorităților competente ale statului membru în cauză, în conformitate cu normele procedurale naționale. Autoritatea poate, de asemenea, după caz, să transmită elemente de probă Parchetului European, în cazul în care aceste elementele de probă respective se referă la infracțiuni în legătură cu care Parchetului European își exercită sau și-ar putea exercita competența în conformitate cu Regulamentul (UE) 2017/1939 al Consiliului (*19).
                           
                           
                              (3)   Autoritățile competente pot adresa Autorității cereri motivate de informații privind operatori din sectorul financiar relevante pentru activitățile lor de supraveghere în ceea ce privește prevenirea utilizării sistemului financiar în scopul spălării banilor sau al finanțării terorismului. Autoritatea examinează cererile respective și furnizează informațiile solicitate de autoritățile competente în timp util și pe baza principiului necesității de a cunoaște. În cazul în care Autoritatea nu furnizează informațiile solicitate, aceasta informează autoritatea competentă solicitantă și comunică motivul pentru care informațiile nu sunt furnizate. Autoritatea comunică autorității competente sau oricărei alte autorități sau instituții care a furnizat inițial informațiile solicitate identitatea autorității competente solicitante, identitatea operatorului din sectorul financiar vizat, motivul cererii de informații, precum și dacă informațiile au fost comunicate autorității competente solicitante. În plus, Autoritatea analizează informațiile pentru a comunica autorităților competente, din proprie inițiativă, informațiile relevante pentru activitățile de supraveghere desfășurate de acestea în ceea ce privește prevenirea utilizării sistemului financiar în scopul spălării banilor sau al finanțării terorismului. Atunci când comunică în acest sens, Autoritatea informează autoritatea competentă care a furnizat inițial informațiile. Autoritatea efectuează, de asemenea, analize pe bază agregată în vederea avizului pe care trebuie să îl emită în temeiul articolului 6 alineatul (5) din Directiva (UE) 2015/849.
                              Până la 31 decembrie 2020, Autoritatea elaborează proiecte de standarde tehnice de reglementare care să precizeze modul în care informațiile trebuie să fie analizate și puse la dispoziția autorităților competente pe baza principiului necesității de a cunoaște și cu titlu confidențial.
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la al doilea paragraf de la prezentul alineat, în conformitate cu articolele 10-14.
                           
                           
                              (4)   Autoritatea promovează convergența proceselor de supraveghere menționate în Directiva (UE) 2015/849, inclusiv prin efectuarea unor evaluări inter pares și prin emiterea de rapoarte și de măsuri ulterioare legate de acestea, în conformitate cu articolul 30 din prezentul regulament. Atunci când efectuează astfel de evaluări în conformitate cu articolul 30 din prezentul regulament, Autoritatea ia în considerare evaluările, analizele sau rapoartele relevante elaborate de organizații internaționale și de organisme interguvernamentale competente în domeniul prevenirii spălării banilor sau al finanțării terorismului, precum și raportul bianual întocmit de Comisie în temeiul articolului 6 din Directiva (UE) 2015/849 și evaluările riscurilor pregătite de statele membre în temeiul articolului 7 din directiva menționată.
                           
                           
                              (5)   Autoritatea efectuează, cu participarea autorităților competente, evaluări de risc privind strategiile, capacitățile și resursele autorităților competente pe care acestea le au la dispoziție pentru a aborda cele mai importante riscuri emergente legate de spălarea banilor și de finanțarea terorismului de la nivelul Uniunii, astfel cum sunt identificate în evaluarea supranațională a riscurilor. Autoritatea efectuează respectivele evaluări de risc în special în vederea avizului pe care trebuie să îl emită în temeiul articolului 6 alineatul (5) din Directiva (UE) 2015/849. Autoritatea efectuează evaluări de risc pe baza informațiilor pe care le are la dispoziție, acestea incluzând evaluările inter pares în conformitate cu articolul 30 din prezentul regulament, analizele efectuate pe bază agregată asupra informațiilor colectate în vederea bazei de date centralizate în temeiul alineatului (2) din prezentul articol, precum și evaluările, analizele sau rapoartele relevante elaborate de organizații internaționale și de organisme interguvernamentale competente în domeniul prevenirii spălării banilor și a finanțării terorismului și evaluările riscurilor pregătite de statele membre în temeiul articolului 7 din Directiva (UE) 2015/849. Autoritatea pune la dispoziția tuturor autorităților competente evaluările riscurilor.
                              În sensul primului paragraf de la prezentul alineat, Autoritatea elaborează și aplică, prin intermediul comitetului intern instituit în temeiul alineatului (7) din prezentul articol, metode care să permită o evaluare obiectivă, precum și o examinare coerentă și de înaltă calitate a evaluărilor și a aplicării metodologiei și care să asigure condiții de concurență echitabile. Comitetul menționat examinează calitatea și coerența evaluărilor riscurilor. Acesta elaborează proiectele de evaluări de risc în vederea adoptării lor de către Consiliul supraveghetorilor, în conformitate cu articolul 44.
                           
                           
                              (6)   În cazurile în care sunt indicii că operatori din sectorul financiar încalcă cerințele prevăzute în Directiva (UE) 2015/849 și există o dimensiune transfrontalieră care implică țări terțe, Autoritatea are un rol principal în facilitarea cooperării dintre autoritățile competente din Uniune și autoritățile competente din țările terțe, dacă este necesar. Acest rol al Autorității nu aduce atingere interacțiunilor regulate ale autorităților competente cu autoritățile țărilor terțe.
                           
                           
                              (7)   Autoritatea instituie un comitet intern permanent pentru combaterea spălării banilor și a finanțării terorismului, însărcinat cu coordonarea măsurilor de prevenire și combatere a utilizării sistemul financiar în scopul spălării banilor sau al finanțării terorismului și cu pregătirea, în conformitate cu Regulamentul (UE) 2015/847 și cu Directiva (UE) 2015/849, a tuturor proiectelor de decizii care urmează să fie luate de Autoritate în conformitate cu articolul 44 din prezentul regulament.
                           
                           
                              (8)   Comitetul menționat la alineatul (7) are în componența sa reprezentanți la nivel înalt ai autorităților și organismelor din toate statele membre, care sunt competente să asigure respectarea de către operatorii din sectorul financiar a Regulamentului (UE) 2015/847 și a Directivei (UE) 2015/849 și care au cunoștințe de specialitate și competențe decizionale în domeniul prevenirii utilizării sistemului financiar în scopul spălării banilor sau al finanțării terorismului, precum și reprezentanți la nivel înalt, care au cunoștințe de specialitate referitoare la diferite modele de afaceri și particularități sectoriale, ai Autorității, a Autorității europene de supraveghere (Autoritatea europeană de asigurări și pensii ocupaționale) și, respectiv, a Autorității europene de supraveghere (Autoritatea europeană pentru valori mobiliare și piețe). Reprezentanții la nivel înalt din partea Autorității și a celorlalte autorități europene de supraveghere participă la reuniunile comitetului respectiv fără drept de vot. În plus, Comisia, CERS și Consiliul de supraveghere al Băncii Centrale Europene desemnează fiecare câte un reprezentant la nivel înalt care să participe la reuniunile comitetului respectiv în calitate de observatori. Președintele comitetului respectiv este ales de către membrii cu drept de vot ai comitetului și din rândul acestora.
                              Fiecare instituție, autoritate și organ menționat la primul paragraf desemnează un supleant dintre membrii personalului său, care poate înlocui persoana desemnată drept membru atunci când aceasta nu poate participa. Statele membre în care există mai multe autorități competente să asigure respectarea de către operatorii din sectorul financiar a Directivei (UE) 2015/849 pot desemna câte un reprezentant pentru fiecare autoritate competentă. Indiferent de numărul autorităților competente reprezentate în cadrul reuniunii, fiecare stat membru dispune de un singur vot. Comitetul respectiv poate institui grupuri de lucru interne privind aspecte specifice ale activității sale, în vederea elaborării proiectelor de decizii ale comitetului. Grupurile respective sunt deschise participării membrilor personalului din cadrul tuturor autorităților competente reprezentate în cadrul comitetului și al Autorității, al Autorității europene de supraveghere (Autoritatea Europeană de asigurări și pensii ocupaționale) și al Autorității europene de supraveghere (Autoritatea europeană pentru valori mobiliare și piețe).
                           
                           
                              (9)   Autoritatea, Autoritatea europeană de supraveghere (Autoritatea europeană de asigurări și pensii ocupaționale) și Autoritatea europeană de supraveghere (Autoritatea europeană pentru valori mobiliare și piețe) pot transmite în orice moment observații scrise cu privire la orice proiect de decizie a comitetului menționat la alineatul (7) de la prezentul articol. Consiliul supraveghetorilor va lua în considerare în mod corespunzător astfel de observații înainte de a-și adopta decizia finală. În cazul în care un proiect de decizie se întemeiază pe competențele care îi sunt conferite Autorității în temeiul articolului 9b, 17 sau 19 sau are legătură cu aceste competențe și decizia respectivă se referă la:
                              
                                          (a)
                                       
                                       
                                          instituțiile financiare, astfel cum sunt definite la articolul 4 punctul 1 din Regulamentul (UE) nr. 1094/2010, sau la oricare dintre autoritățile competente care le supraveghează; sau
                                       
                                    
                                          (b)
                                       
                                       
                                          participanții la piețele financiare, astfel cum sunt definiți la articolul 4 punctul 1 din Regulamentul (UE) nr. 1095/2010, sau la oricare dintre autoritățile competente care îi supraveghează,
                                       
                                    Autoritatea poate lua decizia numai cu acordul Autorității europene de supraveghere (Autoritatea Europeană de asigurări și pensii ocupaționale) în cazul de la litera (a) sau al Autorității europene de supraveghere (Autoritatea europeană pentru valori mobiliare și piețe) în cazul de la litera (b). Autoritatea europeană de supraveghere (Autoritatea Europeană de asigurări și pensii ocupaționale) sau Autoritatea europeană de supraveghere (Autoritatea europeană pentru valori mobiliare și piețe) notifică Autorității punctele lor de vedere în termen de 20 de zile de la data proiectului de decizie a comitetului menționat la alineatul (7). În cazul în care acestea nu notifică Autorității punctele lor de vedere în termen de 20 de zile și nici nu solicită o prelungire justificată în mod corespunzător pentru notificarea respectivelor puncte de vedere, se consideră că și-au dat acordul.
                           
                        
                        
                           Articolul 9b
                           Solicitarea de investigații legate de prevenirea și combaterea spălării banilor și a finanțării terorismului
                           
                              (1)   În chestiuni legate de prevenirea și combaterea utilizării sistemului financiar în scopul spălării banilor și al finanțării terorismului în conformitate cu Directiva (UE) 2015/849, Autoritatea poate, în cazul în care dispune de elemente care indică încălcări semnificative, să solicite unei autorități competente, astfel cum este menționată la articolul 4 punctul 2(iii): (a) să investigheze eventualele încălcări ale dreptului Uniunii și, în cazul în care respectiva legislație a Uniunii cuprinde directive sau oferă în mod explicit opțiuni statelor membre, încălcările dreptului intern în măsura în care acesta transpune directivele sau exercită opțiunile acordate statelor membre în temeiul dreptului Uniunii săvârșite de către un operator din sectorul financiar; și (b) să aibă în vedere impunerea de sancțiuni acestui operator cu privire la încălcările respective. Atunci când este necesar, Autoritatea poate solicita, de asemenea, unei autorități competente, astfel cum este menționată la articolul 4 punctul 2(iii), să aibă în vedere adoptarea unei decizii individuale adresate respectivului operator din sectorul financiar, prin care să îi solicite să ia toate măsurile necesare pentru a respecta obligațiile care îi revin în temeiul dreptului Uniunii direct aplicabil sau în temeiul dreptului intern, în măsura în care acesta transpune directivele sau exercită opțiunile acordate statelor membre în temeiul dreptului Uniunii, inclusiv încetarea oricărei practici. Solicitările menționate la prezentul alineat nu împiedică măsurile de supraveghere luate de către autoritatea competentă căreia i se adresează solicitarea.
                           
                           
                              (2)   Autoritatea competentă se conformează oricărei solicitări care îi este adresată în conformitate cu alineatul (1) și informează Autoritatea cât mai curând posibil și cel târziu în termen de 10 zile lucrătoare cu privire la măsurile pe care le-a întreprins sau intenționează să le întreprindă pentru a se conforma solicitării respective.
                           
                           
                              (3)   Fără a aduce atingere competențelor care îi revin Comisiei în temeiul articolului 258 din TFUE, în cazul în care o autoritate competentă nu informează Autoritatea în termen de 10 zile lucrătoare cu privire la măsurile pe care le-a întreprins sau pe care intenționează să le întreprindă pentru a se conforma alineatului (2) de la prezentul articol, se aplică articolul 17 din prezentul regulament.
                           
                        
                        
                           Articolul 9c
                           Scrisori de neintervenție
                           
                              (1)   Autoritatea ia măsurile menționate la alineatul (2) din prezentul articol numai în situații excepționale, în cazul în care consideră că este probabil ca aplicarea unuia dintre actele legislative menționate la articolul 1 alineatul (2) sau a oricărui act delegat sau de punere în aplicare bazat pe respectivele acte legislative să ridice probleme semnificative, dintr-unul din următoarele motive:
                              
                                          (a)
                                       
                                       
                                          Autoritatea consideră că dispozițiile cuprinse în actul respectiv pot intra în conflict direct cu un alt act relevant;
                                       
                                    
                                          (b)
                                       
                                       
                                          în cazul în care actul este unul dintre actele legislative menționate la articolul 1 alineatul (2), absența actelor delegate sau a actelor de punere în aplicare care să completeze sau să detalieze actul în cauză ar ridica îndoieli legitime cu privire la consecințele juridice care decurg din actul legislativ sau din aplicarea corespunzătoare a acestuia;
                                       
                                    
                                          (c)
                                       
                                       
                                          absența ghidurilor și a recomandărilor menționate la articolul 16 ar genera dificultăți practice în ceea ce privește aplicarea actului legislativ relevant.
                                       
                                    
                           
                              (2)   În cazurile menționate la alineatul (1), Autoritatea transmite autorităților competente și Comisiei, în scris, o prezentare detaliată a problemelor pe care le-a constatat.
                              În cazurile menționate la alineatul (1) literele (a) și (b), Autoritatea prezintă Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei, conform aprecierii Autorității. Autoritatea își publică avizul.
                              În cazul menționat la alineatul (1) litera (c) de la prezentul articol, Autoritatea evaluează cât mai curând posibil necesitatea adoptării de ghiduri sau recomandări relevante, astfel cum se prevede la articolul 16.
                              Autoritatea acționează cu promptitudine, în special pentru a contribui la prevenirea problemelor menționate la alineatul (1), ori de câte ori este posibil.
                           
                           
                              (3)   Atunci când este necesar în cazurile menționate la alineatul (1) și până la adoptarea și aplicarea noilor măsuri pe baza acțiunilor prevăzute la alineatul (2), Autoritatea emite avize cu privire la dispozițiile specifice ale actelor menționate la alineatul (1), în vederea promovării unor practici consecvente, eficiente și eficace de supraveghere și de asigurare a respectării legislației, precum și a unei aplicări comune, uniforme și unitare a dreptului Uniunii.
                           
                           
                              (4)   În cazul în care, pe baza informațiilor primite, în special de la autoritățile competente, Autoritatea consideră că oricare dintre actele legislative menționate la articolul 1 alineatul (2) sau orice act delegat sau de punere în aplicare bazat pe respectivele acte legislative ridică probleme excepționale semnificative referitoare la încrederea pieței, protecția consumatorilor, a clienților sau a investitorilor, buna funcționare și integritatea piețelor financiare sau a piețelor de mărfuri sau stabilitatea întregului sistem financiar din Uniune sau a unei părți a acestuia, aceasta transmite fără întârziere nejustificată autorităților competente și Comisiei, în scris, o prezentare detaliată a problemelor pe care le-a constatat. Autoritatea poate prezenta Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei. Autoritatea își publică avizul.
                           
                        
                        
                           (*19)  Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1).”"
                        
                     
                  
                        8.
                     
                     
                        Articolul 10 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(1)   În cazul în care Parlamentul European și Consiliul deleagă Comisiei competența de a adopta standarde tehnice de reglementare, prin intermediul actelor delegate, în conformitate cu articolul 290 din TFUE, pentru a asigura o armonizare unitară în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de reglementare. Autoritatea înaintează proiectele sale de standarde tehnice de reglementare Comisiei spre adoptare. În același timp, Autoritatea transmite respectivele proiecte de standarde tehnice de reglementare Parlamentului European și Consiliului spre informare.”;
                                                
                                             
                                          
                                                (ii)
                                             
                                             
                                                al treilea paragraf se înlocuiește cu următorul text:
                                                „Înainte de a înainta Comisiei proiectele de standarde tehnice de reglementare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Autoritatea solicită, de asemenea, opinia Grupului părților interesate din domeniul bancar menționat la articolul 37.”;
                                             
                                          
                                                (iii)
                                             
                                             
                                                al patrulea paragraf se elimină;
                                             
                                          
                                                (iv)
                                             
                                             
                                                al cincilea și al șaselea paragraf se înlocuiesc cu următorul text:
                                                „În termen de trei luni de la primirea unui proiect de standard tehnic de reglementare, Comisia decide cu privire la adoptarea acestuia. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de reglementare doar parțial sau cu modificări atunci când acest lucru este impus de interesele Uniunii.
                                                În cazul în care intenționează să nu adopte un proiect de standard tehnic de reglementare sau să îl adopte parțial sau cu modificări, Comisia retrimite Autorității proiectul de standard tehnic de reglementare, explicând de ce nu îl adoptă sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de reglementare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.”;
                                             
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   În cazul în care Autoritatea nu a transmis un proiect de standard tehnic de reglementare în termenul stabilit în actele legislative menționate la articolul 1 alineatul (2), Comisia poate solicita un astfel de proiect și stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (c)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de reglementare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Comisia solicită, de asemenea, avizul Grupului părților interesate din domeniul bancar menționat la articolul 37.”;
                                 
                              
                                    (d)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de reglementare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de reglementare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        9.
                     
                     
                        La articolul 13 alineatul (1), al doilea paragraf se elimină.
                     
                  
                        10.
                     
                     
                        Articolul 15 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În cazul în care Parlamentul European și Consiliul conferă competențe de executare Comisiei pentru a adopta standarde tehnice de punere în aplicare, prin intermediul unor acte de punere în aplicare, în conformitate cu articolul 291 din TFUE, în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de punere în aplicare. Standardele tehnice de punere în aplicare sunt tehnice, nu implică decizii strategice sau opțiuni de politică publică, iar conținutul lor are scopul de a stabili condițiile de punere în aplicare a actelor în cauză. Autoritatea înaintează proiectele sale de standarde tehnice de punere în aplicare Comisiei spre adoptare. În același timp, Autoritatea transmite respectivele standarde tehnice Parlamentului European și Consiliului spre informare.
                                       Înainte de a înainta Comisiei proiectele de standarde tehnice de punere în aplicare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Autoritatea solicită, de asemenea, opinia Grupului părților interesate din domeniul bancar menționat la articolul 37.
                                       În termen de trei luni de la primirea unui proiect de standard tehnic de punere în aplicare, Comisia decide cu privire la adoptarea acestuia. Comisia poate prelungi acest termen cu o lună. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de punere în aplicare doar parțial sau cu modificări atunci când acest lucru este impus de interesele Uniunii.
                                       În cazul în care intenționează să nu adopte un proiect de standard tehnic de punere în aplicare sau să îl adopte parțial sau cu modificări, Comisia îl retrimite Autorității, explicând de ce nu intenționează să îl adopte sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de punere în aplicare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.
                                       În cazul în care, la expirarea termenului de șase săptămâni menționat la al patrulea paragraf, Autoritatea nu a înaintat un proiect de standard tehnic de punere în aplicare modificat sau a înaintat un proiect de standard tehnic de punere în aplicare care este modificat într-un mod care nu corespunde modificărilor propuse de Comisie, Comisia poate adopta standardul tehnic de punere în aplicare cu modificările pe care le consideră relevante sau îl poate respinge.
                                       Comisia nu poate să modifice conținutul unui proiect de standard tehnic de punere în aplicare întocmit de Autoritate fără a se coordona în prealabil cu Autoritatea, astfel cum se prevede în prezentul articol.
                                    
                                    
                                       (2)   În cazul în care Autoritatea nu a transmis un proiect de standard tehnic de punere în aplicare în termenul stabilit în actele legislative menționate la articolul 1 alineatul (2), Comisia poate stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (b)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de punere în aplicare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Comisia solicită, de asemenea, opinia Grupului părților interesate din domeniul bancar menționat la articolul 37.”;
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de punere în aplicare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de punere în aplicare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        11.
                     
                     
                        Articolul 16 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În scopul stabilirii de practici unitare, eficiente și eficace în materie de supraveghere în cadrul SESF, și al garantării aplicării comune, uniforme și coerente a dreptului Uniunii, Autoritatea emite ghiduri adresate tuturor autorităților competente sau tuturor instituțiilor financiare și emite recomandări adresate uneia sau mai multor autorități competente sau uneia sau mai multor instituții financiare.
                                       Ghidurile și recomandările respectă delegările de competențe conferite prin actele legislative menționate la articolul 1 alineatul (2) sau în prezentul articol.
                                    
                                    
                                       (2)   Autoritatea organizează, după caz, consultări publice deschise cu privire la ghidurile și recomandările pe care le emite și analizează eventualele costuri și beneficii aferente emiterii unor astfel de ghiduri și recomandări. Aceste consultări și analize sunt proporționale în raport cu domeniul de aplicare, natura și impactul ghidurilor sau recomandărilor. Autoritatea solicită, de asemenea, după caz, opinia Grupului părților interesate din domeniul bancar menționat la articolul 37. Autoritatea prezintă justificări în cazul în care nu realizează consultări publice deschise sau nu solicită opinia Grupului părților interesate din domeniul bancar.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(2a)   Ghidurile și recomandările nu se limitează la simpla menționare sau reproducere a elementelor actelor legislative. Înainte de a emite un nou ghid sau o nouă recomandare, Autoritatea revizuiește mai întâi ghidurile și recomandările existente, pentru a evita orice suprapunere.”;
                                    
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   În raportul menționat la articolul 43 alineatul (5), Autoritatea informează Parlamentul European, Consiliul și Comisia cu privire la ghidurile și recomandările care au fost emise.”
                                    
                                 
                              
                  
                        12.
                     
                     
                        Se introduc următoarele articole:
                        
                           „Articolul 16a
                           Avize
                           
                              (1)   La solicitarea Parlamentului European, a Consiliului sau a Comisiei sau din proprie inițiativă, Autoritatea poate emite avize destinate Parlamentului European, Consiliului și Comisiei privind toate aspectele referitoare la domeniul său de competență.
                           
                           
                              (2)   Solicitarea menționată la alineatul (1) poate include o consultare publică sau o analiză tehnică.
                           
                           
                              (3)   În ceea ce privește evaluările menționate la articolul 22 din Directiva 2013/36/UE care, în conformitate cu articolul respectiv, necesită consultarea dintre autoritățile competente din două sau mai multe state membre, Autoritatea poate emite și publica, la solicitarea uneia dintre autoritățile competente în cauză, un aviz cu privire la astfel de evaluări. Avizul se emite prompt și în orice caz înainte de expirarea perioadei de evaluare menționate în articolul în cauză.
                           
                           
                              (4)   La solicitarea Parlamentului European, a Consiliului sau a Comisiei, Autoritatea poate să ofere consultanță tehnică Parlamentului European, Consiliului și Comisiei în domeniile prevăzute în actele legislative menționate la articolul 1 alineatul (2).
                           
                        
                        
                           Articolul 16b
                           Întrebări și răspunsuri
                           
                              (1)   Fără a aduce atingere alineatului (5) de la prezentul articol, pentru aplicarea practică sau punerea în aplicare a dispozițiilor din actele legislative menționate la articolul 1 alineatul (2) sau din actele delegate și de punere în aplicare conexe, din ghidurile și recomandările adoptate în temeiul respectivelor acte legislative, orice persoană fizică sau juridică, inclusiv autoritățile competente și instituțiile și organele Uniunii, pot adresa o întrebare Autorității în orice limbă oficială a Uniunii.
                              Înainte de a adresa o întrebare Autorității, instituțiile financiare analizează dacă trebuie să adreseze prima dată întrebarea autorității lor competente.
                              Înainte de a publica răspunsurile la întrebările admisibile, Autoritatea poate solicita clarificări suplimentare cu privire la întrebările adresate de persoana fizică sau juridică menționată la prezentul alineat.
                           
                           
                              (2)   Răspunsurile autorității la întrebările menționate la alineatul (1) nu au caracter obligatoriu. Răspunsurile sunt disponibile cel puțin în limba în care a fost prezentată întrebarea.
                           
                           
                              (3)   Autoritatea instituie și întreține un instrument găzduit și pus la dispoziție pe site-ul său pentru transmiterea de întrebări și pentru publicarea în timp util atât a tuturor întrebărilor primite, cât și a tuturor răspunsurilor la toate întrebările admisibile, în conformitate cu alineatul (1), cu excepția cazului în care o astfel de publicare este în conflict cu interesul legitim al persoanelor implicate sau ar presupune riscuri la adresa stabilității sistemului financiar. Autoritatea poate respinge întrebările la care nu intenționează să răspundă. Întrebările respinse sunt publicate de Autoritate pe site-ul său pentru o perioadă de două luni.
                           
                           
                              (4)   Trei membri cu drept de vot ai consiliului supraveghetorilor pot solicita consiliului supraveghetorilor să decidă în temeiul articolului 44 în legătură cu abordarea chestiunii admisibilității întrebării în sensul alineatului (1) din prezentul articol în cadrul unor ghiduri, în temeiul articolului 16, cu solicitarea de opinii din partea Grupului părților interesate menționat la articolul 37, cu revizuirea întrebărilor și răspunsurilor la intervale corespunzătoare, cu organizarea de consultări publice sau cu analiza costurilor și beneficiilor potențiale asociate. Aceste consultări și analize sunt proporționale în raport cu domeniul de aplicare, natura și impactul proiectului de întrebări și răspunsuri în cauză sau cu gradul specific de urgență al chestiunii. Atunci când este implicat Grupul părților interesate menționat la articolul 37, se aplică o obligație de confidențialitate.
                           
                           
                              (5)   Autoritatea înaintează Comisiei întrebările care necesită interpretarea dreptului Uniunii. Autoritatea publică orice răspuns furnizat de Comisie.”
                           
                        
                     
                  
                        13.
                     
                     
                        Articolul 17 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(2)   La solicitarea uneia sau mai multor autorități competente, a Parlamentului European, a Consiliului, a Comisiei, a Grupului părților interesate din domeniul bancar sau din proprie inițiativă, inclusiv în situațiile în care se bazează pe informații bine argumentate provenind de la persoane fizice sau juridice și după ce a informat autoritatea competentă vizată, Autoritatea descrie modalitatea în care intenționează să procedeze în cauză și, după caz, investighează presupusa încălcare sau neaplicare a dreptului Uniunii.”;
                                                
                                             
                                          
                                                (ii)
                                             
                                             
                                                se adaugă următoarele paragrafe:
                                                „Fără a aduce atingere competențelor prevăzute la articolul 35, Autoritatea poate adresa în mod direct, după ce a informat autoritatea competentă în cauză, o solicitare de informații bine întemeiată și motivată altor autorități competente ori de câte ori solicitarea de informații de la autoritatea competentă în cauză s-a dovedit sau este considerată a fi insuficientă pentru a obține informațiile considerate necesare în vederea investigării unei presupuse încălcări sau neaplicări a dreptului Uniunii.
                                                Destinatarul unei astfel de solicitări furnizează Autorității informații clare, exacte și complete, fără întârzieri nejustificate.”;
                                             
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Fără a aduce atingere competențelor conferite în temeiul prezentului regulament și înainte de a emite o recomandare, astfel cum se prevede la alineatul (3), Autoritatea colaborează cu autoritatea competentă în cauză, în cazul în care consideră că o astfel de colaborare este adecvată pentru soluționarea unei încălcări a dreptului Uniunii, în încercarea de a ajunge la un acord cu privire la acțiunile necesare pentru ca autoritatea competentă să respecte dreptul Uniunii.”;
                                    
                                 
                              
                                    (c)
                                 
                                 
                                    alineatele (6) și (7) se înlocuiesc cu următorul text:
                                    
                                       „(6)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă avizul formal menționat la alineatul (4) de la prezentul articol în termenul menționat în acesta și când este necesară remedierea promptă a nerespectării în vederea menținerii sau restabilirii condițiilor neutre de concurență de pe piață sau în vederea garantării bunei funcționări și a integrității sistemului financiar, Autoritatea poate, în cazul în care cerințele relevante prevăzute de actele legislative menționate la articolul 1 alineatul (2) din prezentul regulament sunt direct aplicabile instituțiilor financiare sau, în chestiuni legate de prevenirea și combaterea spălării banilor și a finanțării terorismului, operatorilor din sectorul financiar, să adopte o decizie individuală adresată unei instituții financiare sau unui alt operator din sectorul financiar prin care i se solicită să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.
                                       În chestiuni legate de prevenirea utilizării sistemului financiar în scopul spălării banilor și al finanțării terorismului, în cazul în care cerințele relevante ale actelor legislative menționate la articolul 1 alineatul (2) nu sunt direct aplicabile operatorilor din sectorul financiar, Autoritatea poate adopta o decizie prin care să îi solicite autorității competente să se conformeze avizului formal menționat la alineatul (4) din prezentul articol în termenul specificat în acesta. În cazul în care autoritatea competentă nu se conformează deciziei respective, Autoritatea poate adopta, de asemenea, o decizie în conformitate cu primul paragraf. În acest scop, Autoritatea aplică dreptul relevant al Uniunii în ansamblu, precum și, în cazul în care aceasta cuprinde directive, dreptul intern, în măsura în care acesta transpune directivele respective. În cazul în care dreptul relevant al Uniunii constă în regulamente iar regulamentele în cauză acordă, în mod explicit, opțiuni statelor membre, Autoritatea aplică și dreptul intern, în măsura în care au fost exercitate astfel de opțiuni.
                                       Decizia Autorității trebuie să fie conformă cu avizul formal emis de Comisie în temeiul alineatului (4).
                                    
                                    
                                       (7)   Deciziile adoptate în conformitate cu alineatul (6) prevalează asupra oricărei decizii adoptate anterior de autoritățile competente cu privire la aceeași chestiune.
                                       Atunci când adoptă o măsură în legătură cu chestiuni care fac obiectul unui aviz formal în temeiul alineatului (4) sau al unei decizii în temeiul alineatului (6), autoritățile competente respectă avizul formal sau decizia, după caz.”
                                    
                                 
                              
                  
                        14.
                     
                     
                        Se introduce următorul articol:
                        
                           „Articolul 17a
                           Protecția avertizorilor de integritate
                           
                              (1)   Autoritatea instituie canale speciale de raportare pentru primirea și gestionarea informațiilor furnizate de o persoană fizică sau juridică ce efectuează raportarea cu privire la cazuri efective sau potențiale de încălcări, de abuz de drept sau de neaplicare a dreptului Uniunii.
                           
                           
                              (2)   Persoanele fizice sau juridice care raportează prin intermediul acestor canale sunt protejate împotriva represaliilor în conformitate cu Directiva (UE) 2019/1937 a Parlamentului European și a Consiliului (*20), dacă este cazul.
                           
                           
                              (3)   Autoritatea se asigură că informațiile pot fi transmise în mod anonim sau în condiții de confidențialitate, și în siguranță. Dacă Autoritatea consideră că informațiile prezentate conțin dovezi sau elemente importante care indică o încălcare semnificativă, Autoritatea oferă feedback avertizorului de integritate.
                           
                        
                        
                           (*20)  Directiva (UE) 2019/1937 a Parlamentului European și a Consiliului din 23 octombrie 2019 privind protecția persoanelor care raportează încălcări ale dreptului Uniunii (JO L 305, 26.11.2019, p. 17).”"
                        
                     
                  
                        15.
                     
                     
                        La articolul 18, alineatul (3) se înlocuiește cu următorul text:
                        
                           „(3)   În cazul în care Consiliul a adoptat o decizie în temeiul alineatului (2) de la prezentul articol și, în situații excepționale, când sunt necesare măsuri coordonate ale autorităților competente pentru a reacționa la evoluții nefavorabile care pot periclita grav buna funcționare și integritatea piețelor financiare sau stabilitatea, în totalitate sau în parte, a sistemului financiar din Uniune, sau protecția clienților și a consumatorilor, Autoritatea poate adopta decizii individuale prin care să oblige autoritățile competente să ia măsurile necesare în conformitate cu actele legislative menționate la articolul 1 alineatul (2) pentru a aborda astfel de evoluții, asigurând îndeplinirea de către instituțiile financiare și autoritățile competente a cerințelor prevăzute în respectivele acte legislative.”
                        
                     
                  
                        16.
                     
                     
                        Articolul 19 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   În cazurile specificate în actele legislative menționate la articolul 1 alineatul (2) și fără a aduce atingere competențelor prevăzute la articolul 17, Autoritatea poate acorda asistență autorităților competente pentru a se ajunge la un acord în conformitate cu procedura stabilită la alineatele (2)–(4) din prezentul articol, în oricare dintre următoarele circumstanțe:
                                       
                                                   (a)
                                                
                                                
                                                   la solicitarea uneia sau mai multor autorități competente implicate, în cazul în care o autoritate competentă nu este de acord cu procedura sau cu conținutul unei acțiuni, al unei acțiuni propuse sau cu lipsa de acțiune a unei alte autorități competente;
                                                
                                             
                                                   (b)
                                                
                                                
                                                   în cazurile în care actele legislative menționate la articolul 1 alineatul (2) prevăd că Autoritatea poate să acorde sprijin, din proprie inițiativă, dacă, din motive obiective, poate fi constatat un dezacord între autoritățile competente.
                                                
                                             În cazurile în care actele legislative menționate la articolul 1 alineatul (2) dispun adoptarea unei decizii comune de către autoritățile competente și dacă, în conformitate cu actele respective, Autoritatea poate să acorde sprijin, din proprie inițiativă, pentru ajungerea la un acord în conformitate cu procedura stabilită la alineatele (2)-(4) din prezentul articol, autorităților competente în cauză, este prezumată existența unui dezacord în absența unei decizii comune din partea autorităților respective în termenele prevăzute în actele respective.”;
                                    
                                 
                              
                                    (b)
                                 
                                 
                                    se introduc următoarele alineate:
                                    
                                       „(1a)   Autoritățile competente în cauză informează fără întârziere nejustificată Autoritatea că nu s-a ajuns la un acord în următoarele cazuri:
                                       
                                                   (a)
                                                
                                                
                                                   în cazul în care în actele legislative menționate la articolul 1 alineatul (2) a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               termenul respectiv a expirat; sau
                                                            
                                                         
                                                               (ii)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord;
                                                            
                                                         
                                             
                                                   (b)
                                                
                                                
                                                   în cazul în care în actele legislative menționate la articolul 1 alineatul (2) nu a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord; sau
                                                            
                                                         
                                                               (ii)
                                                            
                                                            
                                                               au trecut două luni de la data primirii de către o autoritate competentă a unei solicitări din partea altei autorități competente de a lua anumite măsuri pentru a respecta actele respective, iar autoritatea căreia i-a fost adresată solicitarea încă nu a adoptat o decizie care să răspundă acestei solicitări.
                                                            
                                                         
                                             
                                    
                                       (1b)   Președintele analizează dacă Autoritatea ar trebui să acționeze în conformitate cu alineatul (1). În cazul în care intervenția este din inițiativa proprie a Autorității, Autoritatea informează autoritățile competente în cauză cu privire la decizia sa referitoare la intervenție.
                                       În așteptarea deciziei Autorității, în conformitate cu procedura prevăzută la articolul 44 alineatul (3a), în cazul în care pentru actele legislative menționate la articolul 1 alineatul (2) este necesară adoptarea unei decizii comune, toate autoritățile competente implicate în adoptarea deciziei comune amână deciziile lor individuale. În cazul în care autoritatea decide să acționeze, toate autoritățile competente implicate în decizia comună își amână deciziile proprii până la încheierea procedurii prevăzute la alineatele (2) și (3) din prezentul articol.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    „În cazul în care autoritățile competente în cauză nu reușesc să ajungă la un acord în cadrul fazei de conciliere menționate la alineatul (2), Autoritatea poate lua o decizie prin care să solicite autorităților respective să ia anumite măsuri sau să se abțină de la anumite măsuri pentru a soluționa problema, și să asigure respectarea dreptului Uniunii. Decizia Autorității este obligatorie pentru autoritățile competente în cauză. Decizia Autorității poate solicita autorităților competente să revoce sau să modifice o decizie pe care au adoptat-o sau să facă uz de competențele de care dispun în temeiul dreptului relevant al Uniunii.”;
                                 
                              
                                    (d)
                                 
                                 
                                    se introduce următorul alineat:
                                    
                                       „(3a)   Autoritatea informează autoritățile competente în cauză cu privire la încheierea procedurilor menționate la alineatele (2) și (3) și, dacă este cazul, cu privire la decizia luată în temeiul alineatului (3).”;
                                    
                                 
                              
                                    (e)
                                 
                                 
                                    alineatul (4) se înlocuiește cu următorul text:
                                    
                                       „(4)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă decizia Autorității, nereușind astfel să asigure că o instituție financiară sau, în chestiuni legate de prevenirea și combaterea spălării banilor sau a finanțării terorismului, un operator din sectorul financiar respectă cerințele care îi sunt direct aplicabile în temeiul actelor legislative menționate la articolul 1 alineatul (2) din prezentul regulament, Autoritatea poate adopta o decizie individuală adresată instituției financiare sau operatorului din sectorul financiar în cauză prin care să îi solicite să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.
                                       În chestiuni legate de prevenirea utilizării sistemului financiar în scopul spălării banilor și al finanțării terorismului, Autoritatea poate adopta, de asemenea, o decizie în conformitate cu prezentul alineat primul paragraf în cazul în care cerințele relevante ale actelor legislative menționate la articolul 1 alineatul (2) nu sunt direct aplicabile operatorilor din sectorul financiar. În acest scop, Autoritatea aplică dreptul relevant al Uniunii în ansamblu, precum și, în cazul în care aceasta cuprinde directive, dreptul intern, în măsura în care acesta transpune directivele respective. În cazul în care legislația relevantă a Uniunii constă în regulamente, iar regulamentele în cauză acordă, în mod explicit, opțiuni statelor membre, Autoritatea aplică și dreptul intern, în măsura în care au fost exercitate astfel de opțiuni.”
                                    
                                 
                              
                  
                        17.
                     
                     
                        Articolul 21 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea promovează și monitorizează, în limitele competențelor sale, funcționarea eficientă, eficace și unitară a colegiilor de supraveghere atunci când acestea sunt înființate prin actele legislative menționate la articolul 1 alineatul (2) și promovează aplicarea unitară și coerentă a dreptului Uniunii de către colegiile de supraveghere. În scopul asigurării convergenței celor mai bune practici în materie de supraveghere, Autoritatea promovează planuri comune de supraveghere și verificări comune, iar personalul Autorității este membru cu drepturi depline al colegiilor de supraveghere și, ca atare, are posibilitatea de a participa la activitățile colegiilor de supraveghere, inclusiv inspecții la fața locului efectuate în comun de două sau mai multe autorități competente.”;
                                    
                                 
                              
                                    (b)
                                 
                                 
                                    la alineatul (2) al treilea paragraf, litera (b) se înlocuiește cu următorul text:
                                    
                                                „(b)
                                             
                                             
                                                să inițieze și să coordoneze exerciții de simulare a crizelor la nivelul Uniunii, în conformitate cu articolul 32, pentru a evalua reziliența instituțiilor financiare, în special riscul sistemic prezentat de instituțiile financiare, astfel cum este menționat la articolul 23, la evoluțiile negative ale pieței precum și să evalueze potențialul de creștere a riscului sistemic în situații de criză, asigurând aplicarea unei metodologii consecvente la nivel național pentru aceste exerciții și, după caz, să adreseze o recomandare autorității competente în vederea corectării aspectelor identificate în cadrul exercițiului de simulare a crizelor, inclusiv o recomandare privind efectuarea unor evaluări specifice; aceasta poate recomanda autorităților competente să efectueze inspecții la fața locului și poate participa la astfel de inspecții pentru a asigura comparabilitatea și fiabilitatea metodelor, practicilor și rezultatelor evaluărilor efectuate la nivelul Uniunii;”;
                                             
                                          
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Autoritatea poate elabora proiecte de standarde tehnice de reglementare și standarde tehnice de punere în aplicare în conformitate cu delegările de competențe prevăzute în actele legislative menționate la articolul 1 alineatul (2), în conformitate cu articolele 10-15, pentru a asigura condiții uniforme de aplicare în ceea ce privește dispozițiile referitoare la funcționarea operațională a colegiilor de supraveghere. Autoritatea poate emite ghiduri și recomandări în conformitate cu articolul 16 pentru a promova convergența activităților de supraveghere și a bunelor practici care au fost adoptate de colegiile de supraveghere.”
                                    
                                 
                              
                  
                        18.
                     
                     
                        Articolul 22 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Dispoziții generale privind riscul sistemic”;
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    
                                       „(2)   Autoritatea, în colaborare cu CERS și în conformitate cu articolul 23, elaborează un set comun de indicatori cantitativi și calitativi (tablou de riscuri) pentru identificarea și măsurarea riscului sistemic.”;
                                    
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   La solicitarea uneia sau a mai multor autorități competente, a Parlamentului European, a Consiliului ori a Comisiei sau din proprie inițiativă, Autoritatea poate desfășura o investigație pentru un anumit tip de instituție financiară sau tip de produs sau tip de conduită pentru a evalua amenințările potențiale la adresa integrității piețelor financiare sau a stabilității sistemului financiar sau a protecției clienților și consumatorilor.
                                       În urma unei investigații efectuate în temeiul primului paragraf, consiliul supraveghetorilor poate formula recomandări corespunzătoare adresate autorităților competente vizate privind măsurile necesare.
                                       În aceste scopuri, Autoritatea poate face uz de competențele care îi sunt conferite în temeiul prezentului regulament, inclusiv în temeiul articolului 35.”
                                    
                                 
                              
                  
                        19.
                     
                     
                        La articolul 23, alineatul (1) se înlocuiește cu următorul text:
                        
                           „(1)   În consultare cu CERS, Autoritatea elaborează criterii de identificare și de măsurare a riscului sistemic și un sistem corespunzător de simulare de criză care să includă o evaluare a potențialului de creștere a riscului sistemic prezentat de instituțiile financiare sau cu care se pot confrunta acestea în situații de criză, inclusiv a potențialului risc sistemic legat de mediu. Instituțiile financiare care pot prezenta un risc sistemic sunt supuse unei supravegheri consolidate și, după caz, planurilor de redresare și de rezoluție menționate la articolul 25.”
                        
                     
                  
                        20.
                     
                     
                        La articolul 27 alineatul (2), al treilea paragraf se elimină.
                     
                  
                        21.
                     
                     
                        Articolul 29 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            stabilirea de priorități strategice de supraveghere ale Uniunii în conformitate cu articolul 29a;
                                                         
                                                      
                                                            (ab)
                                                         
                                                         
                                                            constituirea unor grupuri de coordonare în conformitate cu articolul 45b pentru a promova convergența în materie de supraveghere și pentru a identifica bune practici;”;
                                                         
                                                      
                                          
                                                (ii)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            promovarea unui schimb de informații bilateral și multilateral eficace între autoritățile competente, referitor la toate chestiunile relevante, inclusiv securitatea cibernetică și atacurile cibernetice, respectându-se pe deplin dispozițiile aplicabile în materie de confidențialitate și de protecție a datelor prevăzute în actele legislative relevante ale Uniunii;”;
                                                         
                                                      
                                          
                                                (iii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            elaborarea de programe de formare sectoriale și transsectoriale, inclusiv cu privire la inovarea tehnologică, facilitarea schimburilor de personal și încurajarea autorităților competente să intensifice utilizarea programelor de detașare și a altor instrumente;”;
                                                         
                                                      
                                          
                                                (iv)
                                             
                                             
                                                se adaugă următoarea literă:
                                                
                                                            „(f)
                                                         
                                                         
                                                            punerea în practică a unui sistem de monitorizare pentru evaluarea riscurilor materiale legate de mediu, sociale și de guvernanță, ținând cont de Acordul de la Paris din cadrul Convenției-cadru a Națiunilor Unite asupra schimbărilor climatice;”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea poate, dacă este cazul, să elaboreze noi instrumente practice și de convergență pentru promovarea abordărilor și practicilor comune în materie de supraveghere.
                                       În vederea instituirii unei culturi comune a supravegherii, Autoritatea elaborează și menține actualizat un manual de supraveghere al Uniunii, referitor la supravegherea instituțiilor financiare din Uniune, care ține seama în mod corespunzător de natura, amploarea și de complexitatea riscurilor, de practicile de afaceri, de modelele de afaceri și de dimensiunea instituțiilor financiare și a piețelor. De asemenea, Autoritatea elaborează și menține actualizat un manual de rezoluție al Uniunii, referitor la rezoluția instituțiilor financiare din Uniune, care ține seama în mod corespunzător de natura, amploarea și complexitatea riscurilor, de practicile de afaceri, de modelele de afaceri și de dimensiunea instituțiilor financiare și a piețelor. Atât manualul de supraveghere al Uniunii, cât și manualul de rezoluție al Uniunii stabilesc cele mai bune practici și specifică metodologii și procese de înaltă calitate.
                                       Dacă este cazul, Autoritatea organizează consultări publice deschise cu privire la avizele menționate la alineatul (1) litera (a) și la instrumentele și mijloacele menționate la prezentul alineat. Aceasta analizează de asemenea, dacă este cazul, eventualele costuri și beneficii aferente. Astfel de consultări și analize trebuie să fie proporționale cu domeniul de aplicare, natura și impactul avizelor sau al instrumentelor și mijloacelor. Autoritatea solicită, de asemenea, după caz, opinia Grupului părților interesate din domeniul bancar menționat la articolul 37.”
                                    
                                 
                              
                  
                        22.
                     
                     
                        Se introduce următorul articol:
                        
                           „Articolul 29a
                           Priorități strategice de supraveghere ale Uniunii
                           În urma unei discuții în consiliul supraveghetorilor și luând în considerare contribuțiile primite din partea autorităților competente, munca depusă de instituțiile Uniunii și analizele, avertismentele și recomandările publicate de CERS, Autoritatea identifică, cel puțin o dată la trei ani, până la data de 31 martie, până la două priorități cu relevanță pentru întreaga Uniune, care reflectă evoluțiile și tendințele viitoare. La elaborarea programelor lor de lucru, autoritățile competente iau în considerare prioritățile respective și notifică Autoritatea în mod corespunzător. Autoritatea dezbate activitățile relevante ale autorităților competente în anul următor și trage concluzii. Autoritatea discută eventuale măsuri subsecvente, care pot include ghiduri, recomandări adresate autorităților competente și evaluări inter pares în domeniul respectiv.
                           Prioritățile cu relevanță pentru întreaga Uniune identificate de Autoritate nu împiedică autoritățile competente să aplice cele mai bune practici sau să ia măsuri pe baza priorităților și evoluțiilor adiționale proprii, iar specificul național este avut în vedere.”
                        
                     
                  
                        23.
                     
                     
                        Articolul 30 se înlocuiește cu următorul text:
                        
                           „Articolul 30
                           Evaluări inter pares ale autorităților competente
                           
                              (1)   Autoritatea realizează periodic evaluări inter pares ale unor activități sau ale tuturor activităților autorităților competente, pentru a consolida în continuare consecvența și eficacitatea rezultatelor supravegherii. În acest scop, Autoritatea elaborează metode pentru a permite evaluarea obiectivă și compararea autorităților competente analizate. Atunci când se planifică și se realizează aceste evaluări inter pares, se iau în considerare informațiile existente și evaluările efectuate deja cu privire la autoritatea competentă în cauză, inclusiv toate informațiile relevante furnizate Autorității în conformitate cu articolul 35, precum și toate informațiile relevante furnizate de părțile interesate.
                           
                           
                              (2)   În sensul prezentului articol, Autoritatea instituie comitete de evaluare inter pares, care sunt alcătuite din membri ai personalului Autorității și din membri ai autorităților competente. Comitetele de evaluare inter pares sunt prezidate de un membru al personalului Autorității. Președintele, după consultarea consiliului de administrație și în urma unui apel deschis de participare, propune președintele și membrii unui comitet de evaluare inter pares care este aprobat de consiliul supraveghetorilor. Se consideră că propunerea este aprobată dacă, în termen de 10 zile de la efectuarea propunerii de către președinte, consiliul supraveghetorilor nu a adoptat o decizie de respingere.
                           
                           
                              (3)   Evaluarea inter pares cuprinde o evaluare a următoarelor elemente, fără a se limita la acestea:
                              
                                          (a)
                                       
                                       
                                          gradul de adecvare a resurselor, nivelul de independență și acordurile de guvernanță ale autorității competente, acordând o atenție deosebită aplicării eficace a actelor legislative menționate la articolul 1 alineatul (2) și capacității de a răspunde evoluțiilor pieței;
                                       
                                    
                                          (b)
                                       
                                       
                                          eficacitatea și gradul de convergență atinse în aplicarea dreptului Uniunii și în ceea ce privește practicile de supraveghere, inclusiv standardele tehnice de reglementare și standardele tehnice de punere în aplicare, ghidurile și recomandările adoptate în temeiul articolelor 10-16, precum și măsura în care practicile de supraveghere îndeplinesc obiectivele prevăzute de dreptul Uniunii;
                                       
                                    
                                          (c)
                                       
                                       
                                          aplicarea celor mai bune practici dezvoltate de autorități competente a căror adoptare ar putea fi benefică pentru alte autorități competente;
                                       
                                    
                                          (d)
                                       
                                       
                                          eficacitatea și gradul de convergență atins în ceea ce privește executarea dispozițiilor adoptate pentru punerea în aplicarea a dreptului Uniunii, inclusiv sancțiuni administrative și alte măsuri administrative aplicate persoanelor responsabile în cazul nerespectării acestor dispoziții.
                                       
                                    
                           
                              (4)   Autoritatea prezintă un raport care cuprinde rezultatele evaluării inter pares. Raportul inter pares respectiv este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (3a). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte inter pares și pentru a asigura condiții de concurență echitabile. Consiliul de administrație evaluează în special dacă metodologia a fost aplicată în același mod. Raportul explică și specifică măsurile ulterioare care sunt considerate adecvate, proporționale și necesare în urma evaluării inter pares. Aceste măsuri ulterioare pot fi adoptate sub forma unor ghiduri și recomandări, astfel cum se prevede la articolul 16, și a unor avize, astfel cum se prevede la articolul 29 alineatul (1) litera (a).
                              În conformitate cu articolul 16 alineatul (3), autoritățile competente fac tot posibilul pentru a respecta ghidurile și recomandările emise.
                              La elaborarea proiectelor de standarde tehnice de reglementare sau a proiectelor de standarde tehnice de punere în aplicare în conformitate cu articolele 10-15, ori a ghidurilor sau recomandărilor, în conformitate cu articolul 16, Autoritatea ține seama de rezultatul evaluării inter pares, precum și de orice alte informații obținute de către Autoritate în cursul îndeplinirii sarcinilor sale, pentru a asigura convergența practicilor de supraveghere de cea mai înaltă calitate.
                           
                           
                              (5)   Autoritatea prezintă Comisiei un aviz ori de câte ori, având în vedere rezultatul evaluării inter pares sau orice alte informații obținute de Autoritate în cursul îndeplinirii sarcinilor sale, Autoritatea consideră că, din perspectiva Uniunii, ar fi necesară o armonizare sporită a normelor Uniunii aplicabile instituțiilor financiare sau autorităților competente.
                           
                           
                              (6)   Autoritatea elaborează un raport de monitorizare după doi ani de la publicarea raportului de evaluare inter pares. Raportul de monitorizare este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (3a). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte de monitorizare. Raportul de monitorizare include, printre altele, o evaluare a caracterului adecvat și a eficacității acțiunilor întreprinse de autoritățile competente care sunt supuse evaluării inter pares ca răspuns la măsurile ulterioare raportului privind evaluarea inter pares.
                           
                           
                              (7)   După consultarea autorităților competente care fac obiectul evaluării inter pares, comitetul de evaluare inter pares identifică principalele constatări motivate ale evaluării inter pares. Autoritatea publică principalele constatări motivate ale evaluării inter pares și ale raportului de monitorizare menționat la alineatul (6). În cazul în care principale constatări motivate ale Autorității diferă de cele identificate de comitetul de evaluare inter pares, Autoritatea transmite, în mod confidențial, constatările comitetului de evaluare inter pares Parlamentului European, Consiliului și Comisiei. În cazul în care o autoritate competentă care face obiectul evaluării inter pares este preocupată de un eventual risc la adresa stabilității sistemului financiar pe care le-ar prezenta publicarea principalelor constatări motivate ale Autorității, aceasta are posibilitatea de a sesiza consiliul supraveghetorilor. Consiliul supraveghetorilor poate decide să nu publice aceste extrase.
                           
                           
                              (8)   În sensul prezentului articol, consiliul de administrație propune un plan de lucru pentru evaluarea inter pares pentru următorii doi ani, care reflectă, printre altele, experiența acumulată în urma proceselor anterioare de evaluare inter pares și a discuțiilor din cadrul grupurilor de coordonare menționate la articolul 45b. Planul de lucru pentru evaluarea inter pares constituie o parte separată a programului de lucru anual și multianual. Acesta se publică. În situații de urgență sau în cazul unor evenimente neprevăzute, Autoritatea poate decide să efectueze evaluări inter pares suplimentare.”
                           
                        
                     
                  
                        24.
                     
                     
                        Articolul 31 se modifică după cum urmează:
                        
                                    (a)
                                 
                                 
                                    primul paragraf se înlocuiește cu următorul text:
                                    
                                       „(1)   Autoritatea îndeplinește un rol de coordonare generală între autoritățile competente, în special în cazul unor evoluții negative care ar putea periclita buna funcționare și integritatea piețelor financiare sau stabilitatea sistemului financiar din Uniune.”;
                                    
                                 
                              
                                    (b)
                                 
                                 
                                    al doilea paragraf se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea promovează o reacție coordonată la nivelul Uniunii, printre altele prin:”;
                                                
                                             
                                          
                                                (ii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            adoptarea măsurilor necesare în cazul unor evoluții care pot periclita funcționarea piețelor financiare, în vederea coordonării acțiunilor întreprinse de autoritățile competente relevante;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(ea)
                                                         
                                                         
                                                            luarea măsurilor adecvate pentru coordonarea acțiunilor întreprinse de autoritățile competente relevante, în vederea facilitării intrării pe piață a actorilor sau a produselor care se bazează pe inovarea tehnologică;”;
                                                         
                                                      
                                          
                              
                                    (c)
                                 
                                 
                                    se adaugă următorul alineat:
                                    
                                       „(3)   Pentru a contribui la instituirea unei abordări comune la nivel european în ceea ce privește inovarea tehnologică, Autoritatea promovează convergența în materie de supraveghere, cu sprijinul, dacă este cazul, al comitetului pentru protecția consumatorilor și inovare financiară, facilitând intrarea pe piață a actorilor sau a produselor care se bazează pe inovarea tehnologică, în special prin schimbul de informații și de bune practici. Autoritatea poate, după caz, să adopte ghiduri sau recomandări în conformitate cu articolul 16.”
                                    
                                 
                              
                  
                        25.
                     
                     
                        Se introduce următorul articol:
                        
                           „Articolul 31a
                           Schimbul de informații privind competențele și integritatea
                           Autoritatea, împreună cu Autoritatea europeană de supraveghere (Autoritatea europeană de asigurări și pensii ocupaționale) și cu Autoritatea europeană de supraveghere (Autoritatea europeană pentru valori mobiliare și piețe), instituie un sistem de schimb de informații relevante pentru ca autoritățile competente să poată evalua dacă deținătorii de participații calificate, directorii și deținătorii de funcții-cheie ale instituțiilor financiare prezintă competențele și integritatea necesare, în conformitate cu actele legislative menționate la articolul 1 alineatul (2).”
                        
                     
                  
                        26.
                     
                     
                        Articolul 32 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Evaluarea evoluțiilor pieței, inclusiv exercițiile de simulare a crizelor”;
                                 
                              
                                    (b)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea monitorizează și evaluează evoluțiile pieței în domeniul său de competență și, atunci când este necesar, informează Autoritatea europeană de supraveghere (Autoritatea europeană de asigurări și pensii ocupaționale), Autoritatea europeană de supraveghere (Autoritatea europeană pentru valori mobiliare și piețe), CERS, Parlamentul European, Consiliul și Comisia cu privire la tendințele microprudențiale importante, riscurile potențiale și vulnerabilitățile. Autoritatea include în evaluările sale o analiză a piețelor pe care operează instituțiile financiare, precum și o evaluare a impactului evoluțiilor potențiale ale pieței asupra respectivelor instituții.”;
                                    
                                 
                              
                                    (c)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea inițiază și coordonează evaluările la nivelul Uniunii ale rezilienței instituțiilor financiare la evoluțiile nefavorabile ale pieței. În acest scop, Autoritatea elaborează:”;
                                                
                                             
                                          
                                                (ii)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            metodologii comune pentru evaluarea efectului scenariilor economice asupra poziției financiare a unei instituții financiare, luând în considerare, printre altele, riscurile generate de evoluțiile negative în materie de mediu;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(aa)
                                                         
                                                         
                                                            metodologii comune pentru a identifica instituțiile financiare care urmează să fie incluse în evaluările la nivelul Uniunii;”;
                                                         
                                                      
                                          
                                                (iv)
                                             
                                             
                                                literele (c) și (d) se înlocuiesc cu următorul text:
                                                
                                                            „(c)
                                                         
                                                         
                                                            metodologii comune pentru evaluarea efectului pe care anumite produse sau procese de distribuție îl au asupra unei instituții financiare;
                                                         
                                                      
                                                            (d)
                                                         
                                                         
                                                            metodologii comune pentru evaluarea activelor necesare pentru testarea rezistenței la stres; și”;
                                                         
                                                      
                                          
                                                (v)
                                             
                                             
                                                se adaugă următoarea literă:
                                                
                                                            „(e)
                                                         
                                                         
                                                            metodologii comune pentru a evalua efectul riscurilor de mediu asupra stabilității financiare a instituțiilor financiare.”;
                                                         
                                                      
                                          
                                                (vi)
                                             
                                             
                                                se adaugă următorul paragraf:
                                                „În sensul prezentului alineat, Autoritatea cooperează cu CERS.”;
                                             
                                          
                              
                                    (d)
                                 
                                 
                                    la alineatul (3), primul paragraf se înlocuiește cu următorul text:
                                    
                                       „(3)   Fără a aduce atingere sarcinilor CERS stabilite prin Regulamentul (UE) nr. 1092/2010, Autoritatea pune la dispoziția Parlamentului European, Consiliului, Comisiei și CERS evaluări ale tendințelor, riscurilor potențiale și vulnerabilităților în domeniul său de competență, o dată pe an și mai frecvent în cazul în care este necesar, împreună cu tabloul de riscuri menționat la articolul 22 alineatul (2) din prezentul regulament.”;
                                    
                                 
                              
                                    (e)
                                 
                                 
                                    alineatul (3b) se înlocuiește cu următorul text:
                                    
                                       „(3b)   Autoritatea poate solicita autorităților competente să impună instituțiilor financiare să supună unui audit independent informațiile pe care trebuie să le furnizeze în conformitate cu alineatul (3a).”
                                    
                                 
                              
                  
                        27.
                     
                     
                        Articolul 33 se înlocuiește cu următorul text:
                        
                           „Articolul 33
                           Relații internaționale, inclusiv echivalența
                           
                              (1)   Fără a aduce atingere competențelor respective ale statelor membre și ale instituțiilor Uniunii, Autoritatea poate stabili contacte și încheia acorduri administrative cu autoritățile de reglementare, de supraveghere și, dacă este cazul, de rezoluție, cu organizațiile internaționale și cu administrațiile țărilor terțe. Aceste acorduri nu creează obligații juridice pentru Uniune sau pentru statele membre ale acesteia și nici nu împiedică statele membre sau autoritățile lor competente să încheie acorduri bilaterale sau multilaterale cu respectivele țări terțe.
                              Atunci când o țară terță se află, în conformitate cu un act delegat în vigoare adoptat de către Comisie în temeiul articolului 9 din Directiva (UE) 2015/849, pe lista jurisdicțiilor cu deficiențe strategice în regimurile lor naționale de combatere a spălării banilor și a finanțării terorismului care prezintă amenințări semnificative pentru sistemul financiar al Uniunii, Autoritatea nu încheie acorduri administrative cu autoritățile de reglementare, de supraveghere și, dacă este cazul, de rezoluție, din țara terță respectivă. Acest lucru nu împiedică alte forme de cooperare între Autoritate și autoritățile din țările terțe respective, în vederea reducerii amenințărilor la adresa sistemului financiar al Uniunii.
                           
                           
                              (2)   Autoritatea acordă asistență Comisiei în procesul de elaborare a deciziilor în materie de echivalență referitoare la regimurile de reglementare și de supraveghere din țările terțe în urma unei solicitări specifice de emitere a unei opinii formulate de Comisie sau în cazul în care Autoritatea are obligația să facă acest lucru în temeiul actelor legislative menționate la articolul 1 alineatul (2).
                           
                           
                              (3)   Autoritatea monitorizează evoluțiile relevante în materie de reglementare, de supraveghere și, după caz, de rezoluție, precum și practicile de asigurare a respectării legislației și evoluțiile pieței din țările terțe, în măsura în care acestea sunt relevante pentru evaluările echivalenței bazate pe riscuri, cu privire la care Comisia a adoptat decizii în materie de echivalență în temeiul actelor legislative menționate la articolul 1 alineatul (2), concentrându-se în special asupra implicațiilor acestora pentru stabilitatea financiară, integritatea pieței, protecția investitorilor și funcționarea pieței interne.
                              În plus, aceasta verifică dacă sunt îndeplinite în continuare criteriile pe baza cărora au fost luate deciziile de echivalență respective, precum și orice condiție stabilită în cadrul acestora.
                              Autoritatea poate asigura legătura cu autoritățile relevante din țările terțe. Autoritatea transmite un raport confidențial Parlamentului European, Consiliului, Comisiei, Autorității europene de supraveghere (Autoritatea europeană de asigurări și pensii ocupaționale) și Autorității europene de supraveghere (Autoritatea europeană pentru valori mobiliare și piețe), care prezintă pe scurt constatările în urma monitorizării tuturor țărilor terțe echivalente. Raportul se concentrează în special asupra implicațiilor pentru stabilitatea financiară, integritatea pieței, protecția investitorilor sau funcționarea pieței interne.
                              În cazul în care Autoritatea identifică evoluții relevante în ceea ce privește practicile de reglementare, de supraveghere sau, după caz, de rezoluție sau de asigurare a respectării legislației din țările terțe menționate la prezentul alineat care ar putea afecta stabilitatea financiară a Uniunii sau a unuia sau mai multora dintre statele sale membre, integritatea pieței, protecția investitorilor sau funcționarea pieței interne, Autoritatea informează Parlamentul European, Consiliul și Comisia cu privire la acest lucru în mod confidențial și fără întârziere nejustificată.
                           
                           
                              (4)   Fără a aduce atingere cerințelor specifice prevăzute în actele legislative menționate la articolul 1 alineatul (2) și sub rezerva condițiilor prevăzute la alineatul (1) din prezentul articol a doua teză, Autoritatea cooperează, pe cât posibil, cu autoritățile competente relevante și, după caz, și cu autoritățile de rezoluție din țările terțe ale căror regimuri de reglementare și de supraveghere au fost recunoscute ca fiind echivalente. În principiu, această cooperare se desfășoară pe baza acordurilor administrative încheiate cu autoritățile relevante ale țărilor terțe respective. Atunci când negociază astfel de acorduri administrative, Autoritatea include dispoziții privind următoarele aspecte:
                              
                                          (a)
                                       
                                       
                                          mecanismele care îi permit Autorității să obțină informații relevante, inclusiv informații privind regimul de reglementare, abordarea în materie de supraveghere, evoluțiile relevante ale pieței, precum și orice schimbare care poate afecta decizia privind echivalența;
                                       
                                    
                                          (b)
                                       
                                       
                                          în măsura în care acest lucru este necesar pentru monitorizarea deciziilor de echivalență respective, procedurile referitoare la coordonarea activităților de supraveghere, inclusiv, dacă este cazul, a inspecțiilor la fața locului.
                                       
                                    Autoritatea informează Comisia în cazul în care o autoritate competentă dintr-o țară terță refuză să încheie astfel de acorduri administrative sau refuză să coopereze efectiv.
                           
                           
                              (5)   Autoritatea poate elabora modele de acorduri administrative, cu scopul de a stabili în cadrul Uniunii practici în materie de supraveghere consecvente, eficiente și eficace și de a consolida coordonarea internațională în materie de supraveghere. Autoritățile competente fac tot posibilul pentru a respecta aceste modele de acord.
                              În raportul menționat la articolul 43 alineatul (5), Autoritatea include informații privind acordurile administrative convenite cu autoritățile de supraveghere, cu organizațiile internaționale sau cu administrațiile țărilor terțe, privind asistența acordată de Autoritate Comisiei la elaborarea deciziilor în materie de echivalență și privind monitorizarea efectuată de Autoritate în conformitate cu alineatul (3) din prezentul articol.
                           
                           
                              (6)   În limitele competențelor sale în temeiul prezentului regulament și al actelor legislative menționate la articolul 1 alineatul (2), Autoritatea contribuie la reprezentarea unitară, comună, consecventă și eficace a intereselor Uniunii în cadrul forurilor internaționale.”
                           
                        
                     
                  
                        28.
                     
                     
                        Articolul 34 se elimină.
                     
                  
                        29.
                     
                     
                        Articolul 36 se modifică după cum urmează:
                        
                                    (a)
                                 
                                 
                                    alineatul (3) se elimină;
                                 
                              
                                    (b)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   La primirea unui avertisment sau a unei recomandări din partea CERS adresată Autorității, Autoritatea discută acest avertisment sau această recomandare la următoarea întrunire a consiliului supraveghetorilor sau, după caz, mai devreme, în scopul de a evalua implicațiile avertismentului sau recomandării pentru îndeplinirea sarcinilor sale, precum și eventualele măsuri subsecvente.
                                       Autoritatea decide, prin procedura adecvată de luare a deciziilor, cu privire la orice măsuri care trebuie luate în conformitate cu competențele care îi sunt conferite prin prezentul regulament în vederea soluționării problemelor identificate în avertismente și recomandări.
                                       Dacă nu acționează pe baza unui avertisment sau a unei recomandări, Autoritatea explică CERS motivele acestei inacțiuni. CERS informează Parlamentul European în conformitate cu articolul 19 alineatul (5) din Regulamentul (UE) nr. 1092/2010. De asemenea, CERS informează Consiliul în acest sens.
                                    
                                    
                                       (5)   La primirea unui avertisment sau a unei recomandări din partea CERS, adresată unei autorități competente, Autoritatea face uz, după caz, de competențele conferite prin prezentul regulament pentru a asigura că avertismentului sau recomandării i se dă curs în timp util.
                                       Atunci când destinatarul intenționează să nu dea curs recomandării CERS, acesta informează consiliul supraveghetorilor și discută cu acesta motivele inacțiunii sale.
                                       În cazul în care autoritatea competentă, în conformitate cu articolul 17 alineatul (1) din Regulamentul (UE) nr. 1092/2010, informează Parlamentul European, Consiliul, Comisia și CERS cu privire la acțiunile pe care le-a întreprins ca răspuns la o recomandare a CERS, aceasta ține seama în mod corespunzător de punctele de vedere ale consiliului supraveghetorilor.”;
                                    
                                 
                              
                                    (c)
                                 
                                 
                                    alineatul (6) se elimină.
                                 
                              
                  
                        30.
                     
                     
                        Articolul 37 se modifică după cum urmează:
                        
                                    (a)
                                 
                                 
                                    alineatele (2) și (3) se înlocuiesc cu următorul text:
                                    
                                       „(2)   Grupul părților interesate din domeniul bancar este compus din 30 de membri. Membrii respectivi sunt după cum urmează:
                                       
                                                   (a)
                                                
                                                
                                                   13 membri reprezintă, în proporții echilibrate, instituțiile financiare care operează în Uniune, dintre care trei membri reprezintă bănci cooperatiste și de economii;
                                                
                                             
                                                   (b)
                                                
                                                
                                                   13 membri reprezintă reprezentanții angajaților instituțiilor financiare care operează în Uniune, consumatorii, utilizatorii serviciilor bancare și reprezentanții IMM-urilor; și
                                                
                                             
                                                   (c)
                                                
                                                
                                                   patru membri sunt cadre universitare independente de vârf.
                                                
                                             
                                    
                                       (3)   Membrii Grupului părților interesate din domeniul bancar sunt numiți de consiliul supraveghetorilor, în urma unei proceduri de selecție deschise și transparente. În luarea deciziei sale, consiliul supraveghetorilor asigură, în măsura în care este posibil, o reflectare adecvată a diversității din sectorul bancar, un echilibru geografic și de gen adecvat și o reprezentare corespunzătoare a părților interesate la nivelul Uniunii. Membrii Grupului părților interesate din domeniul bancar sunt selectați în funcție de calificări, competențe, cunoștințe relevante și experiență dovedită.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(3a)   Membrii Grupului părților interesate din domeniul bancar își aleg președintele din propriile rânduri. Funcția de președinte este deținută pentru o perioadă de doi ani.
                                       Parlamentul European poate invita președintele Grupului părților interesate din domeniul bancar să dea o declarație în Parlament și să răspundă la întrebările adresate de membrii acestuia ori de câte ori i se solicită acest lucru.”;
                                    
                                 
                              
                                    (c)
                                 
                                 
                                    la alineatul (4), primul paragraf se înlocuiește cu următorul text:
                                    
                                       „(4)   Autoritatea furnizează toate informațiile necesare, sub rezerva respectării secretului profesional, astfel cum se prevede la articolul 70 din prezentul regulament, și asigură asistența de secretariat adecvată pentru Grupul părților interesate din domeniul bancar. Se acordă o remunerare adecvată membrilor Grupului părților interesate din domeniul bancar care reprezintă organizații non-profit, cu excepția reprezentanților sectorului. Această remunerare ține cont de activitățile pregătitoare și subsecvente ale membrilor și este cel puțin echivalentă cu ratele de rambursare a cheltuielilor funcționarilor în temeiul titlului V capitolul 1 secțiunea 2 din Statutul funcționarilor Uniunii Europene și Regimul aplicabil celorlalți agenți ai Uniunii Europene, astfel cum au fost stabilite prin Regulamentul (CEE, Euratom, CECO) nr. 259/68 al Consiliului (*21) (Statutul funcționarilor). În cadrul Grupului părților interesate din domeniul bancar se pot înființa grupuri de lucru pe probleme tehnice. Membrii Grupului părților interesate din domeniul bancar au un mandat de patru ani, după care are loc o nouă procedură de selecție.
                                    
                                    
                                       (*21)  JO L 56, 4.3.1968, p. 1.”;"
                        
                                 
                              
                                    (d)
                                 
                                 
                                    alineatul (5) se înlocuiește cu următorul text:
                                    
                                       „(5)   Grupul părților interesate din domeniul bancar poate transmite Autorității opinii despre orice subiect legat de atribuțiile Autorității, acordând o atenție deosebită sarcinilor prevăzute la articolele 10-16, 29, 30 și 32.
                                       În cazul în care membrii Grupului părților interesate din domeniul bancar nu reușesc să convină asupra unei opinii, o treime din membri sau membrii reprezentând un grup de părți interesate au posibilitatea de a emite o opinie separată.
                                       Grupul părților interesate din domeniul bancar, Grupul părților interesate din domeniul valorilor mobiliare și piețelor, Grupul părților interesate din domeniul asigurărilor și reasigurărilor și Grupul părților interesate din domeniul pensiilor ocupaționale pot emite o opinie comună privind aspecte legate de activitatea desfășurată de ESA în temeiul articolului 56 cu privire la poziții comune și acte comune.”;
                                    
                                 
                              
                                    (e)
                                 
                                 
                                    alineatul (7) se înlocuiește cu următorul text:
                                    
                                       „(7)   Autoritatea publică opiniile Grupului părților interesate din domeniul bancar, opiniile separate ale membrilor săi, rezultatele consultărilor, precum și informații privind modul în care au fost luate în considerare opiniile și rezultatele consultărilor.”
                                    
                                 
                              
                  
                        31.
                     
                     
                        Articolul 39 se înlocuiește cu următorul text:
                        
                           „Articolul 39
                           Procedurile decizionale
                           
                              (1)   Autoritatea acționează în conformitate cu alineatele (2)-(6) din prezentul articol atunci când adoptă decizii în conformitate cu articolele 17, 18 și 19.
                           
                           
                              (2)   Autoritatea informează orice destinatar al unei decizii cu privire la intenția sa de a adopta decizia respectivă, în limba oficială a destinatarului, fixând un termen în care destinatarul își poate exprima punctul de vedere cu privire la obiectul deciziei, ținând seama pe deplin de urgența, complexitatea și consecințele potențiale ale acesteia. Destinatarul își poate exprima punctul de vedere în limba sa oficială. Dispoziția prevăzută în prima teză se aplică mutatis mutandis recomandărilor menționate la articolul 17 alineatul (3).
                           
                           
                              (3)   Deciziile Autorității menționează motivele pe care se bazează.
                           
                           
                              (4)   Destinatarii deciziilor Autorității sunt informați cu privire la căile de atac disponibile în temeiul prezentului regulament.
                           
                           
                              (5)   Atunci când Autoritatea a luat o decizie în temeiul articolului 18 alineatul (3) sau (4), aceasta reexaminează periodic respectiva decizie.
                           
                           
                              (6)   Deciziile luate de Autoritate în temeiul articolului 17, 18 sau 19 se publică. Prin această publicare, se menționează identitatea autorității competente sau a instituției financiare în cauză, precum și conținutul principal al deciziei, cu excepția cazului în care o astfel de publicare este în conflict cu interesul legitim al instituțiilor financiare în cauză sau cu protecția secretelor lor de afaceri ori ar putea periclita grav buna funcționare și integritatea piețelor financiare sau stabilitatea întregului sistem financiar al Uniunii sau a unei părți a acestuia.”
                           
                        
                     
                  
                        32.
                     
                     
                        Articolul 40 se modifică după cum urmează:
                        
                                    (a)
                                 
                                 
                                    la alineatul (1), litera (a) se înlocuiește cu următorul text:
                                    
                                                „(a)
                                             
                                             
                                                Președintele;”;
                                             
                                          
                              
                                    (b)
                                 
                                 
                                    se adaugă următorul alineat:
                                    
                                       „(8)   Dacă autoritatea publică națională menționată la alineatul (1) litera (b) nu este responsabilă cu asigurarea respectării normelor de protecție a consumatorului, membrul consiliului supraveghetorilor menționat la litera respectivă poate decide să invite un reprezentant al autorității responsabile cu protecția consumatorului din statul membru respectiv, care nu va avea drept de vot. În cazul în care, într-un stat membru, protecția consumatorului este responsabilitatea mai multor autorități, autoritățile respective convin asupra unui reprezentant comun.”
                                    
                                 
                              
                  
                        33.
                     
                     
                        Articolele 41 și 42 se înlocuiesc cu următorul text:
                        
                           „Articolul 41
                           Comitete interne
                           
                              (1)   Consiliul supraveghetorilor, din proprie inițiativă sau la solicitarea președintelui, poate institui comitete interne pentru sarcinile specifice care îi sunt atribuite. La solicitarea consiliului de administrație sau a președintelui, consiliul supraveghetorilor poate institui comitete interne pentru sarcini specifice atribuite consiliului de administrație. Consiliul supraveghetorilor poate prevedea delegarea anumitor sarcini și decizii clar definite către comitetele interne, către consiliul de administrație sau către președinte.
                           
                           
                              (2)   În sensul articolului 17 și fără a aduce atingere rolului comitetului menționat la articolul 9a alineatul (7), președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorității competente care se presupune că a încălcat dreptul Uniunii și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (3)   În sensul articolului 19 și fără a aduce atingere rolului comitetului menționat la articolul 9a alineatul (7), președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorităților competente implicate în dezacord și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (4)   În vederea efectuării investigației prevăzute la articolul 22 alineatul (4) primul paragraf, președintele poate să propună o decizie de lansare a investigației și o decizie de convocare a unui grup independent, urmând ca această decizie să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (5)   Grupurile menționate la alineatele (2) și (3) din prezentul articol sau președintele propun decizii în temeiul articolului 17 sau al articolului 19, cu excepția chestiunilor referitoare la prevenirea utilizării sistemului financiar în scopul spălării banilor și al finanțării terorismului, în vederea adoptării definitive de către consiliul supraveghetorilor. Un grup menționat la alineatul (4) din prezentul articol prezintă consiliului supraveghetorilor rezultatele investigației desfășurate în temeiul articolului 22 alineatul (4) primul paragraf.
                           
                           
                              (6)   Consiliul supraveghetorilor adoptă regulamentul de procedură al grupurilor menționate la prezentul articol.
                           
                        
                        
                           Articolul 42
                           Independența consiliului supraveghetorilor
                           
                              (1)   În exercitarea atribuțiilor care le sunt conferite în temeiul prezentului regulament, membrii consiliului supraveghetorilor acționează independent și obiectiv în interesul exclusiv al Uniunii în ansamblul său și nu solicită, nici nu acceptă instrucțiuni din partea instituțiilor sau organelor Uniunii, din partea niciunui guvern sau din partea niciunei entități publice sau private.
                           
                           
                              (2)   Statele membre, instituțiile sau organele Uniunii și orice alt organism public sau privat nu urmăresc să influențeze membrii consiliului supraveghetorilor în executarea atribuțiilor lor.
                           
                           
                              (3)   Membrii consiliului supraveghetorilor, președintele, precum și reprezentanții și observatorii fără drept de vot care participă la reuniunile consiliului supraveghetorilor declară în mod exact și complet, înaintea acestor reuniuni, absența sau existența oricărui interes care ar putea aduce atingere independenței lor în ceea ce privește punctele de pe ordinea de zi și se abțin de la participarea la discutarea și votarea unor astfel de puncte.
                           
                           
                              (4)   Consiliul supraveghetorilor stabilește, în regulamentul său de procedură, modalitățile practice de aplicare a normei privind declarația de interese menționată la alineatul (3) și de prevenire și gestionare a conflictelor de interese.”
                           
                        
                     
                  
                        34.
                     
                     
                        Articolul 43 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Consiliul supraveghetorilor oferă orientări pentru lucrările Autorității și este responsabil cu luarea deciziilor menționate la capitolul II. Consiliul supraveghetorilor adoptă avizele, recomandările, ghidurile și deciziile Autorității și emite opiniile menționate la capitolul II, pe baza unei propuneri a comitetului intern relevant, a grupului, a președintelui sau a consiliului de administrație, după caz.”;
                                    
                                 
                              
                                    (b)
                                 
                                 
                                    alineatele (2) și (3) se elimină;
                                 
                              
                                    (c)
                                 
                                 
                                    alineatul (5) se înlocuiește cu următorul text:
                                    
                                       „(5)   La propunerea consiliului de administrație, consiliul supraveghetorilor adoptă raportul anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.”;
                                    
                                 
                              
                                    (d)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul supraveghetorilor își exercită funcția de autoritate disciplinară în raport cu președintele și cu directorul executiv. Consiliul supraveghetorilor îl poate revoca pe directorul executiv în conformitate cu articolul 51 alineatul (5).”
                                    
                                 
                              
                  
                        35.
                     
                     
                        Se introduce următorul articol:
                        
                           „Articolul 43a
                           Transparența deciziilor adoptate de consiliul supraveghetorilor
                           În pofida articolului 70, în termen de șase săptămâni de la data fiecărei reuniuni a consiliului supraveghetorilor, Autoritatea prezintă Parlamentului European cel puțin un proces-verbal cuprinzător și relevant al dezbaterilor din cadrul respectivei reuniuni, care permite o înțelegere deplină a discuțiilor, inclusiv o listă adnotată a deciziilor. Respectivul proces-verbal nu reflectă discuțiile din cadrul consiliului supraveghetorilor referitoare la instituții financiare individuale, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).”
                        
                     
                  
                        36.
                     
                     
                        Articolul 44 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Deciziile consiliului supraveghetorilor se adoptă cu majoritatea simplă a membrilor săi. Fiecare membru cu drept de vot dispune de un singur vot.
                                       În ceea ce privește actele specificate la articolele 10-16 din prezentul regulament, precum și măsurile și deciziile adoptate în temeiul articolului 9 alineatul (5) al treilea paragraf din prezentul regulament și al capitolului VI din prezentul regulament și prin derogare de la primul paragraf din prezentul alineat, consiliul supraveghetorilor adoptă decizii cu o majoritate calificată a membrilor săi, astfel cum este definită la articolul 16 alineatul (4) din TUE și la articolul 3 din Protocolul nr. 36 privind dispozițiile tranzitorii, care include cel puțin o majoritate simplă a membrilor săi, prezenți la vot, din cadrul autorităților competente ale statelor membre care sunt state membre participante, astfel cum sunt definite la articolul 2 punctul 1 din Regulamentul (UE) nr. 1024/2013 (denumite în continuare «state membre participante»), și cu o majoritate simplă a membrilor săi, prezenți la vot, din cadrul autorităților competente ale statelor membre care nu sunt state membre participante (denumite în continuare «state membre neparticipante»).
                                       Președintele nu votează cu privire la deciziile menționate la paragraful al doilea.
                                       Atunci când analizează propunerile președintelui, consiliul supraveghetorilor încearcă să ajungă la un consens în ceea ce privește componența grupurilor în conformitate cu articolul 41 alineatele (2), (3) și (4), precum și în ceea ce privește membrii comitetului de evaluare inter pares menționat la articolul 30 alineatul (2). În absența consensului, deciziile Consiliului supraveghetorilor se adoptă cu o majoritate de trei sferturi dintre membrii săi cu drept de vot. Fiecare membru cu drept de vot dispune de un singur vot.
                                       În ceea ce privește deciziile adoptate în temeiul articolului 18 alineatele (3) și (4) și prin derogare de la primul paragraf al prezentului alineat, Consiliul supraveghetorilor adoptă decizii pe baza unei majorități simple a membrilor săi cu drept de vot, care include o majoritate simplă a membrilor săi din cadrul autorităților competente ale statelor membre participante și o majoritate simplă a membrilor săi din cadrul autorităților competente ale statelor membre neparticipante.”;
                                    
                                 
                              
                                    (b)
                                 
                                 
                                    se introduc următoarele alineate:
                                    
                                       „(3a)   În ceea ce privește deciziile în conformitate cu articolul 30, consiliul supraveghetorilor își exprimă votul cu privire la propunerile de decizii în cadrul unei proceduri scrise. Membrii cu drept de vot ai consiliului supraveghetorilor dispun de opt zile lucrătoare pentru a vota. Fiecare membru cu drept de vot dispune de un singur vot. Decizia propusă este considerată ca fiind adoptată, cu excepția cazului în care există obiecții din partea unei majorități simple a membrilor cu drept de vot ai consiliului supraveghetorilor. Abținerile nu sunt considerate ca fiind aprobări sau obiecții și nu sunt luate în considerare la calcularea numărului de voturi exprimate. În cazul în care trei membri cu drept de vot ai consiliului supraveghetorilor formulează obiecții împotriva procedurii scrise, proiectul de decizie este discutat de consiliul supraveghetorilor și face obiectul unei decizii în conformitate cu procedura stabilită la alineatul (1) din prezentul articol.
                                    
                                    
                                       (3b)   În ceea ce privește deciziile în conformitate cu articolele 17 și 19, consiliul supraveghetorilor își exprimă votul cu privire la propunerile de decizii în cadrul unei proceduri scrise. Membrii cu drept de vot ai consiliului supraveghetorilor dispun de opt zile lucrătoare pentru a vota. Fiecare membru cu drept de vot dispune de un singur vot. Decizia propusă este considerată ca fiind adoptată, cu excepția cazului în care există obiecții din partea unei majorități simple a membrilor săi din cadrul autorităților competente ale statelor membre participante sau a unei majorități simple a membrilor săi din cadrul autorităților competente ale statelor membre neparticipante. Abținerile nu sunt considerate ca fiind aprobări sau obiecții și nu sunt luate în considerare la calcularea numărului de voturi exprimate. În cazul în care trei membri cu drept de vot ai consiliului supraveghetorilor formulează obiecții împotriva procedurii scrise, proiectul de decizie va fi discutat de consiliul supraveghetorilor, iar decizia poate fi adoptată cu o majoritate simplă a membrilor săi cu drept de vot ai consiliului supraveghetorilor, care include o majoritate simplă a membrilor săi din cadrul autorităților competente ale statelor membre participante și o majoritate simplă a membrilor săi din cadrul autorităților competente ale statelor membre neparticipante.
                                       Prin derogare de la primul paragraf, de la data la care patru sau mai puțini membri cu drept de vot sunt din cadrul autorităților competente ale statelor membre neparticipante, decizia propusă este adoptată cu o majoritate simplă a membrilor săi cu drept de vot ai consiliului supraveghetorilor care include cel puțin un vot al membrilor din cadrul autorităților competente ale statelor membre neparticipante.”;
                                    
                                 
                              
                                    (c)
                                 
                                 
                                    alineatele (4) și (4a) se înlocuiesc cu următorul text:
                                    
                                       „(4)   Membrii fără drept de vot și observatorii nu participă la nicio discuție din cadrul consiliului supraveghetorilor referitoare la instituțiile financiare individuale, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).
                                       Primul paragraf nu se aplică directorului executiv și reprezentantului Băncii Centrale Europene desemnat de Consiliul său de supraveghere.
                                    
                                    
                                       (4a)   Președintele Autorității are prerogativa de a solicita votarea în orice moment. Fără a aduce atingere acestei prerogative și eficacității procedurilor decizionale ale Autorității, Consiliul supraveghetorilor din cadrul Autorității încearcă să ajungă la un consens atunci când adoptă decizii.”
                                    
                                 
                              
                  
                        37.
                     
                     
                        Articolul 45 se înlocuiește cu următorul text:
                        
                           „Articolul 45
                           Componența
                           
                              (1)   Consiliul de administrație se compune din președinte și șase membri ai consiliului supraveghetorilor, aleși de către și dintre membrii cu drept de vot ai consiliului supraveghetorilor.
                              În afară de președinte, fiecare membru al consiliului de administrație are un supleant, care îl/o poate înlocui dacă nu poate participa.
                           
                           
                              (2)   Mandatul membrilor aleși de Consiliul supraveghetorilor este de doi ani și jumătate. Acest mandat poate fi prelungit o singură dată. Componența consiliului de administrație este echilibrată din punctul de vedere al genului și proporțională și reflectă Uniunea în ansamblu. Consiliul de administrație include cel puțin doi reprezentanți ai statelor membre neparticipante. Mandatele se suprapun și se aplică un sistem corespunzător de rotație.
                           
                           
                              (3)   Reuniunile consiliului de administrație sunt convocate de președinte din proprie inițiativă sau la solicitarea cel puțin a unei treimi din membrii săi și sunt prezidate de președinte. Consiliul de administrație se întrunește înaintea fiecărei reuniuni a consiliului supraveghetorilor și ori de câte ori consiliul de administrație consideră necesar. Consiliul de administrație se întrunește cel puțin de cinci ori pe an.
                           
                           
                              (4)   Membrii consiliului de administrație pot, sub rezerva regulamentului de procedură, să fie asistați de consultanți sau de experți. Membrii fără drept de vot, cu excepția directorului executiv, nu participă la discuțiile din cadrul consiliului de administrație referitoare la instituțiile financiare individuale.”
                           
                        
                     
                  
                        38.
                     
                     
                        Se introduc următoarele articole:
                        
                           „Articolul 45a
                           Luarea deciziilor
                           
                              (1)   Deciziile consiliului de administrație se adoptă cu majoritatea simplă a membrilor săi, în încercarea de a se ajunge la un consens. Fiecare membru dispune de un singur vot. Președintele este membru cu drept de vot.
                           
                           
                              (2)   Directorul executiv și un reprezentant al Comisiei participă la reuniunile consiliului de administrație, fără a avea drept de vot. Reprezentantul Comisiei are dreptul de a vota asupra aspectelor menționate la articolul 63.
                           
                           
                              (3)   Consiliul de administrație își adoptă propriul regulament de procedură și îl face public.
                           
                        
                        
                           Articolul 45b
                           Grupuri de coordonare
                           
                              (1)   Consiliul de administrație poate constitui grupuri de coordonare din proprie inițiativă sau la solicitarea unei autorități competente pe teme stabilite care ar putea necesita coordonare date fiind evoluțiile specifice ale pieței. Consiliul de administrație constituie grupuri de coordonare pe teme stabilite la solicitarea a cinci membri ai consiliului supraveghetorilor.
                           
                           
                              (2)   Toate autoritățile competente participă la grupurile de coordonare și le furnizează acestora, în conformitate cu articolul 35, informațiile necesare pentru a permite ca grupurile de coordonare să își îndeplinească sarcinile de coordonare în conformitate cu mandatul lor. Activitatea grupurilor de coordonare se bazează pe informațiile furnizate de autoritățile competente și pe orice constatare identificată de Autoritate.
                           
                           
                              (3)   Grupurile sunt prezidate de un membru al consiliului de administrație. În fiecare an, membrul respectiv al consiliului de administrație responsabil cu grupul de coordonare raportează consiliului supraveghetorilor cu privire la principalele elemente ale discuțiilor purtate și constatărilor și, dacă este relevant, face o sugestie privind o monitorizare sau o evaluare inter pares în domeniul respectiv. Autoritățile competente notifică Autorității modul în care au ținut seama de activitatea grupurilor de coordonare în activitățile lor.
                           
                           
                              (4)   Atunci când monitorizează evoluții ale pieței care pot reprezenta principalul domeniu de interes al grupurilor de coordonare, Autoritatea poate solicita autorităților competente, în conformitate cu articolul 35, să furnizeze informațiile necesare pentru a-i permite să își îndeplinească rolul de monitorizare.”
                           
                        
                     
                  
                        39.
                     
                     
                        Articolul 46 se înlocuiește cu următorul text:
                        
                           „Articolul 46
                           Independența consiliului de administrație
                           Membrii consiliului de administrație acționează în mod independent și obiectiv, în interesul exclusiv al Uniunii în ansamblul său, nu solicită și nu primesc instrucțiuni din partea instituțiilor sau a organelor Uniunii, din partea niciunui guvern sau din partea niciunui alt organism public sau privat.
                           Statele membre, instituțiile sau organele Uniunii și orice alt organism public sau privat nu încearcă să influențeze membrii consiliului de administrație în exercitarea sarcinilor lor.”
                        
                     
                  
                        40.
                     
                     
                        Articolul 47 se modifică după cum urmează:
                        
                                    (a)
                                 
                                 
                                    se introduce următorul alineat:
                                    
                                       „(3a)   Consiliul de administrație poate examina, emite un aviz și formula propuneri cu privire la toate aspectele, cu excepția sarcinilor prevăzute la articolele 9a, 9b, 30, precum și la articolele 17 și 19 privind aspectele legate de prevenirea utilizării sistemului financiar în scopul spălării banilor și al finanțării terorismului.”;
                                    
                                 
                              
                                    (b)
                                 
                                 
                                    alineatul (6) se înlocuiește cu următorul text:
                                    
                                       „(6)   Consiliul de administrație propune un raport anual referitor la activitățile Autorității, inclusiv la sarcinile președintelui, și îl prezintă consiliului supraveghetorilor spre aprobare.”;
                                    
                                 
                              
                                    (c)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul de administrație numește și revocă membrii comisiei de apel, în conformitate cu articolul 58 alineatele (3) și (5), ținând cont în mod corespunzător de propunerea consiliului supraveghetorilor.”
                                    
                                 
                              
                                    (d)
                                 
                                 
                                    se adaugă următorul alineat:
                                    
                                       „(9)   Membrii consiliului de administrație fac publice toate reuniunile organizate și ospitalitatea de care au beneficiat ca invitați. Cheltuielile fac obiectul unor înregistrări publice, în conformitate cu Statutul funcționarilor.”
                                    
                                 
                              
                  
                        41.
                     
                     
                        Articolul 48 se modifică după cum urmează:
                        
                                    (a)
                                 
                                 
                                    la alineatul (1), al doilea paragraf se înlocuiește cu următorul text:
                                    „Președintele este responsabil de pregătirea lucrărilor consiliului supraveghetorilor, inclusiv de stabilirea ordinii de zi care urmează să fie adoptată de consiliul supraveghetorilor, de convocarea reuniunilor și de propunerea de puncte în legătură cu care trebuie luate decizii și prezidează reuniunile consiliului supraveghetorilor.
                                    Președintele este responsabil de stabilirea ordinii de zi a consiliului de administrație, care urmează să fie adoptată de consiliul de administrație, și prezidează reuniunile consiliului de administrație.
                                    Președintele poate invita consiliul de administrație să ia în considerare constituirea unui grup de coordonare în conformitate cu articolul 45b.”;
                                 
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Președintele este selectat pe criterii de merit, competențe, cunoașterea instituțiilor și a piețelor financiare și experiență în domeniul supravegherii și al reglementării financiare, în urma unei proceduri de selecție care respectă principiul echilibrului de gen și care se publică în Jurnalul Oficial al Uniunii Europene. Consiliul supraveghetorilor întocmește, cu asistență din partea Comisiei, o listă scurtă de candidați calificați pentru postul de președinte. Pe baza listei scurte, Consiliul adoptă o decizie de numire a președintelui, după obținerea confirmării din partea Parlamentului European.
                                       În cazul în care președintele nu mai îndeplinește condițiile menționate la articolul 49 sau se constată că a comis o abatere gravă, Consiliul poate, pe baza unei propuneri din partea Comisiei aprobate de Parlamentul European, să adopte o decizie pentru a-l demite din funcție.
                                       De asemenea, consiliul supraveghetorilor alege dintre membrii săi un vicepreședinte care preia funcțiile președintelui în absența acestuia. Vicepreședintele respectiv nu este ales dintre membrii consiliului de administrație.”;
                                    
                                 
                              
                                    (c)
                                 
                                 
                                    la alineatul (4), al doilea paragraf se înlocuiește cu următorul text:
                                    „În scopul evaluării menționate la primul paragraf, sarcinile președintelui sunt îndeplinite de către vicepreședinte.
                                    Consiliul, la propunerea consiliului supraveghetorilor și cu asistență din partea Comisiei și ținând seama de evaluarea menționată la primul paragraf, poate prelungi durata mandatului președintelui o singură dată.”;
                                 
                              
                                    (d)
                                 
                                 
                                    alineatul (5) se înlocuiește cu următorul text:
                                    
                                       „(5)   Președintele poate fi revocat doar din motive întemeiate. Acesta nu poate fi revocat decât de Parlamentul European ca urmare a unei decizii a Consiliului, adoptată după consultarea consiliului de supraveghere.”
                                    
                                 
                              
                  
                        42.
                     
                     
                        Articolul 49 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Independența președintelui”;
                                 
                              
                                    (b)
                                 
                                 
                                    primul paragraf se înlocuiește cu următorul text:
                                    „Fără a aduce atingere rolului consiliului supraveghetorilor în ceea ce privește atribuțiile președintelui, acesta din urmă nu poate nici solicita, nici accepta instrucțiuni din partea instituțiilor sau organismelor Uniunii, din partea niciunui guvern sau din partea niciunui alt organism public sau privat.”
                                 
                              
                  
                        43.
                     
                     
                        Articolul 49a se înlocuiește cu următorul text:
                        
                           „Articolul 49a
                           Cheltuieli
                           Președintele face publice toate reuniunile organizate cu părțile interesate externe, în termen de două săptămâni de la fiecare reuniune, și ospitalitatea de care a beneficiat. Cheltuielile fac obiectul unor înregistrări publice, în conformitate cu Statutul funcționarilor.”
                        
                     
                  
                        44.
                     
                     
                        Articolul 50 se elimină.
                     
                  
                        45.
                     
                     
                        Articolul 54 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Comitetul comun funcționează ca un forum în cadrul căruia Autoritatea cooperează îndeaproape și în mod regulat pentru a asigura coerența transsectorială, ținând seama totodată de caracteristicile sectoriale specifice, cu Autoritatea europeană de supraveghere (Autoritatea europeană de asigurări și pensii ocupaționale) și cu Autoritatea europeană de supraveghere (Autoritatea europeană pentru valori mobiliare și piețe), în special în ceea ce privește:”;
                                                
                                             
                                          
                                                (ii)
                                             
                                             
                                                prima liniuță se înlocuiește cu următorul text:
                                                
                                                            „—
                                                         
                                                         
                                                            conglomeratele financiare și, în cazul în care acest lucru este impus de dreptul Uniunii, consolidarea prudențială,”;
                                                         
                                                      
                                          
                                                (iii)
                                             
                                             
                                                a cincea și a șasea liniuță se înlocuiesc cu următorul text:
                                                
                                                            „—
                                                         
                                                         
                                                            securitatea cibernetică,
                                                         
                                                      
                                                            —
                                                         
                                                         
                                                            schimburile de informații și de bune practici cu CERS și celelalte ESA,”;
                                                         
                                                      
                                          
                                                (iv)
                                             
                                             
                                                se adaugă următoarele liniuțe:
                                                
                                                            „—
                                                         
                                                         
                                                            servicii financiare cu amănuntul și aspecte legate de protecția deponenților, a consumatorilor și a investitorilor;
                                                         
                                                      
                                                            —
                                                         
                                                         
                                                            consiliere din partea comitetului înființat în conformitate cu articolul 1 alineatul (6).”;
                                                         
                                                      
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Comitetul comun poate ajuta Comisia să evalueze condițiile și specificațiile tehnice și procedurile pentru asigurarea unei interconexiuni eficiente și sigure între mecanismele centralizate automatizate în temeiul raportului menționat la articolul 32a alineatul (5) din Directiva (UE) 2015/849, precum și să realizeze interconectarea eficientă a registrelor naționale în temeiul directivei menționate.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Comitetul comun dispune de personal propriu pus la dispoziție de ESA, care îndeplinește funcția de secretariat permanent. Autoritatea alocă resursele adecvate în vederea acoperirii cheltuielilor administrative, de infrastructură și operaționale.”
                                    
                                 
                              
                  
                        46.
                     
                     
                        Articolul 55 se modifică după cum urmează:
                        
                                    (a)
                                 
                                 
                                    alineatul (3) se înlocuiește cu următorul text:
                                    
                                       „(3)   Președintele Comitetului comun este numit pe baza unui sistem de rotație anual dintre președinții ESA. Președintele Comitetului comun este al doilea vicepreședinte al CERS.”;
                                    
                                 
                              
                                    (b)
                                 
                                 
                                    la alineatul (4), al doilea paragraf se înlocuiește cu următorul text:
                                    „Comitetul comun se întrunește cel puțin o dată la trei luni.”;
                                 
                              
                                    (c)
                                 
                                 
                                    se adaugă următorul alineat:
                                    
                                       „(5)   Președintele Autorității informează periodic consiliul supraveghetorilor în legătură cu pozițiile adoptate în cadrul reuniunilor Comitetului comun.”
                                    
                                 
                              
                  
                        47.
                     
                     
                        Articolele 56 și 57 se înlocuiesc cu următorul text:
                        
                           „Articolul 56
                           Poziții comune și acte comune
                           În cadrul atribuțiilor sale prevăzute la capitolul II din prezentul regulament și, în special, în ceea ce privește punerea în aplicare a Directivei 2002/87/CE, Autoritatea ajunge, dacă este cazul, la poziții comune prin consens cu Autoritatea europeană de supraveghere (Autoritatea europeană de asigurări și pensii ocupaționale) și Autoritatea europeană de supraveghere (Autoritatea europeană pentru valori mobiliare și piețe), după caz.
                           În cazul în care acest lucru este impus de dreptul Uniunii, măsurile adoptate în temeiul articolelor 10-16 și deciziile adoptate în temeiul articolelor 17, 18 și 19 din prezentul regulament, referitoare la aplicarea Directivei 2002/87/CE sau a oricăror alte acte legislative menționate la articolul 1 alineatul (2) din prezentul regulament, care intră, de asemenea, în sfera de competență a Autorității europene de supraveghere (Autoritatea europeană de asigurări și pensii ocupaționale) sau a Autorității europene de supraveghere (Autoritatea europeană pentru valori mobiliare și piețe) se adoptă în paralel, după caz, de către Autoritate, de către Autoritatea europeană de supraveghere (Autoritatea europeană de asigurări și pensii ocupaționale) și de către Autoritatea europeană de supraveghere (Autoritatea europeană pentru valori mobiliare și piețe).
                        
                        
                           Articolul 57
                           Subcomitete
                           
                              (1)   Comitetul comun poate institui subcomitete în scopul de a pregăti proiectele de poziții comune și actele comune pentru Comitetul comun.
                           
                           
                              (2)   Fiecare subcomitet se compune din persoanele menționate la articolul 55 alineatul (1) și un reprezentant la nivel înalt provenind din actualul personal al autorității competente relevante din fiecare stat membru.
                           
                           
                              (3)   Fiecare subcomitet alege un președinte dintre reprezentanții autorităților competente relevante care este, de asemenea, observator în cadrul Comitetului comun.
                           
                           
                              (4)   În sensul articolului 56, se înființează un subcomitet al Comitetului comun privind conglomeratele financiare.
                           
                           
                              (5)   Comitetul comun publică pe site-ul său toate subcomitetele înființate, inclusiv mandatele acestora și o listă a membrilor lor, cu funcțiile ocupate în cadrul subcomitetului.”
                           
                        
                     
                  
                        48.
                     
                     
                        Articolul 58 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Se înființează comisia de apel a autorităților europene de supraveghere.”;
                                    
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    
                                       „(2)   Comisia de apel se compune din șase membri și șase supleanți, cu reputație și cunoștințe în domeniu dovedite în dreptul Uniunii și cu experiență profesională internațională obținută la un nivel suficient de înalt în domeniul bancar, de asigurări, al pensiilor ocupaționale, al piețelor de valori mobiliare sau al altor servicii financiare, fiind excluși membrii actualului personal al autorităților competente sau al altor instituții sau organe naționale sau ale Uniunii care sunt implicați în activitățile Autorității și membrii Grupului părților interesate din domeniul bancar. Membrii și supleanții sunt resortisanți ai unui stat membru și cunosc foarte bine cel puțin două limbi oficiale ale Uniunii. Comisia de apel dispune de suficientă experiență juridică pentru a putea oferi consiliere juridică profesională cu privire la legalitatea, inclusiv proporționalitatea, exercitării de către Autoritate a competențelor sale.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Doi membri ai comisiei de apel și doi supleanți sunt numiți de către consiliul de administrație al Autorității, fiind aleși de pe o listă scurtă propusă de Comisie, întocmită în urma unei invitații publice de manifestare a interesului publicată în Jurnalul Oficial al Uniunii Europene, și după consultarea consiliului supraveghetorilor.
                                       După primirea listei scurte, Parlamentul European poate invita candidații la funcția de membri și supleanți să dea o declarație în fața sa și să răspundă la întrebările adresate de membrii acestuia.
                                       Parlamentul European poate invita membrii comisiei de apel să dea o declarație în fața sa și să răspundă la întrebările care le sunt adresate de membrii acestuia ori de câte ori li se solicită acest lucru, cu excepția declarațiilor, întrebărilor sau răspunsurilor referitoare la cazuri individuale soluționate sau dezbătute de comisia de apel.”
                                    
                                 
                              
                  
                        49.
                     
                     
                        La articolul 59, alineatul (2) se înlocuiește cu următorul text:
                        
                           „(2)   Membrii comisiei de apel și personalul Autorității care asigură sprijin în chestiuni operaționale și de secretariat nu iau parte la procedurile de contestație introduse dacă au un interes personal în cauza respectivă, dacă au fost anterior implicați ca reprezentanți ai uneia dintre părți sau dacă au participat la adoptarea deciziei care face obiectul contestației.”
                        
                     
                  
                        50.
                     
                     
                        La articolul 60, alineatul (2) se înlocuiește cu următorul text:
                        
                           „(2)   Contestația, împreună cu expunerea de motive, se înaintează în scris la sediul Autorității, în termen de trei luni de la data notificării deciziei către persoana vizată sau, în absența unei notificări, la data la care Autoritatea a publicat decizia sa.
                           Comisia de apel ia o decizie cu privire la contestație în termen de trei luni de la introducerea acesteia.”
                        
                     
                  
                        51.
                     
                     
                        Se introduce următorul articol:
                        
                           „Articolul 60a
                           Depășirea competențelor de către Autoritate
                           Orice persoană fizică sau juridică poate trimite Comisiei o opinie motivată în cazul în care persoana respectivă consideră că Autoritatea și-a depășit competențele, inclusiv prin nerespectarea principiului proporționalității, astfel cum este menționat la articolul 1 alineatul (5), atunci când a acționat în temeiul articolelor 16 și 16b, iar acest lucru privește direct și personal persoana respectivă.”
                        
                     
                  
                        52.
                     
                     
                        La articolul 62, alineatul (1) se modifică după cum urmează:
                        
                                    (a)
                                 
                                 
                                    partea introductivă se înlocuiește cu următorul text:
                                    
                                       „(1)   Veniturile Autorității, care este un organism european în conformitate cu articolul 70 din Regulamentul (UE, Euratom) 2018/1046 al Parlamentului European și al Consiliului (*22) (denumit în continuare «Regulamentul financiar») constau, în special, în orice combinație dintre următoarele:
                                    
                                    
                                       (*22)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”;"
                        
                                 
                              
                                    (b)
                                 
                                 
                                    se adaugă următoarele litere:
                                    
                                                „(d)
                                             
                                             
                                                orice contribuție voluntară din partea statelor membre sau a observatorilor;
                                             
                                          
                                                (e)
                                             
                                             
                                                tarifele convenite pentru publicații, activități de formare și orice alt serviciu furnizat de Autoritate în cazul în care acestea au fost solicitate în mod expres de către una sau mai multe autorități competente.”;
                                             
                                          
                              
                                    (c)
                                 
                                 
                                    se adaugă următorul paragraf:
                                    „Nu se acceptă nicio contribuție voluntară din partea statelor membre sau a observatorilor menționată la litera (d) de la primul paragraf, dacă o astfel de acceptare ar pune sub semnul întrebării independența și imparțialitatea Autorității. Contribuțiile voluntare care constituie o compensație pentru costul sarcinilor delegate Autorității de o autoritate competentă nu sunt considerate a pune sub semnul întrebării independența Autorității.”
                                 
                              
                  
                        53.
                     
                     
                        Articolele 63, 64 și 65 se înlocuiesc cu următorul text:
                        
                           „Articolul 63
                           Întocmirea bugetului
                           
                              (1)   În fiecare an, directorul executiv întocmește un proiect provizoriu de document unic de programare al Autorității pentru următoarele trei exerciții financiare, care prezintă estimarea veniturilor și a cheltuielilor, precum și informații privind personalul, pe baza programării anuale și multianuale și îl înaintează consiliului de administrație și consiliului supraveghetorilor, împreună cu schema de personal.
                           
                           
                              (2)   Consiliul supraveghetorilor, pe baza proiectului care a fost aprobat de consiliul de administrație, adoptă proiectul de document unic de programare pentru următoarele trei exerciții financiare.
                           
                           
                              (3)   Consiliul de administrație transmite documentul unic de programare Comisiei, Parlamentului European și Consiliului, precum și Curții de Conturi Europene, până la data de 31 ianuarie.
                           
                           
                              (4)   Ținând seama de documentul unic de programare, Comisia înscrie în proiectul de buget al Uniunii previziunile pe care le consideră necesare, ținând cont de schema de personal și de cuantumul contribuției de echilibrare din bugetul general al Uniunii, în conformitate cu articolele 313 și 314 din TFUE.
                           
                           
                              (5)   Parlamentul European și Consiliul adoptă schema de personal a Autorității. Parlamentul European și Consiliul autorizează creditele pentru contribuția de echilibrare destinată Autorității.
                           
                           
                              (6)   Consiliul supraveghetorilor adoptă bugetul Autorității. Acesta devine definitiv odată cu adoptarea definitivă a bugetului general al Uniunii. Dacă este necesar, acesta se ajustează în consecință.
                           
                           
                              (7)   Consiliul de administrație informează fără întârziere nejustificată Parlamentul European și Consiliul cu privire la intenția sa de a executa orice proiect care ar putea avea implicații financiare semnificative pentru finanțarea bugetului său, în special orice proiect imobiliar, cum ar fi închirierea sau achiziționarea de imobile.
                           
                           
                              (8)   Fără a aduce atingere articolelor 266 și 267 din Regulamentul financiar, autorizarea Parlamentului European și a Consiliului este necesară pentru orice proiect care ar putea avea implicații financiare semnificative sau pe termen lung pentru finanțarea bugetului Autorității, în special orice proiect imobiliar, cum ar fi închirierea sau achiziționarea de imobile, inclusiv clauzele de reziliere.
                           
                        
                        
                           Articolul 64
                           Execuția și controlul bugetului
                           
                              (1)   Directorul executiv își exercită competențele de ordonator de credite și execută bugetul anual al Autorității.
                           
                           
                              (2)   Contabilul Autorității transmite situația conturilor provizorii contabilului Comisiei și Curții de Conturi până la data de 1 martie a anului următor. Articolul 70 nu împiedică Autoritatea să furnizeze Curții de Conturi orice informație solicitată de aceasta, care este de competența Curții de Conturi.
                           
                           
                              (3)   Contabilul Autorității transmite contabilului Comisiei, până la data de 1 martie a anului următor, informațiile contabile necesare în scopuri de consolidare, în modul și formatul stabilite de contabilul respectiv.
                           
                           
                              (4)   Până la data de 31 martie a anului următor, contabilul Autorității trimite de asemenea membrilor consiliului supraveghetorilor, Parlamentului European, Consiliului și Curții de Conturi raportul privind gestiunea bugetară și financiară.
                           
                           
                              (5)   După primirea observațiilor formulate de Curtea de Conturi cu privire la conturile provizorii ale Autorității, în conformitate cu articolul 246 din Regulamentul financiar, contabilul Autorității întocmește conturile finale ale Autorității. Directorul executiv trimite aceste conturi consiliului supraveghetorilor, care emite un aviz cu privire la conturile în cauză.
                           
                           
                              (6)   Până la data de 1 iulie a anului următor, contabilul Autorității trimite conturile finale, însoțite de avizul consiliului supraveghetorilor, contabilului Comisiei, Parlamentului European, Consiliului și Curții de Conturi.
                              Contabilul Autorității trimite, tot până la data de 15 iunie a fiecărui an, un pachet de rapoarte contabilului Comisiei, într-un format standardizat stabilit de contabilul Comisiei în vederea consolidării.
                           
                           
                              (7)   Conturile finale se publică în Jurnalul Oficial al Uniunii Europene până la data de 15 noiembrie a anului următor.
                           
                           
                              (8)   Directorul executiv comunică Curții de Conturi un răspuns la observațiile formulate de aceasta până la data de 30 septembrie și trimite, de asemenea, o copie a răspunsului respectiv consiliului de administrație și Comisiei.
                           
                           
                              (9)   Directorul executiv prezintă Parlamentului European, la solicitarea acestuia din urmă și în conformitate cu articolul 261 alineatul (3) din Regulamentul financiar, toate informațiile necesare derulării eficiente a procedurii de descărcare de gestiune pentru exercițiul financiar în cauză.
                           
                           
                              (10)   La recomandarea Consiliului care hotărăște cu majoritate calificată, Parlamentul European acordă descărcarea de gestiune Autorității pentru execuția bugetului pentru exercițiul financiar N, până la data de 15 mai a exercițiului N + 2.
                           
                           
                              (11)   Autoritatea emite un aviz motivat privind poziția Parlamentului European și alte observații făcute de Parlamentul European, prezentate în procedura de descărcare de gestiune.
                           
                        
                        
                           Articolul 65
                           Norme financiare
                           Normele financiare aplicabile Autorității se adoptă de către consiliul de administrație, după consultarea Comisiei. Aceste norme nu se pot abate de la Regulamentul delegat (UE) 2019/715 al Comisiei (*23), cu excepția situațiilor în care acest lucru este impus de necesități operaționale specifice, indispensabile funcționării Autorității și numai cu acordul prealabil al Comisiei.
                        
                        
                           (*23)  Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului (JO L 122, 10.5.2019, p. 1).”"
                        
                     
                  
                        54.
                     
                     
                        La articolul 66, alineatul (1) se înlocuiește cu următorul text:
                        
                           „(1)   Regulamentul (UE, Euratom) nr. 883/2013 al Parlamentului European și al Consiliului (*24) se aplică fără restricții Autorității în vederea combaterii fraudei, corupției și oricăror alte activități ilegale.
                        
                        
                           (*24)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).”"
                        
                     
                  
                        55.
                     
                     
                        Articolul 70 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Membrii consiliului supraveghetorilor și toți membrii personalului Autorității, inclusiv funcționarii detașați temporar de statele membre și toate celelalte persoane care îndeplinesc sarcini pentru Autoritate pe bază contractuală, sunt supuși obligațiilor legate de secretul profesional în temeiul articolului 339 din TFUE și al dispozițiilor relevante din legislația Uniunii în domeniu, chiar și după ce și-au încetat atribuțiile.”;
                                    
                                 
                              
                                    (b)
                                 
                                 
                                    la alineatul (2), al doilea paragraf se înlocuiește cu următorul text:
                                    „Obligația prevăzută la alineatul (1) de la prezentul articol și la primul paragraf al prezentului alineat nu împiedică Autoritatea și autoritățile competente să utilizeze informațiile pentru asigurarea respectării actelor legislative menționate la articolul 1 alineatul (2) și, în special, pentru procedurile legale necesare în vederea adoptării deciziilor.”;
                                 
                              
                                    (c)
                                 
                                 
                                    se introduce următorul alineat:
                                    
                                       „(2a)   Consiliul de administrație și consiliul supraveghetorilor se asigură că persoanele care furnizează orice tip de servicii, în mod direct sau indirect, permanent sau ocazional, legate de atribuțiile Autorității, inclusiv funcționarii și alte persoane autorizate de către consiliul de administrație și de către consiliul supraveghetorilor sau numite de către autoritățile competente în acest scop, respectă obligațiile legate de secretul profesional echivalente celor prevăzute la alineatele (1) și (2).
                                       Aceleași cerințe de păstrare a secretului profesional li se aplică și observatorilor care participă la reuniunile consiliului de administrație și ale consiliului supraveghetorilor și care participă la activitățile Autorității.”;
                                    
                                 
                              
                                    (d)
                                 
                                 
                                    alineatele (3) și (4) se înlocuiesc cu următorul text:
                                    
                                       „(3)   Alineatele (1) și (2) nu împiedică Autoritatea să facă schimb de informații cu autoritățile competente în conformitate cu prezentul regulament și cu alte acte legislative ale Uniunii aplicabile instituțiilor financiare.
                                       Aceste informații fac obiectul obligațiilor privind secretul profesional menționate la alineatele (1) și (2). Autoritatea stabilește în regulamentul intern de procedură modalitățile practice de punere în aplicare a normelor referitoare la confidențialitate menționate la alineatele (1) și (2).
                                    
                                    
                                       (4)   Autoritatea aplică Decizia (UE, Euratom) 2015/444 a Comisiei (*25).
                                    
                                    
                                       (*25)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).”"
                        
                                 
                              
                  
                        56.
                     
                     
                        Articolul 71 se înlocuiește cu următorul text:
                        
                           „Articolul 71
                           Protecția datelor
                           Prezentul regulament nu aduce atingere obligațiilor statelor membre în ceea ce privește prelucrarea datelor cu caracter personal în temeiul Regulamentului (UE) 2016/679 sau obligațiilor Autorității în ceea ce privește prelucrarea datelor cu caracter personal în temeiul Regulamentului (UE) 2018/1725 al Parlamentului European și al Consiliului (*26), în îndeplinirea atribuțiilor ce îi revin.
                        
                        
                           (*26)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        57.
                     
                     
                        La articolul 72, alineatul (2) se înlocuiește cu următorul text:
                        
                           „(2)   Consiliul de administrație adoptă măsuri practice pentru aplicarea Regulamentului (CE) nr. 1049/2001.”
                        
                     
                  
                        58.
                     
                     
                        La articolul 74, primul paragraf se înlocuiește cu următorul text:
                        „Dispozițiile necesare referitoare la amplasarea sediului Autorității în statul membru în care aceasta este stabilită și facilitățile care trebuie oferite de statul membru respectiv, precum și normele specifice aplicabile în respectivul stat membru personalului Autorității și membrilor familiilor acestora se stabilesc într-un acord privind sediul între Autoritate și statul membru respectiv, pe care l-au încheiat după obținerea aprobării consiliului de administrație.”
                     
                  
                        59.
                     
                     
                        Articolul 76 se înlocuiește cu următorul text:
                        
                           „Articolul 76
                           Relația cu Comitetul european al inspectorilor bancari
                           Autoritatea este considerată succesorul legal al Comitetului european al inspectorilor bancari (CEBS). Până la data înființării Autorității, toate activele și pasivele, precum și toate operațiunile în curs ale CEBS sunt transferate automat Autorității. CEBS întocmește o declarație care reflectă situația de închidere a activelor și pasivelor sale la data transferului respectiv. Declarația respectivă este auditată și aprobată de către CEBS și de către Comisie.”
                        
                     
                  
                        60.
                     
                     
                        Articolul 81 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                teza introductivă se înlocuiește cu următorul text:
                                                
                                                   „(1)   Până la 31 decembrie 2021 și, ulterior, din trei în trei ani, Comisia publică un raport general privind experiența dobândită ca urmare a funcționării Autorității și a procedurilor prevăzute în prezentul regulament. Respectivul raport evaluează, printre altele:”;
                                                
                                             
                                          
                                                (ii)
                                             
                                             
                                                la litera (a), teza introductivă și punctul (i) se înlocuiesc cu următorul text:
                                                
                                                            „(a)
                                                         
                                                         
                                                            eficacitatea și convergența practicilor de supraveghere realizate de autoritățile competente:
                                                            
                                                                        (i)
                                                                     
                                                                     
                                                                        independența autorităților competente și convergența standardelor echivalente guvernanței corporative;”;
                                                                     
                                                                  
                                                      
                                          
                                                (iii)
                                             
                                             
                                                se adaugă următoarele litere:
                                                
                                                            „(g)
                                                         
                                                         
                                                            funcționarea Comitetului comun;
                                                         
                                                      
                                                            (h)
                                                         
                                                         
                                                            obstacolele în calea sau impactul asupra consolidării prudențiale în temeiul articolului 8.”;
                                                         
                                                      
                                          
                              
                                    (b)
                                 
                                 
                                    se introduc următoarele alineate:
                                    
                                       „(2a)   În raportul general menționat la alineatul (1) din prezentul articol, Comisia, după consultarea tuturor autorităților și părților interesate relevante, efectuează o evaluare cuprinzătoare privind aplicarea articolului 9c.
                                    
                                    
                                       (2b)   Ca parte a raportului general menționat la alineatul (1) din prezentul articol, Comisia, după consultarea tuturor autorităților competente și a părților interesate relevante, efectuează o evaluare cuprinzătoare a îndeplinirii, funcționării și eficacității sarcinilor specifice legate de prevenirea și combaterea spălării banilor și a finanțării terorismului și conferite Autorității în temeiul articolului 1 alineatul (2), al articolului 8 alineatul (1) litera (l) și al articolelor 9a, 9b, 17 și 19 din prezentul regulament. Ca parte a evaluării sale, Comisia analizează interacțiunea dintre aceste sarcini și sarcinile conferite Autorității europene de supraveghere (Autoritatea europeană de asigurări și pensii ocupaționale), respectiv Autorității europene de supraveghere (Autoritatea europeană pentru valori mobiliare și piețe), precum și aplicabilitatea juridică a competențelor Autorității, în măsura în care acestea îi permit Autorității să își întemeieze acțiunile pe dreptul intern care transpune directivele sau exercită opțiunile respective. În plus, pe baza unei analize cuprinzătoare a costurilor și beneficiilor, precum și pe baza obiectivului de asigurare a coerenței, a eficienței și a eficacității, Comisia analizează cu atenție posibilitatea de a conferi sarcini specifice privind prevenirea și combaterea spălării banilor sau a finanțării terorismului unei agenții speciale existente sau noi, la nivelul UE.”
                                    
                                 
                              
                  
         
            Articolul 2
            Modificarea Regulamentului (UE) nr. 1094/2010
            Regulamentul (UE) nr. 1094/2010 se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    alineatele (2) și (3) se înlocuiesc cu următorul text:
                                    
                                       „(2)   Autoritatea acționează în limitele competențelor care îi sunt conferite prin prezentul regulament și în limitele domeniului de aplicare al Directivei 2009/138/CE cu excepția titlului IV din aceasta, al Directivei 2002/87/CE, al Directivelor (UE) 2016/97 (*27) și (UE) 2016/2341 (*28) ale Parlamentului European și ale Consiliului precum și, în măsura în care aceste acte se aplică întreprinderilor de asigurări, întreprinderilor de reasigurări, instituțiilor pentru furnizarea de pensii ocupaționale și intermediarilor de asigurări, în limitele părților relevante ale Directivei 2002/65/CE, inclusiv ale tuturor directivelor, regulamentelor și deciziilor adoptate în baza acestor acte, precum și ale oricărui alt act juridic cu caracter obligatoriu al Uniunii care conferă atribuții Autorității.
                                       Autoritatea contribuie la activitatea Autorității europene de supraveghere (Autoritatea bancară europeană), instituită prin Regulamentul (UE) nr. 1093/2010 al Parlamentului European și al Consiliului (*29), în ceea ce privește prevenirea utilizării sistemului financiar în scopul spălării banilor sau al finanțării terorismului în conformitate cu Directiva (UE) 2015/849 a Parlamentului European și a Consiliului (*30) și cu Regulamentul (UE) nr. 1093/2010. Autoritatea decide cu privire la acordul pe care trebuie să și-l dea în conformitate cu articolul 9a alineatul (9) din Regulamentul (UE) nr. 1093/2010.
                                    
                                    
                                       (3)   Autoritatea acționează în domeniul activităților întreprinderilor de asigurări, de reasigurări, al conglomeratelor financiare, al instituțiilor pentru furnizarea de pensii ocupaționale și intermediarilor de asigurări, în legătură cu aspecte care nu sunt abordate în mod direct în actele legislative menționate la alineatul (2), inclusiv aspecte de guvernanță corporativă, audit și raportare financiară, luând în considerare modele de afaceri sustenabile și integrarea factorilor de mediu, sociali și care țin de guvernanță, cu condiția ca astfel de acțiuni să fie necesare pentru asigurarea aplicării eficace și consecvente a actelor respective.
                                    
                                    
                                       (*27)  Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (reformare) (JO L 26, 2.2.2016, p. 19)."
                        
                                    
                                       (*28)  Directiva (UE) 2016/2341 a Parlamentului European și a Consiliului din 14 decembrie 2016 privind activitățile și supravegherea instituțiilor pentru furnizarea de pensii ocupaționale (IORP) (JO L 354, 23.12.2016, p. 37)."
                        
                                    
                                       (*29)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12)."
                        
                                    
                                       (*30)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).”;"
                        
                                 
                              
                                    (b)
                                 
                                 
                                    alineatul (6) se modifică după cum urmează:
                                    
                                                (i)
                                             
                                             
                                                primul paragraf se modifică după cum urmează:
                                                
                                                            —
                                                         
                                                         
                                                            partea introductivă se înlocuiește cu următorul text:
                                                            
                                                               
                                                                  „(6)   Obiectivul Autorității este acela de a proteja interesul public prin contribuția la stabilitatea și eficacitatea sistemului financiar pe termen scurt, mediu și lung, pentru economia, cetățenii și întreprinderile Uniunii. Autoritatea contribuie, în limitele competențelor sale, la:”;
                                                               
                                                            
                                                         
                                                      
                                                            —
                                                         
                                                         
                                                            literele (e) și (f) se înlocuiesc cu următorul text:
                                                            
                                                                        „(e)
                                                                     
                                                                     
                                                                        asigurarea unei reglementări și supravegheri corespunzătoare cu privire la asumarea riscurilor legate de activități de asigurare, reasigurare, și pensii ocupaționale;
                                                                     
                                                                  
                                                                        (f)
                                                                     
                                                                     
                                                                        îmbunătățirea protecției clienților și a consumatorilor; și”;
                                                                     
                                                                  
                                                      
                                                            —
                                                         
                                                         
                                                            se adaugă următoarea literă:
                                                            
                                                                        „(g)
                                                                     
                                                                     
                                                                        îmbunătățirea convergenței în materie de supraveghere în cadrul pieței interne.”;
                                                                     
                                                                  
                                                      
                                          
                                                (ii)
                                             
                                             
                                                al doilea paragraf se înlocuiește cu următorul text:
                                                „În aceste scopuri, Autoritatea contribuie la asigurarea aplicării consecvente, eficiente și efective a actelor menționate la alineatul (2) de la prezentul articol, favorizează convergența în materie de supraveghere și, în conformitate cu articolul 16a, furnizează avize Parlamentului European, Consiliului și Comisiei.”;
                                             
                                          
                                                (iii)
                                             
                                             
                                                al patrulea paragraf se înlocuiește cu următorul text:
                                                „În îndeplinirea atribuțiilor sale, Autoritatea acționează independent, obiectiv și în mod nediscriminatoriu și transparent, în interesul Uniunii în ansamblu și respectă, ori de câte ori este cazul, principiul proporționalității. Autoritatea este ținută răspunzătoare, acționează cu integritate și se asigură că toate părțile interesate sunt tratate în mod echitabil.”;
                                             
                                          
                                                (iv)
                                             
                                             
                                                se adaugă următorul paragraf:
                                                „Conținutul și forma acțiunilor și ale măsurilor Autorității, în special ale ghidurilor, recomandărilor, avizelor, întrebărilor și răspunsurilor, proiectelor de standarde de reglementare și proiectelor de standarde de punere în aplicare, respectă pe deplin dispozițiile aplicabile din prezentul regulament și din actele legislative menționate la alineatul (2). În măsura în care acest lucru este permis și relevant în temeiul dispozițiilor respective, acțiunile și măsurile Autorității țin seama în mod corespunzător, în conformitate cu principiul proporționalității, de natura, amploarea și complexitatea riscurilor inerente activității unei instituții financiare, întreprinderi sau altei entități sau activități financiare care este afectată de acțiunile și măsurile Autorității.”;
                                             
                                          
                              
                                    (c)
                                 
                                 
                                    se adaugă următorul alineat:
                                    
                                       „(7)   Autoritatea instituie, ca parte integrantă a sa, un comitet care să-i furnizeze consultanță cu privire la modul în care, în deplină conformitate cu normele aplicabile, acțiunile și măsurile sale ar trebui să țină seama de diferențele specifice care predomină în sector, legate de natura, amploarea și complexitatea riscurilor, de modelele de afaceri și de practicile de afaceri, precum și de dimensiunea instituțiilor financiare și a piețelor, în măsura în care acești factori sunt relevanți în temeiul normelor avute în vedere.”
                                    
                                 
                              
                  
                        2.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea face parte dintr-un sistem european de supraveghere financiară (SESF). Obiectivul principal al SESF este de a asigura aplicarea corespunzătoare a normelor aplicabile sectorului financiar pentru a menține stabilitatea financiară, generând astfel încredere în sistemul financiar în ansamblu și asigurând o protecție eficace și suficientă pentru clienții serviciilor financiare și pentru consumatorii de servicii financiare.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   În conformitate cu principiul cooperării loiale menționat la articolul 4 alineatul (3) din Tratatul privind Uniunea Europeană (TUE), părțile la SESF cooperează, în spiritul încrederii și al unui deplin respect reciproc, în special pentru a asigura circulația unor informații pertinente și fiabile între ele și dinspre Autoritate către Parlamentul European, Consiliu și Comisie.”;
                                    
                                 
                              
                                    (c)
                                 
                                 
                                    la alineatul (5) se adaugă următorul paragraf:
                                    „Fără a aduce atingere competențelor naționale, trimiterile la supraveghere din prezentul regulament includ toate activitățile relevante pe care toate autoritățile competente trebuie să le efectueze în temeiul actelor legislative menționate la articolul 1 alineatul (2).”
                                 
                              
                  
                        3.
                     
                     
                        Articolul 3 se înlocuiește cu următorul text:
                        
                           „Articolul 3
                           Răspunderea autorităților
                           
                              (1)   Autoritățile menționate la articolul 2 alineatul (2) literele (a)-(d) răspund în fața Parlamentului European și a Consiliului.
                           
                           
                              (2)   În conformitate cu articolul 226 din TFUE, Autoritatea cooperează pe deplin cu Parlamentul European în cursul oricărei investigații desfășurate în temeiul respectivului articol.
                           
                           
                              (3)   Consiliul supraveghetorilor adoptă un raport anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.
                           
                           
                              (4)   La solicitarea Parlamentului European, președintele este audiat de Parlamentul European cu privire la performanțele Autorității. Cel puțin o dată pe an are loc o audiere. Președintele face o declarație în fața Parlamentului European și răspunde la orice întrebare adresată de membrii acestuia ori de câte ori i se solicită acest lucru.
                           
                           
                              (5)   Președintele prezintă Parlamentului European, la cerere și cu cel puțin 15 zile înainte de declarația menționată la alineatul (4), un raport scris privind activitățile Autorității.
                           
                           
                              (6)   În plus față de informațiile menționate la articolele 11-18 și la articolele 20 și 33, raportul include, de asemenea, orice informații relevante solicitate ad-hoc de Parlamentul European.
                           
                           
                              (7)   Autoritatea răspunde verbal sau în scris la orice întrebare care îi este adresată de Parlamentul European sau de Consiliu, în termen de cinci săptămâni de la primirea acesteia.
                           
                           
                              (8)   La cerere, președintele poartă discuții confidențiale, neconsemnate în scris, cu ușile închise cu președintele, vicepreședinții și coordonatorii comisiei competente a Parlamentului European. Toți participanții respectă obligațiile legate de secretul profesional.
                           
                           
                              (9)   Fără a aduce atingere obligațiilor de confidențialitate care decurg din participarea la forurile internaționale, Autoritatea informează Parlamentul European, la cerere, cu privire la contribuția sa la o reprezentare unitară, comună, consecventă și eficace a intereselor Uniunii în astfel de foruri internaționale.”
                           
                        
                     
                  
                        4.
                     
                     
                        La articolul 4 punctul 2, subpunctul (ii) se înlocuiește cu următorul text:
                        
                                    „(ii)
                                 
                                 
                                    în ceea ce privește Directiva 2002/65/CE, autoritățile și organele competente să asigure respectarea de către instituțiile financiare a cerințelor directivei respective;”
                                 
                              
                  
                        5.
                     
                     
                        La articolul 7 se adaugă următorul paragraf:
                        „Amplasarea sediului Autorității nu afectează îndeplinirea de către Autoritate a atribuțiilor și sarcinilor sale, organizarea structurii sale de guvernanță, funcționarea organizației sale principale sau finanțarea principală a activităților sale, permițând, în același timp, dacă este cazul, utilizarea în comun cu alte agenții ale Uniunii a serviciilor de suport administrativ și de gestionare a infrastructurilor care nu sunt legate de activitățile de bază ale Autorității.”
                     
                  
                        6.
                     
                     
                        Articolul 8 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            pe baza actelor legislative menționate la articolul 1 alineatul (2), de a contribui la elaborarea de standarde și practici comune de înaltă calitate în materie de reglementare și supraveghere, în special prin elaborarea de proiecte de standarde tehnice de reglementare și de punere în aplicare, ghiduri, recomandări și alte măsuri, inclusiv avize;”;
                                                         
                                                      
                                          
                                                (ii)
                                             
                                             
                                                se adaugă următoarea literă:
                                                
                                                            „(aa)
                                                         
                                                         
                                                            de a elabora și de a actualiza constant un manual de supraveghere al Uniunii referitor la supravegherea instituțiilor financiare din Uniune, care să stabilească cele mai bune practici, precum și metodologii și procese de înaltă calitate și să ia în considerare, printre altele, evoluția practicilor de afaceri și a modelelor de afaceri, precum și dimensiunea instituțiilor financiare și a piețelor;”;
                                                         
                                                      
                                          
                                                (iii)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            de a contribui la aplicarea consecventă a actelor juridice cu caracter obligatoriu ale Uniunii, în special prin sprijinirea unei culturi comune de supraveghere, garantarea unei aplicări consecvente, eficiente și eficace a actelor legislative menționate la articolul 1 alineatul (2), prevenirea arbitrajului de reglementare, favorizarea și monitorizarea independenței în materie de supraveghere, medierea și rezolvarea dezacordurilor între autoritățile competente, asigurarea unei supravegheri eficace și consecvente a instituțiilor financiare, precum și a unei funcționări coerente a colegiilor de supraveghere și luarea de măsuri, printre altele, în situații de urgență;”;
                                                         
                                                      
                                          
                                                (iv)
                                             
                                             
                                                literele (e)-(h) se înlocuiesc cu următorul text:
                                                
                                                            „(e)
                                                         
                                                         
                                                            de a organiza și a efectua evaluări inter pares ale autorităților competente și, în acest context, de a emite ghiduri și recomandări și de a identifica bune practici, în vederea îmbunătățirii consecvenței rezultatelor în materie de supraveghere;
                                                         
                                                      
                                                            (f)
                                                         
                                                         
                                                            de a monitoriza și de a evalua evoluțiile pieței în domeniile sale de competență, inclusiv, după caz, evoluția tendințelor în materie de asigurări, reasigurări și pensii ocupaționale, mai ales cele acordate gospodăriilor și IMM-urilor, precum și în materie de servicii financiare inovatoare, luând în considerare în mod corespunzător evoluțiile legate de factorii de mediu, sociali și de guvernanță;
                                                         
                                                      
                                                            (g)
                                                         
                                                         
                                                            de a realiza analize ale pieței pentru a ajuta Autoritatea să își îndeplinească atribuțiile;
                                                         
                                                      
                                                            (h)
                                                         
                                                         
                                                            de a promova, dacă este cazul, protecția deținătorilor de polițe, a membrilor regimurilor de pensii și a beneficiarilor, a consumatorilor și a investitorilor, în special în ceea ce privește deficiențele într-un context transfrontalier și luând în considerare riscurile aferente;”;
                                                         
                                                      
                                          
                                                (v)
                                             
                                             
                                                după litera (i) se introduce următoarea literă:
                                                
                                                            „(ia)
                                                         
                                                         
                                                            de a contribui la stabilirea unei strategii comune a Uniunii privind datele financiare;”;
                                                         
                                                      
                                          
                                                (vi)
                                             
                                             
                                                după litera (k) se introduce următoarea literă:
                                                
                                                            „(ka)
                                                         
                                                         
                                                            de a publica pe site-ul său și de a actualiza periodic toate standardele tehnice de reglementare, standardele tehnice de punere în aplicare, ghidurile, recomandările și întrebările și răspunsurile pentru fiecare act legislativ menționat la articolul 1 alineatul (2), inclusiv prezentări generale referitoare la situația actuală a lucrărilor în curs și la planificarea calendarului pentru adoptarea proiectelor de standarde tehnice de reglementare și a proiectelor de standarde tehnice de punere în aplicare.”;
                                                         
                                                      
                                          
                                                (vii)
                                             
                                             
                                                litera (l) se elimină;
                                             
                                          
                              
                                    (b)
                                 
                                 
                                    se introduce următorul alineat:
                                    
                                       „(1a)   Atunci când își îndeplinește sarcinile în conformitate cu prezentul regulament, Autoritatea:
                                       
                                                   (a)
                                                
                                                
                                                   face uz de toate competențele de care dispune;
                                                
                                             
                                                   (b)
                                                
                                                
                                                   luând în considerare obiectivul de asigurare a siguranței și solidității instituțiilor financiare, ține seama pe deplin de diferitele tipuri, modele de afaceri și dimensiuni ale instituțiilor financiare; și
                                                
                                             
                                                   (c)
                                                
                                                
                                                   ține seama de inovațiile tehnologice, de modelele de afaceri inovatoare și sustenabile, precum cooperativele și societățile mutuale, precum și de integrarea factorilor de mediu, sociali și care țin de guvernanță.”;
                                                
                                             
                                 
                              
                                    (c)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                se introduc următoarele litere:
                                                
                                                            „(ca)
                                                         
                                                         
                                                            de a emite recomandări, astfel cum se prevede la articolul 29a;” și
                                                         
                                                      
                                                            „(da)
                                                         
                                                         
                                                            de a emite avertismente în conformitate cu articolul 9 alineatul (3);”;
                                                         
                                                      
                                          
                                                (ii)
                                             
                                             
                                                litera (g) se înlocuiește cu următorul text:
                                                
                                                            „(g)
                                                         
                                                         
                                                            de a emite avize către Parlamentul European, Consiliu sau Comisie, astfel cum se prevede la articolul 16a;”;
                                                         
                                                      
                                          
                                                (iii)
                                             
                                             
                                                se introduc următoarele litere:
                                                
                                                            „(ga)
                                                         
                                                         
                                                            de a răspunde la întrebări, astfel cum se prevede la articolul 16b;
                                                         
                                                      
                                                            (gb)
                                                         
                                                         
                                                            de a lua măsuri în conformitate cu articolul 9a;”;
                                                         
                                                      
                                          
                              
                                    (d)
                                 
                                 
                                    se adaugă următorul alineat:
                                    
                                       „(3)   În îndeplinirea sarcinilor menționate la alineatul (1) și în exercitarea prerogativelor menționate la alineatul (2), Autoritatea acționează în temeiul și în limitele legii și acordă atenția cuvenită principiilor proporționalității, după caz, și al unei mai bune reglementări, inclusiv rezultatelor analizelor cost-beneficiu realizate în conformitate cu prezentul regulament.
                                       Consultările publice deschise menționate la articolele 10, 15, 16 și 16a se desfășoară pe o scară cât mai largă pentru a asigura o abordare incluzivă cu privire la toate părțile interesate și acordă părților interesate un termen rezonabil pentru a răspunde. Autoritatea publică un rezumat al contribuțiilor primite de la părțile interesate și o prezentare a modului în care informațiile și punctele de vedere obținute în urma consultării au fost utilizate în proiectul de standard tehnic de reglementare și în proiectul de standard tehnic de punere în aplicare.”
                                    
                                 
                              
                  
                        7.
                     
                     
                        Articolul 9 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            colectarea, analizarea și raportarea tendințelor de consum, cum ar fi evoluția în materie de costuri și cheltuieli ale serviciilor și ale produselor financiare cu amănuntul din statele membre;”;
                                                         
                                                      
                                          
                                                (ii)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            realizarea de evaluări tematice aprofundate ale comportamentului pe piață, creând o înțelegere comună a practicilor de piață în vederea identificării problemelor potențiale și a analizării impactului acestora;
                                                         
                                                      
                                                            (ab)
                                                         
                                                         
                                                            elaborarea unor indicatori ai riscului de retail pentru identificarea la timp a cauzelor potențiale ale prejudiciilor aduse consumatorilor și investitorilor;”;
                                                         
                                                      
                                          
                                                (iii)
                                             
                                             
                                                se adaugă următoarele litere:
                                                
                                                            „(e)
                                                         
                                                         
                                                            contribuții la menținerea unor condiții de concurență echitabile pe piața internă, în cadrul căreia consumatorii și alți utilizatori ai serviciilor financiare dispun de un acces echitabil la servicii și produse financiare;
                                                         
                                                      
                                                            (f)
                                                         
                                                         
                                                            coordonarea activităților de tip «client misterios» desfășurate de autoritățile competente, după caz.”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea monitorizează activitățile financiare noi și existente și poate adopta ghiduri și recomandări pentru a promova siguranța și soliditatea piețelor, precum și convergența și eficacitatea practicilor de reglementare și de supraveghere.”;
                                    
                                 
                              
                                    (c)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   Autoritatea instituie, ca parte integrantă a sa, un comitet pentru protecția consumatorilor și inovare financiară care reunește toate autoritățile competente relevante și autoritățile responsabile cu protecția consumatorilor, în vederea îmbunătățirii protecției consumatorilor, a realizării unei abordări coordonate a modului de reglementare și de supraveghere a activităților financiare noi sau inovatoare și în vederea formulării de opinii pe care Autoritatea să le prezinte Parlamentului European, Consiliului și Comisiei. Autoritatea cooperează strâns cu Comitetul european pentru protecția datelor instituit prin Regulamentul (UE) 2016/679 al Parlamentului European și al Consiliului (*31) pentru a evita suprapunerile, neconcordanțele și insecuritatea juridică în sfera protecției datelor. Autoritatea poate invita, de asemenea, și autoritățile naționale de protecție a datelor ca observatori în cadrul comitetului.
                                    
                                    
                                       (5)   Autoritatea poate interzice sau restricționa temporar comercializarea, distribuirea sau vânzarea anumitor produse, instrumente sau activități financiare care au potențialul de a cauza prejudicii financiare semnificative clienților sau consumatorilor sau amenință buna funcționare și integritatea piețelor financiare sau stabilitatea întregului sistem financiar din Uniune sau a unei părți a acestuia în cazurile specificate în actele legislative menționate la articolul 1 alineatul (2) și în condițiile prevăzute în respectivele acte sau, dacă acest lucru este necesar, într-o situație de urgență în conformitate cu articolul 18 și în condițiile prevăzute în respectivul articol.
                                       Autoritatea își revizuiește decizia menționată la primul paragraf la intervale corespunzătoare și cel puțin o dată la șase luni. În urma a cel puțin două reînnoiri consecutive și pe baza unei analize adecvate care vizează evaluarea impactului asupra clientului sau asupra consumatorului, Autoritatea poate lua o decizie cu privire la reînnoirea anuală a interdicției.
                                       Statele membre pot solicita Autorității să își reanalizeze decizia. În acest caz, Autoritatea decide în conformitate cu procedura prevăzută la articolul 44 alineatul (1) paragraful al doilea dacă își menține sau nu decizia.
                                       Autoritatea poate analiza, de asemenea, necesitatea de a interzice sau de a restricționa anumite tipuri de activități sau practici financiare și, dacă acest lucru este necesar, poate informa Comisia și autoritățile competente pentru a facilita adoptarea unor astfel de interdicții sau restricții.
                                    
                                    
                                       (*31)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).”"
                        
                                 
                              
                  
                        8.
                     
                     
                        Se introduce următorul articol:
                        
                           „Articolul 9a
                           Scrisori de neintervenție
                           
                              (1)   Autoritatea ia măsurile menționate la alineatul (2) din prezentul articol numai în situații excepționale, în cazul în care consideră că este probabil ca aplicarea unuia dintre actele legislative menționate la articolul 1 alineatul (2) sau a oricărui act delegat sau de punere în aplicare bazat pe respectivele acte legislative să ridice probleme semnificative, dintr-unul din următoarele motive:
                              
                                          (a)
                                       
                                       
                                          Autoritatea consideră că dispozițiile cuprinse în actul respectiv pot intra în conflict direct cu un alt act relevant;
                                       
                                    
                                          (b)
                                       
                                       
                                          în cazul în care actul este unul dintre actele legislative menționate la articolul 1 alineatul (2), absența actelor delegate sau a actelor de punere în aplicare care să completeze sau să detalieze actul în cauză ar ridica îndoieli legitime cu privire la consecințele juridice care decurg din actul legislativ sau din aplicarea corespunzătoare a acestuia;
                                       
                                    
                                          (c)
                                       
                                       
                                          absența ghidurilor și a recomandărilor menționate la articolul 16 ar genera dificultăți practice în ceea ce privește aplicarea actului legislativ relevant.
                                       
                                    
                           
                              (2)   În cazurile menționate la alineatul (1), Autoritatea transmite autorităților competente și Comisiei, în scris, o prezentare detaliată a problemelor pe care le-a constatat.
                              În cazurile menționate la alineatul (1) literele (a) și (b), Autoritatea prezintă Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei, conform aprecierii Autorității. Autoritatea își publică avizul.
                              În cazul menționat la alineatul (1) litera (c) de la prezentul articol, Autoritatea evaluează cât mai curând posibil necesitatea adoptării de ghiduri sau recomandări relevante, în conformitate cu articolul 16.
                              Autoritatea acționează cu promptitudine, în special pentru a contribui la prevenirea problemelor menționate la alineatul (1), ori de câte ori este posibil.
                           
                           
                              (3)   Atunci când este necesar în cazurile menționate la alineatul (1) și până la adoptarea și aplicarea noilor noi măsuri pe baza acțiunilor prevăzute la alineatul (2), Autoritatea emite avize cu privire la dispozițiile specifice ale actelor menționate la alineatul (1), în vederea promovării unor practici consecvente, eficiente și eficace de supraveghere și de asigurare a respectării legislației, precum și a unei aplicări comune, uniforme și unitare a dreptului Uniunii.
                           
                           
                              (4)   În cazul în care, pe baza informațiilor primite, în special de la autoritățile competente, Autoritatea consideră că oricare dintre actele legislative menționate la articolul 1 alineatul (2) sau orice act delegat sau de punere în aplicare bazat pe respectivele acte legislative ridică probleme excepționale semnificative referitoare la încrederea pieței, protecția consumatorilor, a clienților sau a investitorilor, buna funcționare și integritatea piețelor financiare sau a piețelor de mărfuri sau stabilitatea întregului sistem financiar din Uniune sau a unei părți a acestuia, aceasta transmite fără întârziere nejustificată autorităților competente și Comisiei, în scris, o prezentare detaliată a problemelor pe care le-a constatat. Autoritatea poate prezenta Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei. Autoritatea își publică avizul.”
                           
                        
                     
                  
                        9.
                     
                     
                        Articolul 10 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(1)   În cazul în care Parlamentul European și Consiliul deleagă Comisiei competența de a adopta standarde tehnice de reglementare, prin intermediul actelor delegate, în conformitate cu articolul 290 din TFUE, pentru a asigura o armonizare unitară în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de reglementare. Autoritatea înaintează proiectele sale de standarde tehnice de reglementare Comisiei spre adoptare. În același timp, Autoritatea transmite respectivele proiecte de standarde tehnice de reglementare Parlamentului European și Consiliului spre informare.”;
                                                
                                             
                                          
                                                (ii)
                                             
                                             
                                                al treilea paragraf se înlocuiește cu următorul text:
                                                „Înainte de a înainta Comisiei proiectele de standarde tehnice de reglementare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Autoritatea solicită, de asemenea, opinia grupului părților interesate relevant menționat la articolul 37.”;
                                             
                                          
                                                (iii)
                                             
                                             
                                                al patrulea paragraf se elimină;
                                             
                                          
                                                (iv)
                                             
                                             
                                                al cincilea și al șaselea paragraf se înlocuiesc cu următorul text:
                                                „În termen de trei luni de la primirea unui proiect de standard tehnic de reglementare, Comisia decide cu privire la adoptarea acestuia. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de reglementare doar parțial sau cu modificări atunci când acest lucru este impus de interesele Uniunii.
                                                În cazul în care intenționează să nu adopte un proiect de standard tehnic de reglementare sau să îl adopte parțial sau cu modificări, Comisia retrimite Autorității proiectul de standard tehnic de reglementare, explicând de ce nu îl adoptă sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de reglementare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.”;
                                             
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   În cazul în care Autoritatea nu a transmis un proiect de standard tehnic de reglementare în termenul stabilit în actele legislative menționate la articolul 1 alineatul (2), Comisia poate solicita un astfel de proiect și stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (c)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de reglementare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Comisia solicită, de asemenea, opinia grupului părților interesate relevant menționat la articolul 37.”;
                                 
                              
                                    (d)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de reglementare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de reglementare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        10.
                     
                     
                        La articolul 13 alineatul (1), al doilea paragraf se elimină.
                     
                  
                        11.
                     
                     
                        Articolul 15 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În cazul în care Parlamentul European și Consiliul conferă competențe de executare Comisiei pentru a adopta standarde tehnice de punere în aplicare, prin intermediul unor acte de punere în aplicare, în conformitate cu articolul 291 din TFUE, în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de punere în aplicare. Standardele tehnice de punere în aplicare sunt tehnice, nu implică decizii strategice sau opțiuni de politică publică, iar conținutul lor are scopul de a stabili condițiile de punere în aplicare a actelor în cauză. Autoritatea înaintează proiectele sale de standarde tehnice de punere în aplicare Comisiei spre adoptare. În același timp, Autoritatea transmite respectivele standarde tehnice Parlamentului European și Consiliului spre informare.
                                       Înainte de a înainta Comisiei proiectele de standarde tehnice de punere în aplicare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Autoritatea solicită, de asemenea, opinia grupului părților interesate relevant menționat la articolul 37.
                                       În termen de trei luni de la primirea unui proiect de standard tehnic de punere în aplicare, Comisia decide cu privire la adoptarea acestuia. Comisia poate prelungi acest termen cu o lună. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de punere în aplicare doar parțial sau cu modificări atunci când acest lucru este impus de interesele Uniunii.
                                       În cazul în care intenționează să nu adopte un proiect de standard tehnic de punere în aplicare sau să îl adopte parțial sau cu modificări, Comisia îl retrimite Autorității, explicând de ce nu intenționează să îl adopte sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de punere în aplicare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.
                                       În cazul în care, la expirarea termenului de șase săptămâni menționat la al patrulea paragraf, Autoritatea nu a înaintat un proiect de standard tehnic de punere în aplicare modificat sau a înaintat un proiect de standard tehnic de punere în aplicare care este modificat într-un mod care nu corespunde modificărilor propuse de Comisie, Comisia poate adopta standardul tehnic de punere în aplicare cu modificările pe care le consideră relevante sau îl poate respinge.
                                       Comisia nu poate să modifice conținutul unui proiect de standard tehnic de punere în aplicare întocmit de Autoritate fără a se coordona în prealabil cu Autoritatea, astfel cum se prevede în prezentul articol.
                                    
                                    
                                       (2)   În cazul în care Autoritatea nu a transmis un proiect de standard tehnic de punere în aplicare în termenul stabilit în actele legislative menționate la articolul 1 alineatul (2), Comisia poate stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (b)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de punere în aplicare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Comisia solicită, de asemenea, opinia grupului părților interesate relevant menționat la articolul 37.”;
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de punere în aplicare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de punere în aplicare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        12.
                     
                     
                        Articolul 16 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În scopul stabilirii de practici unitare, eficiente și eficace în materie de supraveghere în cadrul SESF, și al garantării aplicării comune, uniforme și coerente a dreptului Uniunii, Autoritatea emite ghiduri adresate tuturor autorităților competente sau tuturor instituțiilor financiare și emite recomandări adresate uneia sau mai multor autorități competente sau uneia sau mai multor instituții financiare.
                                       Ghidurile și recomandările respectă delegările de competențe conferite prin actele legislative menționate la articolul 1 alineatul (2) sau în prezentul articol.
                                    
                                    
                                       (2)   Autoritatea organizează, după caz, consultări publice deschise cu privire la ghidurile și recomandările pe care le emite și analizează eventualele costuri și beneficii aferente emiterii unor astfel de ghiduri și recomandări. Aceste consultări și analize sunt proporționale în raport cu domeniul de aplicare, natura și impactul ghidurilor sau recomandărilor. Autoritatea solicită, de asemenea, după caz, opinia Grupului părților interesate din domeniul asigurărilor și reasigurărilor și a Grupului părților interesate din domeniul pensiilor ocupaționale menționate la articolul 37. Autoritatea prezintă justificări în cazul în care nu realizează consultări publice deschise sau nu solicită opinia Grupului părților interesate din domeniul asigurărilor și reasigurărilor și a Grupului părților interesate din domeniul pensiilor ocupaționale.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(2a)   Ghidurile și recomandările nu se limitează la simpla menționare sau reproducere a elementelor actelor legislative. Înainte de a emite un nou ghid sau o nouă recomandare, Autoritatea revizuiește mai întâi ghidurile și recomandările existente, pentru a evita orice suprapunere.”;
                                    
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   În raportul menționat la articolul 43 alineatul (5), Autoritatea informează Parlamentul European, Consiliul și Comisia cu privire la ghidurile și recomandările care au fost emise.”
                                    
                                 
                              
                  
                        13.
                     
                     
                        Se introduc următoarele articole:
                        
                           „Articolul 16a
                           Avize
                           
                              (1)   La solicitarea Parlamentului European, a Consiliului sau a Comisiei sau din proprie inițiativă, Autoritatea poate emite avize destinate Parlamentului European, Consiliului și Comisiei privind toate aspectele referitoare la domeniul său de competență.
                           
                           
                              (2)   Solicitarea menționată la alineatul (1) poate include o consultare publică sau o analiză tehnică.
                           
                           
                              (3)   În ceea ce privește evaluarea prudențială a fuziunilor și achizițiilor care intră în domeniul de aplicare al Directivei 2009/138/CE și care, în conformitate cu directiva respectivă, necesită consultarea dintre autoritățile competente din două sau mai multe state membre, Autoritatea poate emite și publica, la solicitarea uneia dintre autoritățile competente în cauză, un aviz cu privire la o evaluare prudențială, mai puțin în raport cu criteriile prevăzute la articolul 59 alineatul (1) litera (e) din Directiva 2009/138/CE. Avizul se emite prompt și în orice caz înainte de expirarea perioadei de evaluare în conformitate cu Directiva 2009/138/CE.
                           
                           
                              (4)   La solicitarea Parlamentului European, a Consiliului sau a Comisiei, Autoritatea poate să ofere consultanță tehnică Parlamentului European, Consiliului și Comisiei în domeniile prevăzute în actele legislative menționate la articolul 1 alineatul (2).
                           
                        
                        
                           Articolul 16b
                           Întrebări și răspunsuri
                           
                              (1)   Fără a aduce atingere alineatului (5) de la prezentul articol, pentru aplicarea practică sau punerea în aplicare a dispozițiilor din actele legislative menționate la articolul 1 alineatul (2) sau din actele delegate și de punere în aplicare conexe, din ghidurile și recomandările adoptate în temeiul respectivelor acte legislative, orice persoană fizică sau juridică, inclusiv autoritățile competente și instituțiile și organele Uniunii, pot adresa o întrebare Autorității în orice limbă oficială a Uniunii.
                              Înainte de a adresa o întrebare Autorității, instituțiile financiare analizează dacă trebuie să adreseze prima dată întrebarea autorității lor competente.
                              Înainte de a publica răspunsurile la întrebările admisibile, Autoritatea poate solicita clarificări suplimentare cu privire la întrebările adresate de persoana fizică sau juridică menționată la prezentul alineat.
                           
                           
                              (2)   Răspunsurile autorității la întrebările menționate la alineatul (1) nu au caracter obligatoriu. Răspunsurile sunt disponibile cel puțin în limba în care a fost prezentată întrebarea.
                           
                           
                              (3)   Autoritatea instituie și întreține un instrument găzduit și pus la dispoziție pe site-ul său pentru transmiterea de întrebări și pentru publicarea în timp util atât a tuturor întrebărilor primite, cât și a tuturor răspunsurilor la toate întrebările admisibile, în conformitate cu alineatul (1), cu excepția cazului în care o astfel de publicare este în conflict cu interesul legitim al persoanelor implicate sau ar presupune riscuri la adresa stabilității sistemului financiar. Autoritatea poate respinge întrebările la care nu intenționează să răspundă. Întrebările respinse sunt publicate de Autoritate pe site-ul său pentru o perioadă de două luni.
                           
                           
                              (4)   Trei membri cu drept de vot ai consiliului supraveghetorilor pot solicita consiliului supraveghetorilor să decidă în temeiul articolului 44 în legătură cu abordarea chestiunii admisibilității întrebării în sensul alineatului (1) din prezentul articol în cadrul unor ghiduri, în temeiul articolului 16, cu solicitarea de opinii din partea Grupului părților interesate menționat la articolul 37, cu revizuirea întrebărilor și răspunsurilor la intervale corespunzătoare, cu organizarea de consultări publice sau cu analiza costurilor și beneficiilor potențiale asociate. Aceste consultări și analize sunt proporționale în raport cu domeniul de aplicare, natura și impactul proiectului de întrebări și răspunsuri în cauză sau cu gradul specific de urgență al chestiunii. Atunci când este implicat Grupul părților interesate menționat la articolul 37, se aplică o obligație de confidențialitate.
                           
                           
                              (5)   Autoritatea înaintează Comisiei întrebările care necesită interpretarea dreptului Uniunii. Autoritatea publică orice răspuns furnizat de Comisie.”
                           
                        
                     
                  
                        14.
                     
                     
                        Articolul 17 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(2)   La solicitarea uneia sau mai multor autorități competente, a Parlamentului European, a Consiliului, a Comisiei, a grupului părților interesate relevant sau din proprie inițiativă, inclusiv în situațiile în care se bazează pe informații bine argumentate provenind de la persoane fizice sau juridice și după ce a informat autoritatea competentă vizată, Autoritatea descrie modalitatea în care intenționează să procedeze în cauză și, după caz, investighează presupusa încălcare sau neaplicare a dreptului Uniunii.”;
                                                
                                             
                                          
                                                (ii)
                                             
                                             
                                                se adaugă următoarele paragrafe:
                                                „Fără a aduce atingere competențelor prevăzute la articolul 35, Autoritatea poate adresa în mod direct, după ce a informat autoritatea competentă în cauză, o solicitare de informații bine întemeiată și motivată altor autorități competente ori de câte ori solicitarea de informații de la autoritatea competentă în cauză s-a dovedit sau este considerată a fi insuficientă pentru a obține informațiile considerate necesare în vederea investigării unei presupuse încălcări sau neaplicări a dreptului Uniunii.
                                                Destinatarul unei astfel de solicitări furnizează Autorității informații clare, exacte și complete, fără întârzieri nejustificate.”;
                                             
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Fără a aduce atingere competențelor conferite în temeiul prezentului regulament și înainte de a emite o recomandare, astfel cum se prevede la alineatul (3), Autoritatea colaborează cu autoritatea competentă în cauză, în cazul în care consideră că o astfel de colaborare este adecvată pentru soluționarea unei încălcări a dreptului Uniunii, în încercarea de a ajunge la un acord cu privire la acțiunile necesare pentru ca autoritatea competentă să respecte dreptul Uniunii.”;
                                    
                                 
                              
                                    (c)
                                 
                                 
                                    alineatele (6) și (7) se înlocuiesc cu următorul text:
                                    
                                       „(6)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă avizul formal menționat la alineatul (4) de la prezentul articol în termenul menționat în acesta și când este necesară remedierea promptă a nerespectării în vederea menținerii sau restabilirii condițiilor neutre de concurență de pe piață sau în vederea garantării bunei funcționări și a integrității sistemului financiar, Autoritatea poate adopta, în cazul în care cerințele relevante prevăzute de actele legislative menționate la articolul 1 alineatul (2) din prezentul regulament sunt direct aplicabile instituțiilor financiare, o decizie individuală adresată unei instituții financiare prin care i se solicită să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.
                                       Decizia Autorității trebuie să fie conformă cu avizul formal emis de Comisie în temeiul alineatul (4).
                                    
                                    
                                       (7)   Deciziile adoptate în conformitate cu alineatul (6) prevalează asupra oricărei decizii adoptate anterior de autoritățile competente cu privire la aceeași chestiune.
                                       Atunci când adoptă o măsură în legătură cu chestiuni care fac obiectul unui aviz formal în temeiul alineatului (4) sau al unei decizii în temeiul alineatului (6), autoritățile competente respectă avizul formal sau decizia, după caz.”
                                    
                                 
                              
                  
                        15.
                     
                     
                        Se introduce următorul articol:
                        
                           „Articolul 17a
                           Protecția avertizorilor de integritate
                           
                              (1)   Autoritatea instituie canale speciale de raportare pentru primirea și gestionarea informațiilor furnizate de o persoană fizică sau juridică ce efectuează raportarea cu privire la cazuri efective sau potențiale de încălcări, de abuz de drept sau de neaplicare a dreptului Uniunii.
                           
                           
                              (2)   Persoanele fizice sau juridice care raportează prin intermediul acestor canale sunt protejate împotriva represaliilor în conformitate cu Directiva (UE) 2019/1937 a Parlamentului European și a Consiliului (*32), dacă este cazul.
                           
                           
                              (3)   Autoritatea se asigură că informațiile pot fi transmise în mod anonim sau în condiții de confidențialitate, și în siguranță. Dacă Autoritatea consideră că informațiile prezentate conțin dovezi sau elemente importante care indică o încălcare semnificativă, Autoritatea oferă feedback avertizorului de integritate.
                           
                        
                        
                           (*32)  Directiva (UE) 2019/1937 a Parlamentului European și a Consiliului din 23 octombrie 2019 privind protecția persoanelor care raportează încălcări ale dreptului Uniunii (JO L 305, 26.11.2019, p. 17).”"
                        
                     
                  
                        16.
                     
                     
                        La articolul 18, alineatul (3) se înlocuiește cu următorul text:
                        
                           „(3)   În cazul în care Consiliul a adoptat o decizie în temeiul alineatului (2) de la prezentul articol și în situații excepționale, când sunt necesare măsuri coordonate ale autorităților competente pentru a reacționa la evoluții nefavorabile care pot periclita grav buna funcționare și integritatea piețelor financiare sau stabilitatea, în totalitate sau în parte, a sistemului financiar din Uniune, sau protecția clienților și a consumatorilor, Autoritatea poate adopta decizii individuale prin care să oblige autoritățile competente să ia măsurile necesare în conformitate cu actele legislative menționate la articolul 1 alineatul (2) pentru a aborda astfel de evoluții, asigurând îndeplinirea de către instituțiile financiare și autoritățile competente a cerințelor prevăzute în respectivele acte legislative.”
                        
                     
                  
                        17.
                     
                     
                        Articolul 19 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   În cazurile specificate în actele legislative menționate la articolul 1 alineatul (2) și fără a aduce atingere competențelor prevăzute la articolul 17, Autoritatea poate acorda asistență autorităților competente pentru a se ajunge la un acord în conformitate cu procedura stabilită la alineatele (2)-(4) din prezentul articol, în oricare dintre următoarele circumstanțe:
                                       
                                                   (a)
                                                
                                                
                                                   la solicitarea uneia sau mai multor autorități competente implicate, în cazul în care o autoritate competentă nu este de acord cu procedura sau cu conținutul unei acțiuni, al unei acțiuni propuse sau cu lipsa de acțiune a unei alte autorități competente;
                                                
                                             
                                                   (b)
                                                
                                                
                                                   în cazurile în care actele legislative menționate la articolul 1 alineatul (2) prevăd că Autoritatea poate să acorde sprijin, din proprie inițiativă, dacă, din motive obiective, poate fi constatat un dezacord între autoritățile competente.
                                                
                                             În cazurile în care actele legislative menționate la articolul 1 alineatul (2) dispun adoptarea unei decizii comune de către autoritățile competente și dacă, în conformitate cu actele respective, Autoritatea poate să acorde sprijin, din proprie inițiativă, pentru ajungerea la un acord în conformitate cu procedura stabilită la alineatele (2)-(4) din prezentul articol, autorităților competente în cauză, este prezumată existența unui dezacord în absența unei decizii comune din partea autorităților respective în termenele prevăzute în actele respective.”;
                                    
                                 
                              
                                    (b)
                                 
                                 
                                    se introduc următoarele alineate:
                                    
                                       „(1a)   Autoritățile competente în cauză informează fără întârziere nejustificată Autoritatea că nu sa ajuns la un acord în următoarele cazuri:
                                       
                                                   (a)
                                                
                                                
                                                   în cazul în care în actele legislative menționate la articolul 1 alineatul (2) a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               termenul respectiv a expirat; sau
                                                            
                                                         
                                                               (ii)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord;
                                                            
                                                         
                                             
                                                   (b)
                                                
                                                
                                                   în cazul în care în actele legislative menționate la articolul 1 alineatul (2) nu a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord; sau
                                                            
                                                         
                                                               (ii)
                                                            
                                                            
                                                               au trecut două luni de la data primirii de către o autoritate competentă a unei solicitări din partea altei autorități competente de a lua anumite măsuri pentru a respecta actele respective, iar autoritatea căreia i-a fost adresată solicitarea încă nu a adoptat o decizie care să răspundă acestei solicitări.
                                                            
                                                         
                                             
                                    
                                       (1b)   Președintele analizează dacă Autoritatea ar trebui să acționeze în conformitate cu alineatul (1). În cazul în care intervenția este din inițiativa proprie a Autorității, Autoritatea informează autoritățile competente în cauză cu privire la decizia sa referitoare la intervenție.
                                       În așteptarea deciziei Autorității, în conformitate cu procedura prevăzută la articolul 44 alineatul (4), în cazul în care pentru actele legislative menționate la articolul 1 alineatul (2) este necesară adoptarea unei decizii comune, toate autoritățile competente implicate în adoptarea deciziei comune amână deciziile lor individuale. În cazul în care autoritatea decide să acționeze, toate autoritățile competente implicate în decizia comună își amână deciziile proprii până la încheierea procedurii prevăzute la alineatele (2) și (3) de la prezentul articol.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   În cazul în care autoritățile competente în cauză nu reușesc să ajungă la un acord în cadrul fazei de conciliere menționate la alineatul (2), Autoritatea poate lua o decizie prin care să solicite autorităților respective să ia anumite măsuri sau să se abțină de la anumite măsuri pentru a soluționa problema, și să asigure respectarea dreptului Uniunii. Decizia Autorității este obligatorie pentru autoritățile competente în cauză. Decizia Autorității poate solicita autorităților competente să revoce sau să modifice o decizie pe care au adoptat-o sau să facă uz de competențele de care dispun în temeiul dreptului relevant al Uniunii.”;
                                    
                                 
                              
                                    (d)
                                 
                                 
                                    se introduce următorul alineat:
                                    
                                       „(3a)   Autoritatea informează autoritățile competente în cauză cu privire la încheierea procedurilor menționate la alineatele (2) și (3) și, dacă este cazul, cu privire la decizia luată în temeiul alineatului (3).”;
                                    
                                 
                              
                                    (e)
                                 
                                 
                                    alineatul (4) se înlocuiește cu următorul text:
                                    
                                       „(4)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă decizia Autorității, nereușind astfel să asigure că o instituție financiară respectă cerințele care îi sunt direct aplicabile în temeiul actelor legislative menționate la articolul 1 alineatul (2) din prezentul regulament, Autoritatea poate adopta o decizie individuală adresată instituției financiare respective prin care să-i solicite acesteia să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.”
                                    
                                 
                              
                  
                        18.
                     
                     
                        Articolul 21 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea promovează și monitorizează, în limitele competențelor sale, funcționarea eficientă, eficace și unitară a colegiilor de supraveghere atunci când acestea sunt înființate prin actele legislative menționate la articolul 1 alineatul (2) și promovează aplicarea unitară și coerentă a dreptului Uniunii de către colegiile de supraveghere. În scopul asigurării convergenței celor mai bune practici în materie de supraveghere, Autoritatea promovează planuri comune de supraveghere și verificări comune, iar personalul Autorității este membru cu drepturi depline al colegiilor de supraveghere și, ca atare, are posibilitatea de a participa la activitățile colegiilor de supraveghere, inclusiv inspecții la fața locului efectuate în comun de două sau mai multe autorități competente.”;
                                    
                                 
                              
                                    (b)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(2)   Autoritatea are un rol de coordonare în garantarea unei funcționări consecvente și coerente a colegiilor de supraveghere pentru instituțiile transfrontaliere din Uniune, ținând seama de riscul sistemic prezentat de instituțiile financiare, menționat la articolul 23, și convoacă, dacă este cazul, o reuniune a unui colegiu de supraveghere.”;
                                                
                                             
                                          
                                                (ii)
                                             
                                             
                                                la al treilea paragraf, litera (b) se înlocuiește cu următorul text:
                                                
                                                            „(b)
                                                         
                                                         
                                                            să inițieze și să coordoneze exerciții de simulare a crizelor la nivelul Uniunii, în conformitate cu articolul 32, pentru a evalua reziliența instituțiilor financiare, în special riscul sistemic prezentat de instituțiile financiare, astfel cum este menționat la articolul 23, la evoluțiile negative ale pieței precum și să evalueze potențialul de creștere a riscului sistemic în situații de criză, asigurând aplicarea unei metodologii consecvente la nivel național pentru aceste exerciții și, după caz, să adreseze o recomandare autorității competente în vederea corectării aspectelor identificate în cadrul exercițiului de simulare a crizelor, inclusiv o recomandare privind efectuarea unor evaluări specifice; aceasta poate recomanda autorităților competente să efectueze inspecții la fața locului și poate participa la astfel de inspecții pentru a asigura comparabilitatea și fiabilitatea metodelor, practicilor și rezultatelor evaluărilor efectuate la nivelul Uniunii;”;
                                                         
                                                      
                                          
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Autoritatea poate elabora proiecte de standarde tehnice de reglementare și standarde tehnice de punere în aplicare în conformitate cu delegările de competențe prevăzute în actele legislative menționate la articolul 1 alineatul (2), în conformitate cu articolele 10-15, pentru a asigura condiții uniforme de aplicare în ceea ce privește dispozițiile referitoare la funcționarea operațională a colegiilor de supraveghere. Autoritatea poate emite ghiduri și recomandări în conformitate cu articolul 16 pentru a promova convergența activităților de supraveghere și a bunelor practici care au fost adoptate de colegiile de supraveghere.”
                                    
                                 
                              
                  
                        19.
                     
                     
                        Articolul 22 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Dispoziții generale privind riscul sistemic”;
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    
                                       „(2)   Autoritatea, în colaborare cu CERS și în conformitate cu articolul 23, elaborează o metodă comună de identificare și măsurare a importanței sistemice, inclusiv indicatori cantitativi și calitativi, după caz.”;
                                    
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   La solicitarea uneia sau a mai multor autorități competente, a Parlamentului European, a Consiliului ori a Comisiei sau din proprie inițiativă, Autoritatea poate desfășura o investigație pentru un anumit tip de instituție financiară sau tip de produs sau tip de conduită pentru a evalua amenințările potențiale la adresa integrității piețelor financiare sau a stabilității sistemului financiar sau a protecției clienților și consumatorilor.
                                       În urma unei investigații efectuate în temeiul primului paragraf, consiliul supraveghetorilor poate formula recomandări corespunzătoare adresate autorităților competente vizate privind măsurile necesare.
                                       În aceste scopuri, Autoritatea poate face uz de competențele care îi sunt conferite în temeiul prezentului regulament, inclusiv în temeiul articolului 35.”
                                    
                                 
                              
                  
                        20.
                     
                     
                        La articolul 23, alineatul (1) se înlocuiește cu următorul text:
                        
                           „(1)   În consultare cu CERS, Autoritatea elaborează criterii de identificare și de măsurare a riscului sistemic și un sistem corespunzător de simulare de criză care să includă o evaluare a potențialului de creștere a riscului sistemic prezentat de participanții la piețele financiare sau cu care se pot confrunta aceștia în situații de criză, inclusiv a potențialului risc sistemic legat de mediu. Participanții la piața financiară care pot prezenta un risc sistemic sunt supuse unei supravegheri consolidate și, după caz, planurilor de redresare și de rezoluție menționate la articolul 25.”
                        
                     
                  
                        21.
                     
                     
                        Articolul 29 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            stabilirea de priorități strategice de supraveghere ale Uniunii în conformitate cu articolul 29a;
                                                         
                                                      
                                                            (ab)
                                                         
                                                         
                                                            constituirea unor grupuri de coordonare în conformitate cu articolul 45b pentru a promova convergența în materie de supraveghere și pentru a identifica bune practici;”;
                                                         
                                                      
                                          
                                                (ii)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            promovarea unui schimb de informații bilateral și multilateral eficace între autoritățile competente, referitor la toate chestiunile relevante, inclusiv securitatea cibernetică și atacurile cibernetice, respectându-se pe deplin dispozițiile aplicabile în materie de confidențialitate și de protecție a datelor prevăzute în actele legislative relevante ale Uniunii;”;
                                                         
                                                      
                                          
                                                (iii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            elaborarea de programe de formare sectoriale și transsectoriale, inclusiv cu privire la inovarea tehnologică, diferitele forme de cooperative și societăți mutuale, facilitarea schimburilor de personal și încurajarea autorităților competente să intensifice utilizarea programelor de detașare și a altor instrumente;”;
                                                         
                                                      
                                          
                                                (iv)
                                             
                                             
                                                se adaugă următoarea literă:
                                                
                                                            „(f)
                                                         
                                                         
                                                            punerea în practică a unui sistem de monitorizare pentru evaluarea riscurilor materiale legate de mediu, sociale și de guvernanță, ținând cont de Acordul de la Paris din cadrul Convenției-cadru a Națiunilor Unite asupra schimbărilor climatice;”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea poate, dacă este cazul, să elaboreze noi instrumente practice și de convergență pentru promovarea abordărilor și practicilor comune în materie de supraveghere.
                                       În vederea instituirii unei culturi comune a supravegherii, Autoritatea elaborează și menține actualizat un manual de supraveghere al Uniunii, referitor la supravegherea instituțiilor financiare din Uniune, care ține seama în mod corespunzător de natura, de amploarea și de complexitatea riscurilor, de practicile de afaceri, de modelele de afaceri și de dimensiunea instituțiilor financiare și a piețelor. Manualul de supraveghere al Uniunii prezintă cele mai bune practici de supraveghere și metodologii și procese de înaltă calitate.
                                       Dacă este cazul, Autoritatea organizează consultări publice deschise cu privire la avizele menționate la alineatul (1) litera (a), la instrumentele și mijloacele menționate la prezentul alineat. Aceasta analizează de asemenea, dacă este cazul, eventualele costuri și beneficii aferente. Astfel de consultări și analize trebuie să fie proporționale cu domeniul de aplicare, natura și impactul avizelor sau al instrumentelor și mijloacelor. Autoritatea solicită, de asemenea, după caz, opinia grupului părților interesate relevant menționat la articolul 37.”
                                    
                                 
                              
                  
                        22.
                     
                     
                        Se introduce următorul articol:
                        
                           „Articolul 29a
                           Priorități strategice de supraveghere ale Uniunii
                           În urma unei discuții în consiliul supraveghetorilor și luând în considerare contribuțiile primite din partea autorităților competente, munca depusă de instituțiile Uniunii și analizele, avertismentele și recomandările publicate de CERS, Autoritatea identifică, cel puțin o dată la trei ani, până la data de 31 martie, până la două priorități cu relevanță pentru întreaga Uniune, care reflectă evoluțiile și tendințele viitoare. La elaborarea programelor lor de lucru, autoritățile competente iau în considerare prioritățile respective și notifică Autoritatea în mod corespunzător. Autoritatea dezbate activitățile relevante ale autorităților competente în anul următor și trage concluzii. Autoritatea discută eventuale măsuri subsecvente, care pot include ghiduri, recomandări adresate autorităților competente și evaluări inter pares în domeniul respectiv.
                           Prioritățile cu relevanță pentru întreaga Uniune identificate de Autoritate nu împiedică autoritățile competente să aplice cele mai bune practici sau să ia măsuri pe baza priorităților și evoluțiilor adiționale proprii, iar specificul național este avut în vedere.”
                        
                     
                  
                        23.
                     
                     
                        Articolul 30 se înlocuiește cu următorul text:
                        
                           „Articolul 30
                           Evaluări inter pares ale autorităților competente
                           
                              (1)   Autoritatea realizează periodic evaluări inter pares ale unor activități sau ale tuturor activităților autorităților competente, pentru a consolida în continuare consecvența și eficacitatea rezultatelor supravegherii. În acest scop, Autoritatea elaborează metode pentru a permite evaluarea obiectivă și compararea autorităților competente analizate. Atunci când se planifică și se realizează aceste evaluări inter pares, se iau în considerare informațiile existente și evaluările efectuate deja cu privire la autoritatea competentă în cauză, inclusiv toate informațiile relevante furnizate Autorității în conformitate cu articolul 35, precum și toate informațiile relevante furnizate de părțile interesate.
                           
                           
                              (2)   În sensul prezentului articol, Autoritatea instituie comitete de evaluare inter pares, care sunt alcătuite din membri ai personalului Autorității și din membri ai autorităților competente. Comitetele de evaluare inter pares sunt prezidate de un membru al personalului Autorității. Președintele, după consultarea consiliului de administrație și în urma unui apel deschis de participare, propune președintele și membrii unui comitet de evaluare inter pares care este aprobat de consiliul supraveghetorilor. Se consideră că propunerea este aprobată dacă, în termen de 10 zile de la efectuarea propunerii de către președinte, consiliul supraveghetorilor nu a adoptat o decizie de respingere.
                           
                           
                              (3)   Evaluarea inter pares cuprinde o evaluare a următoarelor elemente, fără a se limita la acestea:
                              
                                          (a)
                                       
                                       
                                          gradul de adecvare a resurselor, nivelul de independență și acordurile de guvernanță ale autorității competente, acordând o atenție deosebită aplicării eficace a actelor legislative menționate la articolul 1 alineatul (2) și capacității de a răspunde evoluțiilor pieței;
                                       
                                    
                                          (b)
                                       
                                       
                                          eficacitatea și gradul de convergență atinse în aplicarea dreptului Uniunii și în ceea ce privește practicile de supraveghere, inclusiv standardele tehnice de reglementare și standardele tehnice de punere în aplicare, ghidurile și recomandările adoptate în temeiul articolelor 10-16, precum și măsura în care practicile de supraveghere îndeplinesc obiectivele prevăzute de dreptul Uniunii;
                                       
                                    
                                          (c)
                                       
                                       
                                          aplicarea celor mai bune practici dezvoltate de autorități competente a căror adoptare ar putea fi benefică pentru alte autorități competente;
                                       
                                    
                                          (d)
                                       
                                       
                                          eficacitatea și gradul de convergență atins în ceea ce privește executarea dispozițiilor adoptate pentru punerea în aplicarea a dreptului Uniunii, inclusiv sancțiunile administrative și alte măsuri administrative aplicate persoanelor responsabile în cazul nerespectării acestor dispoziții.
                                       
                                    
                           
                              (4)   Autoritatea prezintă un raport care cuprinde rezultatele evaluării inter pares. Raportul inter pares respectiv este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (4). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte inter pares și pentru a asigura condiții de concurență echitabile. Consiliul de administrație evaluează în special dacă metodologia a fost aplicată în același mod. Raportul explică și specifică măsurile ulterioare care sunt considerate adecvate, proporționale și necesare în urma evaluării inter pares. Aceste măsuri ulterioare pot fi adoptate sub forma unor ghiduri și recomandări, astfel cum se prevede la articolul 16, și a unor avize, astfel cum se prevede la articolul 29 alineatul (1) litera (a).
                              În conformitate cu articolul 16 alineatul (3), autoritățile competente fac tot posibilul pentru a respecta ghidurile și recomandările emise.
                              La elaborarea proiectelor de standarde tehnice de reglementare sau a proiectelor de standarde tehnice de punere în aplicare în conformitate cu articolele 10-15, ori a ghidurilor sau recomandărilor, în conformitate cu articolul 16, Autoritatea ține seama de rezultatul evaluării inter pares, precum și de orice alte informații obținute de către Autoritate în cursul îndeplinirii sarcinilor sale, pentru a asigura convergența practicilor de supraveghere de cea mai înaltă calitate.
                           
                           
                              (5)   Autoritatea prezintă Comisiei un aviz ori de câte ori, având în vedere rezultatul evaluării inter pares sau orice alte informații obținute de Autoritate în cursul îndeplinirii sarcinilor sale, Autoritatea consideră că, din perspectiva Uniunii, ar fi necesară o armonizare sporită a normelor Uniunii aplicabile instituțiilor financiare sau autorităților competente.
                           
                           
                              (6)   Autoritatea elaborează un raport de monitorizare după doi ani de la publicarea raportului de evaluare inter pares. Raportul de monitorizare este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (4). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte de monitorizare. Raportul de monitorizare include, printre altele, o evaluare a caracterului adecvat și a eficacității acțiunilor întreprinse de autoritățile competente care sunt supuse evaluării inter pares ca răspuns la măsurile ulterioare raportului privind evaluarea inter pares.
                           
                           
                              (7)   După consultarea autorităților competente care fac obiectul evaluării inter pares, comitetul de evaluare inter pares identifică principalele constatări motivate ale evaluării inter pares. Autoritatea publică principalele constatări motivate ale evaluării inter pares și ale raportului de monitorizare menționat la alineatul (6). În cazul în care principale constatări motivate ale Autorității diferă de cele identificate de comitetul de evaluare inter pares, Autoritatea transmite, în mod confidențial, constatările comitetului de evaluare inter pares Parlamentului European, Consiliului și Comisiei. În cazul în care o autoritate competentă care face obiectul evaluării inter pares este preocupată de un eventual risc la adresa stabilității sistemului financiar pe care le-ar prezenta publicarea principalelor constatări motivate ale Autorității, aceasta are posibilitatea de a sesiza consiliul supraveghetorilor. Consiliul supraveghetorilor poate decide să nu publice aceste extrase.
                           
                           
                              (8)   În sensul prezentului articol, consiliul de administrație propune un plan de lucru pentru evaluarea inter pares pentru următorii doi ani, care reflectă, printre altele, experiența acumulată în urma proceselor anterioare de evaluare inter pares și a discuțiilor din cadrul grupurilor de coordonare menționate la articolul 45b. Planul de lucru pentru evaluarea inter pares constituie o parte separată a programului de lucru anual și multianual. Acesta se publică. În situații de urgență sau în cazul unor evenimente neprevăzute, Autoritatea poate decide să efectueze evaluări inter pares suplimentare.”
                           
                        
                     
                  
                        24.
                     
                     
                        Articolul 31 se modifică după cum urmează:
                        
                                    (a)
                                 
                                 
                                    primul paragraf se înlocuiește cu următorul text:
                                    
                                       „(1)   Autoritatea îndeplinește un rol de coordonare generală între autoritățile competente, în special în cazul unor evoluții negative care ar putea periclita buna funcționare și integritatea piețelor financiare sau stabilitatea sistemului financiar sau în situațiile în care activități transfrontaliere pot afecta protecția deținătorilor de polițe, a membrilor regimurilor de pensii și a beneficiarilor din Uniune.”;
                                    
                                 
                              
                                    (b)
                                 
                                 
                                    al doilea paragraf se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea promovează o reacție coordonată la nivelul Uniunii, printre altele prin:”;
                                                
                                             
                                          
                                                (ii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            adoptarea măsurilor necesare în cazul unor evoluții care pot periclita funcționarea piețelor financiare, în vederea coordonării acțiunilor întreprinse de autoritățile competente relevante;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(ea)
                                                         
                                                         
                                                            luarea măsurilor adecvate pentru coordonarea acțiunilor întreprinse de autoritățile competente relevante, în vederea facilitării intrării pe piață a actorilor sau a produselor care se bazează pe inovarea tehnologică;”;
                                                         
                                                      
                                          
                              
                                    (c)
                                 
                                 
                                    se adaugă următorul alineat:
                                    
                                       „(3)   Pentru a contribui la instituirea unei abordări comune la nivel european în ceea ce privește inovarea tehnologică, Autoritatea promovează convergența în materie de supraveghere, cu sprijinul, dacă este cazul, al comitetului pentru protecția consumatorilor și inovare financiară, facilitând intrarea pe piață a actorilor sau a produselor care se bazează pe inovarea tehnologică, în special prin schimbul de informații și de bune practici. Autoritatea poate, după caz, să adopte ghiduri sau recomandări în conformitate cu articolul 16.”
                                    
                                 
                              
                  
                        25.
                     
                     
                        Se introduce următorul articol:
                        
                           „Articolul 31a
                           Schimbul de informații privind competențele și integritatea
                           Autoritatea, împreună cu Autoritatea europeană de supraveghere (Autoritatea bancară europeană) și cu Autoritatea europeană de supraveghere (Autoritatea europeană pentru valori mobiliare și piețe), instituie un sistem de schimb de informații relevante pentru ca autoritățile competente să poată evalua dacă deținătorii de participații calificate, directorii și deținătorii de funcții cheie ale instituțiilor financiare prezintă competențele și integritatea necesare, în conformitate cu actele legislative menționate la articolul 1 alineatul (2).”
                        
                     
                  
                        26.
                     
                     
                        Articolul 32 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Evaluarea evoluțiilor pieței, inclusiv exercițiile de simulare a crizelor”;
                                 
                              
                                    (b)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea monitorizează și evaluează evoluțiile pieței în domeniul său de competență și, atunci când este necesar, informează Autoritatea europeană de supraveghere (Autoritatea bancară europeană), Autoritatea europeană de supraveghere (Autoritatea europeană pentru valori mobiliare și piețe), CERS, Parlamentul European, Consiliul și Comisia cu privire la tendințele microprudențiale importante, riscurile potențiale și vulnerabilitățile. Autoritatea include în evaluările sale o analiză a piețelor pe care operează instituțiile instituțiilor financiare, precum și o evaluare a impactului evoluțiilor potențiale ale pieței asupra respectivelor instituții.”;
                                    
                                 
                              
                                    (c)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea inițiază și coordonează evaluările la nivelul Uniunii ale rezilienței instituțiilor financiare la evoluțiile nefavorabile ale pieței. În acest scop, Autoritatea elaborează:”;
                                                
                                             
                                          
                                                (ii)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            metodologii comune pentru evaluarea efectului scenariilor economice asupra poziției financiare a unei instituții financiare, luând în considerare, printre altele, riscurile generate de evoluțiile negative în materie de mediu;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(aa)
                                                         
                                                         
                                                            metodologii comune pentru a identifica instituțiile financiare care urmează să fie incluse în evaluările la nivelul Uniunii;”;
                                                         
                                                      
                                          
                                                (iv)
                                             
                                             
                                                se adaugă următoarea literă:
                                                
                                                            „(d)
                                                         
                                                         
                                                            metodologii comune pentru a evalua efectul riscurilor de mediu asupra stabilității financiare a instituțiilor financiare.”;
                                                         
                                                      
                                          
                                                (v)
                                             
                                             
                                                se adaugă următorul paragraf:
                                                „În sensul prezentului alineat, Autoritatea cooperează cu CERS.”;
                                             
                                          
                              
                                    (d)
                                 
                                 
                                    la alineatul (3), primul paragraf se înlocuiește cu următorul text:
                                    
                                       „(3)   Fără a aduce atingere sarcinilor CERS stabilite prin Regulamentul (UE) nr. 1092/2010, Autoritatea pune la dispoziția Parlamentului European, Consiliului, Comisiei și CERS evaluări ale tendințelor, riscurilor potențiale și vulnerabilităților în domeniul său de competență, o dată pe an și mai frecvent în cazul în care este necesar, împreună cu indicatorii menționați la articolul 22 alineatul (2) din prezentul regulament.”
                                    
                                 
                              
                  
                        27.
                     
                     
                        Articolul 33 se înlocuiește cu următorul text:
                        
                           „Articolul 33
                           Relații internaționale, inclusiv echivalența
                           
                              (1)   Fără a aduce atingere competențelor respective ale statelor membre și ale instituțiilor Uniunii, Autoritatea poate stabili contacte și încheia acorduri administrative cu autoritățile de reglementare și de supraveghere, cu organizațiile internaționale și cu administrațiile țărilor terțe. Aceste acorduri nu creează obligații juridice pentru Uniune sau pentru statele membre ale acesteia și nici nu împiedică statele membre sau autoritățile lor competente să încheie acorduri bilaterale sau multilaterale cu respectivele țări terțe.
                              Atunci când o țară terță se află, în conformitate cu un act delegat în vigoare adoptat de către Comisie în temeiul articolului 9 din Directiva (UE) 2015/849, pe lista jurisdicțiilor cu deficiențe strategice în regimurile lor naționale de combatere a spălării banilor și a finanțării terorismului care prezintă amenințări semnificative pentru sistemul financiar al Uniunii, Autoritatea nu încheie acorduri administrative cu autoritățile de reglementare și de supraveghere din țara terță respectivă. Acest lucru nu împiedică alte forme de cooperare între Autoritate și autoritățile din țările terțe respective, în vederea reducerii amenințărilor la adresa sistemului financiar al Uniunii.
                           
                           
                              (2)   Autoritatea acordă asistență Comisiei în procesul de elaborare a deciziilor în materie de echivalență referitoare la regimurile de reglementare și de supraveghere din țările terțe în urma unei solicitări specifice de emitere a unei opinii formulate de Comisie sau în cazul în care Autoritatea are obligația să facă acest lucru în temeiul actelor legislative menționate la articolul 1 alineatul (2).
                           
                           
                              (3)   Autoritatea monitorizează evoluțiile relevante în materie de reglementare și de supraveghere și practicile de asigurare a respectării legislației, precum și evoluțiile relevante ale pieței din țările terțe, în măsura în care acestea sunt relevante pentru evaluările echivalenței bazate pe riscuri, cu privire la care Comisia a adoptat decizii în materie de echivalență în temeiul actelor legislative menționate la articolul 1 alineatul (2), concentrându-se în special asupra implicațiilor acestora pentru stabilitatea financiară, integritatea pieței, protecția deținătorilor de polițe și funcționarea pieței interne.
                              În plus, aceasta verifică dacă sunt îndeplinite în continuare criteriile pe baza cărora au fost luate deciziile de echivalență respective, precum și orice condiție stabilită în cadrul acestora.
                              Autoritatea poate asigura legătura cu autoritățile relevante din țările terțe. Autoritatea transmite un raport confidențial Parlamentului European, Consiliului, Comisiei, Autorității europene de supraveghere (Autoritatea bancară europeană) și Autorității europene de supraveghere (Autoritatea europeană pentru valori mobiliare și piețe), care prezintă pe scurt constatările în urma monitorizării tuturor țărilor terțe echivalente. Raportul se concentrează în special asupra implicațiilor pentru stabilitatea financiară, integritatea pieței, protecția deținătorilor de polițe și funcționarea pieței interne.
                              În cazul în care Autoritatea identifică evoluții relevante în ceea ce privește practicile de reglementare, de supraveghere sau de asigurare a respectării legislației din țările terțe menționate la prezentul alineat care ar putea afecta stabilitatea financiare a Uniunii sau a unuia sau mai multora dintre statele sale membre, integritatea pieței sau protecția deținătorilor de polițe ori funcționarea pieței interne, Autoritatea informează Parlamentul European, Consiliul și Comisia cu privire la acest lucru în mod confidențial și fără întârziere nejustificată.
                           
                           
                              (4)   Fără a aduce atingere cerințelor specifice prevăzute în actele legislative menționate la articolul 1 alineatul (2) și sub rezerva condițiilor prevăzute la alineatul (1) din prezentul articol a doua teză, Autoritatea cooperează, pe cât posibil, cu autoritățile competente relevante din țările terțe ale căror regimuri de reglementare și de supraveghere au fost recunoscute ca fiind echivalente. În principiu, această cooperare se desfășoară pe baza acordurilor administrative încheiate cu autoritățile relevante ale țărilor terțe respective. Atunci când negociază astfel de acorduri administrative, Autoritatea include dispoziții privind următoarele aspecte:
                              
                                          (a)
                                       
                                       
                                          mecanismele care îi permit Autorității să obțină informații relevante, inclusiv informații privind regimul de reglementare, abordarea în materie de supraveghere, evoluțiile relevante ale pieței, precum și orice schimbare care poate afecta decizia privind echivalența;
                                       
                                    
                                          (b)
                                       
                                       
                                          în măsura în care acest lucru este necesar pentru monitorizarea deciziilor de echivalență respective, procedurile referitoare la coordonarea activităților de supraveghere, inclusiv, dacă este cazul, a inspecțiilor la fața locului.
                                       
                                    Autoritatea informează Comisia în cazul în care o autoritate competentă dintr-o țară terță refuză să încheie astfel de acorduri administrative sau refuză să coopereze efectiv.
                           
                           
                              (5)   Autoritatea poate elabora modele de acorduri administrative, cu scopul de a stabili în cadrul Uniunii practici în materie de supraveghere consecvente, eficiente și eficace și de a consolida coordonarea internațională în materie de supraveghere. Autoritățile competente fac tot posibilul pentru a respecta aceste modele de acord.
                              În raportul menționat la articolul 43 alineatul (5), Autoritatea include informații privind acordurile administrative convenite cu autoritățile de supraveghere, cu organizațiile internaționale sau cu administrațiile țărilor terțe, privind asistența acordată de Autoritate Comisiei la elaborarea deciziilor în materie de echivalență și privind monitorizarea efectuată de Autoritate în conformitate cu alineatul (3) din prezentul articol.
                           
                           
                              (6)   În limitele competențelor sale în temeiul prezentului regulament și al actelor legislative menționate la articolul 1 alineatul (2), Autoritatea contribuie la reprezentarea unitară, comună, consecventă și eficace a intereselor Uniunii în cadrul forurilor internaționale.”
                           
                        
                     
                  
                        28.
                     
                     
                        Articolul 34 se elimină.
                     
                  
                        29.
                     
                     
                        Articolul 36 se modifică după cum urmează:
                        
                                    (a)
                                 
                                 
                                    alineatul (3) se elimină;
                                 
                              
                                    (b)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   La primirea unui avertisment sau a unei recomandări din partea CERS adresată Autorității, Autoritatea discută acest avertisment sau această recomandare la următoarea întrunire a consiliului supraveghetorilor sau, după caz, mai devreme, în scopul de a evalua implicațiile avertismentului sau recomandării pentru îndeplinirea sarcinilor sale, precum și eventualele măsuri subsecvente.
                                       Autoritatea decide, prin procedura adecvată de luare a deciziilor, cu privire la orice măsuri care trebuie luate în conformitate cu competențele care îi sunt conferite prin prezentul regulament în vederea soluționării problemelor identificate în avertismente și recomandări.
                                       Dacă nu acționează pe baza unui avertisment sau a unei recomandări, Autoritatea explică CERS motivele acestei inacțiuni. CERS informează Parlamentul European în conformitate cu articolul 19 alineatul (5) din Regulamentul (UE) nr. 1092/2010. De asemenea, CERS informează Consiliul în acest sens.
                                    
                                    
                                       (5)   La primirea unui avertisment sau a unei recomandări din partea CERS, adresată unei autorități competente, Autoritatea face uz, după caz, de competențele conferite prin prezentul regulament pentru a asigura că avertismentului sau recomandării i se dă curs în timp util.
                                       Atunci când destinatarul intenționează să nu dea curs recomandării CERS, acesta informează consiliul supraveghetorilor și discută cu acesta motivele inacțiunii sale.
                                       În cazul în care autoritatea competentă, în conformitate cu articolul 17 alineatul (1) din Regulamentul (UE) nr. 1092/2010, informează Parlamentul European, Consiliul, Comisia și CERS cu privire la acțiunile pe care le-a întreprins ca răspuns la o recomandare a CERS, aceasta ține seama în mod corespunzător de punctele de vedere ale consiliului supraveghetorilor.”;
                                    
                                 
                              
                                    (c)
                                 
                                 
                                    alineatul (6) se elimină.
                                 
                              
                  
                        30.
                     
                     
                        Articolul 37 se modifică după cum urmează:
                        
                                    (a)
                                 
                                 
                                    alineatele (2), (3) și (4) se înlocuiesc cu următorul text:
                                    
                                       „(2)   Grupul părților interesate din domeniul asigurărilor și reasigurărilor este compus din 30 de membri. Membrii respectivi sunt după cum urmează:
                                       
                                                   (a)
                                                
                                                
                                                   13 membri reprezintă, în proporții echilibrate, întreprinderile de asigurare și reasigurare și intermediarii de asigurări care operează în Uniune, dintre care trei membri reprezintă societăți de asigurare și reasigurare mutuale și cooperative;
                                                
                                             
                                                   (b)
                                                
                                                
                                                   13 membri reprezintă reprezentanții angajaților întreprinderilor de asigurare și reasigurare și ai intermediarilor de asigurări care operează în Uniune, consumatorii, utilizatorii serviciilor asigurare și reasigurare, reprezentanți ai IMM-urilor și reprezentanți ai asociațiilor profesionale relevante; și
                                                
                                             
                                                   (c)
                                                
                                                
                                                   patru membri sunt cadre universitare independente de vârf.
                                                
                                             
                                    
                                       (3)   Grupul părților interesate din domeniul pensiilor ocupaționale este compus din 30 de membri. Membrii respectivi sunt după cum urmează:
                                       
                                                   (a)
                                                
                                                
                                                   13 membri reprezintă, în proporții echilibrate, instituții de furnizare de pensii ocupaționale care operează în Uniune;
                                                
                                             
                                                   (b)
                                                
                                                
                                                   13 membri reprezintă reprezentanți ai angajaților, reprezentanți ai beneficiarilor, reprezentanți ai IMM-urilor și reprezentanți ai asociațiilor profesionale relevante; și
                                                
                                             
                                                   (c)
                                                
                                                
                                                   patru membri sunt cadre universitare independente de vârf.
                                                
                                             
                                    
                                       (4)   Membrii grupurilor părților interesate sunt numiți de consiliul supraveghetorilor, în urma unei proceduri de selecție deschise și transparente. În luarea deciziei sale, consiliul supraveghetorilor asigură, în măsura în care este posibil, o reflectare adecvată a diversității din sectoarele asigurărilor, reasigurărilor și pensiilor ocupaționale, un echilibru geografic și de gen adecvat și o reprezentare corespunzătoare a părților interesate la nivelul Uniunii. Membrii grupului părților interesate sunt selectați în funcție de calificări, competențe, cunoștințe relevante și experiență dovedită.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(4a)   Membrii grupului părților interesate relevant își aleg președintele din propriile rânduri. Funcția de președinte este deținută pentru o perioadă de doi ani.
                                       Parlamentul European poate invita președintele oricărui grup al părților interesate să dea o declarație în Parlament și să răspundă la întrebările adresate de membrii acestuia ori de câte ori i se solicită acest lucru.”;
                                    
                                 
                              
                                    (c)
                                 
                                 
                                    la alineatul (5), primul paragraf se înlocuiește cu următorul text:
                                    
                                       „(5)   Autoritatea furnizează toate informațiile necesare, sub rezerva respectării secretului profesional, astfel cum se prevede la articolul 70 din prezentul regulament, și asigură asistența de secretariat adecvată pentru grupurile părților interesate. Se acordă o compensație adecvată pentru membrii grupurilor părților interesate care reprezintă organizații non-profit, cu excepția reprezentanților sectorului. Această remunerare ține cont de activitățile pregătitoare și subsecvente ale membrilor și este cel puțin echivalentă cu ratele de rambursare a cheltuielilor funcționarilor în temeiul titlului V capitolul 1 secțiunea 2 din Statutul funcționarilor Uniunii Europene și Regimul aplicabil celorlalți agenți ai Uniunii Europene, astfel cum au fost stabilite prin Regulamentul (CEE, Euratom, CECO) nr. 259/68 al Consiliului (*33) (Statutul funcționarilor). În cadrul grupurilor părților interesate se pot înființa grupuri de lucru pe probleme tehnice. Membrii Grupului părților interesate din domeniul asigurărilor și reasigurărilor și ai Grupului părților interesate din domeniul pensiilor ocupaționale au un mandat de patru ani, după care are loc o nouă procedură de selecție.
                                    
                                    
                                       (*33)  JO L 56, 4.3.1968, p. 1.”;"
                        
                                 
                              
                                    (d)
                                 
                                 
                                    alineatul (6) se înlocuiește cu următorul text:
                                    
                                       „(6)   Grupurile părților interesate pot transmite Autorității opinii despre orice subiect legat de atribuțiile Autorității, acordând o atenție deosebită sarcinilor prevăzute la articolele 10-16, 29, 30 și 32.
                                       În cazul în care membrii grupurilor părților interesate nu reușesc să convină asupra unei opinii, o treime din membri sau membrii reprezentând un grup de părți interesate au posibilitatea de a emite o opinie separată.
                                       Grupul părților interesate din domeniul asigurărilor și reasigurărilor, Grupul părților interesate din domeniul pensiilor ocupaționale, Grupul părților interesate din domeniul bancar și Grupul părților interesate din domeniul valorilor mobiliare și piețelor pot emite o opinie comună privind aspecte legate de activitatea desfășurată de ESA în temeiul articolului 56 cu privire la poziții comune și acte comune.”;
                                    
                                 
                              
                                    (e)
                                 
                                 
                                    alineatul (8) se înlocuiește cu următorul text:
                                    
                                       „(8)   Autoritatea publică opiniile grupurilor părților interesate, opiniile separate ale membrilor săi, rezultatele consultărilor, precum și informații privind modul în care au fost luate în considerare opiniile și rezultatele consultărilor.”
                                    
                                 
                              
                  
                        31.
                     
                     
                        Articolul 39 se înlocuiește cu următorul text:
                        
                           „Articolul 39
                           Procedurile decizionale
                           
                              (1)   Autoritatea acționează în conformitate cu alineatele (2)-(6) din prezentul articol atunci când adoptă decizii în conformitate cu articolele 17, 18 și 19.
                           
                           
                              (2)   Autoritatea informează orice destinatar al unei decizii cu privire la intenția sa de a adopta decizia respectivă, în limba oficială a destinatarului, fixând un termen în care destinatarul își poate exprima punctul de vedere cu privire la obiectul deciziei, ținând seama pe deplin de urgența, complexitatea și consecințele potențiale ale acesteia. Destinatarul își poate exprima punctul de vedere în limba sa oficială. Dispoziția prevăzută în prima teză se aplică mutatis mutandis recomandărilor menționate la articolul 17 alineatul (3).
                           
                           
                              (3)   Deciziile Autorității menționează motivele pe care se bazează.
                           
                           
                              (4)   Destinatarii deciziilor Autorității sunt informați cu privire la căile de atac disponibile în temeiul prezentului regulament.
                           
                           
                              (5)   Atunci când Autoritatea a luat o decizie în temeiul articolului 18 alineatul (3) sau (4), aceasta reexaminează periodic respectiva decizie.
                           
                           
                              (6)   Deciziile luate de Autoritate în temeiul articolului 17, 18 sau 19 se publică. Prin această publicare, se menționează identitatea autorității competente sau a instituției financiare în cauză, precum și conținutul principal al deciziei, cu excepția cazului în care o astfel de publicare este în conflict cu interesul legitim al instituțiilor financiare în cauză sau cu protecția secretelor lor de afaceri ori ar putea periclita grav buna funcționare și integritatea piețelor financiare sau stabilitatea întregului sistem financiar al Uniunii sau a unei părți a acestuia.”
                           
                        
                     
                  
                        32.
                     
                     
                        Articolul 40 se modifică după cum urmează:
                        
                                    (a)
                                 
                                 
                                    la alineatul (1), litera (a) se înlocuiește cu următorul text:
                                    
                                                „(a)
                                             
                                             
                                                Președintele;”;
                                             
                                          
                              
                                    (b)
                                 
                                 
                                    se adaugă următorul alineat:
                                    
                                       „(6)   Dacă autoritatea publică națională menționată la alineatul (1) litera (b) nu este responsabilă cu asigurarea respectării normelor de protecție a consumatorului, membrul consiliului supraveghetorilor menționat la litera respectivă poate decide să invite un reprezentant al autorității responsabile cu protecția consumatorului din statul membru respectiv, care nu va avea drept de vot. În cazul în care, într-un stat membru, protecția consumatorului este responsabilitatea mai multor autorități, autoritățile respective convin asupra unui reprezentant comun.”
                                    
                                 
                              
                  
                        33.
                     
                     
                        Articolele 41 și 42 se înlocuiesc cu următorul text:
                        
                           „Articolul 41
                           Comitete interne
                           
                              (1)   Consiliul supraveghetorilor, din proprie inițiativă sau la solicitarea președintelui, poate institui comitete interne pentru sarcinile specifice care îi sunt atribuite. La solicitarea consiliului de administrație sau a președintelui, consiliul supraveghetorilor poate institui comitete interne pentru sarcini specifice atribuite consiliului de administrație. Consiliul supraveghetorilor poate prevedea delegarea anumitor sarcini și decizii clar definite către comitetele interne, către consiliul de administrație sau către președinte.
                           
                           
                              (2)   În sensul articolului 17, președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorității competente care se presupune că a încălcat dreptul Uniunii și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (3)   În sensul articolului 19, președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorităților competente implicate în dezacord și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (4)   În vederea efectuării investigației prevăzute la articolul 22 alineatul (4) primul paragraf, președintele poate, de asemenea, să propună o decizie de lansare a investigației și o decizie de convocare a unui grup independent, urmând ca această decizie să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (5)   Grupurile menționate la alineatele (2) și (3) din prezentul articol sau președintele propun decizii, în temeiul articolului 17 sau al articolului 19, în vederea adoptării definitive de către consiliul supraveghetorilor. Un grup menționat la alineatul (4) din prezentul articol prezintă consiliului supraveghetorilor rezultatele investigației desfășurate în temeiul articolului 22 alineatul (4) primul paragraf.
                           
                           
                              (6)   Consiliul supraveghetorilor adoptă regulamentul de procedură al grupurilor menționate la prezentul articol.
                           
                        
                        
                           Articolul 42
                           Independența consiliului supraveghetorilor
                           
                              (1)   În exercitarea atribuțiilor care le sunt conferite în temeiul prezentului regulament, membrii consiliului supraveghetorilor acționează independent și obiectiv în interesul exclusiv al Uniunii în ansamblul său și nu solicită, nici nu acceptă instrucțiuni din partea instituțiilor sau organelor Uniunii, din partea niciunui guvern sau din partea niciunei entități publice sau private.
                           
                           
                              (2)   Statele membre, instituțiile sau organele Uniunii și orice alt organism public sau privat nu urmăresc să influențeze membrii consiliului supraveghetorilor în executarea atribuțiilor lor.
                           
                           
                              (3)   Membrii consiliului supraveghetorilor, președintele, precum și reprezentanții și observatorii fără drept de vot care participă la reuniunile consiliului supraveghetorilor declară în mod exact și complet, înaintea acestor reuniuni, absența sau existența oricărui interes care ar putea aduce atingere independenței lor în ceea ce privește punctele de pe ordinea de zi și se abțin de la participarea la discutarea și votarea unor astfel de puncte.
                           
                           
                              (4)   Consiliul supraveghetorilor stabilește, în regulamentul său de procedură, modalitățile practice de aplicare a normei privind declarația de interese menționată la alineatul (3) și de prevenire și gestionare a conflictelor de interese.”
                           
                        
                     
                  
                        34.
                     
                     
                        Articolul 43 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Consiliul supraveghetorilor oferă orientări pentru lucrările Autorității și este responsabil cu luarea deciziilor menționate la capitolul II. Consiliul supraveghetorilor adoptă avizele, recomandările, ghidurile și deciziile Autorității și emite opiniile menționate la capitolul II, pe baza unei propuneri a comitetului intern relevant, a grupului, a președintelui sau a consiliului de administrație, după caz.”;
                                    
                                 
                              
                                    (b)
                                 
                                 
                                    alineatele (2) și (3) se elimină;
                                 
                              
                                    (c)
                                 
                                 
                                    alineatul (5) se înlocuiește cu următorul text:
                                    
                                       „(5)   La propunerea consiliului de administrație, consiliul supraveghetorilor adoptă raportul anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.”;
                                    
                                 
                              
                                    (d)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul supraveghetorilor își exercită funcția de autoritate disciplinară în raport cu președintele și cu directorul executiv. Consiliul supraveghetorilor îl poate revoca pe directorul executiv în conformitate cu articolul 51 alineatul (5).”
                                    
                                 
                              
                  
                        35.
                     
                     
                        Se introduce următorul articol:
                        
                           „Articolul 43a
                           Transparența deciziilor adoptate de consiliul supraveghetorilor
                           În pofida articolului 70, în termen de șase săptămâni de la data fiecărei reuniuni a consiliului supraveghetorilor, Autoritatea prezintă Parlamentului European un proces-verbal cuprinzător și relevant al dezbaterilor din cadrul respectivei reuniuni, care permite o înțelegere deplină a discuțiilor, inclusiv o listă adnotată a deciziilor. Respectivul proces-verbal nu reflectă discuțiile din cadrul consiliului supraveghetorilor referitoare la instituții financiare individuale, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).”
                        
                     
                  
                        36.
                     
                     
                        Articolul 44 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Deciziile consiliului supraveghetorilor se adoptă cu majoritatea simplă a membrilor săi. Fiecare membru cu drept de vot dispune de un singur vot.
                                       În ceea ce privește actele specificate la articolele 10-16 din prezentul regulament, precum și măsurile și deciziile adoptate în temeiul articolului 9 alineatul (5) al treilea paragraf din prezentul regulament și în temeiul capitolului VI din prezentul regulament și prin derogare de la primul paragraf din prezentul alineat, consiliul supraveghetorilor adoptă decizii cu o majoritate calificată a membrilor săi, astfel cum este definită la articolul 16 alineatul (4) din Tratatul privind Uniunea Europeană și la articolul 3 din Protocolul nr. 36 privind dispozițiile tranzitorii.
                                       Președintele nu votează cu privire la deciziile menționate la paragraful al doilea.
                                       Atunci când analizează propunerile președintelui, consiliul supraveghetorilor încearcă să ajungă la un consens în ceea ce privește componența grupurilor în conformitate cu articolul 41 alineatele (2), (3) și (4), precum și în ceea ce privește membrii comitetului de evaluare inter pares menționat la articolul 30 alineatul (2). În absența consensului, deciziile Consiliului supraveghetorilor se adoptă cu o majoritate de trei sferturi dintre membrii săi cu drept de vot. Fiecare membru cu drept de vot dispune de un singur vot.
                                       În ceea ce privește deciziile adoptate în temeiul articolului 18 alineatele (3) și (4) și prin derogare de la primul paragraf al prezentului alineat, Consiliul supraveghetorilor adoptă decizii pe baza unei majorități simple a membrilor săi cu drept de vot.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   În ceea ce privește deciziile în conformitate cu articolele 17, 19 și 30, consiliul supraveghetorilor își exprimă votul cu privire la propunerile de decizii în cadrul unei proceduri scrise. Membrii cu drept de vot ai consiliului supraveghetorilor dispun de opt zile lucrătoare pentru a vota. Fiecare membru cu drept de vot dispune de un singur vot. Decizia propusă este considerată ca fiind adoptată, cu excepția cazului în care există obiecții din partea unei majorități simple a membrilor cu drept de vot ai consiliului supraveghetorilor. Abținerile nu sunt considerate ca fiind aprobări sau obiecții și nu sunt luate în considerare la calcularea numărului de voturi exprimate. În cazul în care trei membri cu drept de vot ai consiliului supraveghetorilor formulează obiecții împotriva procedurii scrise, proiectul de decizie este discutat de consiliul supraveghetorilor și face obiectul unei decizii în conformitate cu procedura stabilită la alineatul (1) de la prezentul articol.
                                       Membrii fără drept de vot și observatorii, cu excepția directorului executiv, nu participă la nicio discuție din cadrul consiliului supraveghetorilor referitoare la instituțiile financiare individuale, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).”;
                                    
                                 
                              
                                    (c)
                                 
                                 
                                    se adaugă următorul alineat:
                                    
                                       „(5)   Președintele Autorității are prerogativa de a solicita votarea în orice moment. Fără a aduce atingere acestei prerogative și eficacității procedurilor decizionale ale Autorității, Consiliul supraveghetorilor din cadrul Autorității încearcă să ajungă la un consens atunci când adoptă decizii.”
                                    
                                 
                              
                  
                        37.
                     
                     
                        Articolul 45 se înlocuiește cu următorul text:
                        
                           „Articolul 45
                           Componența
                           
                              (1)   Consiliul de administrație se compune din președinte și șase membri ai consiliului supraveghetorilor, aleși de către și dintre membrii cu drept de vot ai consiliului supraveghetorilor.
                              În afară de președinte, fiecare membru al consiliului de administrație are un supleant, care îl poate înlocui dacă nu poate participa.
                           
                           
                              (2)   Mandatul membrilor aleși de Consiliul supraveghetorilor este de doi ani și jumătate. Acest mandat poate fi prelungit o singură dată. Componența consiliului de administrație este echilibrată și proporțională din punctul de vedere al genului și reflectă Uniunea în ansamblu. Mandatele se suprapun și se aplică un sistem corespunzător de rotație.
                           
                           
                              (3)   Reuniunile consiliului de administrație sunt convocate de președinte din proprie inițiativă sau la solicitarea cel puțin a unei treimi din membrii săi și sunt prezidate de președinte. Consiliul de administrație se întrunește înaintea fiecărei reuniuni a consiliului supraveghetorilor și ori de câte ori consiliul de administrație consideră necesar. Consiliul de administrație se întrunește cel puțin de cinci ori pe an.
                           
                           
                              (4)   Membrii consiliului de administrație pot, sub rezerva regulamentului de procedură, să fie asistați de consultanți sau de experți. Membrii fără drept de vot, cu excepția directorului executiv, nu participă la discuțiile din cadrul consiliului de administrație referitoare la instituțiile financiare individuale.”
                           
                        
                     
                  
                        38.
                     
                     
                        Se introduc următoarele articole:
                        
                           „Articolul 45a
                           Luarea deciziilor
                           
                              (1)   Deciziile consiliului de administrație se adoptă cu majoritatea simplă a membrilor săi, în încercarea de a se ajunge la un consens. Fiecare membru dispune de un singur vot. Președintele este membru cu drept de vot.
                           
                           
                              (2)   Directorul executiv și un reprezentant al Comisiei participă la reuniunile consiliului de administrație, fără a avea drept de vot. Reprezentantul Comisiei are dreptul de a vota asupra aspectelor menționate la articolul 63.
                           
                           
                              (3)   Consiliul de administrație își adoptă propriul regulament de procedură și îl face public.
                           
                        
                        
                           Articolul 45b
                           Grupuri de coordonare
                           
                              (1)   Consiliul de administrație poate constitui grupuri de coordonare din proprie inițiativă sau la solicitarea unei autorități competente pe teme stabilite care ar putea necesita coordonare date fiind evoluțiile specifice ale pieței. Consiliul de administrație constituie grupuri de coordonare pe teme stabilite la solicitarea a cinci membri ai consiliului supraveghetorilor.
                           
                           
                              (2)   Toate autoritățile competente participă la grupurile de coordonare și le furnizează acestora, în conformitate cu articolul 35, informațiile necesare pentru a permite ca grupurile de coordonare să își îndeplinească sarcinile de coordonare în conformitate cu mandatul lor. Activitatea grupurilor de coordonare se bazează pe informațiile furnizate de autoritățile competente și pe orice constatare identificată de Autoritate.
                           
                           
                              (3)   Grupurile sunt prezidate de un membru al consiliului de administrație. În fiecare an, membrul respectiv al consiliului de administrație responsabil cu grupul de coordonare raportează consiliului supraveghetorilor cu privire la principalele elemente ale discuțiilor purtate și constatărilor și, dacă este relevant, face o sugestie privind o monitorizare sau o evaluare inter pares în domeniul respectiv. Autoritățile competente notifică Autorității modul în care au ținut seama de activitatea grupurilor de coordonare în activitățile lor.
                           
                           
                              (4)   Atunci când monitorizează evoluții ale pieței care pot reprezenta principalul domeniu de interes al grupurilor de coordonare, Autoritatea poate solicita autorităților competente, în conformitate cu articolul 35, să furnizeze informațiile necesare pentru a-i permite să își îndeplinească rolul de monitorizare.”
                           
                        
                     
                  
                        39.
                     
                     
                        Articolul 46 se înlocuiește cu următorul text:
                        
                           „Articolul 46
                           Independența consiliului de administrație
                           Membrii consiliului de administrație acționează în mod independent și obiectiv, în interesul exclusiv al Uniunii în ansamblul său, nu solicită și nu primesc instrucțiuni din partea instituțiilor sau a organelor Uniunii, din partea niciunui guvern sau din partea niciunui alt organism public sau privat.
                           Statele membre, instituțiile sau organele Uniunii și orice alt organism public sau privat nu încearcă să influențeze membrii consiliului de administrație în exercitarea sarcinilor lor.”
                        
                     
                  
                        40.
                     
                     
                        Articolul 47 se modifică după cum urmează:
                        
                                    (a)
                                 
                                 
                                    se introduce următorul alineat:
                                    
                                       „(3a)   Consiliul de administrație poate examina, emite un aviz și formula propuneri cu privire la toate aspectele, cu excepția sarcinilor prevăzute la articolul 30.”;
                                    
                                 
                              
                                    (b)
                                 
                                 
                                    alineatul (6) se înlocuiește cu următorul text:
                                    
                                       „(6)   Consiliul de administrație propune un raport anual referitor la activitățile Autorității, inclusiv la sarcinile președintelui, și îl prezintă consiliului supraveghetorilor spre aprobare.”;
                                    
                                 
                              
                                    (c)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul de administrație numește și revocă membrii comisiei de apel, în conformitate cu articolul 58 alineatele (3) și (5), ținând cont în mod corespunzător de propunerea consiliului supraveghetorilor.”;
                                    
                                 
                              
                                    (d)
                                 
                                 
                                    se adaugă următorul alineat:
                                    
                                       „(9)   Membrii consiliului de administrație fac publice toate reuniunile organizate și ospitalitatea de care au beneficiat ca invitați. Cheltuielile fac obiectul unor înregistrări publice, în conformitate cu Statutul funcționarilor.”
                                    
                                 
                              
                  
                        41.
                     
                     
                        Articolul 48 se modifică după cum urmează:
                        
                                    (a)
                                 
                                 
                                    la alineatul (1), al doilea paragraf se înlocuiește cu următorul text:
                                    „Președintele este responsabil de pregătirea lucrărilor consiliului supraveghetorilor, inclusiv de stabilirea ordinii de zi care urmează să fie adoptată de consiliul supraveghetorilor, de convocarea reuniunilor și de propunerea de puncte în legătură cu care trebuie luate decizii și prezidează reuniunile consiliului supraveghetorilor.
                                    Președintele este responsabil de stabilirea ordinii de zi a consiliului de administrație, care urmează să fie adoptată de consiliul de administrație, și prezidează reuniunile consiliului de administrație.
                                    Președintele poate invita consiliul de administrație să ia în considerare constituirea unui grup de coordonare în conformitate cu articolul 45b.”;
                                 
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Președintele este selectat pe criterii de merit, competențe, cunoașterea instituțiilor și a piețelor financiare și experiență în domeniul supravegherii și al reglementării financiare, în urma unei proceduri de selecție care respectă principiul echilibrului de gen și care se publică în Jurnalul Oficial al Uniunii Europene. Consiliul supraveghetorilor întocmește, cu asistență din partea Comisiei, o listă scurtă de candidați calificați pentru postul de președinte. Pe baza listei scurte, Consiliul adoptă o decizie de numire a președintelui, după obținerea confirmării din partea Parlamentului European.
                                       În cazul în care președintele nu mai îndeplinește condițiile menționate la articolul 49 sau se constată că a comis o abatere gravă, Consiliul poate, pe baza unei propuneri din partea Comisiei aprobate de Parlamentul European, să adopte o decizie pentru a-l demite din funcție.
                                       De asemenea, consiliul supraveghetorilor alege dintre membrii săi un vicepreședinte care preia funcțiile președintelui în absența acestuia. Vicepreședintele respectiv nu este ales dintre membrii consiliului de administrație.”;
                                    
                                 
                              
                                    (c)
                                 
                                 
                                    la alineatul (4), al doilea paragraf se înlocuiește cu următorul text:
                                    „În scopul evaluării menționate la primul paragraf, sarcinile președintelui sunt îndeplinite de către vicepreședinte.
                                    Consiliul, la propunerea consiliului supraveghetorilor și cu asistență din partea Comisiei și ținând seama de evaluarea menționată la primul paragraf, poate prelungi durata mandatului președintelui o singură dată.”;
                                 
                              
                                    (d)
                                 
                                 
                                    alineatul (5) se înlocuiește cu următorul text:
                                    
                                       „(5)   Președintele poate fi revocat doar din motive întemeiate. Acesta nu poate fi revocat decât de Parlamentul European ca urmare a unei decizii a Consiliului, adoptată după consultarea consiliului de supraveghere.”
                                    
                                 
                              
                  
                        42.
                     
                     
                        Articolul 49 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Independența președintelui”;
                                 
                              
                                    (b)
                                 
                                 
                                    primul paragraf se înlocuiește cu următorul text:
                                    „Fără a aduce atingere rolului consiliului supraveghetorilor în ceea ce privește atribuțiile președintelui, acesta din urmă nu poate nici solicita, nici accepta instrucțiuni din partea instituțiilor sau organismelor Uniunii, din partea niciunui guvern sau din partea niciunui alt organism public sau privat.”
                                 
                              
                  
                        43.
                     
                     
                        Se introduce următorul articol:
                        
                           „Articolul 49a
                           Cheltuieli
                           Președintele face publice toate reuniunile organizate cu părțile interesate externe, în termen de două săptămâni de la fiecare reuniune, și ospitalitatea de care a beneficiat. Cheltuielile fac obiectul unor înregistrări publice, în conformitate cu Statutul funcționarilor.”
                        
                     
                  
                        44.
                     
                     
                        Articolul 50 se elimină.
                     
                  
                        45.
                     
                     
                        Articolul 54 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Comitetul comun funcționează ca un forum în cadrul căruia Autoritatea cooperează îndeaproape și în mod regulat pentru a asigura coerența transsectorială, ținând seama totodată de caracteristicile sectoriale specifice, cu Autoritatea europeană de supraveghere (Autoritatea bancară europeană) și cu Autoritatea europeană de supraveghere (Autoritatea europeană pentru valori mobiliare și piețe), în special în ceea ce privește:”;
                                                
                                             
                                          
                                                (ii)
                                             
                                             
                                                prima liniuță se înlocuiește cu următorul text:
                                                
                                                            „—
                                                         
                                                         
                                                            conglomeratele financiare și, în cazul în care acest lucru este impus de dreptul Uniunii, consolidarea prudențială,”;
                                                         
                                                      
                                          
                                                (iii)
                                             
                                             
                                                a cincea liniuță se înlocuiește cu următorul text:
                                                
                                                            „—
                                                         
                                                         
                                                            securitatea cibernetică,”;
                                                         
                                                      
                                          
                                                (iv)
                                             
                                             
                                                a șasea liniuță se înlocuiește cu următorul text:
                                                
                                                            „—
                                                         
                                                         
                                                            schimburile de informații și de bune practici cu CERS și celelalte ESA,”;
                                                         
                                                      
                                          
                                                (v)
                                             
                                             
                                                se adaugă următoarele liniuțe:
                                                
                                                            „—
                                                         
                                                         
                                                            serviciile financiare cu amănuntul și aspecte legate de protecția consumatorilor și a investitorilor;
                                                         
                                                      
                                                            —
                                                         
                                                         
                                                            consiliere din partea comitetului înființat în conformitate cu articolul 1 alineatul (7).”;
                                                         
                                                      
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Comitetul comun poate ajuta Comisia să evalueze condițiile și specificațiile tehnice și procedurile pentru asigurarea unei interconexiuni eficiente și sigure între mecanismele centralizate automatizate în temeiul raportului menționat la articolul 32a alineatul (5) din Directiva (UE) 2015/849, precum și să realizeze interconectarea eficientă a registrelor naționale în temeiul directivei menționate.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Comitetul comun dispune de personal propriu pus la dispoziție de ESA, care îndeplinește funcția de secretariat permanent. Autoritatea alocă resursele adecvate în vederea acoperirii cheltuielilor administrative, de infrastructură și operaționale.”
                                    
                                 
                              
                  
                        46.
                     
                     
                        Articolul 55 se modifică după cum urmează:
                        
                                    (a)
                                 
                                 
                                    alineatul (3) se înlocuiește cu următorul text:
                                    
                                       „(3)   Președintele Comitetului comun este numit pe baza unui sistem de rotație anual dintre președinții ESA. Președintele Comitetului comun este al doilea vicepreședinte al CERS.”;
                                    
                                 
                              
                                    (b)
                                 
                                 
                                    la alineatul (4), al doilea paragraf se înlocuiește cu următorul text:
                                    „Comitetul comun se întrunește cel puțin o dată la trei luni.”;
                                 
                              
                                    (c)
                                 
                                 
                                    se adaugă următorul alineat:
                                    
                                       „(5)   Președintele Autorității informează periodic consiliul supraveghetorilor în legătură cu pozițiile adoptate în cadrul reuniunilor Comitetului comun.”
                                    
                                 
                              
                  
                        47.
                     
                     
                        Articolele 56 și 57 se înlocuiesc cu următorul text:
                        
                           „Articolul 56
                           Poziții comune și acte comune
                           În cadrul atribuțiilor sale prevăzute la capitolul II din prezentul regulament și, în special, în ceea ce privește punerea în aplicare a Directivei 2002/87/CE, Autoritatea ajunge, dacă este cazul, la poziții comune prin consens cu Autoritatea europeană de supraveghere (Autoritatea bancară europeană) și cu și Autoritatea europeană de supraveghere (Autoritatea europeană pentru valori mobiliare și piețe), după caz.
                           În cazul în care acest lucru este impus de dreptul Uniunii, măsurile adoptate în temeiul articolelor 10-16 și deciziile adoptate în temeiul articolelor 17, 18 și 19 din prezentul regulament, referitoare la aplicarea Directivei 2002/87/CE sau a oricăror alte acte legislative menționate la articolul 1 alineatul (2) din prezentul regulament, care intră, de asemenea, în sfera de competență a Autorității europene de supraveghere (Autoritatea bancară europeană) sau a Autorității europene de supraveghere (Autoritatea europeană pentru valori mobiliare și piețe) se adoptă în paralel, după caz, de către Autoritate, de către Autoritatea europeană de supraveghere (Autoritatea bancară europeană) și de către Autoritatea europeană de supraveghere (Autoritatea europeană pentru valori mobiliare și piețe).
                        
                        
                           Articolul 57
                           Subcomitete
                           
                              (1)   Comitetul comun poate înființa subcomitete în scopul de a pregăti proiectele de poziții comune și actele comune pentru Comitetul comun.
                           
                           
                              (2)   Fiecare subcomitet se compune din persoanele menționate la articolul 55 alineatul (1) și un reprezentant la nivel înalt provenind din actualul personal al autorității competente relevante din fiecare stat membru.
                           
                           
                              (3)   Fiecare subcomitet alege un președinte dintre reprezentanții autorităților competente relevante care este, de asemenea, observator în cadrul Comitetului comun.
                           
                           
                              (4)   În sensul articolului 56, se înființează un subcomitet al Comitetului comun privind conglomeratele financiare.
                           
                           
                              (5)   Comitetul comun publică pe site-ul său toate subcomitetele înființate, inclusiv mandatele acestora și o listă a membrilor lor, cu funcțiile ocupate în cadrul subcomitetului.”
                           
                        
                     
                  
                        48.
                     
                     
                        Articolul 58 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Se înființează comisia de apel a autorităților europene de supraveghere.”;
                                    
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    
                                       „(2)   Comisia de apel se compune din șase membri și șase supleanți, cu reputație și cunoștințe în domeniu dovedite în dreptul Uniunii și cu experiență profesională internațională obținută la un nivel suficient de înalt în domeniul bancar, de asigurări, al pensiilor ocupaționale, al piețelor de valori mobiliare sau al altor servicii financiare, fiind excluși membrii actualului personal al autorităților competente sau al altor instituții sau organe naționale sau ale Uniunii care sunt implicați în activitățile Autorității și membrii Grupului părților interesate din domeniul asigurărilor și reasigurărilor și ai Grupului părților interesate din domeniul pensiilor ocupaționale. Membrii și supleanții sunt resortisanți ai unui stat membru și cunosc foarte bine cel puțin două limbi oficiale ale Uniunii. Comisia de apel dispune de suficientă experiență juridică pentru a putea oferi consiliere juridică profesională cu privire la legalitatea, inclusiv proporționalitatea, exercitării de către Autoritate a competențelor sale.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Doi membri ai comisiei de apel și doi supleanți sunt numiți de către consiliul de administrație al Autorității, fiind aleși de pe o listă scurtă propusă de Comisie, întocmită în urma unei invitații publice de manifestare a interesului publicată în Jurnalul Oficial al Uniunii Europene, și după consultarea consiliului supraveghetorilor.
                                       După primirea listei scurte, Parlamentul European poate invita candidații la funcția de membri și supleanți să dea o declarație în fața sa și să răspundă la întrebările adresate de membrii acestuia.
                                       Parlamentul European poate invita membrii comisiei de apel să dea o declarație în fața sa și să răspundă la întrebările care le sunt adresate de membrii acestuia ori de câte ori li se solicită acest lucru, cu excepția declarațiilor, întrebărilor sau răspunsurilor referitoare la cazuri individuale soluționate sau dezbătute de comisia de apel.”
                                    
                                 
                              
                  
                        49.
                     
                     
                        La articolul 59, alineatul (2) se înlocuiește cu următorul text:
                        
                           „(2)   Membrii comisiei de apel și personalul Autorității care asigură sprijin în chestiuni operaționale și de secretariat nu iau parte la procedurile de contestație introduse dacă au un interes personal în cauza respectivă, dacă au fost anterior implicați ca reprezentanți ai uneia dintre părți sau dacă au participat la adoptarea deciziei care face obiectul contestației.”
                        
                     
                  
                        50.
                     
                     
                        La articolul 60, alineatul (2) se înlocuiește cu următorul text:
                        
                           „(2)   Contestația, împreună cu expunerea de motive, se înaintează în scris la sediul Autorității, în termen de trei luni de la data notificării deciziei către persoana vizată sau, în absența unei notificări, la data la care Autoritatea a publicat decizia sa.
                           Comisia de apel ia o decizie cu privire la contestație în termen de trei luni de la introducerea acesteia.”
                        
                     
                  
                        51.
                     
                     
                        Se introduce următorul articol:
                        
                           „Articolul 60a
                           Depășirea competențelor de către Autoritate
                           Orice persoană fizică sau juridică poate trimite Comisiei o opinie motivată în cazul în care persoana respectivă consideră că Autoritatea și-a depășit competențele, inclusiv prin nerespectarea principiului proporționalității, astfel cum este menționat la articolul 1 alineatul (5), atunci când a acționat în temeiul articolelor 16 și 16b, iar acest lucru privește direct și personal persoana respectivă.”
                        
                     
                  
                        52.
                     
                     
                        La articolul 62, alineatul (1) se modifică după cum urmează:
                        
                                    (a)
                                 
                                 
                                    partea introductivă se înlocuiește cu următorul text:
                                    
                                       „(1)   Veniturile Autorității, care este un organism european în conformitate cu articolul 70 din Regulamentul (UE, Euratom) 2018/1046 al Parlamentului European și al Consiliului (*34) (denumit în continuare «Regulamentul financiar») constau, în special, în orice combinație dintre următoarele:
                                    
                                    
                                       (*34)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”;"
                        
                                 
                              
                                    (b)
                                 
                                 
                                    se adaugă următoarele litere:
                                    
                                                „(d)
                                             
                                             
                                                orice contribuție voluntară din partea statelor membre sau a observatorilor;
                                             
                                          
                                                (e)
                                             
                                             
                                                tarifele convenite pentru publicații, activități de formare și orice alt serviciu furnizat de Autoritate în cazul în care acestea au fost solicitate în mod expres de către una sau mai multe autorități competente.”;
                                             
                                          
                              
                                    (c)
                                 
                                 
                                    se adaugă următorul paragraf:
                                    „Nu este acceptată nicio contribuție voluntară din partea statelor membre sau a observatorilor menționată la litera (d) de la primul paragraf, dacă o astfel de acceptare ar pune sub semnul întrebării independența și imparțialitatea Autorității. Contribuțiile voluntare care constituie o compensație pentru costul sarcinilor delegate Autorității de o autoritate competentă nu sunt considerate a pune sub semnul întrebării independența Autorității.”
                                 
                              
                  
                        53.
                     
                     
                        Articolele 63, 64 și 65 se înlocuiesc cu următorul text:
                        
                           „Articolul 63
                           Întocmirea bugetului
                           
                              (1)   În fiecare an, directorul executiv întocmește un proiect provizoriu de document unic de programare al Autorității pentru următoarele trei exerciții financiare, care prezintă estimarea veniturilor și a cheltuielilor, precum și informații privind personalul, pe baza programării anuale și multianuale și îl înaintează consiliului de administrație și consiliului supraveghetorilor, împreună cu schema de personal.
                           
                           
                              (2)   Consiliul supraveghetorilor, pe baza proiectului care a fost aprobat de consiliul de administrație, adoptă proiectul de document unic de programare pentru următoarele trei exerciții financiare.
                           
                           
                              (3)   Consiliul de administrație transmite documentul unic de programare Comisiei, Parlamentului European și Consiliului, precum și Curții de Conturi Europene, până la data de 31 ianuarie.
                           
                           
                              (4)   Ținând seama de documentul unic de programare, Comisia înscrie în proiectul de buget al Uniunii previziunile pe care le consideră necesare, ținând cont de schema de personal și de cuantumul contribuției de echilibrare din bugetul general al Uniunii, în conformitate cu articolele 313 și 314 din TFUE.
                           
                           
                              (5)   Parlamentul European și Consiliul adoptă schema de personal a Autorității. Parlamentul European și Consiliul autorizează creditele pentru contribuția de echilibrare destinată Autorității.
                           
                           
                              (6)   Consiliul supraveghetorilor adoptă bugetul Autorității. Acesta devine definitiv odată cu adoptarea definitivă a bugetului general al Uniunii. Dacă este necesar, acesta se ajustează în consecință.
                           
                           
                              (7)   Consiliul de administrație informează fără întârziere nejustificată Parlamentul European și Consiliul cu privire la intenția sa de a executa orice proiect care ar putea avea implicații financiare semnificative pentru finanțarea bugetului său, în special orice proiect imobiliar, cum ar fi închirierea sau achiziționarea de imobile.
                           
                           
                              (8)   Fără a aduce atingere articolelor 266 și 267 din Regulamentul financiar, autorizarea Parlamentului European și a Consiliului este necesară pentru orice proiect care ar putea avea implicații financiare semnificative sau pe termen lung pentru finanțarea bugetului Autorității, în special orice proiect imobiliar, cum ar fi închirierea sau achiziționarea de imobile, inclusiv clauzele de reziliere.
                           
                        
                        
                           Articolul 64
                           Execuția și controlul bugetului
                           
                              (1)   Directorul executiv își exercită competențele de ordonator de credite și execută bugetul anual al Autorității.
                           
                           
                              (2)   Contabilul Autorității transmite situația conturilor provizorii contabilului Comisiei și Curții de Conturi până la data de 1 martie a anului următor. Articolul 70 nu împiedică Autoritatea să furnizeze Curții de Conturi orice informație solicitată de aceasta, care este de competența Curții de Conturi.
                           
                           
                              (3)   Contabilul Autorității transmite contabilului Comisiei, până la data de 1 martie a anului următor, informațiile contabile necesare în scopuri de consolidare, în modul și formatul stabilite de contabilul respectiv.
                           
                           
                              (4)   Până la data de 31 martie a anului următor, contabilul Autorității trimite de asemenea membrilor consiliului supraveghetorilor, Parlamentului European, Consiliului și Curții de Conturi raportul privind gestiunea bugetară și financiară.
                           
                           
                              (5)   După primirea observațiilor formulate de Curtea de Conturi cu privire la conturile provizorii ale Autorității, în conformitate cu articolul 246 din Regulamentul financiar, contabilul Autorității întocmește conturile finale ale Autorității. Directorul executiv trimite aceste conturi consiliului supraveghetorilor, care emite un aviz cu privire la conturile în cauză.
                           
                           
                              (6)   Până la data de 1 iulie a anului următor, contabilul Autorității trimite conturile finale, însoțite de avizul consiliului supraveghetorilor, contabilului Comisiei, Parlamentului European, Consiliului și Curții de Conturi.
                              Contabilul Autorității trimite, tot până la data de 15 iunie a fiecărui an, un pachet de rapoarte contabilului Comisiei, într-un format standardizat stabilit de contabilul Comisiei în vederea consolidării.
                           
                           
                              (7)   Conturile finale se publică în Jurnalul Oficial al Uniunii Europene până la data de 15 noiembrie a anului următor.
                           
                           
                              (8)   Directorul executiv comunică Curții de Conturi un răspuns la observațiile formulate de aceasta până la data de 30 septembrie și trimite, de asemenea, o copie a răspunsului respectiv consiliului de administrație și Comisiei.
                           
                           
                              (9)   Directorul executiv prezintă Parlamentului European, la solicitarea acestuia din urmă și în conformitate cu articolul 261 alineatul (3) din Regulamentul financiar, toate informațiile necesare derulării eficiente a procedurii de descărcare de gestiune pentru exercițiul financiar în cauză.
                           
                           
                              (10)   La recomandarea Consiliului care hotărăște cu majoritate calificată, Parlamentul European acordă descărcarea de gestiune Autorității pentru execuția bugetului pentru exercițiul financiar N, până la data de 15 mai a exercițiului N + 2.
                           
                           
                              (11)   Autoritatea emite un aviz motivat privind poziția Parlamentului European și alte observații făcute de Parlamentul European, prezentate în procedura de descărcare de gestiune.
                           
                        
                        
                           Articolul 65
                           Norme financiare
                           Normele financiare aplicabile Autorității se adoptă de către consiliul de administrație, după consultarea Comisiei. Aceste norme nu se pot abate de la Regulamentul delegat (UE) 2019/715 al Comisiei (*35), cu excepția situațiilor în care acest lucru este impus de necesități operaționale specifice, indispensabile funcționării Autorității și numai cu acordul prealabil al Comisiei.
                        
                        
                           (*35)  Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului (JO L 122, 10.5.2019, p. 1).”"
                        
                     
                  
                        54.
                     
                     
                        La articolul 66, alineatul (1) se înlocuiește cu următorul text:
                        
                           „(1)   Regulamentul (UE, Euratom) nr. 883/2013 al Parlamentului European și al Consiliului (*36) se aplică fără restricții Autorității în vederea combaterii fraudei, corupției și oricăror alte activități ilegale.
                        
                        
                           (*36)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).”"
                        
                     
                  
                        55.
                     
                     
                        Articolul 70 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Membrii consiliului supraveghetorilor și toți membrii personalului Autorității, inclusiv funcționarii detașați temporar de statele membre și toate celelalte persoane care îndeplinesc sarcini pentru Autoritate pe bază contractuală, sunt supuși obligațiilor legate de secretul profesional în temeiul articolului 339 din TFUE și al dispozițiilor relevante din legislația Uniunii în domeniu, chiar și după ce și-au încetat atribuțiile.”;
                                    
                                 
                              
                                    (b)
                                 
                                 
                                    la alineatul (2), al doilea paragraf se înlocuiește cu următorul text:
                                    „Obligația prevăzută la alineatul (1) de la prezentul articol și la primul paragraf al prezentului alineat nu împiedică Autoritatea și autoritățile competente să utilizeze informațiile pentru asigurarea respectării actelor legislative menționate la articolul 1 alineatul (2) și, în special, pentru procedurile legale necesare în vederea adoptării deciziilor.”;
                                 
                              
                                    (c)
                                 
                                 
                                    se introduce următorul alineat:
                                    
                                       „(2a)   Consiliul de administrație și consiliul supraveghetorilor se asigură că persoanele care furnizează orice tip de servicii, în mod direct sau indirect, permanent sau ocazional, legate de atribuțiile Autorității, inclusiv funcționarii și alte persoane autorizate de către consiliul de administrație și de către consiliul supraveghetorilor sau numite de către autoritățile competente în acest scop, respectă obligațiile legate de secretul profesional echivalente celor prevăzute la alineatele (1) și (2).
                                       Aceleași cerințe de păstrare a secretului profesional li se aplică și observatorilor care participă la reuniunile consiliului de administrație și ale consiliului supraveghetorilor și care participă la activitățile Autorității.”;
                                    
                                 
                              
                                    (d)
                                 
                                 
                                    alineatele (3) și (4) se înlocuiesc cu următorul text:
                                    
                                       „(3)   Alineatele (1) și (2) nu împiedică Autoritatea să facă schimb de informații cu autoritățile competente în conformitate cu prezentul regulament și cu alte acte legislative ale Uniunii aplicabile instituțiilor financiare.
                                       Aceste informații fac obiectul obligațiilor privind secretul profesional menționate la alineatele (1) și (2). Autoritatea stabilește în regulamentul intern de procedură modalitățile practice de punere în aplicare a normelor referitoare la confidențialitate menționate la alineatele (1) și (2).
                                    
                                    
                                       (4)   Autoritatea aplică Decizia (UE, Euratom) 2015/444 a Comisiei (*37).
                                    
                                    
                                       (*37)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).”"
                        
                                 
                              
                  
                        56.
                     
                     
                        Articolul 71 se înlocuiește cu următorul text:
                        
                           „Articolul 71
                           Protecția datelor
                           Prezentul regulament nu aduce atingere obligațiilor statelor membre în ceea ce privește prelucrarea datelor cu caracter personal în temeiul Regulamentului (UE) 2016/679 sau obligațiilor Autorității în ceea ce privește prelucrarea datelor cu caracter personal în temeiul Regulamentului (UE) 2018/1725 al Parlamentului European și al Consiliului (*38), în îndeplinirea atribuțiilor ce îi revin.
                        
                        
                           (*38)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        57.
                     
                     
                        La articolul 72, alineatul (2) se înlocuiește cu următorul text:
                        
                           „(2)   Consiliul de administrație adoptă măsuri practice pentru aplicarea Regulamentului (CE) nr. 1049/2001.”
                        
                     
                  
                        58.
                     
                     
                        La articolul 74, primul paragraf se înlocuiește cu următorul text:
                        „Dispozițiile necesare referitoare la amplasarea sediului Autorității în statul membru în care aceasta este stabilită și facilitățile care trebuie oferite de statul membru respectiv, precum și normele specifice aplicabile în respectivul stat membru personalului Autorității și membrilor familiilor acestora se stabilesc într-un acord privind sediul între Autoritate și statul membru respectiv, pe care l-au încheiat după obținerea aprobării consiliului de administrație.”
                     
                  
                        59.
                     
                     
                        Articolul 76 se înlocuiește cu următorul text:
                        
                           „Articolul 76
                           Relația cu Comitetul european al inspectorilor pentru asigurări și pensii ocupaționale
                           Autoritatea este considerată succesorul legal al Comitetului european al inspectorilor pentru asigurări și pensii ocupaționale (CEIOPS). Până la data înființării Autorității, toate activele și pasivele, precum și toate operațiunile în curs ale CEIOPS sunt transferate automat Autorității. CEIOPS întocmește o declarație care reflectă situația de închidere a activelor și pasivelor sale la data transferului respectiv. Declarația respectivă este auditată și aprobată de către CEIOPS și de către Comisie.”
                        
                     
                  
                        60.
                     
                     
                        Articolul 81 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                teza introductivă se înlocuiește cu următorul text:
                                                
                                                   „(1)   Până la 31 decembrie 2021 și, ulterior, din trei în trei ani, Comisia publică un raport general privind experiența dobândită ca urmare a funcționării Autorității și a procedurilor prevăzute în prezentul regulament. Respectivul raport evaluează, printre altele:”;
                                                
                                             
                                          
                                                (ii)
                                             
                                             
                                                la litera (a), teza introductivă și punctul (i) se înlocuiesc cu următorul text:
                                                
                                                            „(a)
                                                         
                                                         
                                                            eficacitatea și convergența practicilor de supraveghere realizate de autoritățile competente:
                                                            
                                                                        (i)
                                                                     
                                                                     
                                                                        independența autorităților competente și convergența standardelor echivalente guvernanței corporative;”;
                                                                     
                                                                  
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(g)
                                                         
                                                         
                                                            funcționarea Comitetului comun,”;
                                                         
                                                      
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   În raportul general menționat la alineatul (1) de la prezentul articol, Comisia, după consultarea tuturor autorităților și părților interesate relevante, efectuează o evaluare cuprinzătoare privind aplicarea articolului 9a.”;
                                    
                                 
                              
                  
         
            Articolul 3
            Modificarea Regulamentului (UE) nr. 1095/2010
            Regulamentul (UE) nr. 1095/2010 se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    alineatele (2) și (3) se înlocuiesc cu următorul text:
                                    
                                       „(2)   Autoritatea acționează în limitele competențelor care îi sunt conferite prin prezentul regulament și în limitele domeniului de aplicare al Directivelor 97/9/CE, 98/26/CE, 2001/34/CE, 2002/47/CE, 2004/109/CE, 2009/65/CE, al Directivei 2011/61/UE a Parlamentului European și a Consiliului (*39), al Regulamentului (CE) nr. 1060/2009, al Directivei 2014/65/UE a Parlamentului European și a Consiliului (*40), al Regulamentului (UE) 2017/1129 al Parlamentului European și al Consiliului (*41) precum și, în măsura în care aceste acte se aplică societăților care furnizează servicii de investiții sau organismelor de plasament colectiv care le comercializează unitățile de fond sau acțiunile și autorităților competente care le supraveghează, în limitele părților relevante ale Directivelor 2002/87/CE și 2002/65/CE, inclusiv ale tuturor directivelor, regulamentelor și deciziilor adoptate în baza acestor acte, precum și al oricărui alt act juridic cu caracter obligatoriu al Uniunii care conferă atribuții Autorității.
                                       Autoritatea contribuie la activitatea Autorității europene de supraveghere (Autoritatea bancară europeană), instituită prin Regulamentul (UE) nr. 1093/2010 al Parlamentului European și al Consiliului (*42), în ceea ce privește prevenirea utilizării sistemului financiar în scopul spălării banilor sau al finanțării terorismului în conformitate cu Directiva (UE) 2015/849 a Parlamentului European și a Consiliului (*43) și cu Regulamentul (UE) nr. 1093/2010. Autoritatea decide cu privire la acordul pe care trebuie să și-l dea în conformitate cu articolul 9a alineatul (9) din Regulamentul (UE) nr. 1093/2010.
                                    
                                    
                                       (3)   Autoritatea acționează în domeniul activităților participanților la piețele financiare în legătură cu aspecte care nu sunt abordate în mod direct în actele legislative menționate la alineatul (2), inclusiv aspecte de guvernanță corporativă, audit și raportare financiară, luând în considerare modele de afaceri sustenabile și integrarea factorilor de mediu, sociali și care țin de guvernanță, cu condiția ca astfel de acțiuni să fie necesare pentru asigurarea aplicării eficace și consecvente a actelor respective. În plus, Autoritatea ia măsurile adecvate în contextul ofertelor publice de cumpărare, al compensațiilor și decontărilor, precum și al chestiunilor privind produsele financiare derivate.
                                    
                                    
                                       (*39)  Directiva 2011/61/UE a Parlamentului European și a Consiliului din 8 iunie 2011 privind administratorii fondurilor de investiții alternative și de modificare a Directivelor 2003/41/CE și 2009/65/CE și a Regulamentelor (CE) nr. 1060/2009 și (UE) nr. 1095/2010 (JO L 174, 1.7.2011, p. 1)."
                        
                                    
                                       (*40)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349)."
                        
                                    
                                       (*41)  Regulamentul (UE) 2017/1129 al Parlamentului European și al Consiliului din 14 iunie 2017 privind prospectul care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată, și de abrogare a Directivei 2003/71/CE (JO L 168, 30.6.2017, p. 12)."
                        
                                    
                                       (*42)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12)."
                        
                                    
                                       (*43)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).”;"
                        
                                 
                              
                                    (b)
                                 
                                 
                                    se introduce următorul alineat:
                                    
                                       „(3a)   Prezentul regulament se aplică fără a aduce atingere altor acte ale Uniunii care conferă Autorității atribuții de autorizare sau de supraveghere și competențe corespunzătoare.”;
                                    
                                 
                              
                                    (c)
                                 
                                 
                                    alineatul (5) se modifică după cum urmează:
                                    
                                                (i)
                                             
                                             
                                                primul paragraf se modifică după cum urmează:
                                                
                                                            —
                                                         
                                                         
                                                            partea introductivă se înlocuiește cu următorul text:
                                                            
                                                               
                                                                  „(5)   Obiectivul Autorității este acela de a proteja interesul public prin contribuția la stabilitatea și eficacitatea sistemului financiar pe termen scurt, mediu și lung, pentru economia, cetățenii și întreprinderile Uniunii. Autoritatea contribuie, în limitele competențelor sale, la:”;
                                                               
                                                            
                                                         
                                                      
                                                            —
                                                         
                                                         
                                                            literele (e) și (f) se înlocuiesc cu următorul text:
                                                            
                                                                        „(e)
                                                                     
                                                                     
                                                                        asigurarea unei reglementări și supravegheri corespunzătoare cu privire la asumarea riscurilor de investiții și a altor riscuri;
                                                                     
                                                                  
                                                                        (f)
                                                                     
                                                                     
                                                                        îmbunătățirea protecției consumatorilor și a investitorilor;”;
                                                                     
                                                                  
                                                      
                                                            —
                                                         
                                                         
                                                            se adaugă următoarea literă:
                                                            
                                                                        „(g)
                                                                     
                                                                     
                                                                        îmbunătățirea convergenței în materie de supraveghere în cadrul pieței interne.”;
                                                                     
                                                                  
                                                      
                                          
                                                (ii)
                                             
                                             
                                                al doilea paragraf se înlocuiește cu următorul text:
                                                „În aceste scopuri, Autoritatea contribuie la asigurarea aplicării consecvente, eficiente și efective a actelor menționate la alineatul (2) de la prezentul articol, favorizează convergența în materie de supraveghere și, în conformitate cu articolul 16a, furnizează avize Parlamentului European, Consiliului și Comisiei.”;
                                             
                                          
                                                (iii)
                                             
                                             
                                                al patrulea paragraf se înlocuiește cu următorul text:
                                                „În îndeplinirea atribuțiilor sale, Autoritatea acționează independent, obiectiv și în mod nediscriminatoriu și transparent, în interesul Uniunii în ansamblu și respectă, ori de câte ori este cazul, principiul proporționalității. Autoritatea este ținută răspunzătoare, acționează cu integritate și se asigură că toate părțile interesate sunt tratate în mod echitabil.”;
                                             
                                          
                                                (iv)
                                             
                                             
                                                se adaugă următorul paragraf:
                                                „Conținutul și forma acțiunilor și ale măsurilor Autorității, în special ale ghidurilor, recomandărilor, avizelor, întrebărilor și răspunsurilor, proiectelor de standarde de reglementare și proiectelor de standarde de punere în aplicare, respectă pe deplin dispozițiile aplicabile din prezentul regulament și din actele legislative menționate la alineatul (2). În măsura în care acest lucru este permis și relevant în temeiul dispozițiilor respective, acțiunile și măsurile Autorității țin seama în mod corespunzător, în conformitate cu principiul proporționalității, de natura, amploarea și complexitatea riscurilor inerente activității unui participant la piața financiară, întreprinderi sau altei entități sau activități financiare care este afectată de acțiunile și măsurile Autorității.”;
                                             
                                          
                              
                                    (d)
                                 
                                 
                                    se adaugă următorul alineat:
                                    
                                       „(6)   Autoritatea instituie, ca parte integrantă a sa, un comitet care să-i furnizeze consultanță cu privire la modul în care, în deplină conformitate cu normele aplicabile, acțiunile și măsurile sale ar trebui să țină seama de diferențele specifice care predomină în sector, legate de natura, amploarea și complexitatea riscurilor, de modelele de afaceri și de practicile de afaceri, precum și de dimensiunea instituțiilor financiare și a piețelor, în măsura în care acești factori sunt relevanți în temeiul normelor avute în vedere.”
                                    
                                 
                              
                  
                        2.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea face parte dintr-un sistem european de supraveghere financiară (SESF). Obiectivul principal al SESF este de a asigura aplicarea corespunzătoare a normelor aplicabile sectorului financiar pentru a menține stabilitatea financiară, generând astfel încredere în sistemul financiar în ansamblu și asigurând o protecție eficace și suficientă pentru clienții serviciilor financiare.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   În conformitate cu principiul cooperării loiale menționat la articolul 4 alineatul (3) din Tratatul privind Uniunea Europeană (TUE), părțile la SESF cooperează, în spiritul încrederii și al unui deplin respect reciproc, în special pentru a asigura circulația unor informații pertinente și fiabile între ele și dinspre Autoritate către Parlamentul European, Consiliu și Comisie.”;
                                    
                                 
                              
                                    (c)
                                 
                                 
                                    la alineatul (5) se adaugă următorul paragraf:
                                    „Fără a aduce atingere competențelor naționale, trimiterile la supraveghere din prezentul regulament includ toate activitățile relevante pe care toate autoritățile competente trebuie să le efectueze în temeiul actelor legislative menționate la articolul 1 alineatul (2).”
                                 
                              
                  
                        3.
                     
                     
                        Articolul 3 se înlocuiește cu următorul text:
                        
                           „Articolul 3
                           Răspunderea autorităților
                           
                              (1)   Autoritățile menționate la articolul 2 alineatul (2) literele (a)-(d) răspund în fața Parlamentului European și a Consiliului.
                           
                           
                              (2)   În conformitate cu articolul 226 din TFUE, Autoritatea cooperează pe deplin cu Parlamentul European în cursul oricărei investigații desfășurate în temeiul respectivului articol.
                           
                           
                              (3)   Consiliul supraveghetorilor adoptă un raport anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.
                           
                           
                              (4)   La solicitarea Parlamentului European, președintele este audiat de Parlamentul European cu privire la performanțele Autorității. Cel puțin o dată pe an are loc o audiere. Președintele face o declarație în fața Parlamentului European și răspunde la orice întrebare adresată de membrii acestuia ori de câte ori i se solicită acest lucru.
                           
                           
                              (5)   Președintele prezintă Parlamentului European, la cerere și cu cel puțin 15 zile înainte de declarația menționată la alineatul (4), un raport scris privind activitățile Autorității.
                           
                           
                              (6)   În plus față de informațiile menționate la articolele 11-18 și la articolele 20 și 33, raportul include, de asemenea, orice informații relevante solicitate ad-hoc de Parlamentul European.
                           
                           
                              (7)   Autoritatea răspunde verbal sau în scris la orice întrebare care îi este adresată de Parlamentul European sau de Consiliu, în termen de cinci săptămâni de la primirea acesteia.
                           
                           
                              (8)   La cerere, președintele poartă discuții confidențiale, neconsemnate în scris, cu ușile închise cu președintele, vicepreședinții și coordonatorii comisiei competente a Parlamentului European. Toți participanții respectă obligațiile legate de secretul profesional.
                           
                           
                              (9)   Fără a aduce atingere obligațiilor de confidențialitate care decurg din participarea la forurile internaționale, Autoritatea informează Parlamentul European, la cerere, cu privire la contribuția sa la o reprezentare unitară, comună, consecventă și eficace a intereselor Uniunii în astfel de foruri internaționale.”
                           
                        
                     
                  
                        4.
                     
                     
                        La articolul 4 punctul 3, subpunctul (ii) se înlocuiește cu următorul text:
                        
                                    „(ii)
                                 
                                 
                                    în ceea ce privește Directiva 2002/65/CE, autoritățile și organele care au competența de a asigura respectarea cerințelor din directiva respectivă de către întreprinderile care furnizează servicii de investiții și de către organismele de plasament colectiv care le comercializează unitățile de fond sau acțiunile;”
                                 
                              
                  
                        5.
                     
                     
                        La articolul 7, se adaugă următorul alineat:
                        „Amplasarea sediului Autorității nu afectează îndeplinirea de către Autoritate a atribuțiilor și sarcinilor sale, organizarea structurii sale de guvernanță, funcționarea organizației sale principale sau finanțarea principală a activităților sale, permițând, în același timp, dacă este cazul, utilizarea în comun cu alte agenții ale Uniunii a serviciilor de suport administrativ și de gestionare a infrastructurilor care nu sunt legate de activitățile de bază ale Autorității.”
                     
                  
                        6.
                     
                     
                        Articolul 8 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            pe baza actelor legislative menționate la articolul 1 alineatul (2), de a contribui la elaborarea de standarde și practici comune de înaltă calitate în materie de reglementare și supraveghere, în special prin elaborarea de proiecte de standarde tehnice de reglementare și de punere în aplicare, ghiduri, recomandări și alte măsuri, inclusiv avize;”;
                                                         
                                                      
                                          
                                                (ii)
                                             
                                             
                                                se adaugă următoarea literă:
                                                
                                                            „(aa)
                                                         
                                                         
                                                            de a elabora și de a actualiza constant un manual de supraveghere al Uniunii referitor la supravegherea participanților la piața financiară din Uniune, care să stabilească cele mai bune practici, precum și metodologii și procese de înaltă calitate și să ia în considerare, printre altele, evoluția practicilor de afaceri și a modelelor de afaceri, precum și dimensiunea participanților la piața financiară și a piețelor;”;
                                                         
                                                      
                                          
                                                (iii)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            de a contribui la aplicarea consecventă a actelor juridice cu caracter obligatoriu ale Uniunii, în special prin sprijinirea unei culturi comune de supraveghere, garantarea unei aplicări consecvente, eficiente și eficace a actelor legislative menționate la articolul 1 alineatul (2), prevenirea arbitrajului de reglementare, favorizarea și monitorizarea independenței în materie de supraveghere, medierea și rezolvarea dezacordurilor între autoritățile competente, asigurarea unei supravegheri eficace și consecvente a participanților la piața financiară, precum și a unei funcționări coerente a colegiilor de supraveghere și luarea de măsuri, printre altele, în situații de urgență;”;
                                                         
                                                      
                                          
                                                (iv)
                                             
                                             
                                                literele (e)-(h) se înlocuiesc cu următorul text:
                                                
                                                            „(e)
                                                         
                                                         
                                                            de a organiza și a efectua evaluări inter pares ale autorităților competente și, în acest context, de a emite ghiduri și recomandări și de a identifica bune practici, în vederea îmbunătățirii consecvenței rezultatelor în materie de supraveghere;
                                                         
                                                      
                                                            (f)
                                                         
                                                         
                                                            de a monitoriza și de a evalua evoluțiile pieței în domeniile sale de competență, inclusiv, după caz, evoluția tendințelor în materie de servicii financiare inovatoare, luând în considerare în mod corespunzător evoluțiile legate de factorii de mediu, sociali și de guvernanță;
                                                         
                                                      
                                                            (g)
                                                         
                                                         
                                                            de a realiza analize ale pieței pentru a ajuta Autoritatea să își îndeplinească atribuțiile;
                                                         
                                                      
                                                            (h)
                                                         
                                                         
                                                            de a promova, dacă este cazul, protecția consumatorilor și a investitorilor, în special în ceea ce privește deficiențele într-un context transfrontalier și luând în considerare riscurile aferente;”;
                                                         
                                                      
                                          
                                                (v)
                                             
                                             
                                                se introduce următoarea literă:
                                                
                                                            „(ia)
                                                         
                                                         
                                                            de a contribui la stabilirea unei strategii comune a Uniunii privind datele financiare;”;
                                                         
                                                      
                                          
                                                (vi)
                                             
                                             
                                                se introduce următoarea literă:
                                                
                                                            „(ka)
                                                         
                                                         
                                                            de a publica pe site-ul său și de a actualiza periodic toate standardele tehnice de reglementare, standardele tehnice de punere în aplicare, ghidurile, recomandările și întrebările și răspunsurile pentru fiecare act legislativ menționat la articolul 1 alineatul (2), inclusiv prezentări generale referitoare la situația actuală a lucrărilor în curs și la planificarea calendarului pentru adoptarea proiectelor de standarde tehnice de reglementare și a proiectelor de standarde tehnice de punere în aplicare.”;
                                                         
                                                      
                                          
                                                (vii)
                                             
                                             
                                                litera (l) se elimină;
                                             
                                          
                              
                                    (b)
                                 
                                 
                                    se introduce următorul alineat:
                                    
                                       „(1a)   Atunci când își îndeplinește sarcinile în conformitate cu prezentul regulament, Autoritatea:
                                       
                                                   (a)
                                                
                                                
                                                   face uz de toate competențele de care dispune;
                                                
                                             
                                                   (b)
                                                
                                                
                                                   luând în considerare obiectivul de asigurare a siguranței și solidității participanților la piața financiară, ține seama pe deplin de diferitele tipuri, modele de afaceri și dimensiuni ale participanților la piața financiară; și
                                                
                                             
                                                   (c)
                                                
                                                
                                                   ține seama de inovațiile tehnologice, de modelele de afaceri inovatoare și sustenabile, precum și de integrarea factorilor de mediu, sociali și care țin de guvernanță.”;
                                                
                                             
                                 
                              
                                    (c)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                se adaugă următoarele litere:
                                                
                                                            „(ca)
                                                         
                                                         
                                                            de a emite recomandări, astfel cum se prevede la articolul 29a;” și
                                                         
                                                      
                                                            „(da)
                                                         
                                                         
                                                            de a emite avertismente în conformitate cu articolul 9 alineatul (3);”;
                                                         
                                                      
                                          
                                                (ii)
                                             
                                             
                                                litera (g) se înlocuiește cu următorul text:
                                                
                                                            „(g)
                                                         
                                                         
                                                            de a emite avize către Parlamentul European, Consiliu sau Comisie, astfel cum se prevede la articolul 16a;”;
                                                         
                                                      
                                          
                                                (iii)
                                             
                                             
                                                se introduc următoarele litere:
                                                
                                                            „(ga)
                                                         
                                                         
                                                            de a răspunde la întrebări, astfel cum se prevede la articolul 16b;
                                                         
                                                      
                                                            (gb)
                                                         
                                                         
                                                            de a lua măsuri în conformitate cu articolul 9a;”;
                                                         
                                                      
                                          
                              
                                    (d)
                                 
                                 
                                    se adaugă următorul alineat:
                                    
                                       „(3)   În îndeplinirea sarcinilor menționate la alineatul (1) și în exercitarea prerogativelor menționate la alineatul (2), Autoritatea acționează în temeiul și în limitele legii și acordă atenția cuvenită principiilor proporționalității, după caz, și al unei mai bune reglementări, inclusiv rezultatelor analizelor cost-beneficiu realizate în conformitate cu prezentul regulament.
                                       Consultările publice deschise menționate la articolele 10, 15, 16 și 16a se desfășoară pe o scară cât mai largă pentru a asigura o abordare incluzivă cu privire la toate părțile interesate și acordă părților interesate un termen rezonabil pentru a răspunde. Autoritatea publică un rezumat al contribuțiilor primite de la părțile interesate și o prezentare a modului în care informațiile și punctele de vedere obținute în urma consultărilor au fost utilizate în proiectul de standard tehnic de reglementare și în proiectul de standard tehnic de punere în aplicare.”
                                    
                                 
                              
                  
                        7.
                     
                     
                        Articolul 9 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            colectarea, analizarea și raportarea tendințelor de consum, cum ar fi evoluția în materie de costuri și cheltuieli ale serviciilor și ale produselor financiare cu amănuntul din statele membre;”;
                                                         
                                                      
                                          
                                                (ii)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            realizarea de evaluări tematice aprofundate ale comportamentului pe piață, creând o înțelegere comună a practicilor de piață în vederea identificării problemelor potențiale și a analizării impactului acestora;
                                                         
                                                      
                                                            (ab)
                                                         
                                                         
                                                            elaborarea unor indicatori ai riscului de retail pentru identificarea la timp a cauzelor potențiale ale prejudiciilor aduse consumatorilor și investitorilor;”;
                                                         
                                                      
                                          
                                                (iii)
                                             
                                             
                                                se adaugă următoarele litere:
                                                
                                                            „(e)
                                                         
                                                         
                                                            contribuții la menținerea unor condiții de concurență echitabile pe piața internă, în cadrul căreia consumatorii și alți utilizatori ai serviciilor financiare dispun de un acces echitabil la servicii și produse financiare;
                                                         
                                                      
                                                            (f)
                                                         
                                                         
                                                            coordonarea activităților de tip «client misterios» desfășurate de autoritățile competente, după caz.”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea monitorizează activitățile financiare noi și existente și poate adopta ghiduri și recomandări pentru a promova siguranța și soliditatea piețelor, precum și convergența și eficacitatea practicilor de reglementare și de supraveghere.”;
                                    
                                 
                              
                                    (c)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   Autoritatea instituie, ca parte integrantă a sa, un comitet pentru protecția consumatorilor și inovare financiară care reunește toate autoritățile competente relevante și autoritățile responsabile cu protecția consumatorilor, în vederea îmbunătățirii protecției consumatorilor, a realizării unei abordări coordonate a modului de reglementare și de supraveghere a activităților financiare noi sau inovatoare și în vederea formulării de opinii pe care Autoritatea să le prezinte Parlamentului European, Consiliului și Comisiei. Autoritatea cooperează strâns cu Comitetul european pentru protecția datelor instituit prin Regulamentul (UE) 2016/679 al Parlamentului European și al Consiliului (*44) pentru a evita suprapunerile, neconcordanțele și insecuritatea juridică în sfera protecției datelor. Autoritatea poate invita, de asemenea, și autoritățile naționale de protecție a datelor ca observatori în cadrul comitetului.
                                    
                                    
                                       (5)   Autoritatea poate interzice sau restricționa temporar comercializarea, distribuirea sau vânzarea anumitor produse, instrumente sau activități financiare care au potențialul de a cauza prejudicii financiare semnificative clienților sau consumatorilor sau amenință buna funcționare și integritatea piețelor financiare sau stabilitatea întregului sistem financiar din Uniune sau a unei părți a acestuia în cazurile specificate în actele legislative menționate la articolul 1 alineatul (2) și în condițiile prevăzute în respectivele acte, sau dacă acest lucru este necesar într-o situație de urgență în conformitate cu articolul 18 și în condițiile prevăzute în respectivul articol.
                                       Autoritatea își revizuiește decizia menționată la primul paragraf la intervale corespunzătoare și cel puțin o dată la șase luni. În urma a cel puțin două reînnoiri consecutive și pe baza unei analize adecvate care vizează evaluarea impactului asupra clientului sau asupra consumatorului, Autoritatea poate lua o decizie cu privire la reînnoirea anuală a interdicției.
                                       Statele membre pot solicita Autorității să își reanalizeze decizia. În acest caz, Autoritatea decide în conformitate cu procedura prevăzută la articolul 44 alineatul (1) paragraful al doilea dacă își menține sau nu decizia.
                                       Autoritatea poate analiza, de asemenea, necesitatea de a interzice sau de a restricționa anumite tipuri de activități sau practici financiare și, dacă acest lucru este necesar, poate informa Comisia și autoritățile competente pentru a facilita adoptarea unor astfel de interdicții sau restricții.
                                    
                                    
                                       (*44)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).”"
                        
                                 
                              
                  
                        8.
                     
                     
                        Se introduce următorul articol:
                        
                           „Articolul 9a
                           Scrisori de neintervenție
                           
                              (1)   Autoritatea ia măsurile menționate la alineatul (2) din prezentul articol numai în situații excepționale, în cazul în care consideră că este probabil ca aplicarea unuia dintre actele legislative menționate la articolul 1 alineatul (2) sau a oricărui act delegat sau de punere în aplicare bazat pe respectivele acte legislative să ridice probleme semnificative, dintr-unul din următoarele motive:
                              
                                          (a)
                                       
                                       
                                          Autoritatea consideră că dispozițiile cuprinse în actul respectiv pot intra în conflict direct cu un alt act relevant;
                                       
                                    
                                          (b)
                                       
                                       
                                          în cazul în care actul este unul dintre actele legislative menționate la articolul 1 alineatul (2), absența actelor delegate sau a actelor de punere în aplicare care să completeze sau să detalieze actul în cauză ar ridica îndoieli legitime cu privire la consecințele juridice care decurg din actul legislativ sau din aplicarea corespunzătoare a acestuia;
                                       
                                    
                                          (c)
                                       
                                       
                                          absența ghidurilor și a recomandărilor menționate la articolul 16 ar genera dificultăți practice în ceea ce privește aplicarea actului legislativ relevant.
                                       
                                    
                           
                              (2)   În cazurile menționate la alineatul (1), Autoritatea transmite autorităților competente și Comisiei, în scris, o prezentare detaliată a problemelor pe care le-a constatat.
                              În cazurile menționate la alineatul (1) literele (a) și (b), Autoritatea prezintă Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei, conform aprecierii Autorității. Autoritatea își publică avizul.
                              În cazul menționat la alineatul (1) litera (c) de la prezentul articol, Autoritatea evaluează cât mai curând posibil necesitatea adoptării de ghiduri sau recomandări relevante, în conformitate cu articolul 16.
                              Autoritatea acționează cu promptitudine, în special pentru a contribui la prevenirea problemelor menționate la alineatul (1), ori de câte ori este posibil.
                           
                           
                              (3)   Atunci când este necesar în cazurile menționate la alineatul (1) și până la adoptarea și aplicarea noilor măsuri pe baza acțiunilor prevăzute la alineatul (2), Autoritatea emite avize cu privire la dispozițiile specifice ale actelor menționate la alineatul (1), în vederea promovării unor practici consecvente, eficiente și eficace de supraveghere și de asigurare a respectării legislației, precum și a unei aplicări comune, uniforme și unitare a dreptului Uniunii.
                           
                           
                              (4)   În cazul în care, pe baza informațiilor primite, în special de la autoritățile competente, Autoritatea consideră că oricare dintre actele legislative menționate la articolul 1 alineatul (2) sau orice act delegat sau de punere în aplicare bazat pe respectivele acte legislative ridică probleme excepționale semnificative referitoare la încrederea pieței, protecția consumatorilor, a clienților sau a investitorilor, buna funcționare și integritatea piețelor financiare sau a piețelor de mărfuri sau stabilitatea întregului sistem financiar din Uniune sau a unei părți a acestuia, aceasta transmite fără întârziere nejustificată autorităților competente și Comisiei, în scris, o prezentare detaliată a problemelor pe care le-a constatat. Autoritatea poate prezenta Comisiei un aviz cu privire la orice acțiune pe care o consideră adecvată, sub forma unei noi propuneri legislative sau a unei propuneri pentru un nou act delegat sau de punere în aplicare, precum și cu privire la caracterul urgent al problemei. Autoritatea își publică avizul.”
                           
                        
                     
                  
                        9.
                     
                     
                        Articolul 10 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(1)   În cazul în care Parlamentul European și Consiliul deleagă Comisiei competența de a adopta standarde tehnice de reglementare, prin intermediul actelor delegate, în conformitate cu articolul 290 din TFUE, pentru a asigura o armonizare unitară în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de reglementare. Autoritatea înaintează proiectele sale de standarde tehnice de reglementare Comisiei spre adoptare. În același timp, Autoritatea transmite respectivele proiecte de standarde tehnice de reglementare Parlamentului European și Consiliului spre informare.”;
                                                
                                             
                                          
                                                (ii)
                                             
                                             
                                                al treilea paragraf se înlocuiește cu următorul text:
                                                „Înainte de a înainta Comisiei proiectele de standarde tehnice de reglementare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Autoritatea solicită, de asemenea, opinia Grupului părților interesate din domeniul valorilor mobiliare și piețelor menționat la articolul 37.”;
                                             
                                          
                                                (iii)
                                             
                                             
                                                al patrulea paragraf se elimină;
                                             
                                          
                                                (iv)
                                             
                                             
                                                al cincilea și al șaselea paragraf se înlocuiesc cu următorul text:
                                                „În termen de trei luni de la primirea unui proiect de standard tehnic de reglementare, Comisia decide cu privire la adoptarea acestuia. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de reglementare doar parțial sau cu modificări atunci când acest lucru este impus de interesele Uniunii.
                                                În cazul în care intenționează să nu adopte un proiect de standard tehnic de reglementare sau să îl adopte parțial sau cu modificări, Comisia retrimite Autorității proiectul de standard tehnic de reglementare, explicând de ce nu îl adoptă sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de reglementare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.”;
                                             
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   În cazul în care Autoritatea nu a transmis un proiect de standard tehnic de reglementare în termenul stabilit în actele legislative menționate la articolul 1 alineatul (2), Comisia poate solicita un astfel de proiect și stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (c)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de reglementare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de reglementare în cauză sau cu gradul specific de urgență al situației. Comisia solicită, de asemenea, avizul Grupului părților interesate din domeniul valorilor mobiliare și piețelor menționat la articolul 37.”;
                                 
                              
                                    (d)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de reglementare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de reglementare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        10.
                     
                     
                        La articolul 13 alineatul (1), al doilea paragraf se elimină.
                     
                  
                        11.
                     
                     
                        Articolul 15 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În cazul în care Parlamentul European și Consiliul conferă competențe de executare Comisiei pentru a adopta standarde tehnice de punere în aplicare, prin intermediul unor acte de punere în aplicare, în conformitate cu articolul 291 din TFUE, în domeniile prevăzute în mod expres în actele legislative menționate la articolul 1 alineatul (2) din prezentul regulament, Autoritatea poate elabora proiecte de standarde tehnice de punere în aplicare. Standardele tehnice de punere în aplicare sunt tehnice, nu implică decizii strategice sau opțiuni de politică publică, iar conținutul lor are scopul de a stabili condițiile de punere în aplicare a actelor în cauză. Autoritatea înaintează proiectele sale de standarde tehnice de punere în aplicare Comisiei spre adoptare. În același timp, Autoritatea transmite respectivele standarde tehnice Parlamentului European și Consiliului spre informare.
                                       Înainte de a înainta Comisiei proiectele de standarde tehnice de punere în aplicare, Autoritatea organizează consultări publice deschise cu privire la acestea și analizează eventualele costuri și beneficii aferente, cu excepția cazului în care astfel de consultări și analize sunt puternic disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Autoritatea solicită, de asemenea, opinia Grupului părților interesate din domeniul valorilor mobiliare și piețelor menționat la articolul 37.
                                       În termen de trei luni de la primirea unui proiect de standard tehnic de punere în aplicare, Comisia decide cu privire la adoptarea acestuia. Comisia poate prelungi acest termen cu o lună. Comisia informează Parlamentul European și Consiliul în timp util dacă adoptarea nu se poate realiza în termenul de trei luni. Comisia poate adopta proiectul de standard tehnic de punere în aplicare doar parțial sau cu modificări atunci când acest lucru este impus de interesele Uniunii.
                                       În cazul în care intenționează să nu adopte un proiect de standard tehnic de punere în aplicare sau să îl adopte parțial sau cu modificări, Comisia îl retrimite Autorității, explicând de ce nu intenționează să îl adopte sau explicând motivele pentru care au fost efectuate modificări. Comisia transmite o copie a scrisorii sale Parlamentului European și Consiliului. În termen de șase săptămâni, Autoritatea poate modifica proiectul de standard tehnic de punere în aplicare pe baza modificărilor propuse de Comisie și îl poate retransmite Comisiei sub forma unui aviz formal. Autoritatea transmite o copie a acestui aviz formal Parlamentului European și Consiliului.
                                       În cazul în care, la expirarea termenului de șase săptămâni menționat la al patrulea paragraf, Autoritatea nu a înaintat un proiect de standard tehnic de punere în aplicare modificat sau a înaintat un proiect de standard tehnic de punere în aplicare care este modificat într-un mod care nu corespunde modificărilor propuse de Comisie, Comisia poate adopta standardul tehnic de punere în aplicare cu modificările pe care le consideră relevante sau îl poate respinge.
                                       Comisia nu poate să modifice conținutul unui proiect de standard tehnic de punere în aplicare întocmit de Autoritate fără a se coordona în prealabil cu Autoritatea, astfel cum se prevede în prezentul articol.
                                    
                                    
                                       (2)   În cazul în care Autoritatea nu a transmis un proiect de standard tehnic de punere în aplicare în termenul stabilit în actele legislative menționate la articolul 1 alineatul (2), Comisia poate stabili un nou termen pentru aceasta. Autoritatea informează în timp util Parlamentul European, Consiliul și Comisia cu privire la faptul că nu va respecta noul termen.”;
                                    
                                 
                              
                                    (b)
                                 
                                 
                                    la alineatul (3), al doilea paragraf se înlocuiește cu următorul text:
                                    „Comisia organizează consultări publice deschise cu privire la proiectele de standarde tehnice de punere în aplicare și analizează eventualele costuri și beneficii aferente, cu excepția cazului în care astfel de consultări și analize sunt disproporționate în raport cu domeniul de aplicare și cu impactul proiectelor de standarde tehnice de punere în aplicare în cauză sau cu gradul specific de urgență al situației. Autoritatea solicită, de asemenea, opinia Grupului părților interesate din domeniul valorilor mobiliare și piețelor menționat la articolul 37.”;
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   Standardele tehnice de punere în aplicare sunt adoptate prin intermediul unor regulamente sau decizii. În titlul unor astfel de regulamente sau decizii figurează cuvintele «standard tehnic de punere în aplicare». Standardele respective se publică în Jurnalul Oficial al Uniunii Europene și intră în vigoare la data prevăzută în cuprinsul lor.”
                                    
                                 
                              
                  
                        12.
                     
                     
                        Articolul 16 se modifică după cum urmează:
                        
                                    (a)
                                 
                                 
                                    alineatele (1) și (2) se înlocuiesc cu următorul text:
                                    
                                       „(1)   În scopul stabilirii de practici unitare, eficiente și eficace în materie de supraveghere în cadrul SESF, și al garantării aplicării comune, uniforme și coerente a dreptului Uniunii, Autoritatea emite ghiduri adresate tuturor autorităților competente sau tuturor participanților la piața financiară și emite recomandări adresate uneia sau mai multor autorități competente sau unuia sau mai mulți participanți la piața financiară.
                                       Ghidurile și recomandările respectă cu delegările de competențe conferite prin actele legislative menționate la articolul 1 alineatul (2) sau în prezentul articol.
                                    
                                    
                                       (2)   Autoritatea organizează, după caz, consultări publice deschise cu privire la ghidurile și recomandările pe care le emite și analizează eventualele costuri și beneficii aferente emiterii unor astfel de ghiduri și recomandări. Aceste consultări și analize sunt proporționale în raport cu domeniul de aplicare, natura și impactul ghidurilor sau recomandărilor. Autoritatea solicită, de asemenea, după caz, opinia Grupului părților interesate din domeniul valorilor mobiliare și piețelor menționat la articolul 37. Autoritatea prezintă justificări în cazul în care nu realizează consultări publice deschise sau nu solicită opinia Grupului părților interesate din domeniul valorilor mobiliare și piețelor.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(2a)   Ghidurile și recomandările nu se limitează la simpla menționare sau reproducere a elementelor actelor legislative. Înainte de a emite un nou ghid sau o nouă recomandare, Autoritatea revizuiește mai întâi ghidurile și recomandările existente, pentru a evita orice suprapunere.”;
                                    
                                 
                              
                                    (c)
                                 
                                 
                                    alineatul (4) se înlocuiește cu următorul text:
                                    
                                       „(4)   În raportul menționat la articolul 43 alineatul (5), Autoritatea informează Parlamentul European, Consiliul și Comisia cu privire la ghidurile și recomandările care au fost emise.”
                                    
                                 
                              
                  
                        13.
                     
                     
                        Se introduc următoarele articole:
                        
                           „Articolul 16a
                           Avize
                           
                              (1)   La solicitarea Parlamentului European, a Consiliului sau a Comisiei sau din proprie inițiativă, Autoritatea poate emite avize destinate Parlamentului European, Consiliului și Comisiei privind toate aspectele referitoare la domeniul său de competență.
                           
                           
                              (2)   Solicitarea menționată la alineatul (1) poate include o consultare publică sau o analiză tehnică.
                           
                           
                              (3)   În ceea ce privește evaluarea prudențială a fuziunilor și achizițiilor care intră în domeniul de aplicare al Directivei 2014/65/UE și care, în conformitate cu directiva respectivă, necesită consultarea dintre autoritățile competente din două sau mai multe state membre, Autoritatea poate emite și publica, la solicitarea uneia dintre autoritățile competente în cauză, un aviz cu privire la o evaluare prudențială, mai puțin în raport cu criteriile prevăzute la articolul 13 alineatul (1) litera (e) din Directiva 2014/65/UE. Avizul se emite prompt și în orice caz înainte de expirarea perioadei de evaluare în conformitate cu Directiva 2014/65/UE.
                           
                           
                              (4)   La solicitarea Parlamentului European, a Consiliului sau a Comisiei, Autoritatea poate să ofere consultanță tehnică Parlamentului European, Consiliului și Comisiei în domeniile prevăzute în actele legislative menționate la articolul 1 alineatul (2).
                           
                        
                        
                           Articolul 16b
                           Întrebări și răspunsuri
                           
                              (1)   Fără a aduce atingere alineatului (5) de la prezentul articol, pentru aplicarea practică sau punerea în aplicare a dispozițiilor din actele legislative menționate la articolul 1 alineatul (2) sau din actele delegate și de punere în aplicare conexe, din ghidurile și recomandările adoptate în temeiul respectivelor acte legislative, orice persoană fizică sau juridică, inclusiv autoritățile competente și instituțiile și organele Uniunii, pot adresa o întrebare Autorității în orice limbă oficială a Uniunii.
                              Înainte de a adresa o întrebare Autorității, participanții la piețele financiare analizează dacă trebuie să adreseze prima dată întrebarea autorității lor competente.
                              Înainte de a publica răspunsurile la întrebările admisibile, Autoritatea poate solicita clarificări suplimentare cu privire la întrebările adresate de persoana fizică sau juridică menționată la prezentul alineat.
                           
                           
                              (2)   Răspunsurile autorității la întrebările menționate la alineatul (1) nu au caracter obligatoriu. Răspunsurile sunt disponibile cel puțin în limba în care a fost prezentată întrebarea.
                           
                           
                              (3)   Autoritatea instituie și întreține un instrument găzduit și pus la dispoziție pe site-ul său pentru transmiterea de întrebări și pentru publicarea în timp util atât a tuturor întrebărilor primite, cât și a tuturor răspunsurilor la toate întrebările admisibile, în conformitate cu alineatul (1), cu excepția cazului în care o astfel de publicare este în conflict cu interesul legitim al persoanelor implicate sau ar presupune riscuri la adresa stabilității sistemului financiar. Autoritatea poate respinge întrebările la care nu intenționează să răspundă. Întrebările respinse sunt publicate de Autoritate pe site-ul său pentru o perioadă de două luni.
                           
                           
                              (4)   Trei membri cu drept de vot ai consiliului supraveghetorilor pot solicita consiliului supraveghetorilor să decidă în temeiul articolului 44 în legătură cu abordarea chestiunii admisibilității întrebării în sensul alineatului (1) din prezentul articol în cadrul unor ghiduri, în temeiul articolului 16, cu solicitarea de opinii din partea Grupului părților interesate menționat la articolul 37, cu revizuirea întrebărilor și răspunsurilor la intervale corespunzătoare, cu organizarea de consultări publice sau cu analiza costurilor și beneficiilor potențiale asociate. Aceste consultări și analize sunt proporționale în raport cu domeniul de aplicare, natura și impactul proiectului de întrebări și răspunsuri în cauză sau cu gradul specific de urgență al chestiunii. Atunci când este implicat Grupul părților interesate menționat la articolul 37, se aplică o obligație de confidențialitate.
                           
                           
                              (5)   Autoritatea înaintează Comisiei întrebările care necesită interpretarea dreptului Uniunii. Autoritatea publică orice răspuns furnizat de Comisie.”
                           
                        
                     
                  
                        14.
                     
                     
                        Articolul 17 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(2)   La solicitarea uneia sau mai multor autorități competente, a Parlamentului European, a Consiliului, a Comisiei, a Grupului părților interesate din domeniul valorilor mobiliare și piețelor sau din proprie inițiativă, inclusiv în situațiile în care se bazează pe informații bine argumentate provenind de la persoane fizice sau juridice și după ce a informat autoritatea competentă vizată, Autoritatea descrie modalitatea în care intenționează să procedeze în cauză și, după caz, investighează presupusa încălcare sau neaplicare a dreptului Uniunii.”;
                                                
                                             
                                          
                                                (ii)
                                             
                                             
                                                se adaugă următoarele paragrafe:
                                                „Fără a aduce atingere competențelor prevăzute la articolul 35, Autoritatea poate adresa în mod direct, după ce a informat autoritatea competentă în cauză, o solicitare de informații bine întemeiată și motivată altor autorități competente ori de câte ori solicitarea de informații de la autoritatea competentă în cauză s-a dovedit sau este considerată a fi insuficientă pentru a obține informațiile considerate necesare în vederea investigării unei presupuse încălcări sau neaplicări a dreptului Uniunii.
                                                Destinatarul unei astfel de solicitări furnizează Autorității informații clare, exacte și complete, fără întârzieri nejustificate.”;
                                             
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Fără a aduce atingere competențelor conferite în temeiul prezentului regulament și înainte de a emite o recomandare, astfel cum se prevede la alineatul (3), Autoritatea colaborează cu autoritatea competentă în cauză, în cazul în care consideră că o astfel de colaborare este adecvată pentru soluționarea unei încălcări a dreptului Uniunii, în încercarea de a ajunge la un acord cu privire la acțiunile necesare pentru ca autoritatea competentă să respecte dreptul Uniunii.”;
                                    
                                 
                              
                                    (c)
                                 
                                 
                                    alineatele (6) și (7) se înlocuiesc cu următorul text:
                                    
                                       „(6)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă avizul formal menționat la alineatul (4) de la prezentul articol în termenul menționat în acesta și când este necesară remedierea promptă a nerespectării în vederea menținerii sau restabilirii condițiilor neutre de concurență de pe piață sau în vederea garantării bunei funcționări și a integrității sistemului financiar, Autoritatea poate adopta, în cazul în care cerințele relevante prevăzute de actele legislative menționate la articolul 1 alineatul (2) din prezentul regulament sunt direct aplicabile participanților la piețele financiare, o decizie individuală adresată unui participant la piețele financiare prin care i se solicită să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.
                                       Decizia Autorității trebuie să fie conformă cu avizul formal emis de Comisie în temeiul alineatul (4).
                                    
                                    
                                       (7)   Deciziile adoptate în conformitate cu alineatul (6) prevalează asupra oricărei decizii adoptate anterior de autoritățile competente cu privire la aceeași chestiune.
                                       Atunci când adoptă o măsură în legătură cu chestiuni care fac obiectul unui aviz formal în temeiul alineatului (4) sau al unei decizii în temeiul alineatului (6), autoritățile competente respectă avizul formal sau decizia corespunzătoare, după caz.”;
                                    
                                 
                              
                  
                        15.
                     
                     
                        Se introduce următorul articol:
                        
                           „Articolul 17a
                           Protecția avertizorilor de integritate
                           
                              (1)   Autoritatea instituie canale speciale de raportare pentru primirea și gestionarea informațiilor furnizate de o persoană fizică sau juridică ce efectuează raportarea cu privire la cazuri efective sau potențiale de încălcări, de abuz de drept sau de neaplicare a dreptului Uniunii.
                           
                           
                              (2)   Persoanele fizice sau juridice care raportează prin intermediul acestor canale sunt protejate împotriva represaliilor în conformitate cu Directiva (UE) 2019/1937 a Parlamentului European și a Consiliului (*45), dacă este cazul.
                           
                           
                              (3)   Autoritatea se asigură că informațiile pot fi transmise în mod anonim sau în condiții de confidențialitate, și în siguranță. Dacă Autoritatea consideră că informațiile prezentate conțin dovezi sau elemente importante care indică o încălcare semnificativă, Autoritatea oferă feedback avertizorului de integritate.
                           
                        
                        
                           (*45)  Directiva (UE) 2019/1937 a Parlamentului European și a Consiliului din 23 octombrie 2019 privind protecția persoanelor care raportează încălcări ale dreptului Uniunii (JO L 305, 26.11.2019, p. 17).”"
                        
                     
                  
                        16.
                     
                     
                        La articolul 18, alineatul (3) se înlocuiește cu următorul text:
                        
                           „(3)   În cazul în care Consiliul a adoptat o decizie în temeiul alineatului (2) de la prezentul articol și în situații excepționale, când în care sunt necesare măsuri coordonate ale autorităților competente pentru a reacționa la evoluții nefavorabile care pot periclita grav buna funcționare și integritatea piețelor financiare sau stabilitatea, în totalitate sau în parte, a sistemului financiar din Uniune, sau protecția clienților și a investitorilor, Autoritatea poate adopta decizii individuale prin care să oblige autoritățile competente să ia măsurile necesare în conformitate cu actele legislative menționate la articolul 1 alineatul (2) pentru a aborda astfel de evoluții, asigurând îndeplinirea de către participanții la piețele financiare și autoritățile competente a cerințelor prevăzute în respectivele acte legislative.”
                        
                     
                  
                        17.
                     
                     
                        Articolul 19 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   În cazurile specificate în actele legislative menționate la articolul 1 alineatul (2) și fără a aduce atingere competențelor prevăzute la articolul 17, Autoritatea poate acorda asistență autorităților competente pentru a se ajunge la un acord în conformitate cu procedura stabilită la alineatele (2)-(4) din prezentul articol, în oricare dintre următoarele circumstanțe:
                                       
                                                   (a)
                                                
                                                
                                                   la solicitarea uneia sau mai multor autorități competente implicate, în cazul în care o autoritate competentă nu este de acord cu procedura sau cu conținutul unei acțiuni, al unei acțiuni propuse sau cu lipsa de acțiune a unei alte autorități competente;
                                                
                                             
                                                   (b)
                                                
                                                
                                                   în cazurile în care actele legislative menționate la articolul 1 alineatul (2) prevăd că Autoritatea poate să acorde sprijin, din proprie inițiativă, dacă, din motive obiective, poate fi constatat un dezacord între autoritățile competente.
                                                
                                             În cazurile în care actele legislative menționate la articolul 1 alineatul (2) dispun adoptarea unei decizii comune de către autoritățile competente și dacă, în conformitate cu actele respective, Autoritatea poate să acorde sprijin, din proprie inițiativă, pentru ajungerea la un acord în conformitate cu procedura stabilită la alineatele (2)-(4) din prezentul articol, autorităților competente în cauză, este prezumată existența unui dezacord în absența unei decizii comune din partea autorităților respective în termenele prevăzute în actele respective.”;
                                    
                                 
                              
                                    (b)
                                 
                                 
                                    se introduc următoarele alineate:
                                    
                                       „(1a)   Autoritățile competente în cauză informează fără întârziere nejustificată Autoritatea că nu s-a ajuns la un acord în următoarele cazuri:
                                       
                                                   (a)
                                                
                                                
                                                   în cazul în care în actele legislative menționate la articolul 1 alineatul (2) a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               termenul respectiv a expirat; sau
                                                            
                                                         
                                                               (ii)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord;
                                                            
                                                         
                                             
                                                   (b)
                                                
                                                
                                                   în cazul în care în actele legislative menționate la articolul 1 alineatul (2) nu a fost prevăzut un termen pentru ajungerea la un acord între autoritățile competente și se produce oricare dintre situațiile următoare:
                                                   
                                                               (i)
                                                            
                                                            
                                                               cel puțin două dintre autoritățile competente în cauză consideră, din motive obiective, că există un dezacord; sau
                                                            
                                                         
                                                               (ii)
                                                            
                                                            
                                                               au trecut două luni de la data primirii de către o autoritate competentă a unei solicitări din partea altei autorități competente de a lua anumite măsuri pentru a respecta actele respective, iar autoritatea căreia i-a fost adresată solicitarea încă nu a adoptat o decizie care să răspundă acestei solicitări.
                                                            
                                                         
                                             
                                    
                                       (1b)   Președintele analizează dacă Autoritatea ar trebui să acționeze în conformitate cu alineatul (1). În cazul în care intervenția este din inițiativa proprie a Autorității, Autoritatea informează autoritățile competente în cauză cu privire la decizia sa referitoare la intervenție.
                                       În așteptarea deciziei Autorității, în conformitate cu procedura prevăzută la articolul 44 alineatul (4), în cazul în care pentru actele legislative menționate la articolul 1 alineatul (2) este necesară adoptarea unei decizii comune, toate autoritățile competente implicate în adoptarea deciziei comune amână deciziile lor individuale. În cazul în care autoritatea decide să acționeze, toate autoritățile competente implicate în decizia comună își amână deciziile proprii până la încheierea procedurii prevăzute la alineatele (2) și (3) din prezentul articol.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   În cazul în care autoritățile competente în cauză nu reușesc să ajungă la un acord în cadrul fazei de conciliere menționate la alineatul (2), Autoritatea poate lua o decizie prin care să solicite autorităților respective să ia anumite măsuri sau să se abțină de la anumite măsuri pentru a soluționa problema, și să asigure respectarea dreptului Uniunii. Decizia Autorității este obligatorie pentru autoritățile competente în cauză. Decizia Autorității poate solicita autorităților competente să revoce sau să modifice o decizie pe care au adoptat-o sau să facă uz de competențele de care dispun în temeiul dreptului relevant al Uniunii.”;
                                    
                                 
                              
                                    (d)
                                 
                                 
                                    se introduce următorul alineat:
                                    
                                       „(3a)   Autoritatea informează autoritățile competente în cauză cu privire la încheierea procedurilor menționate la alineatele (2) și (3) și, dacă este cazul, cu privire la decizia luată în temeiul alineatului (3).”;
                                    
                                 
                              
                                    (e)
                                 
                                 
                                    alineatul (4) se înlocuiește cu următorul text:
                                    
                                       „(4)   Fără a aduce atingere competențelor care îi revin Comisiei în temeiul articolului 258 din TFUE, atunci când o autoritate competentă nu respectă decizia Autorității, nereușind astfel să asigure că un participant la piețele financiare respectă cerințele care îi sunt direct aplicabile în temeiul actelor legislative menționate la articolul 1 alineatul (2) din prezentul regulament, Autoritatea poate adopta o decizie individuală adresată respectivului participant la piețele financiare prin care să-i solicite acestuia să ia toate măsurile necesare pentru a se conforma obligațiilor sale în temeiul dreptului Uniunii, inclusiv încetarea oricărei practici.”;
                                    
                                 
                              
                  
                        18.
                     
                     
                        Articolul 21 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea promovează și monitorizează, în limitele competențelor sale, funcționarea eficientă, eficace și unitară a colegiilor de supraveghere atunci când acestea sunt înființate prin actele legislative menționate la articolul 1 alineatul (2) și promovează aplicarea unitară și coerentă a dreptului Uniunii de către colegiile de supraveghere. În scopul asigurării convergenței celor mai bune practici în materie de supraveghere, Autoritatea promovează planuri comune de supraveghere și verificări comune, iar personalul Autorității este membru cu drepturi depline al colegiilor de supraveghere și, ca atare, are posibilitatea de a participa la activitățile colegiilor de supraveghere, inclusiv inspecții la fața locului efectuate în comun de două sau mai multe autorități competente.”;
                                    
                                 
                              
                                    (b)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                
                                                   „(2)   Autoritatea are un rol de coordonare în garantarea unei funcționări consecvente și coerente a colegiilor de supraveghere pentru instituțiile transfrontaliere din Uniune, ținând seama de riscul sistemic prezentat de participanții la piețele financiare, menționat la articolul 23, și convoacă, dacă este cazul, o reuniune a unui colegiu.”;
                                                
                                             
                                          
                                                (ii)
                                             
                                             
                                                la al treilea paragraf, litera (b) se înlocuiește cu următorul text:
                                                
                                                            „(b)
                                                         
                                                         
                                                            să inițieze și să coordoneze exerciții de simulare a crizelor la nivelul Uniunii, în conformitate cu articolul 32, pentru a evalua reziliența participanților la piețele financiare astfel cum se menționează la articolul 23, în special riscul sistemic prezentat de participanții la piețele financiare, la evoluțiile negative ale pieței, precum și să evalueze potențialul de creștere a riscului sistemic prezentat de participanții-cheie la piețele financiare în situații de criză, asigurând aplicarea unei metodologii consecvente la nivel național pentru aceste exerciții și, după caz, să adreseze o recomandare autorității competente în vederea corectării aspectelor identificate în cadrul exercițiului de simulare a crizelor, inclusiv o recomandare privind efectuarea unor evaluări specifice, aceasta poate recomanda autorităților competente să efectueze inspecții la fața locului și poate participa la astfel de inspecții pentru a asigura comparabilitatea și fiabilitatea metodelor, practicilor și rezultatelor evaluărilor efectuate la nivelul Uniunii;”;
                                                         
                                                      
                                          
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Autoritatea poate elabora proiecte de standarde tehnice de reglementare și standarde tehnice de punere în aplicare în conformitate cu delegările de competențe prevăzute în actele legislative menționate la articolul 1 alineatul (2), în conformitate cu articolele 10-15, pentru a asigura condiții uniforme de aplicare în ceea ce privește dispozițiile referitoare la funcționarea operațională a colegiilor de supraveghere. Autoritatea poate emite ghiduri și recomandări în conformitate cu articolul 16 pentru a promova convergența activităților de supraveghere și a bunelor practici care au fost adoptate de colegiile de supraveghere.”
                                    
                                 
                              
                  
                        19.
                     
                     
                        Articolul 22 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Dispoziții generale privind riscul sistemic”;
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   La solicitarea uneia sau a mai multor autorități competente, a Parlamentului European, a Consiliului ori a Comisiei sau din proprie inițiativă, Autoritatea poate desfășura o investigație pentru un anumit tip de activitate financiară sau tip de produs sau tip de conduită pentru a evalua amenințările potențiale la adresa integrității piețelor financiare sau a stabilității sistemului financiar sau a protecției clienților sau investitorilor.
                                       În urma unei investigații efectuate în temeiul primului paragraf, consiliul supraveghetorilor poate formula recomandări corespunzătoare adresate autorităților competente vizate privind măsurile necesare.
                                       În aceste scopuri, Autoritatea poate face uz de competențele care îi sunt conferite în temeiul prezentului regulament, inclusiv în temeiul articolului 35.”
                                    
                                 
                              
                  
                        20.
                     
                     
                        La articolul 23, alineatul (1) se înlocuiește cu următorul text:
                        
                           „(1)   În consultare cu CERS, Autoritatea elaborează criterii de identificare și de măsurare a riscului sistemic și un sistem corespunzător de simulare de criză care să includă o evaluare a potențialului de creștere a riscului sistemic prezentat de participanții la piețele financiare sau cu care se pot confrunta aceștia în situații de criză, inclusiv a potențialului risc sistemic legat de mediu. Participanții la piața financiară care pot prezenta un risc sistemic sunt supuse unei supravegheri consolidate și, după caz, planurilor de redresare și de rezoluție menționate la articolul 25.”
                        
                     
                  
                        21.
                     
                     
                        La articolul 27 alineatul (2), al doilea paragraf se elimină.
                     
                  
                        22.
                     
                     
                        Articolul 29 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                se introduc următoarele litere:
                                                
                                                            „(aa)
                                                         
                                                         
                                                            stabilirea de priorități strategice de supraveghere ale Uniunii în conformitate cu articolul 29a;
                                                         
                                                      
                                                            (ab)
                                                         
                                                         
                                                            constituirea unor grupuri de coordonare în conformitate cu articolul 45b pentru a promova convergența în materie de supraveghere și pentru a identifica bune practici;”;
                                                         
                                                      
                                          
                                                (ii)
                                             
                                             
                                                litera (b) se înlocuiește cu următorul text:
                                                
                                                            „(b)
                                                         
                                                         
                                                            promovarea unui schimb de informații bilateral și multilateral eficace între autoritățile competente, referitor la toate chestiunile relevante, inclusiv securitatea cibernetică și atacurile cibernetice, respectându-se pe deplin dispozițiile aplicabile în materie de confidențialitate și de protecție a datelor prevăzute în actele legislative relevante ale Uniunii;”;
                                                         
                                                      
                                          
                                                (iii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            elaborarea de programe de formare sectoriale și transsectoriale, inclusiv cu privire la inovarea tehnologică, facilitarea schimburilor de personal și încurajarea autorităților competente să intensifice utilizarea programelor de detașare și a altor instrumente;”;
                                                         
                                                      
                                          
                                                (iv)
                                             
                                             
                                                se adaugă următoarea literă:
                                                
                                                            „(f)
                                                         
                                                         
                                                            punerea în practică a unui sistem de monitorizare pentru evaluarea riscurilor materiale legate de mediu, sociale și de guvernanță, ținând cont de Acordul de la Paris din cadrul Convenției-cadru a Națiunilor Unite asupra schimbărilor climatice;”;
                                                         
                                                      
                                          
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Autoritatea poate, dacă este cazul, să elaboreze noi instrumente practice și de convergență pentru promovarea abordărilor și practicilor comune în materie de supraveghere.
                                       În vederea instituirii unei culturi comune a supravegherii, Autoritatea elaborează și menține actualizat un manual de supraveghere al Uniunii privind supravegherea participanților la piețele financiare din Uniune, care ține seama în mod corespunzător de natura, amploarea și complexitatea riscurilor, de practicile de afaceri, de modelele de afaceri și de dimensiunea instituțiilor financiare și a piețelor, inclusiv de schimbările datorate inovațiilor tehnologice. Manualul de supraveghere al Uniunii prezintă cele mai bune practici de supraveghere și prezintă metodologii și procese de înaltă calitate.
                                       Dacă este cazul, Autoritatea organizează consultări publice deschise cu privire la avizele menționate la alineatul (1) litera (a) și la instrumentele și mijloacele menționate la prezentul alineat. Aceasta analizează, de asemenea, dacă este cazul, eventualele costuri și beneficii aferente. Astfel de consultări și analize trebuie să fie proporționale cu domeniul de aplicare, natura și impactul avizelor sau al instrumentelor și mijloacelor. Atunci când este cazul, Autoritatea solicită, de asemenea, opinia Grupului părților interesate din domeniul valorilor mobiliare și piețelor.”
                                    
                                 
                              
                  
                        23.
                     
                     
                        Se introduce următorul articol:
                        
                           „Articolul 29a
                           Priorități strategice de supraveghere ale Uniunii
                           În urma unei discuții în consiliul supraveghetorilor și luând în considerare contribuțiile primite din partea autorităților competente, munca depusă de instituțiile Uniunii și analizele, avertismentele și recomandările publicate de CERS, Autoritatea identifică, cel puțin o dată la trei ani, până la data de 31 martie, până la două priorități cu relevanță pentru întreaga Uniune, care reflectă evoluțiile și tendințele viitoare. La elaborarea programelor lor de lucru, autoritățile competente iau în considerare prioritățile respective și notifică Autoritatea în mod corespunzător. Autoritatea dezbate activitățile relevante ale autorităților competente în anul următor și trage concluzii. Autoritatea discută eventuale măsuri subsecvente, care pot include ghiduri, recomandări adresate autorităților competente și evaluări inter pares în domeniul respectiv.
                           Prioritățile cu relevanță pentru întreaga Uniune identificate de Autoritate nu împiedică autoritățile competente să aplice cele mai bune practici sau să ia măsuri pe baza priorităților și evoluțiilor adiționale proprii, iar specificul național este avut în vedere.”
                        
                     
                  
                        24.
                     
                     
                        Articolul 30 se înlocuiește cu următorul text:
                        
                           „Articolul 30
                           Evaluări inter pares ale autorităților competente
                           
                              (1)   Autoritatea realizează periodic evaluări inter pares ale unor activități sau ale tuturor activităților autorităților competente, pentru a consolida în continuare consecvența și eficacitatea rezultatelor supravegherii. În acest scop, Autoritatea elaborează metode pentru a permite evaluarea obiectivă și compararea autorităților competente analizate. Atunci când se planifică și se realizează aceste evaluări inter pares, se iau în considerare informațiile existente și evaluările efectuate deja cu privire la autoritatea competentă în cauză, inclusiv toate informațiile relevante furnizate Autorității în conformitate cu articolul 35, precum și toate informațiile relevante furnizate de părțile interesate.
                           
                           
                              (2)   În sensul prezentului articol, Autoritatea instituie comitete de evaluare inter pares, care sunt alcătuite din membri ai personalului Autorității și din membri ai autorităților competente. Comitetele de evaluare inter pares sunt prezidate de un membru al personalului Autorității. Președintele, după consultarea consiliului de administrație și în urma unui apel deschis de participare, propune președintele și membrii unui comitet de evaluare inter pares care este aprobat de consiliul supraveghetorilor. Se consideră că propunerea este aprobată dacă, în termen de 10 zile de la efectuarea propunerii de către președinte, consiliul supraveghetorilor nu a adoptat o decizie de respingere.
                           
                           
                              (3)   Evaluarea inter pares cuprinde o evaluare a următoarelor elemente, fără a se limita la acestea:
                              
                                          (a)
                                       
                                       
                                          gradul de adecvare a resurselor, nivelul de independență și acordurile de guvernanță ale autorității competente, acordând o atenție deosebită aplicării eficace a actelor legislative menționate la articolul 1 alineatul (2) și capacității de a răspunde evoluțiilor pieței;
                                       
                                    
                                          (b)
                                       
                                       
                                          eficacitatea și gradul de convergență atinse în aplicarea dreptului Uniunii și în ceea ce privește practicile de supraveghere, inclusiv standardele tehnice de reglementare și standardele tehnice de punere în aplicare, ghidurile și recomandările adoptate în temeiul articolelor 10-16, precum și măsura în care practicile de supraveghere îndeplinesc obiectivele prevăzute de dreptul Uniunii;
                                       
                                    
                                          (c)
                                       
                                       
                                          aplicarea celor mai bune practici dezvoltate de autorități competente a căror adoptare ar putea fi benefică pentru alte autorități competente;
                                       
                                    
                                          (d)
                                       
                                       
                                          eficacitatea și gradul de convergență atins în ceea ce privește executarea dispozițiilor adoptate pentru punerea în aplicarea a dreptului Uniunii, inclusiv sancțiunile administrative și alte măsuri administrative aplicate persoanelor responsabile în cazul nerespectării acestor dispoziții.
                                       
                                    
                           
                              (4)   Autoritatea prezintă un raport care cuprinde rezultatele evaluării inter pares. Raportul inter pares respectiv este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (4). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte inter pares și pentru a asigura condiții de concurență echitabile. Consiliul de administrație evaluează în special dacă metodologia a fost aplicată în același mod. Raportul explică și specifică măsurile ulterioare care sunt considerate adecvate, proporționale și necesare în urma evaluării inter pares. Aceste măsuri ulterioare pot fi adoptate sub forma unor ghiduri și recomandări, astfel cum se prevede la articolul 16, și a unor avize, astfel cum se prevede la articolul 29 alineatul (1) litera (a).
                              În conformitate cu articolul 16 alineatul (3), autoritățile competente fac tot posibilul pentru a respecta ghidurile și recomandările emise.
                              La elaborarea proiectelor de standarde tehnice de reglementare sau a proiectelor de standarde tehnice de punere în aplicare în conformitate cu articolele 10-15, ori a ghidurilor sau recomandărilor, în conformitate cu articolul 16, Autoritatea ține seama de rezultatul evaluării inter pares, precum și de orice alte informații obținute de către Autoritate în cursul îndeplinirii sarcinilor sale, pentru a asigura convergența practicilor de supraveghere de cea mai înaltă calitate.
                           
                           
                              (5)   Autoritatea prezintă Comisiei un aviz ori de câte ori, având în vedere rezultatul evaluării inter pares sau orice alte informații obținute de Autoritate în cursul îndeplinirii sarcinilor sale, Autoritatea consideră că, din perspectiva Uniunii, ar fi necesară o armonizare sporită a normelor Uniunii aplicabile participanților la piețele financiare sau autorităților competente.
                           
                           
                              (6)   Autoritatea elaborează un raport de monitorizare după doi ani de la publicarea raportului de evaluare inter pares. Raportul de monitorizare este elaborat de comitetul de evaluare inter pares și adoptat de consiliul supraveghetorilor în conformitate cu articolul 44 alineatul (4). La elaborarea acestui raport, comitetul de evaluare inter pares se consultă cu consiliul de administrație pentru a menține coerența cu alte rapoarte de monitorizare. Raportul de monitorizare include, printre altele, o evaluare a caracterului adecvat și a eficacității acțiunilor întreprinse de autoritățile competente care sunt supuse evaluării inter pares ca răspuns la măsurile ulterioare raportului privind evaluarea inter pares.
                           
                           
                              (7)   După consultarea autorităților competente care fac obiectul evaluării inter pares, comitetul de evaluare inter pares identifică principalele constatări motivate ale evaluării inter pares. Autoritatea publică principalele constatări motivate ale evaluării inter pares și ale raportului de monitorizare menționat la alineatul (6). În cazul în care principale constatări motivate ale Autorității diferă de cele identificate de comitetul de evaluare inter pares, Autoritatea transmite, în mod confidențial, constatările comitetului de evaluare inter pares Parlamentului European, Consiliului și Comisiei. În cazul în care o autoritate competentă care face obiectul evaluării inter pares este preocupată de un eventual risc la adresa stabilității sistemului financiar pe care le-ar prezenta publicarea principalelor constatări motivate ale Autorității, aceasta are posibilitatea de a sesiza consiliul supraveghetorilor. Consiliul supraveghetorilor poate decide să nu publice aceste extrase.
                           
                           
                              (8)   În sensul prezentului articol, consiliul de administrație propune un plan de lucru pentru evaluarea inter pares pentru următorii doi ani, care reflectă, printre altele, experiența acumulată în urma proceselor anterioare de evaluare inter pares și a discuțiilor din cadrul grupurilor de coordonare menționate la articolul 45b. Planul de lucru pentru evaluarea inter pares constituie o parte separată a programului de lucru anual și multianual. Acesta se publică. În situații de urgență sau în cazul unor evenimente neprevăzute, Autoritatea poate decide să efectueze evaluări inter pares suplimentare.”
                           
                        
                     
                  
                        25.
                     
                     
                        Articolul 31 se modifică după cum urmează:
                        
                                    (a)
                                 
                                 
                                    primul paragraf se înlocuiește cu următorul text:
                                    
                                       „(1)   Autoritatea îndeplinește un rol de coordonare generală între autoritățile competente, în special în cazul unor evoluții negative care ar putea periclita buna funcționare și integritatea piețelor financiare sau stabilitatea sistemului financiar din Uniune.”;
                                    
                                 
                              
                                    (b)
                                 
                                 
                                    al doilea paragraf se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea promovează o reacție coordonată la nivelul Uniunii, printre altele prin:”;
                                                
                                             
                                          
                                                (ii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            adoptarea măsurilor necesare în cazul unor evoluții care pot periclita funcționarea piețelor financiare, în vederea coordonării acțiunilor întreprinse de autoritățile competente relevante;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(ea)
                                                         
                                                         
                                                            luarea măsurilor adecvate pentru coordonarea acțiunilor întreprinse de autoritățile competente relevante, în vederea facilitării intrării pe piață a actorilor sau a produselor care se bazează pe inovarea tehnologică;”;
                                                         
                                                      
                                          
                              
                                    (c)
                                 
                                 
                                    se adaugă următorul alineat:
                                    
                                       „(3)   Pentru a contribui la instituirea unei abordări comune la nivel european în ceea ce privește inovarea tehnologică, Autoritatea promovează convergența în materie de supraveghere, cu sprijinul, dacă este cazul, al comitetului pentru protecția consumatorilor și inovare financiară, facilitând intrarea pe piață a actorilor sau a produselor care se bazează pe inovarea tehnologică, în special prin schimbul de informații și de bune practici. Autoritatea poate, după caz, să adopte ghiduri sau recomandări în conformitate cu articolul 16.”
                                    
                                 
                              
                  
                        26.
                     
                     
                        Se introduc următoarele articole:
                        
                           „Articolul 31a
                           Schimbul de informații privind competențele și integritatea
                           Autoritatea, împreună cu Autoritatea europeană de supraveghere (Autoritatea bancară europeană) și cu Autoritatea europeană de supraveghere (Autoritatea europeană de asigurări și pensii ocupaționale), instituie un sistem de schimb de informații relevante pentru ca autoritățile competente să poată evalua dacă deținătorii de participații calificate, directorii și deținătorii de funcții cheie ale participanților la piețele financiare prezintă competențele și integritatea necesare, în conformitate cu actele legislative menționate la articolul 1 alineatul (2).
                        
                        
                           Articolul 31b
                           Funcția de coordonare în ceea ce privește ordinele, tranzacțiile și activitățile cu efecte transfrontaliere semnificative
                           În cazul în care dispune de dovezi sau de elemente clare din mai multe surse pentru a suspecta că ordinele, tranzacțiile sau orice altă activitate cu efecte transfrontaliere semnificative amenință buna funcționare și integritatea piețelor financiare sau stabilitatea financiară în Uniune, o autoritate competentă informează prompt Autoritatea cu privire la acest lucru și îi furnizează informațiile relevante. Autoritatea poate adresa autorităților competente din statele membre în care a avut loc activitatea suspectată un aviz privind măsurile ulterioare corespunzătoare.”
                        
                     
                  
                        27.
                     
                     
                        Articolul 32 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Evaluarea evoluțiilor pieței, inclusiv exercițiile de simulare a crizelor”;
                                 
                              
                                    (b)
                                 
                                 
                                    alineatul (1) se înlocuiește cu următorul text:
                                    
                                       „(1)   Autoritatea monitorizează și evaluează evoluțiile pieței în domeniul său de competență și, atunci când este necesar, informează Autoritatea europeană de supraveghere (Autoritatea bancară europeană), Autoritatea europeană de supraveghere (Autoritatea europeană de asigurări și pensii ocupaționale), CERS, Parlamentul European, Consiliul și Comisia cu privire la tendințele microprudențiale importante, riscurile potențiale și vulnerabilitățile. Autoritatea include în evaluările sale o analiză a piețelor pe care operează participanții la piețele financiare, precum și o evaluare a impactului evoluțiilor potențiale ale pieței asupra acestor participanți la piețele financiare.”;
                                    
                                 
                              
                                    (c)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Autoritatea inițiază și coordonează evaluările la nivelul Uniunii ale rezilienței participanților la piețele financiare la evoluțiile nefavorabile ale pieței. În acest scop, Autoritatea elaborează:”;
                                                
                                             
                                          
                                                (ii)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            metodologii comune pentru evaluarea efectului scenariilor economice asupra poziției financiare a unui participant la piețele financiare, luând în considerare, printre altele, riscurile care decurg din evoluțiile negative în materie de mediu;”;
                                                         
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(aa)
                                                         
                                                         
                                                            metodologii comune pentru a identifica participanții la piețele financiare care urmează să fie incluși în evaluările la nivelul Uniunii;”;
                                                         
                                                      
                                          
                                                (iv)
                                             
                                             
                                                se adaugă următoarea literă:
                                                
                                                            „(d)
                                                         
                                                         
                                                            metodologii comune pentru a evalua efectul riscurilor de mediu asupra stabilității financiare a participanților la piețele financiare.”;
                                                         
                                                      
                                          
                                                (v)
                                             
                                             
                                                se adaugă următorul paragraf:
                                                „În sensul prezentului alineat, Autoritatea cooperează cu CERS.”;
                                             
                                          
                              
                                    (d)
                                 
                                 
                                    la alineatul (3), primul paragraf se înlocuiește cu următorul text:
                                    
                                       „(3)   Fără a aduce atingere sarcinilor CERS stabilite prin Regulamentul (UE) nr. 1092/2010, Autoritatea pune la dispoziția Parlamentului European, Consiliului, Comisiei și CERS evaluări ale tendințelor, riscurilor potențiale și vulnerabilităților în domeniul său de competență, o dată pe an și mai frecvent în cazul în care este necesar, împreună cu indicatorii menționați la articolul 22 alineatul (2) din prezentul regulament.”
                                    
                                 
                              
                  
                        28.
                     
                     
                        Articolul 33 se înlocuiește cu următorul text:
                        
                           „Articolul 33
                           Relații internaționale, inclusiv echivalența
                           
                              (1)   Fără a aduce atingere competențelor respective ale statelor membre și ale instituțiilor Uniunii, Autoritatea poate stabili contacte și încheia acorduri administrative cu autoritățile de reglementare și de supraveghere, cu organizațiile internaționale și cu administrațiile țărilor terțe. Aceste acorduri nu creează obligații juridice pentru Uniune sau pentru statele membre ale acesteia și nici nu împiedică statele membre sau autoritățile lor competente să încheie acorduri bilaterale sau multilaterale cu respectivele țări terțe.
                              Atunci când o țară terță se află, în conformitate cu un act delegat în vigoare adoptat de către Comisie în temeiul articolului 9 din Directiva (UE) 2015/849, pe lista jurisdicțiilor cu deficiențe strategice în regimurile lor naționale de combatere a spălării banilor și a finanțării terorismului care prezintă amenințări semnificative pentru sistemul financiar al Uniunii, Autoritatea nu încheie acorduri administrative cu autoritățile de reglementare și de supraveghere din țara terță respectivă. Acest lucru nu împiedică alte forme de cooperare între Autoritate și autoritățile din țările terțe respective, în vederea reducerii amenințărilor la adresa sistemului financiar al Uniunii.
                           
                           
                              (2)   Autoritatea acordă asistență Comisiei în procesul de elaborare a deciziilor în materie de echivalență referitoare la regimurile de reglementare și de supraveghere din țările terțe în urma unei solicitări specifice de emitere a unei opinii formulate de Comisie sau în cazul în care Autoritatea are obligația să facă acest lucru în temeiul actelor legislative menționate la articolul 1 alineatul (2).
                           
                           
                              (3)   Autoritatea monitorizează evoluțiile relevante în materie de reglementare și de supraveghere și practicile de asigurare a respectării legislației, precum și evoluțiile pieței din țările terțe, în măsura în care acestea sunt relevante pentru evaluările echivalenței bazate pe riscuri, cu privire la care Comisia a adoptat decizii în materie de echivalență în temeiul actelor legislative menționate la articolul 1 alineatul (2), concentrându-se în special asupra implicațiilor acestora pentru stabilitatea financiară, integritatea pieței, protecția investitorilor și funcționarea pieței interne.
                              În plus, aceasta verifică dacă sunt îndeplinite în continuare criteriile pe baza cărora au fost luate deciziile de echivalență respective, precum și orice condiție stabilită în cadrul acestora.
                              Autoritatea poate asigura legătura cu autoritățile relevante din țările terțe. Autoritatea transmite un raport confidențial Parlamentului European, Consiliului, Comisiei, Autorității europene de supraveghere (Autoritatea bancară europeană) și Autorității europene de supraveghere (Autoritatea europeană de asigurări și pensii ocupaționale), care prezintă pe scurt constatările în urma monitorizării tuturor țărilor terțe echivalente. Raportul se concentrează în special asupra implicațiilor pentru stabilitatea financiară, integritatea pieței, protecția investitorilor și funcționarea pieței interne.
                              În cazul în care Autoritatea identifică evoluții relevante în ceea ce privește practicile de reglementare, de supraveghere sau de asigurare a respectării legislației din țările terțe menționate la prezentul alineat care ar putea afecta stabilitatea financiară a Uniunii sau a unuia sau mai multora dintre statele sale membre, integritatea pieței sau protecția investitorilor ori funcționarea pieței interne, Autoritatea informează Parlamentul European, Consiliul și Comisia cu privire la acest lucru în mod confidențial și fără întârziere nejustificată.
                           
                           
                              (4)   Fără a aduce atingere cerințelor specifice prevăzute în actele legislative menționate la articolul 1 alineatul (2) și sub rezerva condițiilor prevăzute la alineatul (1) din prezentul articol a doua teză, Autoritatea cooperează, pe cât posibil, cu autoritățile competente relevante din țările terțe ale căror regimuri de reglementare și de supraveghere au fost recunoscute ca fiind echivalente. În principiu, această cooperare se desfășoară pe baza acordurilor administrative încheiate cu autoritățile relevante ale țărilor terțe respective. Atunci când negociază astfel de acorduri administrative, Autoritatea include dispoziții privind următoarele aspecte:
                              
                                          (a)
                                       
                                       
                                          mecanismele care îi permit Autorității să obțină informații relevante, inclusiv informații privind regimul de reglementare, abordarea în materie de supraveghere, evoluțiile relevante ale pieței, precum și orice schimbare care poate afecta decizia privind echivalența;
                                       
                                    
                                          (b)
                                       
                                       
                                          în măsura în care acest lucru este necesar pentru monitorizarea deciziilor de echivalență respective, procedurile referitoare la coordonarea activităților de supraveghere, inclusiv, dacă este cazul, a inspecțiilor la fața locului.
                                       
                                    Autoritatea informează Comisia în cazul în care o autoritate competentă dintr-o țară terță refuză să încheie astfel de acorduri administrative sau refuză să coopereze efectiv.
                           
                           
                              (5)   Autoritatea poate elabora modele de acorduri administrative, cu scopul de a stabili în cadrul Uniunii practici în materie de supraveghere consecvente, eficiente și eficace și de a consolida coordonarea internațională în materie de supraveghere. Autoritățile competente fac tot posibilul pentru a respecta aceste modele de acord.
                              În raportul menționat la articolul 43 alineatul (5), Autoritatea include informații privind acordurile administrative convenite cu autoritățile de supraveghere, cu organizațiile internaționale sau cu administrațiile țărilor terțe, privind asistența acordată de Autoritate Comisiei la elaborarea deciziilor în materie de echivalență și privind monitorizarea efectuată de Autoritate în conformitate cu alineatul (3) de la prezentul articol.
                           
                           
                              (6)   În limitele competențelor sale în temeiul prezentului regulament și al actelor legislative menționate la articolul 1 alineatul (2), Autoritatea contribuie la reprezentarea unitară, comună, consecventă și eficace a intereselor Uniunii în cadrul forurilor internaționale.”
                           
                        
                     
                  
                        29.
                     
                     
                        Articolul 34 se elimină.
                     
                  
                        30.
                     
                     
                        Articolul 36 se modifică după cum urmează:
                        
                                    (a)
                                 
                                 
                                    alineatul (3) se elimină;
                                 
                              
                                    (b)
                                 
                                 
                                    alineatele (4) și (5) se înlocuiesc cu următorul text:
                                    
                                       „(4)   La primirea unui avertisment sau a unei recomandări din partea CERS adresată Autorității, Autoritatea discută acest avertisment sau această recomandare la următoarea întrunire a consiliului supraveghetorilor sau, după caz, mai devreme, în scopul de a evalua implicațiile avertismentului sau recomandării pentru îndeplinirea sarcinilor sale, precum și eventualele măsuri subsecvente.
                                       Autoritatea decide, prin procedura adecvată de luare a deciziilor, cu privire la orice măsuri care trebuie luate în conformitate cu competențele care îi sunt conferite prin prezentul regulament în vederea soluționării problemelor identificate în avertismente și recomandări.
                                       Dacă nu acționează pe baza unui avertisment sau a unei recomandări, Autoritatea explică CERS motivele acestei inacțiuni. CERS informează Parlamentul European în conformitate cu articolul 19 alineatul (5) din Regulamentul (UE) nr. 1092/2010. De asemenea, CERS informează Consiliul în acest sens.
                                    
                                    
                                       (5)   La primirea unui avertisment sau a unei recomandări din partea CERS, adresată unei autorități competente, Autoritatea face uz, după caz, de competențele conferite prin prezentul regulament pentru a asigura că avertismentului sau recomandării i se dă curs în timp util.
                                       Atunci când destinatarul intenționează să nu dea curs recomandării CERS, acesta informează consiliul supraveghetorilor și discută cu acesta motivele inacțiunii sale.
                                       În cazul în care autoritatea competentă, în conformitate cu articolul 17 alineatul (1) din Regulamentul (UE) nr. 1092/2010, informează Parlamentul European, Consiliul, Comisia și CERS cu privire la acțiunile pe care le-a întreprins ca răspuns la o recomandare a CERS, aceasta ține seama în mod corespunzător de punctele de vedere ale consiliului supraveghetorilor.”;
                                    
                                 
                              
                                    (c)
                                 
                                 
                                    alineatul (6) se elimină.
                                 
                              
                  
                        31.
                     
                     
                        Articolul 37 se modifică după cum urmează:
                        
                                    (a)
                                 
                                 
                                    alineatele (2) și (3) se înlocuiesc cu următorul text:
                                    
                                       „(2)   Grupul părților interesate din domeniul valorilor mobiliare și piețelor este compus din 30 de membri. Membrii respectivi sunt după cum urmează:
                                       
                                                   (a)
                                                
                                                
                                                   13 membri reprezintă, în proporții echilibrate, participanții la piețele financiare care operează în Uniune;
                                                
                                             
                                                   (b)
                                                
                                                
                                                   13 membri reprezintă reprezentanții angajaților participanții la piețele financiare care operează în Uniune, consumatorii, utilizatorii serviciilor financiare și reprezentanții IMM-urilor; și
                                                
                                             
                                                   (c)
                                                
                                                
                                                   patru membri sunt cadre universitare independente de vârf.
                                                
                                             
                                    
                                       (3)   Membrii Grupului părților interesate din domeniul valorilor mobiliare și piețelor sunt numiți de consiliul supraveghetorilor, în urma unei proceduri de selecție deschise și transparente. În luarea deciziei sale, consiliul supraveghetorilor asigură, în măsura în care este posibil, o reflectare adecvată a diversității din sectorul valorilor mobiliare și piețelor, un echilibru geografic și de gen adecvat și o reprezentare corespunzătoare a părților interesate la nivelul Uniunii. Membrii Grupului părților interesate din domeniul valorilor mobiliare și piețelor sunt selectați în funcție de calificări, competențe, cunoștințe relevante și experiență dovedită.”;
                                    
                                 
                              
                                    (b)
                                 
                                 
                                    se introduce următorul alineat:
                                    
                                       „(3a)   Membrii Grupului părților interesate din domeniul valorilor mobiliare și piețelor își aleg președintele din propriile rânduri. Funcția de președinte este deținută pentru o perioadă de doi ani.
                                       Parlamentul European îl poate invita pe președintele Grupului părților interesate din domeniul valorilor mobiliare și piețelor să dea o declarație în Parlament și să răspundă la întrebările adresate de membrii acestuia ori de câte ori i se solicită acest lucru.”;
                                    
                                 
                              
                                    (c)
                                 
                                 
                                    la alineatul (4), primul paragraf se înlocuiește cu următorul text:
                                    
                                       „(4)   Autoritatea furnizează toate informațiile necesare, sub rezerva respectării secretului profesional, astfel cum se prevede la articolului 70 din prezentul regulament, și asigură asistența de secretariat adecvată pentru Grupul părților interesate din domeniul valorilor mobiliare și piețelor. Se acordă o compensație adecvată membrilor Grupului părților interesate din domeniul valorilor mobiliare și piețelor care reprezintă organizații non-profit, cu excepția reprezentanților sectorului. Această remunerare ține cont de activitățile pregătitoare și subsecvente ale membrilor și este cel puțin echivalentă cu ratele de rambursare a cheltuielilor funcționarilor în temeiul titlului V capitolul 1 secțiunea 2 din Statutul funcționarilor Uniunii Europene și Regimul aplicabil celorlalți agenți ai Uniunii Europene, astfel cum au fost stabilite prin Regulamentul (CEE, Euratom, CECO) nr. 259/68 al Consiliului (*46) (Statutul funcționarilor). În cadrul Grupului părților interesate din domeniul valorilor mobiliare și piețelor se pot înființa grupuri de lucru pe probleme tehnice. Membrii Grupului părților interesate din domeniul valorilor mobiliare și piețelor au un mandat de patru ani, după care are loc o nouă procedură de selecție.
                                    
                                    
                                       (*46)  JO L 56, 4.3.1968, p. 1.”;"
                        
                                 
                              
                                    (d)
                                 
                                 
                                    alineatul (5) se înlocuiește cu următorul text:
                                    
                                       „(5)   Grupul părților interesate din domeniul valorilor mobiliare și piețelor poate transmite Autorității opinii despre orice subiect legat de atribuțiile Autorității, acordând o atenție deosebită sarcinilor prevăzute la articolele 10-16, 29, 30 și 32.
                                       În cazul în care membrii Grupului părților interesate din domeniul valorilor mobiliare și piețelor nu reușesc să convină asupra unei opinii, o treime din membrii săi sau membrii reprezentând un grup de părți interesate au posibilitatea de a emite o opinie separată.
                                       Grupul părților interesate din domeniul valorilor mobiliare și piețelor, Grupul părților interesate din domeniul bancar, Grupul părților interesate din domeniul asigurărilor și reasigurărilor și Grupul părților interesate din domeniul pensiilor ocupaționale pot emite o opinie comună privind aspecte legate de activitatea desfășurată de ESA în temeiul articolului 56 cu privire la poziții comune și acte comune.”;
                                    
                                 
                              
                                    (e)
                                 
                                 
                                    alineatul (7) se înlocuiește cu următorul text:
                                    
                                       „(7)   Autoritatea publică opiniile Grupului părților interesate din domeniul valorilor mobiliare și piețelor, opiniile separate ale membrilor săi, rezultatele consultărilor sale, precum și informații privind modul în care au fost luate în considerare opiniile și rezultatele consultărilor.”;
                                    
                                 
                              
                  
                        32.
                     
                     
                        Articolul 39 se înlocuiește cu următorul text:
                        
                           „Articolul 39
                           Procedurile decizionale
                           
                              (1)   Autoritatea acționează în conformitate cu alineatele (2)-(6) din prezentul articol atunci când adoptă decizii în conformitate cu articolele 17, 18 și 19.
                           
                           
                              (2)   Autoritatea informează orice destinatar al unei decizii cu privire la intenția sa de a adopta decizia respectivă, în limba oficială a destinatarului, fixând un termen în care destinatarul își poate exprima punctul de vedere cu privire la obiectul deciziei, ținând seama pe deplin de urgența, complexitatea și consecințele potențiale ale acesteia. Destinatarul își poate exprima punctul de vedere în limba sa oficială. Dispoziția prevăzută în prima teză se aplică mutatis mutandis recomandărilor menționate la articolul 17 alineatul (3).
                           
                           
                              (3)   Deciziile Autorității menționează motivele pe care se bazează.
                           
                           
                              (4)   Destinatarii deciziilor Autorității sunt informați cu privire la căile de atac disponibile în temeiul prezentului regulament.
                           
                           
                              (5)   Atunci când Autoritatea a luat o decizie în temeiul articolului 18 alineatul (3) sau (4), aceasta reexaminează periodic respectiva decizie.
                           
                           
                              (6)   Deciziile luate de Autoritate în temeiul articolului 17, 18 sau 19 se publică. Prin această publicare, se menționează identitatea autorității competente sau a participantului la piața financiară în cauză, precum și conținutul principal al deciziei, cu excepția cazului în care o astfel de publicare este în conflict cu interesul legitim al participanților la piața financiară respectivi, sau cu protecția secretelor lor de afaceri ori ar putea periclita grav buna funcționare și integritatea piețelor financiare sau stabilitatea întregului sistem financiar al Uniunii sau a unei părți a acestuia.”
                           
                        
                     
                  
                        33.
                     
                     
                        Articolul 40 se modifică după cum urmează:
                        
                                    (a)
                                 
                                 
                                    la alineatul (1), litera (a) se înlocuiește cu următorul text:
                                    
                                                „(a)
                                             
                                             
                                                Președintele;”;
                                             
                                          
                              
                                    (b)
                                 
                                 
                                    se adaugă următorul alineat:
                                    
                                       „(7)   Dacă autoritatea publică națională menționată la alineatul (1) litera (b) nu este responsabilă cu asigurarea respectării normelor de protecție a consumatorului, membrul consiliului supraveghetorilor menționat la litera respectivă poate decide să invite un reprezentant al autorității responsabile cu protecția consumatorului din statul membru respectiv, care nu va avea drept de vot. În cazul în care, într-un stat membru, protecția consumatorului este responsabilitatea mai multor autorități, autoritățile respective convin asupra unui reprezentant comun.”
                                    
                                 
                              
                  
                        34.
                     
                     
                        Articolele 41 și 42 se înlocuiesc cu următorul text:
                        
                           „Articolul 41
                           Comitete interne
                           
                              (1)   Consiliul supraveghetorilor, din proprie inițiativă sau la solicitarea președintelui, poate institui comitete interne pentru sarcinile specifice care îi sunt atribuite. La solicitarea consiliului de administrație sau a președintelui, consiliul supraveghetorilor poate institui comitete interne pentru sarcini specifice atribuite consiliului de administrație. Consiliul supraveghetorilor poate prevedea delegarea anumitor sarcini și decizii clar definite către comitetele interne, către consiliul de administrație sau către președinte.
                           
                           
                              (2)   În sensul articolului 17, președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorității competente care se presupune că a încălcat dreptul Uniunii și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (3)   În sensul articolului 19, președintele propune o decizie de convocare a unui grup independent, care urmează să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis de participare. Ceilalți șase membri nu sunt reprezentanți ai autorităților competente implicate în dezacord și nu au niciun interes în această chestiune și nici legături directe cu autoritatea competentă în cauză.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (4)   În vederea efectuării investigației prevăzute la articolul 22 alineatul (4) primul paragraf, președintele poate, de asemenea, să propună o decizie de lansare a investigației și o decizie de convocare a unui grup independent, urmând ca această decizie să fie adoptată de consiliul supraveghetorilor. Grupul independent este compus din președinte și din alți șase membri, care urmează să fie propuși de președinte după consultarea consiliului de administrație și în urma unui apel deschis pentru participare.
                              Fiecare membru al grupului dispune de un singur vot.
                              Deciziile grupului sunt adoptate dacă cel puțin patru membri votează favorabil.
                           
                           
                              (5)   Grupurile menționate la alineatele (2) și (3) din prezentul articol sau președintele propun decizii, în temeiul articolului 17 sau al articolului 19, în vederea adoptării definitive de către consiliul supraveghetorilor. Un grup menționat la alineatul (4) din prezentul articol prezintă consiliului supraveghetorilor rezultatele investigației desfășurate în temeiul articolului 22 alineatul (4) primul paragraf.
                           
                           
                              (6)   Consiliul supraveghetorilor adoptă regulamentul de procedură al grupurilor menționate la prezentul articol.
                           
                        
                        
                           Articolul 42
                           Independența consiliului supraveghetorilor
                           
                              (1)   În exercitarea atribuțiilor care le sunt conferite în temeiul prezentului regulament, membrii consiliului supraveghetorilor acționează independent și obiectiv în interesul exclusiv al Uniunii în ansamblul său și nu solicită, nici nu acceptă instrucțiuni din partea instituțiilor sau organelor Uniunii, din partea niciunui guvern sau din partea niciunei entități publice sau private.
                           
                           
                              (2)   Statele membre, instituțiile sau organele Uniunii și orice alt organism public sau privat nu urmăresc să influențeze membrii consiliului supraveghetorilor în executarea atribuțiilor lor.
                           
                           
                              (3)   Membrii consiliului supraveghetorilor, președintele, precum și reprezentanții și observatorii fără drept de vot care participă la reuniunile consiliului supraveghetorilor declară în mod exact și complet, înaintea acestor reuniuni, absența sau existența oricărui interes care ar putea aduce atingere independenței lor în ceea ce privește punctele de pe ordinea de zi și se abțin de la participarea la discutarea și votarea unor astfel de puncte.
                           
                           
                              (4)   Consiliul supraveghetorilor stabilește, în regulamentul său de procedură, modalitățile practice de aplicare a normei privind declarația de interese menționată la alineatul (3) și de prevenire și gestionare a conflictelor de interese.”
                           
                        
                     
                  
                        35.
                     
                     
                        Articolul 43 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Consiliul supraveghetorilor oferă orientări pentru lucrările Autorității și este responsabil cu luarea deciziilor menționate la capitolul II. Consiliul supraveghetorilor adoptă avizele, recomandările, ghidurile și deciziile Autorității și emite opiniile menționate la capitolul II, pe baza unei propuneri a comitetului intern relevant, a grupului, a președintelui sau a consiliului de administrație, după caz.”;
                                    
                                 
                              
                                    (b)
                                 
                                 
                                    alineatele (2) și (3) se elimină;
                                 
                              
                                    (c)
                                 
                                 
                                    alineatul (5) se înlocuiește cu următorul text:
                                    
                                       „(5)   La propunerea consiliului de administrație, consiliul supraveghetorilor adoptă raportul anual privind activitățile Autorității, inclusiv privind îndeplinirea sarcinilor președintelui, și îl transmite până la data de 15 iunie a fiecărui an Parlamentului European, Consiliului, Comisiei, Curții de Conturi și Comitetului Economic și Social European. Raportul se publică.”;
                                    
                                 
                              
                                    (d)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul supraveghetorilor își exercită funcția de autoritate disciplinară în raport cu președintele și cu directorul executiv. Consiliul supraveghetorilor îl poate revoca pe directorul executiv în conformitate cu articolul 51 alineatul (5).”
                                    
                                 
                              
                  
                        36.
                     
                     
                        Se introduce următorul articol:
                        
                           „Articolul 43a
                           Transparența deciziilor adoptate de consiliul supraveghetorilor
                           În pofida articolului 70, în termen de șase săptămâni de la data fiecărei reuniuni a consiliului supraveghetorilor, Autoritatea prezintă Parlamentului European cel puțin un proces-verbal cuprinzător și relevant al dezbaterilor din cadrul respectivei reuniuni, care permite o înțelegere deplină a discuțiilor, inclusiv o listă adnotată a deciziilor. Respectivul proces-verbal nu reflectă discuțiile din cadrul consiliului supraveghetorilor referitoare la participanții individuali la piețele financiare, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).”
                        
                     
                  
                        37.
                     
                     
                        Articolul 44 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Deciziile consiliului supraveghetorilor se adoptă cu majoritatea simplă a membrilor săi. Fiecare membru cu drept de vot dispune de un singur vot.
                                       În ceea ce privește actele specificate la articolele 10-16 din prezentul regulament, precum și măsurile și deciziile adoptate în temeiul articolului 9 alineatul (5) al treilea paragraf din prezentul regulament și în temeiul capitolului VI din prezentul regulament și prin derogare de la primul paragraf din prezentul alineat, consiliul supraveghetorilor adoptă decizii cu o majoritate calificată a membrilor săi, astfel cum este definită la articolul 16 alineatul (4) din TUE și la articolul 3 din Protocolul nr. 36 privind dispozițiile tranzitorii.
                                       Președintele nu votează cu privire la deciziile menționate la al doilea paragraf.
                                       Atunci când analizează propunerile președintelui, consiliul supraveghetorilor încearcă să ajungă la un consens în ceea ce privește componența grupurilor în conformitate cu articolul 41 alineatele (2), (3) și (4), precum și în ceea ce privește membrii comitetului de evaluare inter pares menționat la articolul 30 alineatul (2). În absența consensului, deciziile Consiliului supraveghetorilor se adoptă cu o majoritate de trei sferturi dintre membrii săi cu drept de vot. Fiecare membru cu drept de vot dispune de un singur vot.
                                       În ceea ce privește deciziile adoptate în temeiul articolului 18 alineatele (3) și (4) și prin derogare de la primul paragraf al prezentului alineat, Consiliul supraveghetorilor adoptă decizii pe baza unei majorități simple a membrilor săi cu drept de vot.”;
                                    
                                 
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   În ceea ce privește deciziile în conformitate cu articolele 17, 19 și 30, consiliul supraveghetorilor supune la vot propunerile de decizii în cadrul unei proceduri scrise. Membrii cu drept de vot ai consiliului supraveghetorilor dispun de opt zile lucrătoare pentru a vota. Fiecare membru cu drept de vot dispune de un singur vot. Decizia propusă este considerată ca fiind adoptată, cu excepția cazului în care există obiecții din partea unei majorități simple a membrilor cu drept de vot ai consiliului supraveghetorilor. Abținerile nu sunt considerate ca fiind aprobări sau obiecții și nu sunt luate în considerare la calcularea numărului de voturi exprimate. În cazul în care trei membri cu drept de vot ai consiliului supraveghetorilor formulează obiecții împotriva procedurii scrise, proiectul de decizie este discutat de consiliul supraveghetorilor și face obiectul unei decizii în conformitate cu procedura stabilită la alineatul (1) de la prezentul articol.
                                       Membrii fără drept de vot și observatorii, cu excepția directorului executiv, nu participă la nicio discuție din cadrul consiliului supraveghetorilor referitoare la participanții individuali la piețele financiare, cu excepția cazului în care se prevede altfel la articolul 75 alineatul (3) sau în actele legislative menționate la articolul 1 alineatul (2).”;
                                    
                                 
                              
                                    (c)
                                 
                                 
                                    se adaugă următorul alineat:
                                    
                                       „(5)   Președintele Autorității are prerogativa de a solicita votarea în orice moment. Fără a aduce atingere acestei prerogative și eficacității procedurilor decizionale ale Autorității, Consiliul supraveghetorilor din cadrul Autorității încearcă să ajungă la un consens atunci când adoptă decizii.”
                                    
                                 
                              
                  
                        38.
                     
                     
                        Articolul 45 se înlocuiește cu următorul text:
                        
                           „Articolul 45
                           Componența
                           
                              (1)   Consiliul de administrație se compune din președinte și șase membri ai consiliului supraveghetorilor, aleși de către și dintre membrii cu drept de vot ai consiliului supraveghetorilor.
                              În afară de președinte, fiecare membru al consiliului de administrație are un supleant, care îl poate înlocui dacă nu poate participa.
                           
                           
                              (2)   Mandatul membrilor aleși de Consiliul supraveghetorilor este de doi ani și jumătate. Acest mandat poate fi prelungit o singură dată. Componența consiliului de administrație este echilibrată și proporțională din punctul de vedere al genului și reflectă Uniunea în ansamblu. Mandatele se suprapun și se aplică un sistem corespunzător de rotație.
                           
                           
                              (3)   Reuniunile consiliului de administrație sunt convocate de președinte din proprie inițiativă sau la solicitarea cel puțin a unei treimi din membrii săi și sunt prezidate de președinte. Consiliul de administrație se întrunește înaintea fiecărei reuniuni a consiliului supraveghetorilor și ori de câte ori consiliul de administrație consideră necesar. Consiliul de administrație se întrunește cel puțin de cinci ori pe an.
                           
                           
                              (4)   Membrii consiliului de administrație pot, sub rezerva regulamentului de procedură, să fie asistați de consultanți sau de experți. Membrii fără drept de vot, cu excepția directorului executiv, nu participă la discuțiile din cadrul consiliului de administrație referitoare la participanții individuali la piețele financiare.”
                           
                        
                     
                  
                        39.
                     
                     
                        Se introduc următoarele articole:
                        
                           „Articolul 45a
                           Luarea deciziilor
                           
                              (1)   Deciziile consiliului de administrație se adoptă cu majoritatea simplă a membrilor săi, în încercarea de a se ajunge la un consens. Fiecare membru dispune de un singur vot. Președintele este membru cu drept de vot.
                           
                           
                              (2)   Directorul executiv și un reprezentant al Comisiei participă la reuniunile consiliului de administrație, fără a avea drept de vot. Reprezentantul Comisiei are dreptul de a vota asupra aspectelor menționate la articolul 63.
                           
                           
                              (3)   Consiliul de administrație își adoptă propriul regulament de procedură și îl face public.
                           
                        
                        
                           Articolul 45b
                           Grupuri de coordonare
                           
                              (1)   Consiliul de administrație poate constitui grupuri de coordonare din proprie inițiativă sau la solicitarea unei autorități competente pe teme stabilite care ar putea necesita coordonare date fiind evoluțiile specifice ale pieței. Consiliul de administrație constituie grupuri de coordonare pe teme stabilite la solicitarea a cinci membri ai consiliului supraveghetorilor.
                           
                           
                              (2)   Toate autoritățile competente participă la grupurile de coordonare și le furnizează acestora, în conformitate cu articolul 35, informațiile necesare pentru a permite ca grupurile de coordonare să își îndeplinească sarcinile de coordonare în conformitate cu mandatul lor. Activitatea grupurilor de coordonare se bazează pe informațiile furnizate de autoritățile competente și pe orice constatare identificată de Autoritate.
                           
                           
                              (3)   Grupurile sunt prezidate de un membru al consiliului de administrație. În fiecare an, membrul respectiv al consiliului de administrație responsabil cu grupul de coordonare raportează consiliului supraveghetorilor cu privire la principalele elemente ale discuțiilor purtate și constatărilor și, dacă este relevant, face o sugestie privind o monitorizare sau o evaluare inter pares în domeniul respectiv. Autoritățile competente notifică Autorității modul în care au ținut seama de activitatea grupurilor de coordonare în activitățile lor.
                           
                           
                              (4)   Atunci când monitorizează evoluții ale pieței care pot reprezenta principalul domeniu de interes al grupurilor de coordonare, Autoritatea poate solicita autorităților competente, în conformitate cu articolul 35, să furnizeze informațiile necesare pentru a-i permite să își îndeplinească rolul de monitorizare.”
                           
                        
                     
                  
                        40.
                     
                     
                        Articolul 46 se înlocuiește cu următorul text:
                        
                           „Articolul 46
                           Independența consiliului de administrație
                           Membrii consiliului de administrație acționează în mod independent și obiectiv, în interesul exclusiv al Uniunii în ansamblul său, nu solicită și nu primesc instrucțiuni din partea instituțiilor sau a organelor Uniunii, din partea niciunui guvern sau din partea niciunui alt organism public sau privat.
                           Statele membre, instituțiile sau organele Uniunii și orice alt organism public sau privat nu încearcă să influențeze membrii consiliului de administrație în exercitarea sarcinilor lor.”
                        
                     
                  
                        41.
                     
                     
                        Articolul 47 se modifică după cum urmează:
                        
                                    (a)
                                 
                                 
                                    se introduce următorul alineat:
                                    
                                       „(3a)   Consiliul de administrație poate să examineze, să emită un aviz și să formuleze propuneri cu privire la toate aspectele care fac obiectul deciziilor consiliului supraveghetorilor, după dezbateri în cadrul comitetului intern relevant, cu excepția evaluărilor inter pares în conformitate cu articolul 30.”;
                                    
                                 
                              
                                    (b)
                                 
                                 
                                    alineatul (6) se înlocuiește cu următorul text:
                                    
                                       „(6)   Consiliul de administrație propune un raport anual referitor la activitățile Autorității, inclusiv la sarcinile președintelui, și îl prezintă consiliului supraveghetorilor spre aprobare.”;
                                    
                                 
                              
                                    (c)
                                 
                                 
                                    alineatul (8) se înlocuiește cu următorul text:
                                    
                                       „(8)   Consiliul de administrație numește și revocă membrii comisiei de apel, în conformitate cu articolul 58 alineatele (3) și (5), ținând cont în mod corespunzător de propunerea consiliului supraveghetorilor.”;
                                    
                                 
                              
                                    (d)
                                 
                                 
                                    se adaugă următorul alineat:
                                    
                                       „(9)   Membrii consiliului de administrație fac publice toate reuniunile organizate și ospitalitatea de care au beneficiat ca invitați. Cheltuielile fac obiectul unor înregistrări publice, în conformitate cu Statutul funcționarilor.”
                                    
                                 
                              
                  
                        42.
                     
                     
                        Articolul 48 se modifică după cum urmează:
                        
                                    (a)
                                 
                                 
                                    la alineatul (1), al doilea paragraf se înlocuiește cu următorul text:
                                    „Președintele este responsabil de pregătirea lucrărilor consiliului supraveghetorilor, inclusiv de stabilirea ordinii de zi care urmează să fie adoptată de consiliul supraveghetorilor, de convocarea reuniunilor și de propunerea de puncte în legătură cu care trebuie luate decizii și prezidează reuniunile consiliului supraveghetorilor.
                                    Președintele este responsabil de stabilirea ordinii de zi a consiliului de administrație, care urmează să fie adoptată de consiliul de administrație, și prezidează reuniunile consiliului de administrație.
                                    Președintele poate invita consiliul de administrație să ia în considerare constituirea unui grup de coordonare în conformitate cu articolul 45b.”;
                                 
                              
                                    (b)
                                 
                                 
                                    alineatul (2) se înlocuiește cu următorul text:
                                    
                                       „(2)   Președintele este selectat pe criterii de merit, competențe, cunoașterea participanților la piețele financiare și a piețelor financiare și pe baza experienței relevante în domeniul supravegherii și al reglementării financiare, în urma unei proceduri de selecție deschise care respectă principiul echilibrului de gen și care se publică în Jurnalul Oficial al Uniunii Europene. Consiliul supraveghetorilor întocmește, cu asistență din partea Comisiei, o listă scurtă de candidați calificați pentru postul de președinte. Pe baza listei scurte, Consiliul adoptă o decizie de numire a președintelui, după obținerea confirmării din partea Parlamentului European.
                                       În cazul în care președintele nu mai îndeplinește condițiile menționate la articolul 49 sau se constată că a comis o abatere gravă, Consiliul poate, pe baza unei propuneri din partea Comisiei aprobate de Parlamentul European, să adopte o decizie pentru a-l demite din funcție.
                                       De asemenea, consiliul supraveghetorilor alege dintre membrii săi un vicepreședinte care preia funcțiile președintelui în absența acestuia. Vicepreședintele respectiv nu este ales dintre membrii consiliului de administrație.”;
                                    
                                 
                              
                                    (c)
                                 
                                 
                                    la alineatul (4), al doilea paragraf se înlocuiește cu următorul text:
                                    „În scopul evaluării menționate la primul paragraf, sarcinile președintelui sunt îndeplinite de către vicepreședinte.
                                    Consiliul, la propunerea consiliului supraveghetorilor și cu asistență din partea Comisiei și ținând seama de evaluarea menționată la primul paragraf, poate prelungi durata mandatului președintelui o singură dată.”;
                                 
                              
                                    (d)
                                 
                                 
                                    alineatul (5) se înlocuiește cu următorul text:
                                    
                                       „(5)   Președintele poate fi revocat doar din motive întemeiate. Acesta nu poate fi revocat decât de Parlamentul European ca urmare a unei decizii a Consiliului, adoptată după consultarea consiliului de supraveghere.”
                                    
                                 
                              
                  
                        43.
                     
                     
                        Articolul 49 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Independența președintelui”;
                                 
                              
                                    (b)
                                 
                                 
                                    primul paragraf se înlocuiește cu următorul text:
                                    „Fără a aduce atingere rolului consiliului supraveghetorilor în ceea ce privește atribuțiile președintelui, acesta din urmă nu poate nici solicita, nici accepta instrucțiuni din partea instituțiilor sau organismelor Uniunii, din partea niciunui guvern sau din partea niciunui alt organism public sau privat.”
                                 
                              
                  
                        44.
                     
                     
                        Se introduce următorul articol:
                        
                           „Articolul 49a
                           Cheltuieli
                           Președintele face publice toate reuniunile organizate cu părțile interesate externe, în termen de două săptămâni de la fiecare reuniune, și ospitalitatea de care a beneficiat. Cheltuielile fac obiectul unor înregistrări publice, în conformitate cu Statutul funcționarilor.”
                        
                     
                  
                        45.
                     
                     
                        Articolul 50 se elimină.
                     
                  
                        46.
                     
                     
                        Articolul 54 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(2)   Comitetul comun funcționează ca un forum în cadrul căruia Autoritatea cooperează îndeaproape și în mod regulat pentru a asigura coerența transsectorială, ținând seama totodată de caracteristicile sectoriale specifice, cu Autoritatea europeană de supraveghere (Autoritatea bancară europeană) și cu Autoritatea europeană de supraveghere (Autoritatea europeană de asigurări și pensii ocupaționale), în special în ceea ce privește:”;
                                                
                                             
                                          
                                                (ii)
                                             
                                             
                                                prima liniuță se înlocuiește cu următorul text:
                                                
                                                            „—
                                                         
                                                         
                                                            conglomeratele financiare și, în cazul în care acest lucru este impus de dreptul Uniunii, consolidarea prudențială,”;
                                                         
                                                      
                                          
                                                (iii)
                                             
                                             
                                                a cincea liniuță se înlocuiește cu următorul text:
                                                
                                                            „—
                                                         
                                                         
                                                            securitatea cibernetică,”;
                                                         
                                                      
                                          
                                                (iv)
                                             
                                             
                                                a șasea liniuță se înlocuiește cu următorul text:
                                                
                                                            „—
                                                         
                                                         
                                                            schimburile de informații și de bune practici cu CERS și celelalte ESA,”;
                                                         
                                                      
                                          
                                                (v)
                                             
                                             
                                                se adaugă următoarele liniuțe:
                                                
                                                            „—
                                                         
                                                         
                                                            serviciile financiare cu amănuntul și aspecte legate de protecția consumatorilor și a investitorilor;
                                                         
                                                      
                                                            —
                                                         
                                                         
                                                            consiliere din partea comitetului înființat în conformitate cu articolul 1 alineatul (6).”;
                                                         
                                                      
                                          
                              
                                    (b)
                                 
                                 
                                    se introduce următorul alineat:
                                    
                                       „(2a)   Comitetul comun poate ajuta Comisia să evalueze condițiile și specificațiile tehnice și procedurile pentru asigurarea unei interconexiuni eficiente și sigure între mecanismele centralizate automatizate în temeiul raportului menționat la articolul 32a alineatul (5) din Directiva (UE) 2015/849, precum și să realizeze interconectarea eficientă a registrelor naționale în temeiul directivei menționate.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Comitetul comun dispune de personal propriu pus la dispoziție de ESA, care îndeplinește funcția de secretariat permanent. Autoritatea alocă resursele adecvate în vederea acoperirii cheltuielilor administrative, de infrastructură și operaționale.”
                                    
                                 
                              
                  
                        47.
                     
                     
                        Articolul 55 se modifică după cum urmează:
                        
                                    (a)
                                 
                                 
                                    alineatul (3) se înlocuiește cu următorul text:
                                    
                                       „(3)   Președintele Comitetului comun este numit pe baza unui sistem de rotație anual dintre președinții ESA. Președintele Comitetului comun este al doilea vicepreședinte al CERS.”;
                                    
                                 
                              
                                    (b)
                                 
                                 
                                    la alineatul (4), al doilea paragraf se înlocuiește cu următorul text:
                                    „Comitetul comun se întrunește cel puțin o dată la trei luni.”;
                                 
                              
                                    (c)
                                 
                                 
                                    se adaugă următorul alineat:
                                    
                                       „(5)   Președintele Autorității informează periodic consiliul supraveghetorilor în legătură cu pozițiile adoptate în cadrul reuniunilor Comitetului comun.”
                                    
                                 
                              
                  
                        48.
                     
                     
                        Articolele 56 și 57 se înlocuiesc cu următorul text:
                        
                           „Articolul 56
                           Poziții comune și acte comune
                           În cadrul atribuțiilor sale prevăzute la capitolul II din prezentul regulament și, în special, în ceea ce privește punerea în aplicare a Directivei 2002/87/CE, Autoritatea ajunge, dacă este cazul, prin consens la poziții comune cu Autoritatea europeană de supraveghere (Autoritatea europeană de asigurări și pensii ocupaționale) și Autoritatea europeană de supraveghere (Autoritatea bancară europeană), după caz.
                           Atunci când acest lucru este impus de dreptul Uniunii, măsurile adoptate în temeiul articolelor 10-16 și deciziile adoptate în temeiul articolelor 17, 18 și 19 din prezentul regulament, referitoare la aplicarea Directivei 2002/87/CE sau a oricăror alte acte legislative menționate la articolul 1 alineatul (2) din prezentul regulament, care intră, de asemenea, în sfera de competență a Autorității europene de supraveghere (Autoritatea bancară europeană) sau a Autorității europene de supraveghere (Autoritatea europeană de asigurări și pensii ocupaționale), se adoptă în paralel, după caz, de către Autoritate, de către Autoritatea europeană de supraveghere (Autoritatea bancară europeană) și de către Autoritatea europeană de supraveghere (Autoritatea europeană de asigurări și pensii ocupaționale).
                        
                        
                           Articolul 57
                           Subcomitete
                           
                              (1)   Comitetul comun poate înființa subcomitete în scopul de a pregăti proiectele de poziții comune și actele comune pentru Comitetul comun.
                           
                           
                              (2)   Fiecare subcomitet se compune din persoanele menționate la articolul 55 alineatul (1) și un reprezentant la nivel înalt provenind din actualul personal al autorității competente relevante din fiecare stat membru.
                           
                           
                              (3)   Fiecare subcomitet alege un președinte dintre reprezentanții autorităților competente relevante care este, de asemenea, observator în cadrul Comitetului comun.
                           
                           
                              (4)   În sensul articolului 56, se înființează un subcomitet al Comitetului comun privind conglomeratele financiare.
                           
                           
                              (5)   Comitetul comun publică pe site-ul său toate subcomitetele înființate, inclusiv mandatele acestora și o listă a membrilor lor, cu funcțiile ocupate în cadrul subcomitetului.”
                           
                        
                     
                  
                        49.
                     
                     
                        Articolul 58 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Se înființează comisia de apel a autorităților europene de supraveghere.”;
                                    
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    
                                       „(2)   Comisia de apel se compune din șase membri și șase supleanți, cu reputație și cunoștințe în domeniu dovedite în dreptul Uniunii și cu experiență profesională internațională obținută la un nivel suficient de înalt în domeniul bancar, de asigurări, al pensiilor ocupaționale, al piețelor de valori mobiliare sau al altor servicii financiare, fiind excluși membrii actualului personal al autorităților competente sau al altor instituții sau organe naționale sau ale Uniunii care sunt implicați în activitățile Autorității și membrii Grupului părților interesate din domeniul valorilor mobiliare și piețelor. Membrii și supleanții sunt resortisanți ai unui stat membru și cunosc foarte bine cel puțin două limbi oficiale ale Uniunii. Comisia de apel dispune de suficientă experiență juridică pentru a putea oferi consiliere juridică profesională cu privire la legalitatea, inclusiv proporționalitatea, exercitării de către Autoritate a competențelor sale.”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Doi membri ai comisiei de apel și doi supleanți sunt numiți de către consiliul de administrație al Autorității, fiind aleși de pe o listă scurtă propusă de Comisie, întocmită în urma unei invitații publice de manifestare a interesului publicată în Jurnalul Oficial al Uniunii Europene, și după consultarea consiliului supraveghetorilor.
                                       După primirea listei scurte, Parlamentul European poate invita candidații la funcția de membri și supleanți să dea o declarație în fața sa și să răspundă la întrebările adresate de membrii acestuia.
                                       Parlamentul European poate invita membrii comisiei de apel să dea o declarație în fața sa și să răspundă la întrebările care le sunt adresate de membrii acestuia ori de câte ori li se solicită acest lucru, cu excepția declarațiilor, întrebărilor sau răspunsurilor referitoare la cazuri individuale soluționate sau dezbătute de comisia de apel.”
                                    
                                 
                              
                  
                        50.
                     
                     
                        La articolul 59, alineatul (2) se înlocuiește cu următorul text:
                        
                           „(2)   Membrii comisiei de apel și personalul Autorității care asigură sprijin în chestiuni operaționale și de secretariat nu iau parte la procedurile de contestație introduse dacă au un interes personal în cauza respectivă, dacă au fost anterior implicați ca reprezentanți ai uneia dintre părți sau dacă au participat la adoptarea deciziei care face obiectul contestației.”
                        
                     
                  
                        51.
                     
                     
                        La articolul 60, alineatul (2) se înlocuiește cu următorul text:
                        
                           „(2)   Contestația, împreună cu expunerea de motive, se înaintează în scris la sediul Autorității, în termen de trei luni de la data notificării deciziei către persoana vizată sau, în absența unei notificări, la data la care Autoritatea a publicat decizia sa.
                           Comisia de apel ia o decizie cu privire la contestație în termen de trei luni de la introducerea acesteia.”
                        
                     
                  
                        52.
                     
                     
                        Se introduce următorul articol:
                        
                           „Articolul 60a
                           Depășirea competențelor de către Autoritate
                           Orice persoană fizică sau juridică poate trimite Comisiei o opinie motivată în cazul în care persoana respectivă consideră că Autoritatea și-a depășit competențele, inclusiv prin nerespectarea principiului proporționalității, astfel cum este menționat la articolul 1 alineatul (5), atunci când a acționat în temeiul articolelor 16 și 16b, iar acest lucru privește direct și personal persoana respectivă.”
                        
                     
                  
                        53.
                     
                     
                        La articolul 62, alineatul (1) se modifică după cum urmează:
                        
                                    (a)
                                 
                                 
                                    partea introductivă se înlocuiește cu următorul text:
                                    
                                       „(1)   Veniturile Autorității, care este un organism european în conformitate cu articolul 70 din Regulamentul (UE, Euratom) 2018/1046 al Parlamentului European și al Consiliului (*47) (denumit în continuare «Regulamentul financiar») constau, în special, în orice combinație dintre următoarele:
                                    
                                    
                                       (*47)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”;"
                        
                                 
                              
                                    (b)
                                 
                                 
                                    se adaugă următoarele litere:
                                    
                                                „(d)
                                             
                                             
                                                orice contribuție voluntară din partea statelor membre sau a observatorilor;
                                             
                                          
                                                (e)
                                             
                                             
                                                tarifele convenite pentru publicații, activități de formare și orice alt serviciu furnizat de Autoritate în cazul în care acestea au fost solicitate în mod expres de către una sau mai multe autorități competente.”;
                                             
                                          
                              
                                    (c)
                                 
                                 
                                    se adaugă următorul paragraf:
                                    „Nu este acceptată nicio contribuție voluntară din partea statelor membre sau a observatorilor menționată la litera (d) de la primul paragraf, dacă o astfel de acceptare ar pune sub semnul întrebării independența și imparțialitatea Autorității. Contribuțiile voluntare care constituie o compensație pentru costul sarcinilor delegate Autorității de o autoritate competentă nu sunt considerate a pune sub semnul întrebării independența Autorității.”
                                 
                              
                  
                        54.
                     
                     
                        Articolele 63, 64 și 65 se înlocuiesc cu următorul text:
                        
                           „Articolul 63
                           Întocmirea bugetului
                           
                              (1)   În fiecare an, directorul executiv întocmește un proiect provizoriu de document unic de programare al Autorității pentru următoarele trei exerciții financiare, care prezintă estimarea veniturilor și a cheltuielilor, precum și informații privind personalul, pe baza programării anuale și multianuale și îl înaintează consiliului de administrație și consiliului supraveghetorilor, împreună cu schema de personal.
                           
                           
                              (2)   Consiliul supraveghetorilor, pe baza proiectului care a fost aprobat de consiliul de administrație, adoptă proiectul de document unic de programare pentru următoarele trei exerciții financiare.
                           
                           
                              (3)   Consiliul de administrație transmite documentul unic de programare Comisiei, Parlamentului European și Consiliului, precum și Curții de Conturi Europene, până la data de 31 ianuarie.
                           
                           
                              (4)   Ținând seama de documentul unic de programare, Comisia înscrie în proiectul de buget al Uniunii previziunile pe care le consideră necesare, ținând cont de schema de personal și de cuantumul contribuției de echilibrare din bugetul general al Uniunii, în conformitate cu articolele 313 și 314 din TFUE.
                           
                           
                              (5)   Parlamentul European și Consiliul adoptă schema de personal a Autorității. Parlamentul European și Consiliul autorizează creditele pentru contribuția de echilibrare destinată Autorității.
                           
                           
                              (6)   Consiliul supraveghetorilor adoptă bugetul Autorității. Acesta devine definitiv odată cu adoptarea definitivă a bugetului general al Uniunii. Dacă este necesar, acesta se ajustează în consecință.
                           
                           
                              (7)   Consiliul de administrație informează fără întârziere nejustificată Parlamentul European și Consiliul cu privire la intenția sa de a executa orice proiect care ar putea avea implicații financiare semnificative pentru finanțarea bugetului său, în special orice proiect imobiliar, cum ar fi închirierea sau achiziționarea de imobile.
                           
                           
                              (8)   Fără a aduce atingere articolelor 266 și 267 din Regulamentul financiar, autorizarea Parlamentului European și a Consiliului este necesară pentru orice proiect care ar putea avea implicații financiare semnificative sau pe termen lung pentru finanțarea bugetului Autorității, în special orice proiect imobiliar, cum ar fi închirierea sau achiziționarea de imobile, inclusiv clauzele de reziliere.
                           
                        
                        
                           Articolul 64
                           Execuția și controlul bugetului
                           
                              (1)   Directorul executiv își exercită competențele de ordonator de credite și execută bugetul anual al Autorității.
                           
                           
                              (2)   Contabilul Autorității transmite situația conturilor provizorii contabilului Comisiei și Curții de Conturi până la data de 1 martie a anului următor. Articolul 70 nu împiedică Autoritatea să furnizeze Curții de Conturi orice informație solicitată de aceasta, care este de competența Curții de Conturi.
                           
                           
                              (3)   Contabilul Autorității transmite contabilului Comisiei, până la data de 1 martie a anului următor, informațiile contabile necesare în scopuri de consolidare, în modul și formatul stabilite de contabilul respectiv.
                           
                           
                              (4)   Până la data de 31 martie a anului următor, contabilul Autorității trimite de asemenea membrilor consiliului supraveghetorilor, Parlamentului European, Consiliului și Curții de Conturi raportul privind gestiunea bugetară și financiară.
                           
                           
                              (5)   După primirea observațiilor formulate de Curtea de Conturi cu privire la conturile provizorii ale Autorității, în conformitate cu articolul 246 din Regulamentul financiar, contabilul Autorității întocmește conturile finale ale Autorității. Directorul executiv trimite aceste conturi consiliului supraveghetorilor, care emite un aviz cu privire la conturile în cauză.
                           
                           
                              (6)   Până la data de 1 iulie a anului următor, contabilul Autorității trimite conturile finale, însoțite de avizul consiliului supraveghetorilor, contabilului Comisiei, Parlamentului European, Consiliului și Curții de Conturi.
                              Contabilul Autorității trimite, tot până la data de 15 iunie a fiecărui an, un pachet de rapoarte contabilului Comisiei, într-un format standardizat stabilit de contabilul Comisiei în vederea consolidării.
                           
                           
                              (7)   Conturile finale se publică în Jurnalul Oficial al Uniunii Europene până la data de 15 noiembrie a anului următor.
                           
                           
                              (8)   Directorul executiv comunică Curții de Conturi un răspuns la observațiile formulate de aceasta până la data de 30 septembrie și trimite, de asemenea, o copie a răspunsului respectiv consiliului de administrație și Comisiei.
                           
                           
                              (9)   Directorul executiv prezintă Parlamentului European, la solicitarea acestuia din urmă și în conformitate cu articolul 261 alineatul (3) din Regulamentul financiar, toate informațiile necesare derulării eficiente a procedurii de descărcare de gestiune pentru exercițiul financiar în cauză.
                           
                           
                              (10)   La recomandarea Consiliului care hotărăște cu majoritate calificată, Parlamentul European acordă descărcarea de gestiune Autorității pentru execuția bugetului pentru exercițiul financiar N, până la data de 15 mai a exercițiului N + 2.
                           
                           
                              (11)   Autoritatea emite un aviz motivat privind poziția Parlamentului European și alte observații făcute de Parlamentul European, prezentate în procedura de descărcare de gestiune.
                           
                        
                        
                           Articolul 65
                           Norme financiare
                           Normele financiare aplicabile Autorității se adoptă de către consiliul de administrație, după consultarea Comisiei. Aceste norme nu se pot abate de la Regulamentul delegat (UE) 2019/715 al Comisiei (*48), cu excepția situațiilor în care acest lucru este impus de necesități operaționale specifice, indispensabile funcționării Autorității și numai cu acordul prealabil al Comisiei.
                        
                        
                           (*48)  Regulamentul delegat (UE) 2019/715 al Comisiei din 18 decembrie 2018 privind regulamentul financiar cadru pentru organele instituite în temeiul TFUE și al Tratatului Euratom și menționate la articolul 70 din Regulamentul (UE, Euratom) 2018/1046 al Parlamentului European și al Consiliului (JO L 122, 10.5.2019, p. 1).”"
                        
                     
                  
                        55.
                     
                     
                        La articolul 66, alineatul (1) se înlocuiește cu următorul text:
                        
                           „(1)   Regulamentul (UE, Euratom) nr. 883/2013 al Parlamentului European și al Consiliului (*49) se aplică fără restricții Autorității în vederea combaterii fraudei, corupției și oricăror altor activități ilegale.
                        
                        
                           (*49)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).”"
                        
                     
                  
                        56.
                     
                     
                        Articolul 70 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Membrii consiliului supraveghetorilor și toți membrii personalului Autorității, inclusiv funcționarii detașați temporar de statele membre și toate celelalte persoane care îndeplinesc sarcini pentru Autoritate pe bază contractuală, sunt supuși obligațiilor legate de secretul profesional în temeiul articolului 339 din TFUE și al dispozițiilor relevante din legislația Uniunii în domeniu, chiar și după ce și-au încetat atribuțiile.”;
                                    
                                 
                              
                                    (b)
                                 
                                 
                                    la alineatul (2), al doilea paragraf se înlocuiește cu următorul text:
                                    „Obligația prevăzută la alineatul (1) de la prezentul articol și la primul paragraf al prezentului alineat nu împiedică Autoritatea și autoritățile competente să utilizeze informațiile pentru asigurarea respectării actelor legislative menționate la articolul 1 alineatul (2) și, în special, pentru procedurile legale necesare în vederea adoptării deciziilor.”;
                                 
                              
                                    (c)
                                 
                                 
                                    se introduce următorul alineat:
                                    
                                       „(2a)   Consiliul de administrație și consiliul supraveghetorilor se asigură că persoanele care furnizează orice tip de servicii, în mod direct sau indirect, permanent sau ocazional, legate de atribuțiile Autorității, inclusiv funcționarii și alte persoane autorizate de către consiliul de administrație și de către consiliul supraveghetorilor sau numite de către autoritățile competente în acest scop, respectă obligațiile legate de secretul profesional echivalente celor prevăzute la alineatele (1) și (2).
                                       Aceleași cerințe de păstrare a secretului profesional li se aplică și observatorilor care participă la reuniunile consiliului de administrație și ale consiliului supraveghetorilor și care participă la activitățile Autorității.”;
                                    
                                 
                              
                                    (d)
                                 
                                 
                                    alineatele (3) și (4) se înlocuiesc cu următorul text:
                                    
                                       „(3)   Alineatele (1) și (2) nu împiedică Autoritatea să facă schimb de informații cu autoritățile competente în conformitate cu prezentul regulament și cu alte acte legislative ale Uniunii aplicabile participanților la piețele financiare.
                                       Aceste informații fac obiectul obligațiilor privind secretul profesional menționate la alineatele (1) și (2). Autoritatea stabilește în regulamentul intern de procedură modalitățile practice de punere în aplicare a normelor referitoare la confidențialitate menționate la alineatele (1) și (2).
                                    
                                    
                                       (4)   Autoritatea aplică Decizia (UE, Euratom) 2015/444 a Comisiei (*50).
                                    
                                    
                                       (*50)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).”"
                        
                                 
                              
                  
                        57.
                     
                     
                        Articolul 71 se înlocuiește cu următorul text:
                        
                           „Articolul 71
                           Protecția datelor
                           Prezentul regulament nu aduce atingere obligațiilor statelor membre în ceea ce privește prelucrarea datelor cu caracter personal în temeiul Regulamentului (UE) 2016/679 sau obligațiilor Autorității în ceea ce privește prelucrarea datelor cu caracter personal în temeiul Regulamentului (UE) 2018/1725 al Parlamentului European și al Consiliului (*51), în îndeplinirea atribuțiilor ce îi revin.
                        
                        
                           (*51)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        58.
                     
                     
                        La articolul 72, alineatul (2) se înlocuiește cu următorul text:
                        
                           „(2)   Consiliul de administrație adoptă măsuri practice pentru aplicarea Regulamentului (CE) nr. 1049/2001.”
                        
                     
                  
                        59.
                     
                     
                        La articolul 74, primul paragraf se înlocuiește cu următorul text:
                        „Dispozițiile necesare referitoare la amplasarea sediului Autorității în statul membru în care aceasta este stabilită și facilitățile care trebuie oferite de statul membru respectiv, precum și normele specifice aplicabile în respectivul stat membru personalului Autorității și membrilor familiilor acestora se stabilesc într-un acord privind sediul între Autoritate și statul membru respectiv, pe care l-au încheiat după obținerea aprobării consiliului de administrație.”
                     
                  
                        60.
                     
                     
                        Articolul 76 se înlocuiește cu următorul text:
                        
                           „Articolul 76
                           Relația cu Comitetul autorităților europene de reglementare a piețelor valorilor mobiliare
                           Autoritatea este considerată succesorul legal al Comitetului autorităților europene de reglementare a piețelor valorilor mobiliare (CAERPVM). Până la data înființării Autorității, toate activele și pasivele, precum și toate operațiunile în curs ale CAERPVM sunt transferate automat Autorității. CAERPVM întocmește o declarație care reflectă situația de închidere a activelor și pasivelor sale la data transferului respectiv. Declarația respectivă este auditată și aprobată de către CAERPVM și de către Comisie.”
                        
                     
                  
                        61.
                     
                     
                        Articolul 81 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                teza introductivă se înlocuiește cu următorul text:
                                                
                                                   „(1)   Până la 31 decembrie 2021 și, ulterior, din trei în trei ani, Comisia publică un raport general privind experiența dobândită ca urmare a funcționării Autorității și a procedurilor prevăzute în prezentul regulament. Respectivul raport evaluează, printre altele:”;
                                                
                                             
                                          
                                                (ii)
                                             
                                             
                                                la litera (a), teza introductivă și punctul (i) se înlocuiesc cu următorul text:
                                                
                                                            „(a)
                                                         
                                                         
                                                            eficacitatea și convergența practicilor de supraveghere realizate de autoritățile competente:
                                                            
                                                                        (i)
                                                                     
                                                                     
                                                                        independența autorităților competente și convergența standardelor echivalente guvernanței corporative;”;
                                                                     
                                                                  
                                                      
                                          
                                                (iii)
                                             
                                             
                                                se adaugă următoarea literă:
                                                
                                                            „(g)
                                                         
                                                         
                                                            funcționarea Comitetului comun,”;
                                                         
                                                      
                                          
                              
                                    (b)
                                 
                                 
                                    se introduc următoarele alineate:
                                    
                                       „(2a)   În raportul general menționat la alineatul (1) din prezentul articol, Comisia, după consultarea tuturor autorităților și părților interesate relevante, efectuează o evaluare cuprinzătoare privind aplicarea articolului 9a.
                                    
                                    
                                       (2b)   Ca parte a raportului general menționat la alineatul (1), Comisia, după consultarea tuturor autorităților relevante și a părților interesate, efectuează o evaluare cuprinzătoare privind supravegherea potențială a locurilor de tranzacționare din țările terțe de către Autoritate, analizând aspecte precum recunoașterea pe baza importanței sistemice, cerințele organizatorice, conformitatea continuă, amenzile și penalitățile cu titlu cominatoriu, precum și personalul și resursele. În evaluarea sa, Comisia ia în considerare efectele asupra lichidității, inclusiv disponibilitatea celui mai bun preț pentru investitori, cea mai bună executare pentru clienții din UE, barierele în calea accesului și beneficiile economice pentru contrapărțile din UE în ceea ce privește schimburile comerciale la nivel mondial, precum și dezvoltarea uniunii piețelor de capital.
                                    
                                    
                                       (2c)   Ca parte a raportului general menționat la alineatul (1), Comisia, după consultarea tuturor autorităților relevante și a părților interesate, efectuează o evaluare cuprinzătoare privind supravegherea potențială a depozitarilor centrali de titluri de valoare din țările terțe de către Autoritate, analizând aspecte precum recunoașterea pe baza importanței sistemice, cerințele organizatorice, conformitatea continuă, amenzile și penalitățile cu titlu cominatoriu, precum și personalul și resursele.
                                    
                                    
                                       (2d)   Comisia prezintă evaluările menționate la alineatele (2b) și (2c), împreună cu orice propunere legislativă, dacă este cazul, Parlamentului European și Consiliului până la 30 iunie 2021.”
                                    
                                 
                              
                  
         
            Articolul 4
            Modificarea Regulamentului (UE) nr. 600/2014
            Regulamentul (UE) nr. 600/2014 se modifică după cum urmează:
            
                        1.
                     
                     
                        La articolul 1 alineatul (1), se adaugă următoarea literă:
                        
                                    „(g)
                                 
                                 
                                    autorizarea și supravegherea furnizorilor de servicii de raportare a datelor.”
                                 
                              
                  
                        2.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                punctul 18 se înlocuiește cu următorul text:
                                                
                                                            „18.
                                                         
                                                         
                                                            
                                                               «autoritate competentă» înseamnă o autoritate competentă definită la articolul 4 alineatul (1) punctul 26 din Directiva 2014/65/UE și, în ceea ce privește autorizarea și supravegherea furnizorilor de servicii de raportare a datelor, ESMA, cu excepția mecanismelor de raportare aprobate (ARM) și mecanismelor de publicare aprobate (APA) care beneficiază de o derogare în conformitate cu alineatul (3) de la prezentul articol;”;
                                                         
                                                      
                                          
                                                (ii)
                                             
                                             
                                                se introduce următorul punct:
                                                
                                                            „(22a)
                                                         
                                                         
                                                            «conducere superioară» înseamnă conducere superioară astfel cum este definită la articolul 4 alineatul (1) punctul 37 din Directiva 2014/65/UE;”;
                                                         
                                                      
                                          
                                                (iii)
                                             
                                             
                                                punctele 34, 35 și 36 se înlocuiesc cu următorul text:
                                                
                                                            „34.
                                                         
                                                         
                                                            «mecanism de publicare aprobat» sau «APA» înseamnă o persoană autorizată în temeiul prezentului regulament să furnizeze serviciul de publicare a rapoartelor privind tranzacțiile în numele unor firme de investiții, în temeiul articolelor 20 și 21;
                                                         
                                                      
                                                            35.
                                                         
                                                         
                                                            «furnizor de sisteme centralizate de raportare» sau «CTP» înseamnă o persoană autorizată în temeiul prezentului regulament să furnizeze serviciul de colectare a rapoartelor privind tranzacțiile cu instrumente financiare enumerate la articolele 6, 7, 10, 12 și 13, 20 și 21 de la piețele reglementate, MTF-uri, OTF-uri și APA-uri și de consolidare a acestora într-un flux continuu de date electronice în direct care oferă date referitoare la prețuri și volume pentru fiecare instrument financiar;
                                                         
                                                      
                                                            36.
                                                         
                                                         
                                                            «mecanism de raportare aprobat» sau «ARM» înseamnă o persoană autorizată în temeiul prezentului regulament să furnizeze autorităților competente sau ESMA, în numele firmelor de investiții, serviciul de raportare a detaliilor privind tranzacțiile;”;
                                                         
                                                      
                                          
                                                (iv)
                                             
                                             
                                                se introduce următorul punct:
                                                
                                                            „36a.
                                                         
                                                         
                                                            «furnizor de servicii de raportare a datelor» înseamnă o persoană menționată la punctele 34-36 și o persoană menționată la articolul 27b alineatul (2);”;
                                                         
                                                      
                                          
                              
                                    (b)
                                 
                                 
                                    se introduce următorul alineat:
                                    
                                       „(3)   Comisia este împuternicită să adopte acte delegate în conformitate cu articolul 50, prin care precizează criteriile de identificare a ARM-urilor și APA-urilor care, prin derogare de la prezentul regulament pe motivul importanței lor limitate pentru piața internă, fac obiectul autorizării și supravegherii de către o autoritate competentă a unui stat membru astfel cum este definită la articolul 4 alineatul (1) punctul 26 din Directiva 2014/65/UE.
                                       La adoptarea actului delegat, Comisia ia în considerare unul sau mai multe dintre elementele următoare:
                                       
                                                   (a)
                                                
                                                
                                                   măsura în care serviciile sunt furnizate firmelor de investiții autorizate într-un singur stat membru;
                                                
                                             
                                                   (b)
                                                
                                                
                                                   numărul de rapoarte de tranzacționare sau de tranzacții comerciale;
                                                
                                             
                                                   (c)
                                                
                                                
                                                   faptul că ARM-urile sau APA-urile fac parte dintr-un grup de participanți la piețele financiare care desfășoară activități transfrontaliere.
                                                
                                             În cazul în care o entitate este supravegheată de ESMA pentru serviciile prestate în calitatea sa de furnizor de servicii de raportare a datelor în temeiul prezentului regulament, niciuna dintre activitățile sale în calitate de ARM sau APA nu trebuie să fie exclusă din domeniul de aplicare a supravegherii ESMA prin vreun act delegat adoptat în temeiul prezentului alineat.”
                                    
                                 
                              
                  
                        3.
                     
                     
                        Articolul 22 se înlocuiește cu următorul text:
                        
                           „Articolul 22
                           Furnizarea de informații în scopul transparenței și al altor calcule
                           
                              (1)   Pentru a efectua calcule în vederea stabilirii cerințelor de transparență pretranzacționare și posttranzacționare și a regimului obligației de tranzacționare, menționat la articolele 3-11, la articolele 14-21 și la articolul 32, care sunt aplicabile instrumentelor financiare, precum și pentru a stabili dacă o firmă de investiții este un operator independent, ESMA și autoritățile competente pot solicita informații de la:
                              
                                          (a)
                                       
                                       
                                          locurile de tranzacționare;
                                       
                                    
                                          (b)
                                       
                                       
                                          mecanismele de publicare aprobate (APA); și
                                       
                                    
                                          (c)
                                       
                                       
                                          furnizorii de sisteme centralizate de raportare (CTP).
                                       
                                    
                           
                              (2)   Locurile de tranzacționare, mecanismele de publicare aprobate și furnizorii de sisteme centralizate de raportare stochează datele necesare pentru o perioadă suficient de lungă.
                           
                           
                              (3)   ESMA elaborează proiecte de standarde tehnice de reglementare pentru a stabili conținutul și frecvența solicitărilor de date, formatele și intervalul de timp în care locurile de tranzacționare, mecanismele de publicare aprobate și furnizorii de sisteme centralizate de raportare trebuie să răspundă la solicitările de date menționate la alineatul (1), tipul de date care trebuie stocate, precum și perioada minimă pentru care locurile de tranzacționare, mecanismele de publicare aprobate și furnizorii de sisteme centralizate de raportare trebuie să stocheze datele pentru a putea răspunde solicitărilor de date, în conformitate cu alineatul (2).
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                           
                        
                     
                  
                        4.
                     
                     
                        La articolul 26 alineatul (1), al treilea paragraf se înlocuiește cu următorul text:
                        „Autoritățile competente pun la dispoziția ESMA, fără întârziere nejustificată, orice informații raportate în conformitate cu prezentul articol.”
                     
                  
                        5.
                     
                     
                        Articolul 27 se înlocuiește cu următorul text:
                        
                           „Articolul 27
                           Obligația de a furniza date de referință privind instrumentele financiare
                           
                              (1)   În ceea ce privește instrumentele financiare admise la tranzacționare pe piețe reglementate sau tranzacționate în MTF-uri sau OTF-uri, locurile de tranzacționare furnizează ESMA date de referință pentru identificarea instrumentelor, în scopul raportării tranzacțiilor în temeiul articolului 26.
                              În ceea ce privește celelalte instrumente financiare menționate la articolul 26 alineatul (2) tranzacționate în sistemul său, fiecare operator independent îi furnizează ESMA datele de referință privind instrumentele financiare respective.
                              Datele de referință pentru identificarea instrumentelor se pregătesc pentru a fi transmise ESMA într-un format electronic standardizat înaintea începerii tranzacționării instrumentului financiar la care se referă. Datele de referință privind instrumentul financiar se actualizează de fiecare dată când apar modificări ale datelor referitoare la un instrument financiar. ESMA publică aceste date de referință imediat pe site-ul său. ESMA oferă fără întârziere nejustificată autorităților competente acces la aceste date de referință.
                           
                           
                              (2)   Pentru a permite autorităților competente să monitorizeze, în temeiul articolului 26, activitățile firmelor de investiții, pentru a se asigura că acestea acționează cu onestitate, corectitudine, profesionalism și într-un mod care promovează integritatea pieței, ESMA, după ce s-a consultat cu autoritățile competente, stabilește dispozițiile necesare pentru a se asigura că:
                              
                                          (a)
                                       
                                       
                                          ESMA primește efectiv datele de referință privind instrumentele financiare, în temeiul alineatului (1) de la prezentul articol;
                                       
                                    
                                          (b)
                                       
                                       
                                          calitatea datelor de referință privind instrumentele financiare primite în temeiul alineatului (1) de la prezentul articol este adecvată scopurilor pentru care sunt raportate tranzacțiile, în temeiul articolului 26;
                                       
                                    
                                          (c)
                                       
                                       
                                          datele de referință privind instrumentele financiare primite în temeiul alineatului (1) de la prezentul articol se transmit în mod eficient și fără întârziere nejustificată autorităților competente relevante;
                                       
                                    
                                          (d)
                                       
                                       
                                          există mecanisme eficace între ESMA și autoritățile competente pentru soluționarea aspectelor legate de furnizarea datelor sau de calitatea acestora.
                                       
                                    
                           
                              (3)   ESMA elaborează proiecte de standarde tehnice de reglementare pentru a preciza:
                              
                                          (a)
                                       
                                       
                                          standardele și formatele în materie de date aplicabile datelor de referință privind instrumentele financiare, în conformitate cu alineatul (1), inclusiv metodele și modalitățile de furnizare a datelor și a oricăror actualizări ale acestora către ESMA și de transmitere a acestora către autoritățile competente în conformitate cu alineatul (1), precum și forma și conținutul acestor date;
                                       
                                    
                                          (b)
                                       
                                       
                                          măsurile tehnice necesare în legătură cu dispozițiile care trebuie stabilite de ESMA și de autoritățile competente în temeiul alineatului (2).
                                       
                                    Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                           
                              (4)   ESMA poate suspenda obligațiile de raportare specificate la alineatul (1) pentru anumite instrumente financiare sau pentru toate instrumentele financiare, dacă sunt îndeplinite toate condițiile următoare:
                              
                                          (a)
                                       
                                       
                                          suspendarea este necesară pentru păstrarea integrității și a calității datelor de referință care fac obiectul obligației de raportare specificate la alineatul (1), care pot fi periclitate de oricare dintre următoarele elemente:
                                          
                                                      (i)
                                                   
                                                   
                                                      caracterul incomplet, inexactitatea sau coruperea gravă a datelor transmise; sau
                                                   
                                                
                                                      (ii)
                                                   
                                                   
                                                      indisponibilitatea la timp, perturbarea sau prejudicierea funcționării sistemelor utilizate pentru transmiterea, colectarea, prelucrarea sau stocarea respectivelor date de referință de către ESMA, autoritățile naționale competente, infrastructurile pieței, sistemele de compensare și de decontare și participanții importanți la piață;
                                                   
                                                
                                    
                                          (b)
                                       
                                       
                                          cerințele de reglementare existente ale Uniunii care sunt aplicabile nu abordează amenințarea;
                                       
                                    
                                          (c)
                                       
                                       
                                          suspendarea nu are niciun efect negativ asupra eficienței piețelor financiare sau asupra investitorilor, care să fie disproporționat față de beneficiile acțiunii;
                                       
                                    
                                          (d)
                                       
                                       
                                          suspendarea nu creează arbitraj de reglementare.
                                       
                                    Atunci când se adoptă măsura menționată la primul paragraf de la prezentul alineat, ESMA ia în considerare gradul în care măsura în cauză asigură acuratețea și caracterul complet al datelor raportate în scopurile specificate la alineatul (2).
                              Înainte de a decide să adopte măsura menționată la primul paragraf, ESMA informează autoritățile competente relevante cu privire la aceasta.
                              Comisia este împuternicită să adopte acte delegate în conformitate cu articolul 50 pentru a completa prezentul regulament prin precizarea condițiilor menționate la primul paragraf și a circumstanțelor în care încetează să se aplice suspendarea menționată la primul paragraf.”
                           
                        
                     
                  
                        6.
                     
                     
                        Se introduce următorul titlu:
                        „TITLUL IVa
                        
                           SERVICII DE RAPORTARE A DATELOR
                        
                        
                           CAPITOLUL 1
                        
                        
                           
                              Autorizarea furnizorilor de servicii de raportare a datelor
                           
                        
                        
                           Articolul 27a
                           În sensul prezentului titlu, o autoritate națională competentă înseamnă o autoritate competentă în sensul definiției de la articolul 4 alineatul (1) punctul 26 din Directiva 2014/65/UE.
                        
                        
                           Articolul 27b
                           Cerința de autorizare
                           
                              (1)   Exploatarea unui APA, a unui CTP sau a unui ARM ca ocupație sau activitate obișnuită este condiționată de obținerea unei autorizații prealabile din partea ESMA în conformitate cu prezentul titlu.
                              Prin derogare de la primul paragraf de la prezentul alineat, un APA sau un ARM identificat în conformitate cu actul delegat menționat la articolul 2 alineatul (3) face obiectul autorizării prealabile și al supravegherii de către autoritatea națională competentă relevantă în conformitate cu prezentul titlu.
                           
                           
                              (2)   O firmă de investiții sau un operator de piață care exploatează un loc de tranzacționare poate oferi, de asemenea, serviciile prestate de un APA, un CTP sau un ARM, cu condiția ca ESMA sau autoritatea națională competentă relevantă să fi verificat în prealabil dacă firma de investiții sau operatorul de piață respectă prezentul titlu. Furnizarea acestor servicii se include în autorizația lor.
                           
                           
                              (3)   ESMA întocmește un registru al tuturor furnizorilor de servicii de raportare a datelor din Uniune. Registrul este disponibil publicului, conține informații privind serviciile pentru care este autorizat furnizorul de servicii de raportare a datelor și se actualizează în mod regulat.
                              În cazul în care ESMA sau o autoritate națională competentă, după caz, a retras o autorizație în conformitate cu articolul 27e, respectiva retragere se publică în registru timp de cinci ani.
                           
                           
                              (4)   Furnizorii de servicii de raportare a datelor își furnizează serviciile sub supravegherea ESMA sau a autorității naționale competente, după caz. ESMA sau autoritatea națională competentă, după caz, reexaminează periodic dacă furnizorii de servicii de raportare a datelor respectă dispozițiile prezentului titlu. ESMA sau autoritatea națională competentă, după caz, verifică dacă furnizorii de servicii de raportare a datelor îndeplinesc în orice moment condițiile impuse pentru autorizarea inițială, stabilite în temeiul prezentului titlu.
                           
                        
                        
                           Articolul 27c
                           Autorizarea furnizorilor de servicii de raportare a datelor
                           
                              (1)   Furnizorii de servicii de raportare a datelor sunt autorizați de ESMA sau, dacă este cazul, de autoritatea națională competentă, în sensul prezentului titlu, în cazul în care:
                              
                                          (a)
                                       
                                       
                                          furnizorul de servicii de raportare a datelor este o persoană juridică stabilită în Uniune; și
                                       
                                    
                                          (b)
                                       
                                       
                                          furnizorul de servicii de raportare a datelor îndeplinește cerințele prevăzute la prezentul titlu.
                                       
                                    
                           
                              (2)   Autorizația menționată la alineatul (1) precizează serviciul de raportare a datelor pe care furnizorul de servicii de raportare a datelor este autorizat să îl furnizeze. În cazul în care dorește să își extindă activitatea la alte servicii de raportare a datelor, un furnizor de servicii de raportare a datelor autorizat adresează o cerere ESMA sau autorității naționale competente, după caz, în vederea extinderii autorizației respective.
                           
                           
                              (3)   Un furnizor de servicii de raportare a datelor autorizat trebuie să respecte în orice moment condițiile de autorizare menționate la prezentul titlu. Un furnizor de servicii de raportare a datelor autorizat informează fără întârzieri nejustificate ESMA sau autoritatea națională competentă, după caz, în legătură cu orice modificare semnificativă a condițiilor de autorizare.
                           
                           
                              (4)   Autorizația menționată la alineatul (1) este aplicabilă și valabilă pe întregul teritoriu al Uniunii și îi permite furnizorului de servicii de raportare a datelor să furnizeze în întreaga Uniune serviciile pentru care a fost autorizat.
                           
                        
                        
                           Articolul 27d
                           Proceduri de aprobare și de respingere a cererilor de autorizare
                           
                              (1)   Furnizorul de servicii de raportare a datelor depune o cerere în care prezintă toate informațiile necesare pentru a permite ESMA sau autorității naționale competente, după caz, să confirme faptul că furnizorul de servicii de raportare a datelor a luat, la momentul autorizării inițiale, toate măsurile necesare pentru a îndeplini obligațiile care îi revin în temeiul dispozițiilor prezentului titlu, inclusiv a elaborat un program de activitate în care precizează, printre altele, tipurile de servicii avute în vedere și structura organizatorică.
                           
                           
                              (2)   În termen de 20 de zile lucrătoare de la primirea cererii de autorizare, ESMA sau autoritatea națională competentă, după caz, verifică dacă aceasta este completă.
                              Dacă cererea nu este completă, ESMA sau autoritatea națională competentă, după caz, stabilește un termen în care furnizorul de servicii de raportare a datelor trebuie să furnizeze informații suplimentare.
                              După ce a stabilit că cererea este completă, ESMA sau autoritatea națională competentă, după caz, îl informează pe furnizorul de servicii de raportare de date în consecință.
                           
                           
                              (3)   În termen de șase luni de la primirea cererii complete, ESMA sau autoritatea națională competentă, după caz, verifică respectarea de către furnizorul de servicii de raportare a datelor a dispozițiilor prezentului titlu. Aceasta adoptă o decizie riguros motivată prin care aprobă sau respinge cererea de autorizare și îl informează pe furnizorul de servicii de raportare a datelor în cauză cu privire la decizia sa în termen de cinci zile lucrătoare.
                           
                           
                              (4)   ESMA elaborează proiecte de standarde tehnice de reglementare pentru a stabili:
                              
                                          (a)
                                       
                                       
                                          informațiile care trebuie să i se furnizeze în temeiul alineatului (1), inclusiv programul de activitate;
                                       
                                    
                                          (b)
                                       
                                       
                                          informațiile incluse în notificările realizate în temeiul articolului 27f alineatul (2).
                                       
                                    Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                           
                              (5)   ESMA elaborează proiecte de standarde tehnice de punere în aplicare pentru a stabili formularele, modelele și procedurile standard pentru notificarea sau furnizarea de informații prevăzute la prezentul articol alineatul (1) și la articolul 27f alineatul (2).
                              Competența de a adopta standardele tehnice de punere în aplicare menționate la primul paragraf este conferită Comisiei în condițiile prevăzute la articolul 15 din Regulamentul (UE) nr. 1095/2010.
                           
                        
                        
                           Articolul 27e
                           Retragerea autorizației
                           
                              (1)   ESMA sau autoritatea națională competentă, după caz, poate retrage autorizația unui furnizor de servicii de raportare a datelor în cazul în care acesta:
                              
                                          (a)
                                       
                                       
                                          nu folosește autorizația timp de 12 luni, renunță în mod explicit la autorizație sau nu a prestat niciun serviciu în ultimele șase luni;
                                       
                                    
                                          (b)
                                       
                                       
                                          a obținut autorizația prin declarații false sau prin orice altă modalitate incorectă;
                                       
                                    
                                          (c)
                                       
                                       
                                          nu mai îndeplinește condițiile în temeiul cărora a primit autorizația;
                                       
                                    
                                          (d)
                                       
                                       
                                          a încălcat grav și în mod sistematic prezentul regulament.
                                       
                                    
                           
                              (2)   ESMA notifică fără întârziere, dacă este cazul, autorității naționale competente din statul membru în care este stabilit furnizorul de servicii de raportare a datelor decizia de retragere a autorizației unui furnizor de servicii de raportare a datelor.
                           
                        
                        
                           Articolul 27f
                           Cerințe privind organul de conducere al unui furnizor de servicii de raportare a datelor
                           
                              (1)   Membrii organului de conducere al unui furnizor de servicii de raportare a datelor trebuie să aibă în orice moment o reputație suficient de bună, să posede suficiente cunoștințe, competențe și experiență și să dedice suficient timp pentru îndeplinirea sarcinilor lor.
                              Membrii organului de conducere trebuie să posede cunoștințe, competențe și experiență adecvate pentru a putea înțelege activitățile furnizorului de servicii de raportare a datelor. Fiecare membru al organului de conducere acționează cu onestitate, integritate și independență de spirit pentru a contesta în mod eficace, după caz, deciziile conducerii superioare și pentru a supraveghea și a monitoriza în mod eficace procesul decizional al conducerii, atunci când este necesar.
                              În cazul în care un operator de piață dorește să obțină autorizația de exploatare a unui APA, a unui CTP sau a unui ARM în temeiul articolului 27d, iar membrii organului de conducere al APA-ului, CTP-ului sau ARM-ului sunt aceiași ca membrii organului de conducere al pieței reglementate, se consideră că persoanele respective îndeplinesc cerințele stabilite la primul paragraf.
                           
                           
                              (2)   Furnizorul de servicii de raportare a datelor comunică ESMA sau autorității naționale competente, după caz, numele tuturor membrilor organului său de conducere și orice schimbare a componenței acestuia, împreună cu toate informațiile necesare pentru a aprecia dacă entitatea respectă dispozițiile alineatului (1).
                           
                           
                              (3)   Organul de conducere al unui furnizor de servicii de raportare a datelor definește și supraveghează implementarea mecanismelor de guvernanță care asigură gestionarea eficace și prudentă a unei organizații, inclusiv separarea sarcinilor în cadrul organizației și prevenirea conflictelor de interese, într-un mod care promovează integritatea pieței și interesele clienților săi.
                           
                           
                              (4)   ESMA sau autoritatea națională competentă, după caz, refuză autorizarea dacă nu este convinsă că persoana sau persoanele care conduc efectiv activitatea furnizorului de servicii de raportare a datelor au o reputație suficient de bună sau dacă există motive obiective și demonstrabile de a crede că schimbările propuse privind organul de conducere al furnizorului de servicii de raportare a datelor ar risca să compromită administrarea corectă și prudentă a acestuia și luarea în seamă în mod corespunzător a intereselor clienților săi și a integrității pieței.
                           
                           
                              (5)   Până la 1 ianuarie 2021, ESMA elaborează proiecte de standarde tehnice de reglementare pentru evaluarea caracterului adecvat al membrilor organului de conducere descris la alineatul (1), ținând seama de diferitele roluri și funcții îndeplinite de aceștia, precum și de necesitatea de a se evita conflictele de interese dintre membrii organului de conducere și utilizatorii APA-ului, CTP-ului sau ARMului.
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                        
                        
                           CAPITOLUL 2
                        
                        
                           
                              Condiții pentru APA-uri, CTP-uri și ARM-uri
                           
                        
                        
                           Articolul 27g
                           Cerințe organizatorice pentru APA-uri
                           
                              (1)   Un APA trebuie să aibă politici și măsuri adecvate pentru a face publice informațiile prevăzute la articolele 20 și 21 într-un interval de timp cât mai apropiat de timpul real, pe cât posibil din punct de vedere tehnic, în condiții comerciale rezonabile. Informațiile sunt puse la dispoziție gratuit, la 15 minute după publicarea acestora de către APA. APA diseminează în mod eficient și consecvent aceste informații, într-un mod care să asigure accesul rapid și nediscriminatoriu la informații și într-un format care să faciliteze consolidarea informațiilor cu date similare din alte surse.
                           
                           
                              (2)   Informațiile publicate de APA în conformitate cu alineatul (1) includ, cel puțin, următoarele detalii:
                              
                                          (a)
                                       
                                       
                                          identificatorul instrumentului financiar;
                                       
                                    
                                          (b)
                                       
                                       
                                          prețul la care a fost încheiată tranzacția;
                                       
                                    
                                          (c)
                                       
                                       
                                          volumul tranzacției;
                                       
                                    
                                          (d)
                                       
                                       
                                          ora tranzacției;
                                       
                                    
                                          (e)
                                       
                                       
                                          ora la care a fost raportată tranzacția;
                                       
                                    
                                          (f)
                                       
                                       
                                          unitatea de preț a tranzacției;
                                       
                                    
                                          (g)
                                       
                                       
                                          codul locului de tranzacționare unde a fost executată tranzacția sau, în cazul în care tranzacția a fost executată printr-un operator independent, codul «SI» sau, după caz, codul «OTC» (extrabursier);
                                       
                                    
                                          (h)
                                       
                                       
                                          dacă este cazul, un indicator care să arate că tranzacția a făcut obiectul unor condiții specifice.
                                       
                                    
                           
                              (3)   APA aplică și menține măsuri administrative eficace destinate să prevină conflictele de interese cu clienții săi. În special, un APA care este și operator de piață sau firmă de investiții tratează toate informațiile colectate în mod nediscriminatoriu și aplică și menține măsuri corespunzătoare pentru a separa diferitele funcții aferente activității sale.
                           
                           
                              (4)   APA trebuie să aibă mecanisme de securitate solide destinate să garanteze securitatea mijloacelor de transmitere a informațiilor, să reducă la minimum riscul de corupere a datelor și de acces neautorizat și să prevină scurgerile de informații înainte de publicare. APA menține resurse adecvate și are dispozitive de backup pentru a oferi și menține serviciile sale în orice moment.
                           
                           
                              (5)   APA trebuie să aibă sisteme care pot, în mod eficace, să verifice integralitatea rapoartelor de tranzacții, să identifice omisiunile și erorile evidente și să solicite retransmiterea eventualelor rapoarte eronate.
                           
                           
                              (6)   ESMA elaborează proiecte de standarde tehnice de reglementare pentru a stabili formate comune, standarde de date și măsuri tehnice care să faciliteze consolidarea informațiilor astfel cum se menționează la alineatul (1).
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                           
                              (7)   Comisia este împuternicită să adopte acte delegate în conformitate cu articolul 50 pentru a completa prezentul regulament prin specificarea conceptului de «condiții comerciale rezonabile» în legătură cu publicarea informațiilor, astfel cum se menționează la prezentul articol alineatul (1).
                           
                           
                              (8)   ESMA elaborează proiecte de standarde tehnice de reglementare în care precizează:
                              
                                          (a)
                                       
                                       
                                          mijloacele prin care un APA poate respecta obligația referitoare la informații menționată la alineatul (1);
                                       
                                    
                                          (b)
                                       
                                       
                                          conținutul informațiilor publicate în temeiul alineatului (1), care includ cel puțin informațiile menționate la alineatul (2), astfel încât să fie posibilă publicarea informațiilor necesare în temeiul prezentului articol;
                                       
                                    
                                          (c)
                                       
                                       
                                          cerințele organizatorice concrete prevăzute la alineatele (3), (4) și (5).
                                       
                                    Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                        
                        
                           Articolul 27h
                           Cerințe organizatorice pentru CTP-uri
                           
                              (1)   Un CTP trebuie să aibă politici și măsuri adecvate pentru a colecta informațiile făcute publice în conformitate cu articolele 6 și 20, pentru a le consolida într-un flux de date electronic continuu și pentru a pune informațiile la dispoziția publicului într-un interval de timp cât mai apropiat de timpul real, pe cât posibil din punct de vedere tehnic, în condiții comerciale rezonabile.
                              Informațiile respective includ cel puțin următoarele elemente:
                              
                                          (a)
                                       
                                       
                                          identificatorul instrumentului financiar;
                                       
                                    
                                          (b)
                                       
                                       
                                          prețul la care a fost încheiată tranzacția;
                                       
                                    
                                          (c)
                                       
                                       
                                          volumul tranzacției;
                                       
                                    
                                          (d)
                                       
                                       
                                          ora tranzacției;
                                       
                                    
                                          (e)
                                       
                                       
                                          ora la care a fost raportată tranzacția;
                                       
                                    
                                          (f)
                                       
                                       
                                          unitatea de preț a tranzacției;
                                       
                                    
                                          (g)
                                       
                                       
                                          codul locului de tranzacționare unde a fost executată tranzacția sau, în cazul în care tranzacția a fost executată printr-un operator independent, codul «SI» sau, după caz, codul «OTC» (extrabursier);
                                       
                                    
                                          (h)
                                       
                                       
                                          după caz, faptul că un algoritm informatic din cadrul firmei de investiții a fost responsabil pentru decizia de investiție și executarea tranzacției;
                                       
                                    
                                          (i)
                                       
                                       
                                          dacă este cazul, un indicator care să arate că tranzacția a făcut obiectul unor condiții specifice;
                                       
                                    
                                          (j)
                                       
                                       
                                          dacă s-au acordat derogări de la obligația de a face publice informațiile menționate la articolul 3 alineatul (1) în conformitate cu articolul 4 alineatul (1) litera (a) sau (b), se semnalează ce derogări i s-au aplicat tranzacției în cauză.
                                       
                                    Informațiile sunt puse la dispoziție gratuit, la 15 minute după publicarea acestora de către CTP. CTP trebuie să fie în măsură să disemineze în mod eficient și consecvent aceste informații, într-un mod care să asigure accesul rapid și nediscriminatoriu la informații și în formate care sunt ușor de accesat și de utilizat de către participanții la piață.
                           
                           
                              (2)   Un CTP trebuie să aibă politici și măsuri adecvate pentru a colecta informațiile făcute publice în conformitate cu articolele 10 și 21, pentru a le consolida într-un flux de date electronic continuu și pentru a pune informațiile la dispoziția publicului într-un interval de timp cât mai apropiat de timpul real, pe cât posibil din punct de vedere tehnic, în condiții comerciale rezonabile, incluzând cel puțin următoarele elemente:
                              
                                          (a)
                                       
                                       
                                          identificatorul sau caracteristicile de identificare ale instrumentului financiar;
                                       
                                    
                                          (b)
                                       
                                       
                                          prețul la care a fost încheiată tranzacția;
                                       
                                    
                                          (c)
                                       
                                       
                                          volumul tranzacției;
                                       
                                    
                                          (d)
                                       
                                       
                                          ora tranzacției;
                                       
                                    
                                          (e)
                                       
                                       
                                          ora la care a fost raportată tranzacția;
                                       
                                    
                                          (f)
                                       
                                       
                                          unitatea de preț a tranzacției;
                                       
                                    
                                          (g)
                                       
                                       
                                          codul locului de tranzacționare unde a fost executată tranzacția sau, în cazul în care tranzacția a fost executată printr-un operator independent, codul «SI» sau, după caz, codul «OTC» (extrabursier);
                                       
                                    
                                          (h)
                                       
                                       
                                          dacă este cazul, un indicator care să arate că tranzacția a făcut obiectul unor condiții specifice.
                                       
                                    Informațiile sunt puse la dispoziție gratuit, la 15 minute după publicarea acestora de către CTP. CTP trebuie să fie în măsură să disemineze în mod eficient și consecvent aceste informații, într-un mod care să asigure accesul rapid și nediscriminatoriu la informații și în formate general acceptate, interoperabile și ușor de accesat și de utilizat de către participanții la piață.
                           
                           
                              (3)   CTP se asigură că datele furnizate sunt consolidate de la toate piețele reglementate, MTF-urile, OTF-urile și APA-urile și pentru instrumentele financiare specificate prin standardele tehnice de reglementare în temeiul alineatului (8) litera (c).
                           
                           
                              (4)   CTP trebuie să aplice și să mențină măsuri administrative eficace destinate să prevină conflictele de interese. În special, un operator de piață sau un APA care exploatează de asemenea un sistem centralizat de raportare tratează toate informațiile colectate în mod nediscriminatoriu și aplică și menține măsuri corespunzătoare pentru a separa diferitele funcții aferente activității sale.
                           
                           
                              (5)   CTP trebuie să aibă mecanisme de securitate solide destinate să garanteze securitatea mijloacelor de transmitere a informațiilor și să reducă la minimum riscul de corupere a datelor și de acces neautorizat. CTP menține resurse adecvate și are dispozitive de backup pentru a oferi și menține serviciile sale în orice moment.
                           
                           
                              (6)   ESMA elaborează proiecte de standarde tehnice de reglementare pentru a stabili standarde și formate de date pentru informațiile care trebuie publicate în conformitate cu articolele 6, 10, 20 și 21, inclusiv identificatorul instrumentului financiar, prețul, cantitatea, ora tranzacției, unitatea de preț, identificatorul locului de tranzacționare și indicatori pentru condițiile specifice impuse tranzacției, precum și măsuri tehnice care promovează o difuzare eficientă și consecventă a informațiilor într-un mod care să asigure faptul că sunt ușor de accesat și de utilizat de către participanții la piață, astfel cum se menționează la alineatele (1) și (2) de la prezentul articol, identificând inclusiv serviciile suplimentare pe care CTP-ul le-ar putea presta pentru a spori eficiența pieței.
                              Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                           
                              (7)   Comisia adoptă acte delegate în conformitate cu articolul 50 pentru a completa prezentul regulament prin clarificarea conceptul de «condiții comerciale rezonabile» în legătură cu acordarea accesului la fluxurile de date menționate la prezentul articol alineatele (1) și (2).
                           
                           
                              (8)   ESMA elaborează proiecte de standarde tehnice de reglementare în care precizează:
                              
                                          (a)
                                       
                                       
                                          mijloacele prin care CTP poate respecta obligația referitoare la informații menționată la alineatele (1) și (2);
                                       
                                    
                                          (b)
                                       
                                       
                                          conținutul informațiilor publicate în temeiul alineatelor (1) și (2);
                                       
                                    
                                          (c)
                                       
                                       
                                          instrumentele financiare ale căror date trebuie incluse în fluxul de date și, în cazul altor instrumente decât cele de capitaluri proprii, locurile de tranzacționare și APA-urile care trebuie incluse;
                                       
                                    
                                          (d)
                                       
                                       
                                          alte mijloace pentru asigurarea faptului că datele publicate de diferite CTP-uri sunt consecvente și permit reprezentarea completă și trimiterile încrucișate la alte date similare din alte surse, precum și agregarea la nivelul Uniunii;
                                       
                                    
                                          (e)
                                       
                                       
                                          cerințele organizatorice concrete prevăzute la alineatele (4) și (5).
                                       
                                    Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.
                           
                        
                        
                           Articolul 27i
                           Cerințe organizatorice pentru ARM-uri
                           
                              (1)   Un ARM trebuie să aibă politici și măsuri adecvate pentru a raporta informațiile prevăzute la articolul 26 cât mai rapid posibil și nu mai târziu de încheierea zilei lucrătoare următoare zilei în care a avut loc tranzacția.
                           
                           
                              (2)   ARM aplică și menține măsuri administrative eficace destinate să prevină conflictele de interese cu clienții săi. În special, un ARM care este și operator de piață sau firmă de investiții tratează toate informațiile colectate în mod nediscriminatoriu și aplică și menține măsuri corespunzătoare pentru a separa diferitele funcții aferente activității sale.
                           
                           
                              (3)   ARM trebuie să aibă mecanisme de securitate solide destinate să garanteze securitatea și autentificarea mijloacelor de transmitere a informațiilor, să reducă la minimum riscul de corupere a datelor și de acces neautorizat și să prevină scurgerile de informații, menținând în permanență confidențialitatea datelor. ARM menține resurse adecvate și are dispozitive de backup pentru a oferi și menține serviciile sale în orice moment.
                           
                           
                              (4)   ARM trebuie să aibă sisteme care să poată să verifice în mod eficace integralitatea rapoartelor de tranzacții, să identifice omisiunile și erorile evidente provocate de firma de investiții și, în cazul producerii unei astfel de erori sau omisiuni, să comunice firmei de investiții detaliile erorii sau omisiunii și să solicite retransmiterea eventualelor rapoarte eronate.
                              ARM trebuie să aibă sisteme care să îi permită să depisteze erorile sau omisiunile provocate de ARM-ul însuși și care să permită ARM-ului să corecteze și să transmită, sau să retransmită, după caz, autorității competente rapoarte de tranzacții corecte și complete.
                           
                           
                              (5)   ESMA elaborează proiecte de standarde tehnice de reglementare în care precizează:
                              
                                          (a)
                                       
                                       
                                          mijloacele prin care ARM-ul poate respecta obligația referitoare la informații menționată la alineatul (1); și
                                       
                                    
                                          (b)
                                       
                                       
                                          cerințele organizatorice concrete prevăzute la alineatele (2), (3) și (4).
                                       
                                    Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                           
                        
                     
                  
                        7.
                     
                     
                        Se introduce următorul titlu:
                        „TITLUL VIa
                        
                           PREROGATIVELE ȘI COMPETENȚELE ESMA
                        
                        
                           CAPITOLUL 1
                        
                        
                           
                              Competențe și proceduri
                           
                        
                        
                           Articolul 38a
                           Exercitarea competențelor ESMA
                           Competențele conferite ESMA, oricărui funcționar al ESMA sau oricărei persoane autorizate de ESMA prin articolele 38b-38e nu se utilizează pentru a solicita publicarea unor informații sau a unor documente care fac obiectul unui privilegiu juridic profesional.
                        
                        
                           Articolul 38b
                           Solicitarea de informații
                           
                              (1)   Printr-o cerere simplă sau printr-o decizie, ESMA poate solicita următoarelor persoane să furnizeze toate informațiile necesare pentru ca ESMA să își îndeplinească sarcinile în temeiul prezentului regulament:
                              
                                          (a)
                                       
                                       
                                          unui APA, unui CTP, unui ARM, în cazul în care este supravegheat de ESMA, și unei firme de investiții sau unui operator de piață care exploatează un loc de tranzacționare pentru a exploata serviciile de raportare a datelor ale unui APA, ale unui CTP sau ale unui ARM, precum și persoanelor care îi controlează sau care sunt controlate de către aceștia;
                                       
                                    
                                          (b)
                                       
                                       
                                          personalului de conducere al persoanelor menționate la litera (a);
                                       
                                    
                                          (c)
                                       
                                       
                                          auditorilor și consilierilor persoanelor menționate la litera (a).
                                       
                                    
                           
                              (2)   Orice cerere simplă de informații menționată la alineatul (1):
                              
                                          (a)
                                       
                                       
                                          face trimitere la prezentul articol ca temei juridic al cererii respective;
                                       
                                    
                                          (b)
                                       
                                       
                                          menționează scopul cererii;
                                       
                                    
                                          (c)
                                       
                                       
                                          precizează informațiile solicitate;
                                       
                                    
                                          (d)
                                       
                                       
                                          cuprinde un termen pentru furnizarea informațiilor;
                                       
                                    
                                          (e)
                                       
                                       
                                          include o mențiune conform căreia persoana de la care se solicită informațiile nu este obligată să furnizeze informațiile, dar, în cazul unui răspuns voluntar la cerere, informațiile furnizate nu trebuie să fie incorecte sau să inducă în eroare;
                                       
                                    
                                          (f)
                                       
                                       
                                          indică amenda care urmează să fie aplicată în conformitate cu articolul 38h în cazul în care informațiile furnizate sunt incorecte sau induc în eroare.
                                       
                                    
                           
                              (3)   Atunci când solicită furnizarea de informații în temeiul alineatului (1) prin intermediul unei decizii, ESMA:
                              
                                          (a)
                                       
                                       
                                          face trimitere la prezentul articol ca temei juridic al cererii respective;
                                       
                                    
                                          (b)
                                       
                                       
                                          menționează scopul cererii;
                                       
                                    
                                          (c)
                                       
                                       
                                          precizează informațiile solicitate;
                                       
                                    
                                          (d)
                                       
                                       
                                          stabilește un termen pentru furnizarea informațiilor;
                                       
                                    
                                          (e)
                                       
                                       
                                          indică penalitățile cu titlu cominatoriu prevăzute la articolul 38i aplicabile pentru situațiile în care informațiile transmise în urma solicitării sunt incomplete;
                                       
                                    
                                          (f)
                                       
                                       
                                          indică amenda prevăzută la articolul 38h în cazul în care răspunsurile la întrebările adresate sunt incorecte sau induc în eroare;
                                       
                                    
                                          (g)
                                       
                                       
                                          menționează dreptul de a contesta decizia în fața comisiei de apel a ESMA și de a solicita controlul judiciar al deciziei de către Curtea de Justiție a Uniunii Europene (Curtea de Justiție), în conformitate cu articolele 60 și 61 din Regulamentul (UE) nr. 1095/2010.
                                       
                                    
                           
                              (4)   Persoanele menționate la alineatul (1) sau reprezentanții acestora și, în cazul persoanelor juridice sau al asociațiilor fără personalitate juridică, persoanele autorizate prin lege sau prin statut să le reprezinte, furnizează informațiile solicitate. Avocații autorizați în mod corespunzător să acționeze pot furniza informațiile în numele clienților lor. Aceștia din urmă au în continuare întreaga responsabilitate în cazul în care informațiile furnizate sunt incomplete, incorecte sau induc în eroare.
                           
                           
                              (5)   ESMA transmite fără întârziere nejustificată o copie a cererii simple sau a deciziei sale autorității competente a statului membru al persoanelor menționate la alineatul (1).
                           
                        
                        
                           Articolul 38c
                           Investigații generale
                           
                              (1)   Pentru a-și îndeplini sarcinile în temeiul prezentului regulament, ESMA poate efectua investigațiile necesare cu privire la persoanele menționate la articolul 38b alineatul (1). În acest scop, funcționarii și alte persoane autorizate de ESMA sunt împuternicite:
                              
                                          (a)
                                       
                                       
                                          să examineze toate evidențele, datele, procedurile și orice alte materiale relevante pentru executarea atribuțiilor lor, indiferent de suportul pe care sunt stocate;
                                       
                                    
                                          (b)
                                       
                                       
                                          să facă sau să obțină copii certificate ale acestor evidențe, date, proceduri sau alte materiale sau extrase din acestea;
                                       
                                    
                                          (c)
                                       
                                       
                                          să convoace orice persoană menționată la articolul 38b alineatul (1) sau reprezentanții acesteia sau membrii personalului său și să le solicite explicații verbale sau scrise cu privire la fapte sau documente referitoare la obiectul și scopul inspecției și să înregistreze răspunsurile;
                                       
                                    
                                          (d)
                                       
                                       
                                          să chestioneze orice altă persoană fizică sau juridică ce își dă acordul în acest sens, în scopul colectării de informații referitoare la obiectul unei investigații;
                                       
                                    
                                          (e)
                                       
                                       
                                          să solicite înregistrări ale convorbirilor telefonice și ale schimburilor de date.
                                       
                                    
                           
                              (2)   Funcționarii și alte persoane autorizate de ESMA pentru efectuarea investigațiilor menționate la alineatul (1) își exercită competențele pe baza prezentării unei autorizații scrise în care se specifică obiectul și scopul investigației. Autorizația respectivă indică, de asemenea, penalitățile cu titlu cominatoriu prevăzute la articolul 38i aplicabile în cazul în care evidențele, datele, procedurile sau orice alte materiale solicitate sau răspunsurile la întrebările adresate persoanelor menționate la articolul 38b alineatul (1) nu sunt furnizate ori sunt incomplete, precum și amenzile prevăzute la articolul 38h aplicabile în cazul furnizării unor răspunsuri incorecte sau care induc în eroare la întrebările adresate persoanelor menționate la articolul 38b alineatul (1).
                           
                           
                              (3)   Persoanele menționate la articolul 38b alineatul (1) sunt obligate să se supună investigațiilor lansate pe baza unei decizii a ESMA. Decizia specifică obiectul și scopul investigației, penalitățile cu titlu cominatoriu prevăzute la articolul 38i, căile de atac disponibile în temeiul Regulamentului (UE) nr. 1095/2010, precum și dreptul de a solicita controlul judiciar al deciziei de către Curtea de Justiție.
                           
                           
                              (4)   În timp util înainte de o investigație menționată la alineatul (1), ESMA informează autoritatea competentă din statul membru pe al cărui teritoriu urmează să se desfășoare investigația cu privire la investigația preconizată și la identitatea persoanelor autorizate. La solicitarea ESMA, funcționarii autorității competente în cauză oferă asistență respectivelor persoane autorizate în îndeplinirea sarcinilor lor. De asemenea, funcționarii autorității competente în cauză pot, la cerere, să participe la investigații.
                           
                           
                              (5)   În cazul în care o solicitare a înregistrărilor convorbirilor telefonice sau ale schimburilor de date prevăzută la alineatul (1) litera (e) necesită o autorizare din partea unei autorități judiciare în conformitate cu dreptul intern aplicabil, se solicită această autorizație. Autorizația poate fi solicitată și ca măsură de precauție.
                           
                           
                              (6)   Atunci când o autoritate judiciară națională primește o cerere de autorizație pentru solicitarea înregistrărilor convorbirilor telefonice sau ale schimburilor de date prevăzută la alineatul (1) litera (e), autoritatea respectivă verifică dacă:
                              
                                          (a)
                                       
                                       
                                          decizia adoptată de ESMA menționată la alineatul (3) este autentică;
                                       
                                    
                                          (b)
                                       
                                       
                                          toate măsurile care trebuie luate sunt proporționale și nu sunt arbitrare sau excesive.
                                       
                                    În sensul literei (b), autoritatea judiciară națională poate solicita ESMA explicații detaliate referitoare, în special, la motivele pentru care ESMA suspectează că a avut loc o încălcare a prezentului regulament, la gravitatea presupusei încălcări și la natura implicării persoanei care face obiectul măsurilor coercitive. Cu toate acestea, autoritatea judiciară națională nu pune în discuție necesitatea investigației și nici nu solicită să i se furnizeze informațiile din dosarul ESMA. Controlul legalității deciziei ESMA relevă strict de competența Curții de Justiție în conformitate cu procedura prevăzută în Regulamentul (UE) nr. 1095/2010.
                           
                        
                        
                           Articolul 38d
                           Inspecții la fața locului
                           
                              (1)   Pentru a-și îndeplini sarcinile în temeiul prezentului regulament, ESMA poate efectua toate inspecțiile necesare la fața locului în orice incinte destinate activităților economice ale persoanelor menționate la articolul 38b alineatul (1).
                           
                           
                              (2)   Funcționarii și alte persoane autorizate de ESMA să efectueze o inspecție la fața locului pot intra în orice incinte destinate activităților economice ale persoanelor care fac obiectul unei decizii de investigație adoptate de ESMA și dețin toate competențele stipulate la articolul 38b alineatul (1). De asemenea, aceștia au competența să sigileze orice incinte destinate activităților economice și orice registre sau evidențe pe perioada inspecției și în măsura necesară inspecției.
                           
                           
                              (3)   Cu suficient timp înainte de inspecție, ESMA notifică inspecția autorității competente a statului membru pe teritoriul căruia urmează să se desfășoare aceasta. Atunci când desfășurarea corespunzătoare și eficiența inspecției impun acest lucru, ESMA, după informarea autorității competente relevante, poate desfășura inspecția la fața locului fără o notificare prealabilă. Inspecțiile lansate în conformitate cu prezentul articol se desfășoară cu condiția ca autoritatea competentă relevantă să fi confirmat că nu are obiecții cu privire la aceste inspecții.
                           
                           
                              (4)   Funcționarii și alte persoane autorizate de ESMA să efectueze o inspecție la fața locului își exercită competențele pe baza prezentării unei autorizații scrise în care se specifică obiectul și scopul inspecției, precum și penalitățile cu titlu cominatoriu prevăzute la articolul 38i aplicabile în cazul în care persoanele vizate nu se supun inspecției.
                           
                           
                              (5)   Persoanele menționate la articolul 38b alineatul (1) se supun inspecțiilor la fața locului dispuse printr-o decizie a ESMA. Decizia specifică obiectul și scopul inspecției, precizează data la care inspecția urmează să înceapă și indică penalitățile cu titlu cominatoriu prevăzute la articolul 38i, căile de atac disponibile în temeiul Regulamentului (UE) nr. 1095/2010, precum și dreptul de a solicita controlul legalității deciziei de către Curtea de Justiție.
                           
                           
                              (6)   La solicitarea ESMA, funcționarii autorității competente a statului membru pe teritoriul căruia urmează să se desfășoare inspecția, precum și persoanele autorizate sau desemnate de respectiva autoritate competentă acordă asistență în mod activ funcționarilor și altor persoane autorizate de ESMA. Funcționarii autorității competente a statului membru în cauză pot, de asemenea, să participe la inspecțiile la fața locului.
                           
                           
                              (7)   De asemenea, ESMA poate solicita autorităților competente să efectueze în numele său sarcini de investigare specifice și inspecții la fața locului, conform dispozițiilor prezentului articol și ale articolului 38b alineatul (1).
                           
                           
                              (8)   Atunci când funcționarii și alte persoane autorizate de ESMA care îi însoțesc constată că o persoană se opune inspecției dispuse în temeiul prezentului articol, autoritatea competentă a statului membru în cauză le acordă asistența necesară, solicitând, dacă este cazul, intervenția poliției sau a unei autorități echivalente de aplicare a legii, astfel încât să le permită efectuarea inspecției la fața locului.
                           
                           
                              (9)   În cazul în care inspecția la fața locului prevăzută la alineatul (1) sau asistența prevăzută la alineatul (7) necesită o autorizare din partea unei autorități judiciare naționale în conformitate cu dreptul intern, se solicită această autorizație. Autorizația poate fi solicitată și ca măsură de precauție.
                           
                           
                              (10)   Atunci când o autoritate judiciară națională primește o cerere de autorizație pentru inspecția la fața locului prevăzută la alineatul (1) sau pentru asistența prevăzută la alineatul (7), autoritatea respectivă verifică dacă:
                              
                                          (a)
                                       
                                       
                                          decizia adoptată de ESMA menționată la alineatul (5) este autentică;
                                       
                                    
                                          (b)
                                       
                                       
                                          toate măsurile care trebuie luate sunt proporționale și nu sunt arbitrare sau excesive.
                                       
                                    În sensul literei (b), autoritatea judiciară națională poate solicita ESMA explicații detaliate referitoare, în special, la motivele pentru care ESMA suspectează că a avut loc o încălcare a prezentului regulament, la gravitatea presupusei încălcări și la natura implicării persoanei care face obiectul măsurilor coercitive. Cu toate acestea, autoritatea judiciară națională nu pune în discuție necesitatea investigației și nici nu solicită să i se furnizeze informațiile din dosarul ESMA. Controlul legalității deciziei ESMA relevă strict de competența Curții de Justiție în conformitate cu procedura prevăzută în Regulamentul (UE) nr. 1095/2010.
                           
                        
                        
                           Articolul 38e
                           Schimbul de informații
                           ESMA și autoritățile competente își transmit fără întârziere informațiile necesare pentru a-și îndeplini atribuțiile care le revin în temeiul prezentului regulament.
                        
                        
                           Articolul 38f
                           Secretul profesional
                           Obligația de a păstra secretul profesional menționată la articolul 76 din Directiva 2014/65/UE se aplică ESMA, precum și tuturor persoanelor care lucrează sau care au lucrat pentru ESMA sau pentru oricare alte persoane cărora ESMA le-a delegat sarcini, inclusiv auditorilor și experților mandatați de ESMA.
                        
                        
                           Articolul 38g
                           Măsuri de supraveghere adoptate de ESMA
                           
                              (1)   Atunci când constată că una dintre persoanele enumerate la articolul 38b alineatul (1) litera (a) a săvârșit una dintre încălcările cerințelor prevăzute în titlul IVa, ESMA întreprinde una sau mai multe dintre următoarele acțiuni:
                              
                                          (a)
                                       
                                       
                                          adoptă o decizie prin care să îi solicite persoanei în cauză să pună capăt încălcării;
                                       
                                    
                                          (b)
                                       
                                       
                                          adoptă o decizie de impunere a unor amenzi sau a unor penalități cu titlu cominatoriu în temeiul articolelor 38h și 38i;
                                       
                                    
                                          (c)
                                       
                                       
                                          emite anunțuri publice.
                                       
                                    
                           
                              (2)   Atunci când întreprinde acțiunile menționate la alineatul (1), ESMA ține seama de natura și gravitatea încălcării, având în vedere următoarele criterii:
                              
                                          (a)
                                       
                                       
                                          durata și frecvența încălcării;
                                       
                                    
                                          (b)
                                       
                                       
                                          dacă încălcarea a facilitat sau a dat naștere unor infracțiuni de natură financiară sau dacă acestea din urmă sunt imputabile în alt mod respectivei încălcări;
                                       
                                    
                                          (c)
                                       
                                       
                                          dacă încălcarea a fost săvârșită în mod intenționat sau din neglijență;
                                       
                                    
                                          (d)
                                       
                                       
                                          gradul de răspundere al persoanei responsabile de încălcare;
                                       
                                    
                                          (e)
                                       
                                       
                                          puterea financiară a persoanei responsabile de încălcare, astfel cum este indicată de cifra de afaceri totală a persoanei juridice responsabile sau de venitul anual și de activele nete ale persoanei fizice responsabile;
                                       
                                    
                                          (f)
                                       
                                       
                                          impactul încălcării asupra intereselor investitorilor;
                                       
                                    
                                          (g)
                                       
                                       
                                          cuantumul profiturilor obținute, al pierderilor evitate de către persoana responsabilă de încălcare sau al pierderilor suferite de terți ca urmare a încălcării, în măsura în care acestea pot fi calculate;
                                       
                                    
                                          (h)
                                       
                                       
                                          măsura în care persoana responsabilă de încălcare cooperează cu ESMA, fără a aduce atingere necesității de a asigura recuperarea profiturilor obținute sau a pierderilor evitate de persoana respectivă;
                                       
                                    
                                          (i)
                                       
                                       
                                          încălcările săvârșite anterior de persoana responsabilă de încălcare;
                                       
                                    
                                          (j)
                                       
                                       
                                          măsurile ulterioare încălcării luate de persoana responsabilă de încălcare pentru a împiedica repetarea acesteia.
                                       
                                    
                           
                              (3)   ESMA notifică fără întârziere orice acțiune întreprinsă în temeiul alineatului (1) persoanei răspunzătoare de încălcare și comunică acțiunea respectivă autorităților competente ale statelor membre și Comisiei. ESMA publică orice acțiune de acest fel pe site-ul său în termen de 10 zile lucrătoare de la data la care aceasta a fost întreprinsă.
                              Publicarea menționată la primul paragraf include următoarele:
                              
                                          (a)
                                       
                                       
                                          o declarație în care se afirmă dreptul persoanei responsabile de încălcare de a contesta decizia;
                                       
                                    
                                          (b)
                                       
                                       
                                          dacă este cazul, o declarație din care să reiasă că s-a introdus o cale de atac și care să precizeze că o astfel de cale de atac nu are efect suspensiv;
                                       
                                    
                                          (c)
                                       
                                       
                                          o declarație din care să reiasă posibilitatea comisiei de apel a ESMA de a suspenda aplicarea deciziei contestate, în conformitate cu articolul 60 alineatul (3) din Regulamentul (UE) nr. 1095/2010.
                                       
                                    
                        
                        
                           CAPITOLUL 2
                        
                        
                           
                              Sancțiuni administrative și alte măsuri administrative
                           
                        
                        
                           Articolul 38h
                           Amenzi
                           
                              (1)   Atunci când, în conformitate cu articolul 38k alineatul (5), ESMA constată că o persoană a săvârșit, cu intenție sau din neglijență, una dintre încălcările cerințelor prevăzute în titlul IVa, aceasta adoptă o decizie de aplicare a unei amenzi în conformitate cu alineatul (2) din prezentul articol.
                              Se consideră că o încălcare a fost săvârșită cu intenție dacă ESMA descoperă factori obiectivi care demonstrează faptul că o persoană a acționat în mod deliberat pentru a săvârși încălcarea respectivă.
                           
                           
                              (2)   Cuantumul maxim al amenzii menționate la alineatul (1) este de 200 000 EUR sau, pentru statele membre în care euro nu este moneda oficială, valoarea echivalentă în moneda națională.
                           
                           
                              (3)   La stabilirea nivelului amenzii în temeiul alineatului (1), ESMA ține seama de criteriile stabilite la articolul 38g alineatul (2).
                           
                        
                        
                           Articolul 38i
                           Penalități cu titlu cominatoriu
                           
                              (1)   ESMA impune, prin decizie, penalități cu titlu cominatoriu pentru a obliga:
                              
                                          (a)
                                       
                                       
                                          o persoană să pună capăt unei încălcări, în conformitate cu o decizie adoptată în temeiul articolului 38g alineatul (1) litera (a);
                                       
                                    
                                          (b)
                                       
                                       
                                          o persoană dintre cele menționate la articolul 38b alineatul (1):
                                          
                                                      (i)
                                                   
                                                   
                                                      să furnizeze informațiile complete care au fost solicitate prin intermediul unei decizii adoptate în temeiul articolului 38b;
                                                   
                                                
                                                      (ii)
                                                   
                                                   
                                                      să se supună unei investigații și, în special, să prezinte evidențe, date și proceduri complete sau orice alte materiale solicitate și să completeze și să rectifice alte informații furnizate în cadrul unei investigații lansate printr-o decizie adoptată în temeiul articolului 38c;
                                                   
                                                
                                                      (iii)
                                                   
                                                   
                                                      să se supună unei inspecții la fața locului dispuse printr-o decizie adoptată în temeiul articolului 38d.
                                                   
                                                
                                    
                           
                              (2)   Penalitățile cu titlu cominatoriu trebuie să fie eficace și proporționale. Penalitățile cu titlu cominatoriu se aplică pentru fiecare zi de întârziere.
                           
                           
                              (3)   În pofida alineatului (2), cuantumul penalităților cu titlu cominatoriu este de 3 % din cifra de afaceri medie zilnică din exercițiul financiar precedent sau, în cazul persoanelor fizice, 2 % din venitul zilnic mediu din anul calendaristic precedent. Acesta se calculează începând cu data prevăzută în decizia de impunere a penalităților cu titlu cominatoriu.
                           
                           
                              (4)   Se impun penalități cu titlu cominatoriu pentru o perioadă de maximum șase luni de la data notificării deciziei ESMA. La sfârșitul acestei perioade, ESMA reexaminează măsura.
                           
                        
                        
                           Articolul 38j
                           Publicarea, natura, executarea și alocarea amenzilor și a penalităților cu titlu cominatoriu
                           
                              (1)   ESMA face publice toate amenzile și penalitățile cu titlu cominatoriu aplicate în temeiul articolelor 38h și 38i, cu excepția cazurilor în care publicarea lor ar perturba grav piețele financiare sau ar aduce un prejudiciu disproporționat părților implicate. Informațiile astfel publicate nu conțin date cu caracter personal în sensul Regulamentului (UE) 2018/1725 al Parlamentului European și al Consiliului (*52).
                           
                           
                              (2)   Amenzile și penalitățile cu titlu cominatoriu aplicate în temeiul articolelor 38h și 38i sunt de natură administrativă.
                           
                           
                              (3)   În cazul în care decide să nu impună amenzi sau penalități cu titlu cominatoriu, ESMA informează în acest sens Parlamentul European, Consiliul, Comisia și autoritățile competente ale statului membru în cauză, prezentând argumente în sprijinul deciziei sale.
                           
                           
                              (4)   Amenzile și penalitățile cu titlu cominatoriu aplicate în temeiul articolelor 38h și 38i sunt executorii.
                              Executarea silită este reglementată de normele de procedură aflate în vigoare în statul membru pe teritoriul căruia aceasta are loc.
                           
                           
                              (5)   Cuantumurile amenzilor și ale penalităților cu titlu cominatoriu se alocă bugetului general al Uniunii Europene.
                           
                        
                        
                           Articolul 38k
                           Norme procedurale pentru luarea măsurilor de supraveghere și impunerea amenzilor
                           
                              (1)   Atunci când constată, în îndeplinirea sarcinilor care îi revin în temeiul prezentului regulament, că există indicii clare privind posibila existență a unor fapte care pot constitui una sau mai multe dintre încălcările cerințelor prevăzute în titlul IVa, ESMA numește un agent de investigații independent din cadrul său pentru a cerceta chestiunea respectivă. Agentul numit nu poate să fie sau să fi fost implicat, direct sau indirect, în supravegherea sau în procesul de autorizare a furnizorului de servicii de raportare a datelor vizat și își îndeplinește funcțiile independent de ESMA.
                           
                           
                              (2)   Agentul de investigații menționat la alineatul (1) cercetează presupusele încălcări, ținând seama de orice observații transmise de persoanele care fac obiectul investigațiilor și prezintă ESMA un dosar complet cuprinzând constatările sale.
                           
                           
                              (3)   Pentru a-și îndeplini sarcinile, agentul de investigații își poate exercita competența de a solicita informații în conformitate cu articolul 38b și de a efectua investigații și inspecții la fața locului în conformitate cu articolele 38c și 38d.
                           
                           
                              (4)   În îndeplinirea sarcinilor sale, agentul de investigații are acces la toate documentele și informațiile colectate de ESMA în cadrul activităților sale de supraveghere.
                           
                           
                              (5)   După încheierea investigației sale și înainte de a înainta ESMA dosarul cuprinzând constatările sale, agentul de investigații le oferă persoanelor care fac obiectul investigațiilor posibilitatea de a fi ascultate pe tema aspectelor cercetate. Agentul de investigații își întemeiază constatările numai pe fapte cu privire la care persoanele vizate au avut ocazia să formuleze observații.
                           
                           
                              (6)   Drepturile la apărare ale persoanelor care fac obiectul investigației sunt pe deplin respectate pe parcursul investigațiilor efectuate în temeiul prezentului articol.
                           
                           
                              (7)   Atunci când înaintează ESMA dosarul cuprinzând constatările sale, agentul de investigații transmite o notificare persoanelor care fac obiectul investigației. Persoanele care fac obiectul investigațiilor au drept de acces la dosar, sub rezerva interesului legitim al altor persoane de a-și proteja secretele de afaceri. Dreptul de acces la dosar nu se aplică în cazul informațiilor confidențiale care afectează părți terțe.
                           
                           
                              (8)   Pe baza dosarului cuprinzând constatările agentului de investigații și după ascultarea persoanelor care fac obiectul investigației în conformitate cu articolul 38l, dacă persoanele vizate solicită acest lucru, ESMA decide dacă una sau mai multe dintre încălcările cerințelor prevăzute în titlul IVa au fost săvârșite de persoanele care fac obiectul investigației și, dacă este cazul, ia o măsură de supraveghere în conformitate cu articolul 38g.
                           
                           
                              (9)   Agentul de investigații nu participă la deliberările ESMA și nu intervine în niciun alt fel în procesul decizional al ESMA.
                           
                           
                              (10)   Până la 1 octombrie 2021, Comisia adoptă acte delegate în conformitate cu articolul 50 pentru a preciza într-un mod mai detaliat normele procedurale pentru exercitarea competenței de a impune amenzi sau penalități cu titlu cominatoriu, inclusiv normele referitoare la dreptul la apărare și dispozițiile temporale, precum și normele privind colectarea amenzilor sau a penalităților cu titlu cominatoriu și termenele de prescripție pentru impunerea și executarea amenzilor și a penalităților cu titlu cominatoriu.
                           
                           
                              (11)   ESMA sesizează autoritățile naționale de resort în vederea urmăririi penale atunci când constată, în îndeplinirea sarcinilor care îi revin în temeiul prezentului regulament, că există indicii clare privind posibila existență a unor fapte care pot constitui infracțiuni. În plus, ESMA se abține de la aplicarea unor amenzi sau a unor penalități cu titlu cominatoriu în cazul în care o achitare sau o condamnare prealabilă în temeiul unor fapte identice sau al unor fapte în esență identice a dobândit autoritate de lucru judecat în urma unor proceduri penale în temeiul dreptului intern.
                           
                        
                        
                           Articolul 38l
                           Audierea persoanelor în cauză
                           
                              (1)   Înainte de a lua orice decizie în temeiul articolelor 38g, 38h și 38i, ESMA acordă persoanelor care fac obiectul procedurilor posibilitatea de a fi ascultate pe tema constatărilor sale. ESMA își întemeiază deciziile numai pe constatările asupra cărora persoanele care fac obiectul procedurilor au avut posibilitatea să formuleze observații.
                              Primul paragraf nu se aplică dacă este necesară adoptarea de acțiuni urgente pentru a preveni aducerea unor prejudicii grave și iminente sistemului financiar. Într-o asemenea situație, ESMA poate adopta o decizie provizorie și acordă persoanelor în cauză posibilitatea de a fi ascultate cât mai curând posibil după adoptarea deciziei.
                           
                           
                              (2)   Drepturile la apărare ale persoanelor care fac obiectul investigațiilor sunt pe deplin garantate pe durata procedurilor. Aceste persoane au drept de acces la dosarul ESMA, sub rezerva interesului legitim al altor persoane de a-și proteja secretele de afaceri. Dreptul de acces la dosar nu se aplică în cazul informaților confidențiale sau al documentelor pregătitoare interne ale ESMA.
                           
                        
                        
                           Articolul 38m
                           Controlul Curții de Justiție
                           Curtea de Justiție are competență nelimitată de a exercita controlul judiciar asupra deciziilor prin care ESMA impune o amendă sau penalități cu titlu cominatoriu. Curtea de Justiție poate anula, reduce sau majora amenda sau penalitățile cu titlu cominatoriu aplicate.
                        
                        
                           Articolul 38n
                           Taxe de autorizare și de supraveghere
                           
                              (1)   ESMA percepe taxe de la furnizorii de servicii de raportare a datelor în conformitate cu prezentul regulament și cu actele delegate adoptate în temeiul alineatului (3) de la prezentul articol. Taxele respective acoperă integral cheltuielile ESMA necesare autorizării și supravegherii furnizorilor de servicii de raportare a datelor, precum și rambursarea oricăror costuri pe care le pot suporta autoritățile competente care desfășoară activități în temeiul prezentului regulament, în special ca urmare a delegării unor sarcini în conformitate cu articolul 38o.
                           
                           
                              (2)   Cuantumul taxei individuale aplicate unui anumit furnizor de servicii de raportare a datelor trebuie să acopere toate costurile administrative suportate de ESMA pentru autorizarea și supravegherea activităților referitoare la furnizorul respectiv. Acesta trebuie să fie proporțional cu cifra de afaceri a furnizorului de servicii de raportare a datelor.
                           
                           
                              (3)   Până la 1 octombrie 2021, Comisia adoptă un act delegat în conformitate cu articolul 50 de completare a prezentului regulament pentru a preciza tipurile de taxe, cazurile în care se percep taxe, valoarea lor și modalitatea de plată a taxelor.
                           
                        
                        
                           Articolul 38o
                           Delegarea de sarcini autorităților competente de către ESMA
                           
                              (1)   Atunci când este necesar pentru îndeplinirea corespunzătoare a unei sarcini de supraveghere, ESMA poate delega sarcini de supraveghere specifice autorității competente a unui stat membru în conformitate cu ghidurile emise de ESMA în temeiul articolului 16 din Regulamentul (UE) nr. 1095/2010. Aceste sarcini de supraveghere specifice pot include, în special, competența de a formula cereri de informații în conformitate cu articolul 38b și de a efectua investigații și inspecții la fața locului în conformitate cu articolele 38c și 38d.
                           
                           
                              (2)   Înainte de delegarea unei sarcini, ESMA consultă autoritatea competentă relevantă în legătură cu:
                              
                                          (a)
                                       
                                       
                                          sfera de aplicare a sarcinii care urmează să fie delegată;
                                       
                                    
                                          (b)
                                       
                                       
                                          calendarul pentru îndeplinirea sarcinii; și
                                       
                                    
                                          (c)
                                       
                                       
                                          transmiterea informațiilor necesare de către ESMA și în atenția ESMA.
                                       
                                    
                           
                              (3)   În conformitate cu actul delegat adoptat în temeiul articolului 38n alineatul (3), ESMA rambursează autorității competente costurile suportate de aceasta ca urmare a îndeplinirii sarcinilor delegate.
                           
                           
                              (4)   ESMA revizuiește, la intervale corespunzătoare, decizia menționată la alineatul (1). Delegarea unei sarcini poate fi revocată în orice moment.
                           
                           
                              (5)   Delegarea sarcinilor nu afectează responsabilitatea ESMA și nu limitează capacitatea acesteia de a efectua și de a supraveghea activitatea delegată.
                           
                        
                        
                           (*52)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        8.
                     
                     
                        La articolul 40, alineatul (6) se înlocuiește cu următorul text:
                        
                           „(6)   ESMA examinează interdicțiile sau restricțiile impuse în conformitate cu alineatul (1) la intervale de timp corespunzătoare și cel puțin o dată la fiecare șase luni. În urma a cel puțin două reînnoiri consecutive și pe baza unei analize adecvate pentru a evalua impactul asupra consumatorului, ESMA poate lua o decizie cu privire la reînnoirea anuală a interdicției sau a restricției.”
                        
                     
                  
                        9.
                     
                     
                        La articolul 41, alineatul (6) se înlocuiește cu următorul text:
                        
                           „(6)   ABE examinează interdicțiile sau restricțiile impuse în conformitate cu alineatul (1) la intervale de timp corespunzătoare și cel puțin o dată la fiecare șase luni. În urma a cel puțin două reînnoiri consecutive și pe baza unei analize adecvate pentru a evalua impactul asupra consumatorului, ABE poate lua o decizie cu privire la reînnoirea anuală a interdicției sau a restricției.”
                        
                     
                  
                        10.
                     
                     
                        Articolul 50 se modifică după cum urmează:
                        
                                    (a)
                                 
                                 
                                    alineatul (2) se înlocuiește cu următorul text:
                                    
                                       „(2)   Competența de a adopta acte delegate menționată la articolul 1 alineatul (9), articolul 2 alineatele (2) și (3), articolul 13 alineatul (2), articolul 15 alineatul (5), articolul 17 alineatul (3), articolul 19 alineatele (2) și (3), articolul 27 alineatul (4), articolul 27g alineatul (7), articolul 27h alineatul (7), articolul 31 alineatul (4), articolul 38k alineatul (10), articolul 38n alineatul (3), articolul 40 alineatul (8), articolul 41 alineatul (8), articolul 42 alineatul (7), articolul 45 alineatul (10) și articolul 52 alineatele (10), (12) și (14) se conferă Comisiei pe o perioadă nedeterminată, începând de la 2 iulie 2014.”;
                                    
                                 
                              
                                    (b)
                                 
                                 
                                    la alineatul (3), prima teză se înlocuiește cu următorul text:
                                    „Delegarea de competențe menționată la articolul 1 alineatul (9), articolul 2 alineatele (2) și (3), articolul 13 alineatul (2), articolul 15 alineatul (5), articolul 17 alineatul (3), articolul 19 alineatele (2) și (3), articolul 27 alineatul (4), articolul 27g alineatul (7), articolul 27h alineatul (7), articolul 31 alineatul (4), articolul 38k alineatul (10), articolul 38n alineatul (3), articolul 40 alineatul (8), articolul 41 alineatul (8), articolul 42 alineatul (7), articolul 45 alineatul (10) și articolul 52 alineatele (10), (12) și (14) poate fi revocată oricând de Parlamentul European sau de Consiliu.”;
                                 
                              
                                    (c)
                                 
                                 
                                    la alineatul (5), prima teză se înlocuiește cu următorul text:
                                    „Un act delegat adoptat în temeiul articolului 1 alineatul (9), articolului 2 alineatele (2) și (3), articolului 13 alineatul (2), articolului 15 alineatul (5), articolului 17 alineatul (3), articolului 19 alineatele (2) și (3), articolului 27 alineatul (4), articolului 27g alineatul (7), articolului 27h alineatul (7), articolului 31 alineatul (4), articolului 38k alineatul (10), articolului 38n alineatul (3), articolului 40 alineatul (8), articolului 41 alineatul (8), articolului 42 alineatul (7), articolului 45 alineatul (10) și articolului 52 alineatele (10), (12) și (14) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de trei luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, atât Parlamentul European, cât și Consiliul au informat Comisia că nu vor formula obiecțiuni.”
                                 
                              
                  
                        11.
                     
                     
                        La articolul 52, se adaugă următoarele alineate:
                        
                           „(13)   În urma consultării ESMA, Comisia prezintă Parlamentului European și Consiliului rapoarte referitoare la funcționarea sistemului centralizat de raportare instituit în conformitate cu titlul IVa. Raportul referitor la articolul 27h alineatul (1) este prezentat până la 3 septembrie 2019. Raportul referitor la articolul 27h alineatul (2) este prezentat până la 3 septembrie 2021.
                           Rapoartele menționate la primul paragraf evaluează funcționarea sistemului centralizat de raportare în baza următoarelor criterii:
                           
                                       (a)
                                    
                                    
                                       disponibilitatea și prezentarea la timp a informațiilor posttranzacționare într-un format consolidat care să cuprindă toate tranzacțiile, indiferent dacă sunt sau nu încheiate în locuri de tranzacționare;
                                    
                                 
                                       (b)
                                    
                                    
                                       disponibilitatea și prezentarea la timp a informațiilor posttranzacționare complete și parțiale, de înaltă calitate, în formate ușor de accesat și de utilizat pentru participanții la piață și disponibile în condiții comerciale rezonabile.
                                    
                                 În cazul în care Comisia concluzionează că CTP-urile nu au furnizat informații într-o manieră care respectă criteriile prevăzute la al doilea paragraf, Comisia atașează raportului o solicitare adresată ESMA privind lansarea unei proceduri negociate pentru desemnarea, prin intermediul unui proces de achiziții publice organizat de ESMA, a unei entități comerciale care să exploateze un sistem centralizat de raportare. ESMA lansează procedura după primirea solicitării din partea Comisiei în condițiile specificate în solicitarea Comisiei și în conformitate cu Regulamentul (UE, Euratom) 2018/1046 al Parlamentului European și al Consiliului (*53).
                        
                        
                           (14)   În cazul în care procedura prevăzută la alineatul (13) de la prezentul articol a fost inițiată, Comisia este împuternicită să adopte acte delegate în conformitate cu articolul 50 pentru a completa prezentul regulament prin specificarea de măsuri care:
                           
                                       (a)
                                    
                                    
                                       să prevadă durata contractului entității comerciale care exploatează un sistem centralizat de raportare, precum și procesul și condițiile privind reînnoirea contractului și lansarea noii proceduri de achiziții publice;
                                    
                                 
                                       (b)
                                    
                                    
                                       să prevadă faptul că entitatea comercială care exploatează un sistem centralizat de raportare realizează acest lucru în mod exclusiv și că nicio altă entitate nu este autorizată în calitate de CTP în conformitate cu articolul 27b;
                                    
                                 
                                       (c)
                                    
                                    
                                       să împuternicească ESMA să asigure respectarea condițiilor de atribuire a contractului de achiziție publică de către entitatea comercială care exploatează un sistem centralizat de raportare, desemnată în urma unei proceduri de achiziții publice;
                                    
                                 
                                       (d)
                                    
                                    
                                       să garanteze că entitatea comercială care exploatează un sistem centralizat de raportare furnizează informații posttranzacționare de înaltă calitate, în formate ușor de accesat și de utilizat pentru participanții la piață și într-un format consolidat care să cuprindă întreaga piață;
                                    
                                 
                                       (e)
                                    
                                    
                                       să garanteze că informațiile posttranzacționare sunt furnizate în condiții comerciale rezonabile, atât pe bază consolidată, cât și pe bază neconsolidată, și că răspund nevoilor utilizatorilor acestor informații din întreaga Uniune;
                                    
                                 
                                       (f)
                                    
                                    
                                       să garanteze că locurile de tranzacționare și APA-urile pun datele privind tranzacționarea la dispoziția entității comerciale care exploatează un sistem centralizat de raportare, desemnată în urma unei proceduri de achiziții publice organizate de ESMA, la un cost rezonabil;
                                    
                                 
                                       (g)
                                    
                                    
                                       să prevadă măsurile aplicabile în cazul în care entitatea comercială care exploatează un sistem centralizat de raportare, desemnată în urma unei proceduri de achiziții publice, nu îndeplinește condițiile de atribuire a contractului de achiziție publică;
                                    
                                 
                                       (h)
                                    
                                    
                                       să prevadă măsuri în temeiul cărora CTP-urile autorizate în temeiul articolului 27b pot continua să exploateze un sistem centralizat de raportare în cazul în care nu este folosită delegarea de competențe menționată la prezentul alineat litera (b) sau în cazul în care în urma procedurii de achiziții publice nu este desemnată nicio entitate până când se finalizează o nouă procedură de achiziție publică și se desemnează o entitate care să exploateze un sistem centralizat de raportare.
                                    
                                 
                        
                           (*53)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”"
                        
                     
                  
                        12.
                     
                     
                        Se introduc următoarele articole:
                        
                           „Articolul 54a
                           Măsuri tranzitorii privind ESMA
                           
                              (1)   Toate competențele și sarcinile legate de activitatea de supraveghere și de asigurare a respectării legislației în domeniul furnizorilor de servicii de raportare a datelor sunt transferate către ESMA la 1 ianuarie 2022, cu excepția competențelor și sarcinilor legate de APA-urile și ARM-urile care fac obiectul derogării menționate la articolul 2 alineatul (3). Competențele și sarcinile transferate sunt preluate de ESMA la aceeași dată.
                           
                           
                              (2)   Toate dosarele și documentele de lucru referitoare la activitatea de supraveghere și de asigurare a respectării legislației în domeniul furnizorilor de servicii de raportare a datelor, inclusiv orice examinări în curs și măsuri de asigurare a respectării legislației, sau copiile certificate ale acestora sunt preluate de ESMA la data prevăzută la alineatul (1).
                              Cu toate acestea, o cerere de autorizare care a fost primită de autoritățile competente înainte de 1 octombrie 2021 nu trebuie transferată către ESMA, iar decizia de înregistrare sau de refuz al înregistrării este luată de autoritatea competentă relevantă.
                           
                           
                              (3)   Autoritățile competente menționate la alineatul (1) se asigură că toate evidențele și documentele de lucru existente sau copiile certificate ale acestora sunt transferate către ESMA cât mai curând posibil și în orice caz până la 1 ianuarie 2022. De asemenea, autoritățile competente respective acordă asistența și consultanța necesară ESMA pentru a facilita transferul și preluarea efectivă și eficientă a activității de supraveghere și de asigurare a respectării legislației în domeniul furnizorilor de servicii de raportare a datelor.
                           
                           
                              (4)   ESMA acționează ca succesor legal al autorităților competente menționate la alineatul (1) în cadrul oricăror proceduri administrative sau judiciare rezultate din activitatea de supraveghere și de asigurare a respectării legislației desfășurată de autoritățile competente respective în legătură cu aspecte reglementate prin prezentul regulament.
                           
                           
                              (5)   Orice autorizare a unui furnizor de servicii de raportare a datelor acordată de o autoritate competentă astfel cum este definită la articolul 4 alineatul (1) punctul 26 din Directiva 2014/65/UE rămâne valabilă după transferul competențelor către ESMA.
                           
                        
                        
                           Articolul 54b
                           Relațiile cu auditorii
                           
                              (1)   Orice persoană autorizată în temeiul Directivei 2006/43/CE a Parlamentului European și a Consiliului (*54), care îndeplinește în cadrul unui furnizor de servicii de raportare a datelor sarcina prevăzută la articolul 34 din Directiva 2013/34/UE a Parlamentului European și a Consiliului (*55) sau la articolul 73 din Directiva 2009/65/CE sau orice altă sarcină prevăzută de lege, este obligată să informeze fără întârziere ESMA despre orice fapt sau orice decizie privind furnizorul de servicii de raportare a datelor respectiv de care persoana în cauză a luat cunoștință în exercitarea sarcinii respective și care ar putea:
                              
                                          (a)
                                       
                                       
                                          să constituie o încălcare semnificativă a actelor cu putere de lege sau actelor administrative care stabilesc condițiile de autorizare sau care reglementează în mod expres desfășurarea activităților furnizorului de servicii de raportare a datelor;
                                       
                                    
                                          (b)
                                       
                                       
                                          să compromită continuitatea funcționării furnizorului de servicii de raportare a datelor;
                                       
                                    
                                          (c)
                                       
                                       
                                          să conducă la refuzul certificării conturilor sau la formularea anumitor rezerve.
                                       
                                    Persoana menționată anterior are, de asemenea, obligația de a semnala orice fapt sau decizie de care a luat cunoștință în îndeplinirea uneia dintre sarcinile menționate la primul paragraf într-o întreprindere care are legături strânse cu furnizorul de servicii de raportare a datelor în cadrul căruia îndeplinește sarcina respectivă.
                           
                           
                              (2)   Informarea cu bună credință a autorităților competente, de către persoanele autorizate în sensul Directivei 2006/43/CE, cu privire la orice fapt sau orice decizie menționată la alineatul (1) nu constituie o încălcare a clauzelor contractuale sau a dispozițiilor legale care restricționează comunicarea de informații și nu antrenează în niciun fel răspunderea acestor persoane.
                           
                        
                        
                           (*54)  Directiva 2006/43/CE a Parlamentului European și a Consiliului din 17 mai 2006 privind auditul legal al conturilor anuale și al conturilor consolidate, de modificare a Directivelor 78/660/CEE și 83/349/CEE ale Consiliului și de abrogare a Directivei 84/253/CEE a Consiliului (JO L 157, 9.6.2006, p. 87)."
                        
                        
                           (*55)  Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19).”"
                        
                     
                  
         
            Articolul 5
            Modificarea Regulamentului (UE) 2016/1011
            Regulamentul (UE) 2016/1011 se modifică după cum urmează:
            
                        1.
                     
                     
                        La articolul 3 alineatul (1) punctul 24, litera (a) se modifică după cum urmează:
                        
                                    (a)
                                 
                                 
                                    partea introductivă se înlocuiește cu următorul text:
                                    
                                                „(a)
                                             
                                             
                                                date de intrare provenite în întregime de la:”;
                                             
                                          
                              
                                    (b)
                                 
                                 
                                    subpunctul (vii) se înlocuiește cu următorul text:
                                    
                                                „(vii)
                                             
                                             
                                                un furnizor de servicii către care administratorul indicelui de referință a externalizat colectarea datelor în conformitate cu articolul 10, cu excepția dispozițiilor de la articolul 10 alineatul (3) litera (f), cu condiția ca respectivul furnizor de servicii să primească datele integral din partea unei entități menționate la punctele (i)-(vi) de la prezentul punct;”.
                                             
                                          
                              
                  
                        2.
                     
                     
                        La articolul 4, se adaugă următorul alineat:
                        
                           „(9)   ESMA elaborează proiecte de standarde tehnice de reglementare în care precizează cerințele care asigură faptul că mecanismele de guvernanță menționate la alineatul (1) sunt suficient de solide.
                           ESMA înaintează Comisiei aceste proiecte de standarde tehnice de reglementare până la data de 1 octombrie 2020.
                           Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                        
                     
                  
                        3.
                     
                     
                        La articolul 12, se adaugă următorul alineat:
                        
                           „(4)   ESMA elaborează proiecte de tehnice standarde de reglementare în care precizează condițiile care asigură faptul că metodologia menționată la alineatul (1) este conformă cu literele (a)-(e) de la alineatul respectiv.
                           ESMA înaintează Comisiei aceste proiecte de standarde tehnice de reglementare până la data de 1 octombrie 2020.
                           Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                        
                     
                  
                        4.
                     
                     
                        La articolul 14, se adaugă următorul alineat:
                        
                           „(4)   ESMA elaborează proiecte de standarde tehnice de reglementare în care precizează caracteristicile sistemelor și controalelor menționate la alineatul (1).
                           ESMA înaintează Comisiei aceste proiecte de standarde tehnice de reglementare până la data de 1 octombrie 2020.
                           Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                        
                     
                  
                        5.
                     
                     
                        la articolul 20, se introduce următorul alineat:
                        
                           „(1a)   În cazul în care ESMA consideră că un indice de referință îndeplinește toate criteriile prevăzute la alineatul (1) litera (c), aceasta prezintă Comisiei o cerere de desemnare însoțită de documentația corespunzătoare în vederea recunoașterii indicelui de referință ca fiind critic.
                           După primirea respectivei cereri însoțite de documentația corespunzătoare, Comisia adoptă un act de punere în aplicare în conformitate cu alineatul (1).
                           ESMA își revizuiește evaluarea privind importanța critică a unui indice de referință cel puțin din doi în doi ani și aduce la cunoștința Comisiei și îi transmite acesteia noua evaluare.”
                        
                     
                  
                        6.
                     
                     
                        Articolul 21 se modifică după cum urmează:
                        
                                    (a)
                                 
                                 
                                    alineatul (2) se înlocuiește cu următorul text:
                                    
                                       „(2)   La primirea evaluării administratorului menționată la alineatul (1), autoritatea competentă:
                                       
                                                   (a)
                                                
                                                
                                                   informează ESMA și colegiul instituit în temeiul articolului 46;
                                                
                                             
                                                   (b)
                                                
                                                
                                                   în termen de patru săptămâni de la primirea evaluării respective, realizează propria evaluare a modului în care indicele de referință trebuie să fie transmis unui nou administrator sau să înceteze să mai fie furnizat, ținând cont de procedura stabilită conform articolului 28 alineatul (1).
                                                
                                             În perioada menționată la primul paragraf litera (b), administratorul nu încetează să furnizeze indicele de referință fără consimțământul scris al ESMA sau al autorității competente, după caz.”;
                                    
                                 
                              
                                    (b)
                                 
                                 
                                    se adaugă următorul alineat (5):
                                    
                                       „(5)   ESMA elaborează proiecte de standarde tehnice de reglementare în care precizează criteriile pe care trebuie să se bazeze evaluarea menționată la alineatul (2) litera (b).
                                       ESMA înaintează Comisiei aceste proiecte de standarde tehnice de reglementare până la data de 1 octombrie 2020.
                                       Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                                    
                                 
                              
                  
                        7.
                     
                     
                        La articolul 23, alineatele (3) și (4) se înlocuiesc cu următorul text:
                        
                           „(3)   Un contribuitor la un indice de referință critic care face obiectul supravegherii și care intenționează să înceteze să contribuie cu date de intrare notifică fără întârziere în scris administratorul în acest sens. La primirea notificării, administratorul informează fără întârziere nejustificată autoritatea sa competentă.
                           Autoritatea competentă a administratorului indicelui de referință critic informează fără întârziere nejustificată în acest sens autoritatea competentă a respectivului contribuitor supravegheat și, după caz, ESMA. Administratorul furnizează autorității sale competente, cât mai curând posibil, dar în cel mult 14 zile de la notificarea efectuată de contribuitorul supravegheat, o evaluare a implicațiilor pentru capacitatea indicelui de referință critic de a măsura piața sau realitatea economică subiacentă.
                        
                        
                           (4)   La primirea evaluării menționate la alineatele (2) și (3) din prezentul articol, autoritatea competentă a administratorului informează, după caz și cu promptitudine, ESMA sau colegiul instituit în temeiul articolului 46 și, pe baza evaluării respective, realizează propria evaluare a capacității indicelui de referință de a măsura piața și realitatea economică subiacentă, ținând seama de procedura administratorului privind încetarea furnizării indicelui de referință stabilită în conformitate cu articolul 28 alineatul (1).”
                        
                     
                  
                        8.
                     
                     
                        La articolul 26, se adaugă următorul alineat:
                        
                           „(6)   ESMA elaborează proiecte de standarde tehnice de reglementare în care precizează criteriile pe baza cărora autoritățile competente pot să solicite efectuarea unor modificări ale declarației de conformitate, astfel cum se menționează la alineatul (4).
                           ESMA înaintează Comisiei aceste proiecte de standarde tehnice de reglementare până la data de 1 octombrie 2020.
                           Se deleagă Comisiei competența de a completa prezentul regulament prin adoptarea standardelor tehnice de reglementare menționate la primul paragraf, în conformitate cu articolele 10-14 din Regulamentul (UE) nr. 1095/2010.”
                        
                     
                  
                        9.
                     
                     
                        Articolul 30 se modifică după cum urmează:
                        
                                    (a)
                                 
                                 
                                    la alineatul (2), se introduce următorul paragraf după litera (b):
                                    „Comisia poate subordona aplicarea deciziei de punere în aplicare menționate la primul paragraf de îndeplinirea efectivă și în permanență de către țara terță respectivă a oricărei condiții, prin care se urmărește asigurarea de standarde de supraveghere și de reglementare echivalente, stabilite în decizia de punere în aplicare respectivă și de capacitatea ESMA de a-și exercita efectiv responsabilitățile de monitorizare menționate la articolul 33 din Regulamentul (UE) nr. 1095/2010.”;
                                 
                              
                                    (b)
                                 
                                 
                                    se introduce următorul alineat (2a):
                                    
                                       „(2a)   Comisia poate adopta un act delegat în conformitate cu articolul 49 pentru a preciza condițiile menționate la alineatul (2) primul paragraf literele (a) și (b) de la prezentul articol.”;
                                    
                                 
                              
                                    (c)
                                 
                                 
                                    la alineatul (3), se introduce următorul paragraf după litera (b):
                                    „Comisia poate subordona aplicarea deciziei de punere în aplicare menționate la primul paragraf de îndeplinirea efectivă și în permanență de către țara terță respectivă a oricărei condiții, prin care se urmărește asigurarea de standarde de supraveghere și de reglementare echivalente, stabilite în decizia de punere în aplicare respectivă și de capacitatea ESMA de a-și exercita efectiv responsabilitățile de monitorizare menționate la articolul 33 din Regulamentul (UE) nr. 1095/2010.”;
                                 
                              
                                    (d)
                                 
                                 
                                    se introduce următorul alineat:
                                    
                                       „(3a)   Comisia poate adopta un act delegat în conformitate cu articolul 49 pentru a preciza condițiile menționate la alineatul (3) primul paragraf literele (a) și (b) de la prezentul articol.”;
                                    
                                 
                              
                                    (e)
                                 
                                 
                                    partea introductivă de la alineatul (4) se înlocuiește cu următorul text:
                                    
                                       „(4)   ESMA stabilește acorduri de cooperare cu autoritățile competente din țările terțe ale căror cadre juridice și practici de supraveghere au fost recunoscute ca fiind echivalente, în conformitate cu alineatul (2) sau alineatul (3) din prezentul articol. La stabilirea acestor acorduri, dacă țara terță în cauză se află, în conformitate cu un act delegat adoptat în temeiul articolului 9 din Directiva (UE) 2015/849 a Parlamentului European și a Consiliului (*56), pe lista jurisdicțiilor cu deficiențe strategice în regimurile lor naționale de combatere a spălării banilor și a finanțării terorismului, care prezintă amenințări semnificative pentru sistemul financiar al Uniunii, ESMA ține seama de acest lucru. Acordurile în cauză specifică cel puțin:
                                    
                                    
                                       (*56)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).”"
                        
                                 
                              
                  
                        10.
                     
                     
                        Articolul 32 se modifică după cum urmează:
                        
                                    (a)
                                 
                                 
                                    alineatul (1) se înlocuiește cu următorul text:
                                    
                                       „(1)   Până la adoptarea unei decizii de echivalență în conformitate cu articolul 30 alineatele (2) și (3), indicele de referință furnizat de un administrator situat într-o țară terță poate fi utilizat de către entitățile supravegheate din Uniune, cu condiția ca administratorul respectiv să fie recunoscut în prealabil de către ESMA în conformitate cu prezentul articol.”;
                                    
                                 
                              
                                    (b)
                                 
                                 
                                    al doilea paragraf de la alineatul (2) se înlocuiește cu următorul text:
                                    „Pentru a stabili dacă este îndeplinită condiția menționată la primul paragraf și pentru a evalua respectarea principiilor IOSCO privind indicii financiari de referință sau, după caz, a principiilor IOSCO privind agențiile de raportare a prețurilor la petrol, ESMA poate ține seama de evaluarea unui auditor extern independent sau de atestarea furnizată de autoritatea competentă a administratorului din țara terță în care este situat administratorul.”;
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    „Un administrator situat într-o țară terță care intenționează să obțină recunoașterea prealabilă menționată la alineatul (1) trebuie să aibă un reprezentant legal. Reprezentantul legal trebuie să fie o persoană fizică sau o persoană juridică situată în Uniune, care este numită în mod expres de administratorul respectiv să acționeze în numele său în ceea ce privește obligațiile care îi revin în temeiul prezentului regulament. Reprezentantul legal exercită, împreună cu administratorul, funcția de supraveghere în raport cu furnizarea de indici de referință desfășurată de administrator în temeiul prezentului regulament și, în acest sens, răspunde în fața ESMA.”;
                                 
                              
                                    (d)
                                 
                                 
                                    alineatul (4) se elimină;
                                 
                              
                                    (e)
                                 
                                 
                                    alineatul (5) se înlocuiește cu următorul text:
                                    
                                       „(5)   Un administrator situat într-o țară terță care intenționează să obțină recunoașterea prealabilă menționată la alineatul (1) depune cererea de recunoaștere la ESMA. Administratorul care solicită recunoașterea furnizează toate informațiile necesare pentru a demonstra ESMA că a prevăzut, la momentul recunoașterii, toate dispozițiile necesare pentru a îndeplini cerințele menționate la alineatul (2), furnizează lista indicilor de referință pe care îi furnizează efectiv sau i-ar putea furniza în vederea utilizării în Uniune și indică, dacă este cazul, autoritatea competentă din țara terță care este responsabilă de supravegherea sa.
                                       În termen de 90 de zile lucrătoare de la primirea cererii menționate la primul paragraf din prezentul alineat, ESMA verifică dacă sunt îndeplinite condițiile prevăzute la alineatele (2) și (3).
                                       Atunci când consideră că nu sunt îndeplinite condițiile prevăzute la alineatele (2) și (3), ESMA refuză cererea de recunoaștere, indicând motivele refuzului. În plus, recunoașterea nu se acordă dacă nu sunt îndeplinite următoarele condiții suplimentare:
                                       
                                                   (a)
                                                
                                                
                                                   în cazul în care un administrator situat într-o țară terță face obiectul supravegherii, există un mecanism adecvat de cooperare între ESMA și autoritatea competentă din țara terță în care este situat administratorul, în conformitate cu standardele tehnice de reglementare adoptate în temeiul articolului 30 alineatul (5), pentru a se asigura un schimb eficient de informații care să îi permită autorității competente din țara terță respectivă să își îndeplinească atribuțiile în conformitate cu prezentul regulament;
                                                
                                             
                                                   (b)
                                                
                                                
                                                   exercitarea efectivă de către ESMA a funcțiilor sale de supraveghere în temeiul prezentului regulament nu este obstrucționată de actele cu putere de lege sau de actele administrative ale țării terțe în care este situat administratorul și nici, dacă este cazul, de limitarea competențelor de supraveghere și de investigare ale autorității competente din țara terță în cauză.”;
                                                
                                             
                                 
                              
                                    (f)
                                 
                                 
                                    alineatele (6) și (7) se elimină;
                                 
                              
                                    (g)
                                 
                                 
                                    alineatul (8) se înlocuiește cu următorul text:
                                    
                                       „(8)   ESMA suspendă sau, dacă este cazul, retrage recunoașterea acordată în conformitate cu alineatul (5) dacă are motive întemeiate, bazate pe dovezi documentate, să considere că administratorul:
                                       
                                                   (a)
                                                
                                                
                                                   acționează într-un mod care aduce prejudicii clare intereselor utilizatorilor indicilor săi de referință sau bunei funcționări a piețelor;
                                                
                                             
                                                   (b)
                                                
                                                
                                                   a încălcat în mod grav cerințele relevante prevăzute în prezentul regulament;
                                                
                                             
                                                   (c)
                                                
                                                
                                                   a făcut declarații false sau a utilizat orice alte mijloace neregulamentare pentru a obține recunoașterea.”
                                                
                                             
                                 
                              
                  
                        11.
                     
                     
                        La articolul 34 se introduce următorul alineat:
                        
                           „(1a)   În cazul în care unul sau mai mulți indici furnizați de persoana menționată la alineatul (1) s-ar califica drept indici de referință critici, astfel cum sunt menționați la articolul 20 alineatul (1) literele (a) și (c), cererea se depune la ESMA.”
                        
                     
                  
                        12.
                     
                     
                        Articolul 40 se înlocuiește cu următorul text:
                        
                           „Articolul 40
                           Autoritățile competente
                           
                              (1)   În sensul prezentului regulament, ESMA este autoritatea competentă pentru:
                              
                                          (a)
                                       
                                       
                                          administratorii de indici de referință critici menționați la articolul 20 alineatul (1) literele (a) și (c);
                                       
                                    
                                          (b)
                                       
                                       
                                          administratorii de indici de referință menționați la articolul 32.
                                       
                                    
                           
                              (2)   Fiecare stat membru desemnează autoritatea competentă relevantă responsabilă de îndeplinirea sarcinilor care decurg din prezentul regulament și informează Comisia și ESMA în acest sens.
                           
                           
                              (3)   Un stat membru care desemnează mai multe autorități competente în conformitate cu alineatul (2) definește clar rolurile care îi revin fiecăreia dintre autoritățile competente respective și desemnează o singură autoritate responsabilă de coordonarea cooperării și a schimbului de informații cu Comisia, cu ESMA și cu autoritățile competente ale celorlalte state membre.
                           
                           
                              (4)   ESMA publică pe site-ul său lista autorităților competente desemnate în conformitate cu alineatele (2) și (3).”
                           
                        
                     
                  
                        13.
                     
                     
                        Articolul 41 se modifică după cum urmează:
                        
                                    (a)
                                 
                                 
                                    la alineatul (1), partea introductivă se înlocuiește cu următorul text:
                                    
                                       „(1)   Pentru a-și îndeplini atribuțiile în conformitate cu prezentul regulament, autoritățile competente menționate la articolul 40 alineatul (2) trebuie să aibă, în conformitate cu dreptul intern, cel puțin următoarele competențe de supraveghere și de investigare:”;
                                    
                                 
                              
                                    (b)
                                 
                                 
                                    la alineatul (2), partea introductivă se înlocuiește cu următorul text:
                                    
                                       „(2)   Autoritățile competente menționate la articolul 40 alineatul (2) își exercită funcțiile și competențele menționate la alineatul (1) de la prezentul articol și competențele de a aplica sancțiuni menționate la articolul 42, în conformitate cu cadrul lor juridic național, în oricare dintre următoarele moduri:”
                                    
                                 
                              
                  
                        14.
                     
                     
                        La articolul 43 alineatul (1), partea introductivă se înlocuiește cu următorul text:
                        
                           „(1)   Statele membre se asigură că, atunci când stabilesc tipul și nivelul sancțiunilor administrative și ale altor măsuri administrative, autoritățile competente pe care le-au desemnat în conformitate cu articolul 40 alineatul (2) iau în considerare toate circumstanțele relevante, inclusiv, după caz:”.
                        
                     
                  
                        15.
                     
                     
                        Articolul 44 se înlocuiește cu următorul text:
                        
                           „Articolul 44
                           Obligația de cooperare
                           
                              (1)   Statele membre care au ales să prevadă sancțiuni penale pentru încălcarea dispozițiilor menționate la articolul 42 se asigură că sunt instituite măsuri adecvate pentru ca autoritățile competente desemnate în conformitate cu articolul 40 alineatele (2) și (3) să dispună de toate competențele necesare pentru a păstra legătura cu autoritățile judiciare din jurisdicția lor, astfel încât să primească informații specifice legate de anchete sau proceduri penale inițiate pentru posibile încălcări ale prezentului regulament. Autoritățile competente respective comunică aceste informații altor autorități competente și ESMA.
                           
                           
                              (2)   Autoritățile competente desemnate în conformitate cu articolul 40 alineatele (2) și (3) acordă asistență altor autorități competente și ESMA. În special, acestea fac schimb de informații și cooperează în cadrul activităților de investigare și de supraveghere. Autoritățile competente pot coopera, de asemenea, cu alte autorități competente pentru a facilita recuperarea sancțiunilor pecuniare.”
                           
                        
                     
                  
                        16.
                     
                     
                        La articolul 45 alineatul (5), primul paragraf se înlocuiește cu următorul text:
                        
                           „(5)   Statele membre transmit ESMA informații agregate privind toate sancțiunile administrative și alte măsuri administrative impuse în temeiul articolului 42 pe bază anuală. Această obligație nu se aplică în cazul măsurilor care au caracter de investigare. ESMA publică într-un raport anual aceste informații, alături de informații agregate privind toate sancțiunile administrative și alte măsuri administrative pe care le-a impus în temeiul articolului 48f.”
                        
                     
                  
                        17.
                     
                     
                        La articolul 46, alineatele (1) și (2) se înlocuiesc cu următorul text:
                        
                           „(1)   În termen de 30 de zile lucrătoare de la includerea unui indice de referință prevăzut la articolul 20 alineatul (1) literele (a) și (c) în lista indicilor de referință critici, cu excepția indicilor de referință în cazul cărora majoritatea contribuitorilor sunt entități nesupravegheate, autoritatea competentă a administratorului instituie un colegiu și conduce colegiul.
                        
                        
                           (2)   Colegiul este alcătuit din reprezentanți ai autorității competente a administratorului, din ESMA, cu excepția cazului în care aceasta este autoritatea competentă a administratorului, și din autoritățile competente ale contribuitorilor supravegheați.”
                        
                     
                  
                        18.
                     
                     
                        La articolul 47, alineatele (1) și (2) se înlocuiesc cu următorul text:
                        
                           „(1)   Autoritățile competente menționate la articolul 40 alineatul (2) cooperează cu ESMA în sensul prezentului regulament, în conformitate cu Regulamentul (UE) nr. 1095/2010.
                        
                        
                           (2)   Autoritățile competente menționate la articolul 40 alineatul (2) comunică ESMA, fără întârziere nejustificată, toate informațiile necesare pentru ca aceasta să își îndeplinească atribuțiile, în conformitate cu articolul 35 din Regulamentul (UE) nr. 1095/2010.”
                        
                     
                  
                        19.
                     
                     
                        La titlul VI, se adaugă următorul capitol:
                        
                           „CAPITOLUL 4
                        
                        
                           
                              Prerogativele și competențele ESMA
                           
                        
                        
                           Secțiunea 1
                        
                        
                           
                              Competențe și proceduri
                           
                        
                        
                           Articolul 48a
                           Exercitarea competențelor de către ESMA
                           Competențele conferite ESMA, oricărui funcționar al ESMA sau oricărei persoane autorizate de ESMA prin articolele 48b-48d nu se utilizează pentru a solicita publicarea unor informații sau a unor documente care fac obiectul unui privilegiu juridic profesional.
                        
                        
                           Articolul 48b
                           Solicitarea de informații
                           
                              (1)   Printr-o cerere simplă sau printr-o decizie, ESMA poate solicita următoarelor persoane să furnizeze toate informațiile necesare pentru ca ESMA să își îndeplinească sarcinile în temeiul prezentului regulament:
                              
                                          (a)
                                       
                                       
                                          persoanelor implicate în furnizarea indicilor de referință, astfel cum se menționează la articolul 40 alineatul (1);
                                       
                                    
                                          (b)
                                       
                                       
                                          părților terțe cărora persoanele menționate la litera (a) le-au externalizat funcții sau activități în conformitate cu articolul 10;
                                       
                                    
                                          (c)
                                       
                                       
                                          altor persoane implicate sau având legături apropiate și substanțiale cu persoanele menționate la litera (a).
                                       
                                    În conformitate cu articolul 35 din Regulamentul (UE) nr. 1095/2010 și în urma unei solicitări în acest sens care le este adresată de ESMA, autoritățile competente transmit această cerere de informații contribuitorilor la indici de referință critici menționați la articolul 20 alineatul (1) literele (a) și (c) din prezentul regulament și pun fără întârziere nejustificată informațiile primite la dispoziția ESMA.
                           
                           
                              (2)   Orice cerere simplă de informații menționată la alineatul (1):
                              
                                          (a)
                                       
                                       
                                          face trimitere la prezentul articol ca temei juridic al cererii respective;
                                       
                                    
                                          (b)
                                       
                                       
                                          menționează scopul cererii respective;
                                       
                                    
                                          (c)
                                       
                                       
                                          specifică informațiile care se solicită;
                                       
                                    
                                          (d)
                                       
                                       
                                          cuprinde un termen pentru furnizarea informațiilor;
                                       
                                    
                                          (e)
                                       
                                       
                                          include o mențiune conform căreia persoana de la care se solicită informațiile nu este obligată să furnizeze informațiile, dar, în cazul unui răspuns voluntar la cerere, informațiile furnizate nu trebuie să fie incorecte sau să inducă în eroare;
                                       
                                    
                                          (f)
                                       
                                       
                                          precizează cuantumul amenzii care urmează să fie aplicată în conformitate cu articolul 48f în cazul în care informațiile furnizate sunt incorecte sau induc în eroare.
                                       
                                    
                           
                              (3)   Atunci când solicită furnizarea de informații în temeiul alineatului (1) prin intermediul unei decizii, ESMA:
                              
                                          (a)
                                       
                                       
                                          face trimitere la prezentul articol ca temei juridic al cererii respective;
                                       
                                    
                                          (b)
                                       
                                       
                                          menționează scopul cererii respective;
                                       
                                    
                                          (c)
                                       
                                       
                                          specifică informațiile care se solicită;
                                       
                                    
                                          (d)
                                       
                                       
                                          stabilește un termen pentru furnizarea informațiilor;
                                       
                                    
                                          (e)
                                       
                                       
                                          indică penalitățile cu titlu cominatoriu prevăzute la articolul 48g aplicabile în cazul în care informațiile solicitate sunt incomplete;
                                       
                                    
                                          (f)
                                       
                                       
                                          indică amenda prevăzută la articolul 48f în cazul în care răspunsurile la întrebările adresate sunt incorecte sau induc în eroare;
                                       
                                    
                                          (g)
                                       
                                       
                                          menționează dreptul de a contesta decizia în fața comisiei de apel a ESMA și de a solicita controlul judiciar al deciziei de către Curtea de Justiție a Uniunii Europene (Curtea de Justiție), în conformitate cu articolul 48k din prezentul regulament și cu articolele 60 și 61 din Regulamentul (UE) nr. 1095/2010.
                                       
                                    
                           
                              (4)   Persoanele menționate la alineatul (1) sau reprezentanții acestora și, în cazul persoanelor juridice sau al asociațiilor fără personalitate juridică, persoanele autorizate prin lege sau prin statut să le reprezinte furnizează informațiile solicitate. Avocații autorizați în mod corespunzător să acționeze pot furniza informațiile în numele clienților lor. Aceștia din urmă au în continuare întreaga responsabilitate în cazul în care informațiile furnizate sunt incomplete, incorecte sau induc în eroare.
                           
                           
                              (5)   ESMA transmite fără întârziere nejustificată o copie a cererii simple sau a deciziei sale autorității competente a statului membru al persoanelor menționate la alineatul (1).
                           
                        
                        
                           Articolul 48c
                           Investigații generale
                           
                              (1)   Pentru a-și îndeplini sarcinile în temeiul prezentului regulament, ESMA poate efectua investigațiile necesare cu privire la persoanele menționate la articolul 48b alineatul (1). În acest scop, funcționarii și alte persoane autorizate de ESMA sunt împuternicite:
                              
                                          (a)
                                       
                                       
                                          să examineze toate evidențele, datele, procedurile și orice alte materiale relevante pentru executarea atribuțiilor lor, indiferent de suportul pe care sunt stocate;
                                       
                                    
                                          (b)
                                       
                                       
                                          să facă sau să obțină copii certificate ale acestor evidențe, date, proceduri sau alte materiale sau extrase din acestea;
                                       
                                    
                                          (c)
                                       
                                       
                                          să convoace oricare dintre aceste persoane sau reprezentanții acestora sau membrii personalului lor și să le solicite explicații verbale sau scrise cu privire la fapte sau documente referitoare la obiectul și scopul inspecției și să înregistreze răspunsurile;
                                       
                                    
                                          (d)
                                       
                                       
                                          să chestioneze orice altă persoană fizică sau juridică ce își dă acordul în acest sens, în scopul colectării de informații referitoare la obiectul unei investigații;
                                       
                                    
                                          (e)
                                       
                                       
                                          să solicite înregistrări ale convorbirilor telefonice și ale schimburilor de date.
                                       
                                    
                           
                              (2)   Funcționarii și alte persoane autorizate de ESMA pentru efectuarea investigațiilor menționate la alineatul (1) își exercită competențele pe baza prezentării unei autorizații scrise în care se specifică obiectul și scopul investigației. Autorizația respectivă indică penalitățile cu titlu cominatoriu prevăzute la articolul 48g aplicabile în cazul în care evidențele, datele, procedurile sau orice alte materiale solicitate sau răspunsurile la întrebările adresate persoanelor menționate la articolul 48b alineatul (1) nu sunt furnizate sau sunt incomplete, precum și amenzile prevăzute la articolul 48f aplicabile în cazul furnizării unor răspunsuri incorecte sau care induc în eroare la întrebările adresate persoanelor respective.
                           
                           
                              (3)   Persoanele menționate la articolul 48b alineatul (1) sunt obligate să se supună investigațiilor lansate pe baza unei decizii a ESMA. Decizia specifică obiectul și scopul investigației, penalitățile cu titlu cominatoriu prevăzute la articolul 48g, căile de atac disponibile în temeiul Regulamentului (UE) nr. 1095/2010, precum și dreptul de a solicita controlul legalității deciziei de către Curtea de Justiție.
                           
                           
                              (4)   În timp util înainte de o investigație menționată la alineatul (1), ESMA informează autoritatea competentă din statul membru pe al cărui teritoriu urmează să se desfășoare investigația cu privire la investigația preconizată și la identitatea persoanelor autorizate. La solicitarea ESMA, funcționarii autorității competente în cauză oferă asistență respectivelor persoane autorizate în îndeplinirea sarcinilor lor. Funcționarii autorității competente în cauză pot, la cerere, să participe la investigații.
                           
                           
                              (5)   În cazul în care o solicitare a înregistrărilor convorbirilor telefonice sau ale schimburilor de date prevăzută la alineatul (1) litera (e) necesită o autorizare din partea unei autorități judiciare naționale în conformitate cu dreptul intern aplicabil, se solicită această autorizație. Autorizația poate fi solicitată și ca măsură de precauție.
                           
                           
                              (6)   Atunci când o autoritate judiciară națională primește o cerere de autorizație pentru solicitarea înregistrărilor convorbirilor telefonice sau ale schimburilor de date prevăzută la alineatul (1) litera (e), autoritatea respectivă verifică dacă:
                              
                                          (a)
                                       
                                       
                                          decizia menționată la alineatul (3) este autentică;
                                       
                                    
                                          (b)
                                       
                                       
                                          toate măsurile care trebuie luate sunt proporționale și nu sunt arbitrare sau excesive.
                                       
                                    În sensul literei (b), autoritatea judiciară națională poate solicita ESMA explicații detaliate referitoare, în special, la motivele pentru care ESMA suspectează că a avut loc o încălcare a prezentului regulament, la gravitatea presupusei încălcări și la natura implicării persoanei care face obiectul măsurilor coercitive. Cu toate acestea, autoritatea judiciară națională nu pune în discuție necesitatea investigației și nici nu solicită să i se furnizeze informațiile din dosarul ESMA. Controlul legalității deciziei ESMA relevă strict de competența Curții de Justiție în conformitate cu procedura prevăzută la articolul 61 din Regulamentul (UE) nr. 1095/2010.
                           
                        
                        
                           Articolul 48d
                           Inspecții la fața locului
                           
                              (1)   Pentru a-și îndeplini sarcinile în temeiul prezentului regulament, ESMA poate efectua toate inspecțiile necesare la fața locului în orice incinte destinate activităților economice ale persoanelor menționate la articolul 48b alineatul (1).
                           
                           
                              (2)   Funcționarii și alte persoane autorizate de ESMA să efectueze o inspecție la fața locului pot intra în orice incinte destinate activităților economice ale persoanelor care fac obiectul unei decizii de investigație adoptate de ESMA și dețin toate competențele stipulate la articolul 48c alineatul (1). Aceștia au competența să sigileze orice incinte destinate activităților economice și orice registre sau evidențe pe perioada inspecției și în măsura necesară inspecției.
                           
                           
                              (3)   Cu suficient timp înainte de inspecție, ESMA notifică inspecția autorității competente a statului membru pe teritoriul căruia urmează să se desfășoare aceasta. Atunci când desfășurarea corespunzătoare și eficiența inspecției impun acest lucru, ESMA, după informarea autorității competente relevante, poate desfășura inspecția la fața locului fără o notificare prealabilă. Inspecțiile lansate în conformitate cu prezentul articol se desfășoară cu condiția ca autoritatea relevantă să fi confirmat că nu are obiecții cu privire la aceste inspecții.
                           
                           
                              (4)   Funcționarii și alte persoane autorizate de ESMA să efectueze o inspecție la fața locului își exercită competențele pe baza prezentării unei autorizații scrise în care se specifică obiectul și scopul inspecției, precum și penalitățile cu titlu cominatoriu prevăzute la articolul 48g aplicabile în cazul în care persoanele vizate nu se supun inspecției.
                           
                           
                              (5)   Persoanele menționate la articolul 48b alineatul (1) se supun inspecțiilor la fața locului dispuse printr-o decizie a ESMA. Decizia respectivă specifică obiectul și scopul inspecției, data la care inspecția urmează să înceapă și indică penalitățile cu titlu cominatoriu prevăzute la articolul 48g, căile de atac disponibile în temeiul Regulamentului (UE) nr. 1095/2010, precum și dreptul de a solicita controlul judiciar al deciziei de către Curtea de Justiție.
                           
                           
                              (6)   La solicitarea ESMA, funcționarii autorității competente a statului membru pe teritoriul căruia urmează să se desfășoare inspecția, precum și persoanele autorizate sau desemnate de respectiva autoritate competentă acordă asistență în mod activ funcționarilor și altor persoane autorizate de ESMA. De asemenea, funcționarii autorității competente în cauză pot, la cerere, să participe la inspecțiile la fața locului.
                           
                           
                              (7)   De asemenea, ESMA poate solicita autorităților competente să efectueze în numele său sarcini de investigare specifice și inspecții la fața locului, conform dispozițiilor prezentului articol și ale articolului 48c alineatul (1). În acest scop, autoritățile competente dețin aceleași competențe ca și ESMA, în conformitate cu prezentul articol și cu articolul 48c alineatul (1).
                           
                           
                              (8)   Atunci când funcționarii și alte persoane autorizate de ESMA care îi însoțesc constată că o persoană se opune inspecției dispuse în temeiul prezentului articol, autoritatea competentă a statului membru în cauză le acordă asistența necesară, solicitând, dacă este cazul, intervenția poliției sau a unei autorități echivalente de aplicare a legii, astfel încât să le permită efectuarea inspecției la fața locului.
                           
                           
                              (9)   În cazul în care inspecția la fața locului prevăzută la alineatul (1) sau asistența prevăzută la alineatul (7) necesită o autorizare din partea unei autorități judiciare naționale în conformitate cu dreptul intern aplicabil, se solicită această autorizație. Autorizația poate fi solicitată și ca măsură de precauție.
                           
                           
                              (10)   Atunci când o autoritate judiciară națională primește o cerere de autorizație pentru inspecția la fața locului prevăzută la alineatul (1) sau pentru asistența prevăzută la alineatul (7), autoritatea respectivă verifică dacă:
                              
                                          (a)
                                       
                                       
                                          decizia adoptată de ESMA menționată la alineatul (5) este autentică;
                                       
                                    
                                          (b)
                                       
                                       
                                          toate măsurile care trebuie luate sunt proporționale și nu sunt arbitrare sau excesive.
                                       
                                    În sensul literei (b), autoritatea judiciară națională poate solicita ESMA explicații detaliate referitoare, în special, la motivele pentru care ESMA suspectează că a avut loc o încălcare a prezentului regulament, la gravitatea presupusei încălcări și la natura implicării persoanei care face obiectul măsurilor coercitive. Cu toate acestea, autoritatea judiciară națională nu pune în discuție necesitatea investigației și nici nu solicită să i se furnizeze informațiile din dosarul ESMA. Controlul legalității deciziei ESMA relevă strict de competența Curții de Justiție în conformitate cu procedura prevăzută la articolul 61 din Regulamentul (UE) nr. 1095/2010.
                           
                        
                        
                           Secțiunea 2
                        
                        
                           
                              Sancțiuni administrative și alte măsuri administrative
                           
                        
                        
                           Articolul 48e
                           Măsuri de supraveghere adoptate de ESMA
                           
                              (1)   Atunci când constată, în conformitate cu articolul 48i alineatul (5), că o persoană a săvârșit una dintre încălcările enumerate la articolul 42 alineatul (1) litera (a), ESMA întreprinde una sau mai multe dintre următoarele acțiuni:
                              
                                          (a)
                                       
                                       
                                          adoptă o decizie prin care să îi solicite persoanei în cauză să pună capăt încălcării;
                                       
                                    
                                          (b)
                                       
                                       
                                          adoptă o decizie de impunere a unor amenzi în temeiul articolului 48f;
                                       
                                    
                                          (c)
                                       
                                       
                                          emite anunțuri publice.
                                       
                                    
                           
                              (2)   Atunci când întreprinde acțiunile menționate la alineatul (1), ESMA ține seama de natura și gravitatea încălcării, având în vedere următoarele criterii:
                              
                                          (a)
                                       
                                       
                                          durata și frecvența încălcării;
                                       
                                    
                                          (b)
                                       
                                       
                                          dacă încălcarea a facilitat sau a dat naștere unor infracțiuni de natură financiară sau dacă acestea din urmă sunt imputabile în alt mod respectivei încălcări;
                                       
                                    
                                          (c)
                                       
                                       
                                          dacă încălcarea a fost săvârșită în mod intenționat sau din neglijență;
                                       
                                    
                                          (d)
                                       
                                       
                                          gradul de răspundere al persoanei responsabile de încălcare;
                                       
                                    
                                          (e)
                                       
                                       
                                          puterea financiară a persoanei responsabile de încălcare, astfel cum este indicată de cifra de afaceri totală a persoanei juridice responsabile sau de venitul anual și de activele nete ale persoanei fizice responsabile;
                                       
                                    
                                          (f)
                                       
                                       
                                          impactul încălcării asupra intereselor investitorilor de retail;
                                       
                                    
                                          (g)
                                       
                                       
                                          cuantumul profiturilor obținute, al pierderilor evitate de către persoana responsabilă de încălcare sau al pierderilor suferite de terți ca urmare a încălcării, în măsura în care acestea pot fi calculate;
                                       
                                    
                                          (h)
                                       
                                       
                                          măsura în care persoana responsabilă de încălcare cooperează cu ESMA, fără a aduce atingere necesității de a asigura recuperarea profiturilor obținute sau a pierderilor evitate de persoana respectivă;
                                       
                                    
                                          (i)
                                       
                                       
                                          încălcările săvârșite anterior de persoana responsabilă de încălcare;
                                       
                                    
                                          (j)
                                       
                                       
                                          măsurile ulterioare încălcării luate de persoana responsabilă de încălcare pentru a împiedica repetarea acesteia.
                                       
                                    
                           
                              (3)   ESMA notifică fără întârziere orice acțiune întreprinsă în temeiul alineatului (1) persoanei răspunzătoare de încălcare și comunică acțiunea respectivă autorităților competente ale statelor membre și Comisiei. ESMA publică orice astfel de acțiune pe site-ul său în termen de 10 zile lucrătoare de la data adoptării acesteia.
                              Publicarea menționată la primul paragraf include următoarele:
                              
                                          (a)
                                       
                                       
                                          o declarație în care se afirmă dreptul persoanei responsabile de încălcare de a contesta decizia;
                                       
                                    
                                          (b)
                                       
                                       
                                          dacă este cazul, o declarație din care să reiasă că s-a introdus o cale de atac și care să precizeze că o astfel de cale de atac nu are efect suspensiv;
                                       
                                    
                                          (c)
                                       
                                       
                                          o declarație din care să reiasă posibilitatea comisiei de apel a ESMA de a suspenda aplicarea deciziei contestate, în conformitate cu articolul 60 alineatul (3) din Regulamentul (UE) nr. 1095/2010.
                                       
                                    
                        
                        
                           Articolul 48f
                           Amenzi
                           
                              (1)   Atunci când constată, în conformitate cu articolul 48i alineatul (5), că o persoană a săvârșit, cu intenție sau din neglijență, una sau mai multe dintre încălcările enumerate la articolul 42 alineatul (1) litera (a), ESMA adoptă o decizie de aplicare a unei amenzi în conformitate cu alineatul (2) din prezentul articol.
                              Se consideră că o încălcare a fost săvârșită cu intenție dacă ESMA descoperă factori obiectivi care demonstrează faptul că o persoană a acționat în mod deliberat pentru a săvârși încălcarea respectivă.
                           
                           
                              (2)   Cuantumul maxim al amenzii menționate la alineatul (1) se ridică la:
                              
                                          (a)
                                       
                                       
                                          în cazul unei persoane juridice, 1 000 000 EUR sau, în statele membre a căror monedă nu este euro, valoarea echivalentă în moneda națională la 30 iunie 2016 sau 10 % din cifra de afaceri anuală totală a persoanei juridice respective conform ultimelor situații financiare disponibile aprobate de organul de conducere, aplicându-se cuantumul cel mai ridicat;
                                       
                                    
                                          (b)
                                       
                                       
                                          în cazul unei persoane fizice, 500 000 EUR sau, în statele membre a căror monedă nu este euro, valoarea echivalentă în moneda națională la 30 iunie 2016.
                                       
                                    În pofida primului paragraf, cuantumul maxim al amenzii aplicate pentru încălcări ale articolului 11 alineatul (1) litera (d) sau ale articolului 11 alineatul (4) este, în cazul persoanelor juridice, de 250 000 EUR sau, în statele membre în care euro nu este moneda oficială, valoarea echivalentă în moneda națională la 30 iunie 2016 sau 2 % din cifra de afaceri anuală totală a persoanei juridice respective conform ultimelor situații financiare disponibile aprobate de organul de conducere, aplicându-se valoarea cea mai ridicată, și, în cazul persoanelor fizice, de 100 000 EUR sau, în statele membre în care euro nu este moneda oficială, valoarea echivalentă în moneda națională la 30 iunie 2016.
                              În sensul literei (a), în cazul în care persoana juridică este o întreprindere-mamă sau o filială a întreprinderii-mamă care are obligația să întocmească situații financiare consolidate în conformitate cu Directiva 2013/34/UE, cifra de afaceri anuală totală relevantă este cifra de afaceri anuală totală sau tipul de venit corespunzător conform dreptului relevant al Uniunii din domeniul contabilității, potrivit celei mai recente situații financiare consolidate disponibile aprobate de organul de conducere al întreprinderii-mamă de cel mai înalt rang.
                           
                           
                              (3)   La stabilirea nivelului amenzii în temeiul alineatului (1), ESMA ține seama de criteriile stabilite la articolul 48e alineatul (2).
                           
                           
                              (4)   În pofida alineatului (3), în cazul în care persoana juridică a obținut, în mod direct sau indirect, beneficii de natură financiară de pe urma încălcării, cuantumul amenzii trebuie să fie cel puțin egal cu beneficiul obținut.
                           
                           
                              (5)   În cazul în care o faptă sau o omisiune a unei persoane constituie mai mult de o încălcare dintre cele enumerate la articolul 42 alineatul (1) litera (a), se aplică numai cuantumul cel mai ridicat al amenzii, calculat în conformitate cu alineatul (2) de la prezentul articol, pentru una dintre încălcările respective.
                           
                        
                        
                           Articolul 48g
                           Penalități cu titlu cominatoriu
                           
                              (1)   ESMA impune, prin decizie, penalități cu titlu cominatoriu pentru a obliga:
                              
                                          (a)
                                       
                                       
                                          o persoană să pună capăt unei încălcări, în conformitate cu o decizie adoptată în temeiul articolului 48e alineatul (1) litera (a);
                                       
                                    
                                          (b)
                                       
                                       
                                          persoanele menționate la articolul 48b alineatul (1):
                                          
                                                      (i)
                                                   
                                                   
                                                      să furnizeze informațiile complete care au fost solicitate prin intermediul unei decizii adoptate în temeiul articolului 48b;
                                                   
                                                
                                                      (ii)
                                                   
                                                   
                                                      să se supună unei investigații și, în special, să prezinte evidențe, date și proceduri complete sau orice alte materiale solicitate și să completeze și să rectifice alte informații furnizate în cadrul unei investigații lansate printr-o decizie adoptată în temeiul articolului 48c;
                                                   
                                                
                                                      (iii)
                                                   
                                                   
                                                      să se supună unei inspecții la fața locului dispuse printr-o decizie adoptată în temeiul articolului 48d.
                                                   
                                                
                                    
                           
                              (2)   Penalitățile cu titlu cominatoriu trebuie să fie eficace și proporționale. Penalitățile cu titlu cominatoriu se aplică pentru fiecare zi de întârziere.
                           
                           
                              (3)   În pofida alineatului (2), cuantumul penalităților cu titlu cominatoriu este de 3 % din cifra de afaceri medie zilnică din exercițiul financiar precedent sau, în cazul persoanelor fizice, 2 % din venitul zilnic mediu din anul calendaristic precedent. Acesta se calculează începând cu data prevăzută în decizia de impunere a penalităților cu titlu cominatoriu.
                           
                           
                              (4)   Se impun penalități cu titlu cominatoriu pentru o perioadă de maximum șase luni de la data notificării deciziei ESMA. La sfârșitul acestei perioade, ESMA reexaminează măsura.
                           
                        
                        
                           Articolul 48h
                           Publicarea, natura, executarea și alocarea amenzilor și a penalităților cu titlu cominatoriu
                           
                              (1)   ESMA face publice toate amenzile și penalitățile cu titlu cominatoriu aplicate în temeiul articolelor 48f și 48g, cu excepția cazurilor în care publicarea lor ar perturba grav piețele financiare sau ar aduce un prejudiciu disproporționat părților implicate. Informațiile astfel publicate nu conțin date cu caracter personal în sensul Regulamentului (UE) 2018/1725 al Parlamentului European și al Consiliului (*57).
                           
                           
                              (2)   Amenzile și penalitățile cu titlu cominatoriu aplicate în temeiul articolelor 48f și 48g sunt de natură administrativă.
                           
                           
                              (3)   În cazul în care decide să nu impună amenzi sau penalități cu titlu cominatoriu, ESMA informează în acest sens Parlamentul European, Consiliul, Comisia și autoritățile competente ale statului membru în cauză, prezentând argumente în sprijinul deciziei sale.
                           
                           
                              (4)   Amenzile și penalitățile cu titlu cominatoriu aplicate în temeiul articolelor 48f și 48g sunt executorii.
                              Executarea silită este reglementată de normele de procedură aflate în vigoare în statul membru sau țara terță pe teritoriul căreia aceasta are loc.
                           
                           
                              (5)   Cuantumurile amenzilor și ale penalităților cu titlu cominatoriu se alocă bugetului general al Uniunii Europene.
                           
                        
                        
                           Secțiunea 3
                        
                        
                           
                              Proceduri și revizuire
                           
                        
                        
                           Articolul 48i
                           Norme procedurale pentru luarea măsurilor de supraveghere și impunerea amenzilor
                           
                              (1)   Atunci când constată, în îndeplinirea sarcinilor care îi revin în temeiul prezentului regulament, că există indicii clare privind posibila existență a unor fapte care pot constitui una sau mai multe dintre încălcările enumerate la articolul 42 alineatul (1) litera (a), ESMA numește un agent de investigații independent din cadrul său pentru a cerceta chestiunea respectivă. Agentul numit nu poate să fie sau să fi fost implicat, direct sau indirect, în supravegherea indicilor de referință la care se referă încălcarea și își îndeplinește funcțiile independent de consiliul supraveghetorilor ESMA.
                           
                           
                              (2)   Agentul de investigații menționat la alineatul (1) cercetează presupusele încălcări, ținând seama de orice observații transmise de persoanele care fac obiectul investigației și prezintă consiliului supraveghetorilor ESMA un dosar complet cuprinzând constatările sale.
                           
                           
                              (3)   Pentru a-și îndeplini sarcinile, agentul de investigații are competența de a solicita informații în conformitate cu articolul 48b și de a efectua investigații și inspecții la fața locului în conformitate cu articolele 48c și 48d.
                           
                           
                              (4)   În îndeplinirea acestor sarcini, agentul de investigații are acces la toate documentele și informațiile care au fost colectate de ESMA în cadrul activităților sale de supraveghere.
                           
                           
                              (5)   După încheierea investigației sale și înainte de a înainta dosarul cuprinzând constatările sale consiliului supraveghetorilor ESMA, agentul de investigații le oferă persoanelor care fac obiectul investigației posibilitatea de a fi ascultate pe tema aspectelor cercetate. Agentul de investigații își întemeiază constatările numai pe fapte cu privire la care persoanele vizate au avut ocazia să formuleze observații.
                           
                           
                              (6)   Drepturile la apărare ale persoanelor care fac obiectul investigației sunt pe deplin respectate pe parcursul investigațiilor efectuate în temeiul prezentului articol.
                           
                           
                              (7)   Atunci când înaintează consiliului supraveghetorilor ESMA dosarul cuprinzând constatările sale, agentul de investigații transmite o notificare persoanelor care fac obiectul investigației. Persoanele care fac obiectul investigației au drept de acces la dosar, sub rezerva interesului legitim al altor persoane de a-și proteja secretele de afaceri. Dreptul de acces la dosar nu se aplică în cazul informațiilor confidențiale care afectează părți terțe.
                           
                           
                              (8)   Pe baza dosarului cuprinzând constatările agentului de investigații și după ascultarea persoanelor vizate în conformitate cu articolul 48j, dacă persoanele respective solicită acest lucru, ESMA decide dacă una sau mai multe dintre încălcările enumerate la articolul 42 alineatul (1) litera (a) au fost săvârșite de persoanele care fac obiectul investigației și, dacă este cazul, ia o măsură de supraveghere în conformitate cu articolul 48e și impune o amendă în conformitate cu articolul 48f.
                           
                           
                              (9)   Agentul de investigații nu participă la deliberările consiliului supraveghetorilor ESMA și nu intervine în niciun alt mod în procesul decizional din cadrul consiliului supraveghetorilor ESMA.
                           
                           
                              (10)   Până la 1 octombrie 2021, Comisia adoptă acte delegate în conformitate cu articolul 49 în care precizează normele procedurale pentru exercitarea competenței de a impune amenzi sau penalități cu titlu cominatoriu, inclusiv normele referitoare la dreptul la apărare și dispozițiile temporale, precum și normele privind colectarea amenzilor sau a penalităților cu titlu cominatoriu și termenele de prescripție pentru impunerea și executarea amenzilor și a penalităților cu titlu cominatoriu.
                           
                           
                              (11)   ESMA sesizează autoritățile naționale de resort în vederea urmăririi penale atunci când constată, în îndeplinirea sarcinilor care îi revin în temeiul prezentului regulament, că există indicii clare privind posibila existență a unor fapte care pot constitui infracțiuni. În plus, ESMA se abține de la aplicarea unor amenzi sau a unor penalități cu titlu cominatoriu în cazul în care o achitare sau o condamnare prealabilă în temeiul unor fapte identice sau al unor fapte în esență identice a dobândit autoritate de lucru judecat în urma unor proceduri penale în temeiul dreptului intern.
                           
                        
                        
                           Articolul 48j
                           Audierea persoanelor care fac obiectul investigațiilor
                           
                              (1)   Înainte de a lua orice decizie în temeiul articolelor 48f, 48g și 48e, ESMA acordă persoanelor care fac obiectul procedurilor posibilitatea de a fi ascultate pe tema constatărilor sale. ESMA își întemeiază deciziile numai pe constatările asupra cărora persoanele care fac obiectul procedurilor au avut posibilitatea să formuleze observații.
                              Primul paragraf nu se aplică dacă este necesară adoptarea de acțiuni urgente în temeiul articolului 48e pentru a preveni aducerea unor prejudicii grave și iminente sistemului financiar. Într-o asemenea situație, ESMA poate adopta o decizie provizorie și acordă persoanelor în cauză posibilitatea de a fi ascultate cât mai curând posibil după adoptarea deciziei.
                           
                           
                              (2)   Drepturile la apărare ale persoanelor care fac obiectul procedurilor sunt pe deplin garantate pe durata investigațiilor. Aceste persoane au drept de acces la dosarul ESMA, sub rezerva interesului legitim al altor persoane de a-și proteja secretele de afaceri. Dreptul de acces la dosar nu se aplică în cazul informaților confidențiale sau al documentelor pregătitoare interne ale ESMA.
                           
                        
                        
                           Articolul 48k
                           Controlul Curții de Justiție
                           Curtea de Justiție are competență nelimitată de a exercita controlul judiciar asupra deciziilor prin care ESMA impune o amendă sau penalități cu titlu cominatoriu. Curtea de Justiție poate anula, reduce sau majora amenda sau penalitățile cu titlu cominatoriu aplicate.
                        
                        
                           Secțiunea 4
                        
                        
                           
                              Taxe și delegarea sarcinilor
                           
                        
                        
                           Articolul 48l
                           Taxe de supraveghere
                           
                              (1)   ESMA percepe taxe de la administratorii menționați la articolul 40 alineatul (1) în conformitate cu actele delegate adoptate în temeiul alineatului (3) din prezentul articol. Taxele respective acoperă integral cheltuielile ESMA necesare supravegherii administratorilor, precum și rambursarea oricăror costuri pe care le pot suporta autoritățile competente care desfășoară activități în temeiul prezentului regulament, în special ca urmare a delegării unor sarcini în conformitate cu articolul 48m.
                           
                           
                              (2)   Cuantumul taxei individuale aplicate unui administrator trebuie să acopere toate costurile administrative suportate de ESMA pentru activitățile pe care le-a desfășurat în legătură cu supravegherea și trebuie să fie proporțional cu cifra de afaceri a administratorului.
                           
                           
                              (3)   Până la 1 octombrie 2021, Comisia adoptă acte delegate în conformitate cu articolul 49 pentru a completa prezentul regulament prin precizarea tipurilor de taxe, cazurile în care se percep taxe, cuantumul taxelor și modalitatea de plată a acestora.
                           
                        
                        
                           Articolul 48m
                           Delegarea de sarcini autorităților competente de către ESMA
                           
                              (1)   Atunci când este necesar pentru îndeplinirea corespunzătoare a unei sarcini de supraveghere, ESMA poate delega sarcini de supraveghere specifice autorității competente a unui stat membru în conformitate cu ghidurile emise de ESMA în temeiul articolului 16 din Regulamentul (UE) nr. 1095/2010. Aceste sarcini de supraveghere specifice pot include, în special, competența de a formula cereri de informații în conformitate cu articolul 48b și de a efectua investigații și inspecții la fața locului în conformitate cu articolele 48c și 48d.
                              Prin derogare de la primul paragraf, autorizarea indicilor de referință critici nu se deleagă.
                           
                           
                              (2)   Înainte de delegarea unei sarcini în conformitate cu alineatul (1), ESMA consultă autoritatea competentă relevantă în legătură cu:
                              
                                          (a)
                                       
                                       
                                          sfera de aplicare a sarcinii care urmează să fie delegată;
                                       
                                    
                                          (b)
                                       
                                       
                                          calendarul pentru îndeplinirea sarcinii; și
                                       
                                    
                                          (c)
                                       
                                       
                                          transmiterea informațiilor necesare de către ESMA și în atenția ESMA.
                                       
                                    
                           
                              (3)   În conformitate cu actul delegat privind taxele adoptat de Comisie în temeiul articolului 48l alineatul (3), ESMA rambursează autorității competente costurile suportate de aceasta ca urmare a îndeplinirii sarcinilor delegate.
                           
                           
                              (4)   ESMA revizuiește, la intervale corespunzătoare, delegarea de sarcini efectuată în conformitate cu alineatul (1). Delegarea unei sarcini poate fi revocată în orice moment.
                           
                           
                              (5)   Delegarea sarcinilor nu afectează responsabilitatea ESMA și nu limitează capacitatea acesteia de a efectua și de a supraveghea activitatea delegată.
                           
                        
                        
                           Articolul 48n
                           Măsuri tranzitorii privind ESMA
                           
                              (1)   Toate competențele și sarcinile legate de activitatea de supraveghere și de asigurare a respectării legislației în ceea ce privește administratorii menționați la articolul 40 alineatul (1) care sunt conferite autorităților competente menționate la articolul 40 alineatul (2) iau sfârșit la 1 ianuarie 2022. Competențele și sarcinile respective sunt preluate de ESMA la aceeași dată.
                           
                           
                              (2)   Toate dosarele și documentele de lucru referitoare la activitatea de supraveghere și de asigurare a respectării legislației în ceea ce privește administratorii menționați la articolul 40 alineatul (1), inclusiv orice examinări în curs și măsuri de asigurare a respectării legislației sau copiile certificate ale acestora sunt preluate de ESMA la data prevăzută la alineatul (1) de la prezentul articol.
                              Cu toate acestea, cererile de autorizare depuse de administratorii indicilor de referință critici menționați la articolul 20 alineatul (1) literele (a) și (c) și cererile de recunoaștere în conformitate cu articolul 32 care au fost primite de autoritățile competente înainte de 1 octombrie 2021 nu se transferă către ESMA, iar decizia de autorizare sau de recunoaștere se ia de către autoritatea competentă relevantă.
                           
                           
                              (3)   Autoritățile competente se asigură că toate evidențele și documentele de lucru existente sau copiile certificate ale acestora sunt transferate către ESMA cât mai curând posibil și, în orice caz, până la 1 ianuarie 2022. De asemenea, autoritățile competente respective acordă asistența și consultanța necesară ESMA pentru a facilita transferul și preluarea efectivă și eficientă a activității de supraveghere și de asigurare a respectării legislației în ceea ce privește administratorii menționați la articolul 40 alineatul (1).
                           
                           
                              (4)   ESMA acționează ca succesor legal al autorităților competente menționate la alineatul (1) în cadrul oricăror proceduri administrative sau judiciare rezultate din activitatea de supraveghere și de asigurare a respectării legislației desfășurată de autoritățile competente respective în legătură cu aspecte reglementate prin prezentul regulament.
                           
                           
                              (5)   Orice autorizare a administratorilor unui indice de referință critic, astfel cum este menționat la articolul 20 alineatul (1) literele (a) și (c), și orice recunoaștere în conformitate cu articolul 32 acordată de o autoritate competentă menționată la alineatul (1) din prezentul articol rămâne valabilă după transferul de competențe către ESMA.
                           
                        
                        
                           (*57)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        20.
                     
                     
                        Articolul 49 se modifică după cum urmează:
                        
                                    (a)
                                 
                                 
                                    se introduce următorul alineat:
                                    
                                       „(2a)   Competența de a adopta acte delegate menționată la articolul 30 alineatele (2a) și (3a), articolul 48i alineatul (10) și articolul 48l alineatul (3) se conferă Comisiei pe o perioadă nedeterminată de la 30 decembrie 2019.”;
                                    
                                 
                              
                                    (b)
                                 
                                 
                                    alineatul (3) se înlocuiește cu următorul text:
                                    
                                       „(3)   Delegarea de competențe menționată la articolul 3 alineatul (2), articolul 13 alineatul (2a), articolul 19a alineatul (2), articolul 19c alineatul (1), articolul 20 alineatul (6), articolul 24 alineatul (2), articolul 27 alineatul (2b), articolul 30 alineatele (2a) și (3a), articolul 33 alineatul (7), articolul 48i alineatul (10), articolul 48l alineatul (3), articolul 51 alineatul (6) și articolul 54 alineatul (3) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu afectează valabilitatea actelor delegate care sunt deja în vigoare.”;
                                    
                                 
                              
                                    (c)
                                 
                                 
                                    alineatul (6) se înlocuiește cu următorul text:
                                    
                                       „(6)   Un act delegat adoptat în temeiul articolului 3 alineatul (2), articolului 13 alineatul (2a), articolului 19a alineatul (2), articolului 19c alineatul (1), articolului 20 alineatul (6), articolului 24 alineatul (2), articolului 27 alineatul (2b), articolului 30 alineatele (2a) și (3a), articolului 33 alineatul (7), articolului 48i alineatul (10), articolului 48l alineatul (3), articolului 51 alineatul (6) sau articolului 54 alineatul (3) intră în vigoare numai în cazul în care nici Parlamentul European și nici Consiliul nu au formulat obiecțiuni în termen de trei luni de la notificarea acestuia către Parlamentul European și Consiliu sau în cazul în care, înainte de expirarea termenului respectiv, Parlamentul European și Consiliul au informat Comisia că nu vor formula obiecțiuni. Termenul respectiv se prelungește cu trei luni la inițiativa Parlamentului European sau a Consiliului.”
                                    
                                 
                              
                  
                        21.
                     
                     
                        Articolul 53 se înlocuiește cu următorul text:
                        
                           „Articolul 53
                           Reexaminarea de către ESMA
                           
                              (1)   ESMA depune eforturi pentru a crea o cultură europeană comună a supravegherii și practici de supraveghere consecvente, precum și pentru a asigura abordări consecvente la nivelul autorităților competente în ceea ce privește aplicarea dispozițiilor de la articolul 33. În acest sens, aprobările autorizate în conformitate cu articolul 33 sunt reexaminate de ESMA din doi în doi ani.
                              ESMA adresează un aviz fiecărei autorități competente care a aprobat un indice de referință dintr-o țară terță, care evaluează modul în care autoritatea în cauză aplică cerințele stabilite la articolul 33 și cerințele stabilite prin orice act delegat și orice standard tehnic de reglementare sau de punere în aplicare relevant adoptat în temeiul prezentului regulament.
                           
                           
                              (2)   ESMA are competența de a-i solicita autorității competente documentele justificative pentru oricare dintre deciziile adoptate în conformitate cu articolul 51 alineatul (2) primul paragraf și cu articolul 25 alineatul (2), precum și pentru acțiunile întreprinse în vederea asigurării respectării articolului 24 alineatul (1).”
                           
                        
                     
                  
         
            Articolul 6
            Modificarea Regulamentului (UE) 2015/847
            Regulamentul (UE) 2015/847 se modifică după cum urmează:
            
                        1.
                     
                     
                        La articolul 15, alineatul (1) se înlocuiește cu următorul text:
                        
                           „(1)   Prelucrarea datelor cu caracter personal în temeiul prezentului regulament face obiectul Regulamentului (UE) 2016/679 al Parlamentului European și al Consiliului (*58). Datele cu caracter personal care sunt prelucrate de către Comisie sau ABE în temeiul prezentului regulament fac obiectul Regulamentului (UE) 2018/1725 al Parlamentului European și al Consiliului (*59).
                        
                        
                           (*58)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1)."
                        
                        
                           (*59)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"
                        
                     
                  
                        2.
                     
                     
                        La articolul 17, alineatul (3) se înlocuiește cu următorul text:
                        
                           „(3)   Până la 26 iunie 2017, statele membre aduc la cunoștința Comisiei și a Comitetului comun al ESA normele menționate la alineatul (1). Statele membre înștiințează fără întârziere nejustificată Comisia și ABE cu privire la orice modificare subsecventă a acestora.”
                        
                     
                  
                        3.
                     
                     
                        La articolul 22, alineatul (2) se înlocuiește cu următorul text:
                        
                           „(2)   În urma unei notificări în conformitate cu articolul 17 alineatul (3), Comisia prezintă Parlamentului European și Consiliului un raport privind aplicarea capitolului IV, în care acordă o atenție deosebită cazurilor transfrontaliere.”
                        
                     
                  
                        4.
                     
                     
                        Articolul 25 se înlocuiește cu următorul text:
                        
                           „Articolul 25
                           Ghiduri
                           Până la 26 iunie 2017, ESA emite ghiduri adresate autorităților competente și prestatorilor de servicii de plată în conformitate cu articolul 16 din Regulamentul (UE) nr. 1093/2010 cu privire la măsurile care trebuie luate în conformitate cu prezentul regulament, în special în ceea ce privește punerea în aplicare a articolelor 7, 8, 11 și 12 din prezentul regulament. Începând cu 1 ianuarie 2020, ABE emite, după caz, astfel de ghiduri.”
                        
                     
                  
         
            Articolul 7
            Intrarea în vigoare și începerea aplicării
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Articolele 1, 2, 3 și 6 se aplică de la 1 ianuarie 2020. Articolele 4 și 5 se aplică de la 1 ianuarie 2022.
         
         
            Prezentul regulament este obligatoriu în toate elementele sale și se aplică direct în statele membre în conformitate cu tratatele.
            Adoptat la Strasbourg, 18 decembrie 2019.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               T. TUPPURAINEN
            
         
         
            (1)  JO C 255, 20.7.2018, p. 2 și JO C 37, 30.1.2019, p. 1.
         
            (2)  JO C 227, 28.6.2018, p. 63 și JO C 110, 22.3.2019, p. 58.
         
            (3)  Poziția Parlamentului European din 16 aprilie 2019 (nepublicată încă în Jurnalul Oficial) și și Decizia Consiliului din 2 decembrie 2019.
         
            (4)  Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/78/CE a Comisiei (JO L 331, 15.12.2010, p. 12).
         
            (5)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale) de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).
         
            (6)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
         
            (7)  Directiva (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei (JO L 141, 5.6.2015, p. 73).
         
            (8)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
         
            (9)  Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1).
         
            (10)  Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (JO L 335, 17.12.2009, p. 1).
         
            (11)  Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).
         
            (12)  Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (JO L 173, 12.6.2014, p. 84).
         
            (13)  Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (JO L 173, 12.6.2014, p. 1).
         
            (14)  Regulamentul (UE) 2016/1011 al Parlamentului European și al Consiliului din 8 iunie 2016 privind indicii utilizați ca indici de referință în cadrul instrumentelor financiare și al contractelor financiare sau pentru a măsura performanțele fondurilor de investiții și de modificare a Directivelor 2008/48/CE și 2014/17/UE și a Regulamentului (UE) nr. 596/2014 (JO L 171, 29.6.2016, p. 1).
         
            (15)  Regulamentul (UE) 2015/847 al Parlamentului European și al Consiliului din 20 mai 2015 privind informațiile care însoțesc transferurile de fonduri și de abrogare a Regulamentului (CE) nr. 1781/2006 (JO L 141, 5.6.2015, p. 1).